
6 Maiu. 


Ziaristul Negru, rămas în teritoriul ocupat, asigură ca 
am primit „de la Brătieni“ suma exactă de zece mii de lei. 
Ce mult mângâie studiile în astfel de vremi, între ast- 


fel de oameni... 
8 Maiu. 


Amânarea procesului cu ziarul „Tribuna“, care recurge 
la subtilităţi de avocat ca să iasă din încurcătură. 
Injuriile plouă şi mai departe. 


Duca trece pe la mine. E vorba de chemarea adresată de 
Mehedinţi profesorilor de la Medicină în vederea propune- 
rilor de a se schimba organizarea Facultăţilor. E vorba 
de o încercare de germanizare a unor spitale. Cel puţin 
aceasta e părerea lui Duca. 

* 


Lumea fierbe în jurul candidaturilor oficiale, care se afi- 
şează cinic, 

La Bucureşti Marghiloman anunţă o reformă agrară care 
va permite ţeranilor capabili să cumpere pământ. 


10 Maiu. 


Explodarea unui parc de muniții la Socola. Mulţi 
morţi şi răniţi. Cinci minute un cutremur a zguduit oraşul 
întreg. 

Hceiaşi veche negligenţă şi aceleaşi grozave urmări... 

* 

La Bucureşți tipografiile au fost rechiziționate de Ger- 
mani. Rasidescu lucra două zile pe săptămână cu o rămä- 
şiță de litere. N 

11 Maiu. 


Griji pentru ziar. In acest timp „Arena“ a tras treizeci de 
mii de exemplare şi trage încă douăzeci de mii. Bunul 
public cititor, căruia îi place scandalul, sprijină gazeta lui 
Heffter. 


* 


In teritoriul ocupat s'au întrodus taxe şcolare şi pentru 
şcoala primară. 

Guvernul german rechiamă pe Tuelff von Tscheppe, care 
trece atribuţiile lui asupra lui Mackensen. 


Stere aruncă un manifest lânced, cu idei uzate. 
Guvernul nu opune contra-candidat la Huşi lui Averescu. 


12 Maiu. 


Se scot necontenit morţi de la Socola. Schitul Vlădiceni, 
satul Vlădiceni, bătute de obuze, au fost distruse. 

Mâna rusească n'a lipsit poate. Se spune că pentru Ba- 
sarabia Ruşii au ameninţat că vor plăti cu bombe. 


In teritoriul ocupat s'a rechiziţionat toată lâna. loan 
Bogdan scrie că fericiţi sunt cei cari au murit ca să nu 
vadă se s'a văzut şi ce se poate vedea acum. 

* 

Guvernul trimete zeci de automobile rechiziţionate pen- 
tru a se face cu dânsele propaganda electorală în Muntenia, 


O nouă mare ofensivă sar pregăti pe frontul de Vest. 


Regele evită orice contact cu Germanii. S'a retras la 
Piatra. A venit numai într'o noapte pentru câteva ceasuri. 
Regina şi Prinţul Carol sunt aici. 


Misiunea germană se miră de bielşugul în care trăiesc 
cei de sus aici..., caz unic în Europa. Se arată indiferenți 
faţă de sentimentele populaţiei. „Cui nu-i place de noi 
într'un local public mare decât să iasă afară“. 


La Teatru, cu prilejul reprezentaţiei lui de Flers, „Evan- 
taiul“, s'au făcut grandioase manifestații Franciei. De Flers 
a apărut cu lacrimi pe scenă. La a doua reprezentaţie, el 
va vorbi despre rolul femeii în războiu. 


13 Maiu. 


Mare întrunire guvernamentală la Bârlad. Marghiloman 
promite marii proprietăţi „ghilotinarea prin persuaziune“. 

Intâlnesc pe lon Brătianu. E scârbit de trecerea la gu- 
vernamentali a cutărui general ridicat şi apărat de dânsul. 
Acelaşi lucru l-a făcut proprietarul unei mici căldărării 
care s'a ridicat prin politică şi căruia, când voia să-şi vândă 
atelierele la Nemţi, Vintilă Brătianu i-a pus capital ro- 
mânesc la dispoziţie. Astfel la 1915 industriaşul găsia, în- 
trun discurs la Senat, că Ion Brătianu este un mare om şi 
că noi suntem perfect pregătiţi. 

Un reviriment în favoarea lui Brătianu începe a se pro- 
nunţa. 


14 Malu. 


Cenzura taie un articol al lui Murgoci despre măsurile 
provizorii luate în Basarabia pentru folosul ţeranilor şi creş- 
terea producţiei de grâne. 

Suprimarea, care cuprinde şi titlul şi iscălitura, e sem- 
nificativă. 


15 Maiu. 


Merg la Hârlau. La Târgul-Frumos, bărăcile d-rului 
Gruescu sunt scoase la licitaţie; ele vor fi distruse pentru 
a se vinde materialele. 


La întoarcere aflu vestea unei mari izbiri germane care 
a început, cu înaintare pe teren, între Rheims şi Soissons. 


Lăpedatu, care ne întovărăşeşte, spune că Lupu Kos- 

taki a mers până a plănui o mişcare de separație a Mun- 
teniei de Moldova, dar a fost oprit de Carp. 

Mackensen pare că-şi bate joc de noi trimițând lui Mar- 
ghiloman condoleanţe pentru explozia, datorită unei negli- 
genţe, de la Socola. 

+ 


Orice priveşte guvernul şi candidații lui se suprimă din 
foaia noasträ. 
17 Maiu. 


Porumbaru îmi aduce cartea ministrului bulgăresc de 
la Berlin, Rizov, pentru apărarea „drepturilor“ bulgăreşti. 
Multă perfidie şi minciună, dar câtă muncă şi iubire de 
neam! 

El spune că e o greşeală să se vadă în regele Carol un 
adversar al „idealului naţional“, pe care înţelegea însă a-l 
urmări pe altă cale. Regele Carol, declara că el, care a pier- 
dut Basarabia, ar voi să o recapete. 


Generalul Grigorescu protestă că n'a spus ce i s'a atri- 
buit şi că n'a vorbit pentru public. Saint-Aulaire l-a poftit 
ieri seara la masă, împreună cu Porumbaru şi cu Duca şi 
conservatorii Mihai Cantacuzino, Greceanu şi Titulescu, 
pentru a se da un caracter oarecum public retractării lui, 
Generalul protestă că n'ar consimţi să fie ministru de Răz- 
boiu al lui Marghiloman. 


Prefectul Nicoleanu a mers Luni la de Flers pentru a-l 
poiti să nu vorbească la Teatru, amintindu-i starea de asediu 

şi „dorinţa d-lui prim-ministru ca să rămâneţi în casă“. 
De Flers a declarat formal că va ieşi să-şi vadă inter- 
preţii şi prietenii. D-ra Ventura a apărut pentru a spune că 
nu se poate ceti conferinţa, nefiind cenzurată, iar lumea a 
silit prin aplause pe autor să apară. 
Piesa se va da a treia oară. 


Guvernamentalii vor face să voteze şi morţii şi cei 
absenţi, atât de mulţi! Vor avea deci majorităţi mari. 


„Grupul carpist“ va scoate foaia „Renaşterea“. Relaţiile 
cu Pătrăşcanul lui Stere se fac tot mai rele. Candidatura lui 
Lupu Kostaki e declarată ilegală de foaia lui Marghiloman, 
„Steagul“: fiul lui candidează pe lista Guvernului. 


* 


La Brăila un G. G. Petcu vrea să treaca drept Gigi 
Petcu, şi acesta n'are voie să rectifice. 


* 


Curentul antidinastic e necontenit intețit şi la Bucureşti 
şi aici, mai ales între proprietari, furioşi de gestul Regelui 
pentru ţerani (unul mă acuză că am mers la Târgul-Fru- 
mos ca să spun soldaţilor că nu trebuie să facă muncile 
agricole). 


Regele e la Bicaz, unde se va aşeza pe vară. 

18 Maiu, 


Saturnale electorale ca în vremurile bune. Pentru atâta 
trăieşte aceasta nenorocită Țară... 


19 Maiu. 


Alegeri la Colegiul I-iu de Senat. Distribuţii de ali- 
mente, de stofe, de tălpi, cu voia, cu sila. Poliţia circulă în 
automobile. Figuri bizare răsar pe strade. 


20 Maiu. 


Ofiţerului Băgulescu, care a scris o foaie frumoasă carte 
de luptă, i se face cercetare acasă pentru a-l scoate autor 
al unor proclamaţii turburătoare. Colonelul cu ancheta îi 
spune lui Băgulescu că lucrarea lui e cunoscută şi de „Exce- 
lenţa Sa mareşalul von Mackensen“. 

Ce iute se schimbă lumea! 

+ 

Cam jumătate din alegători la Colegiul I de Senat au 
fost fabricaţi de guvern. S'a ales Bădărău aici, iar la Tecuciu 
şi Vasluiu, dar nu şi la Bacău, Averescu. 


21 Maiu. 
După succesul de ieri alegerile la Colegiul II merg li- 
niştit, — prea liniştit pentru guvern. Căci adversarii — 
nu vin. 
22 Maiu. 


Dr. Siminel îmi spune că urmäm a ne purta „antipatic“ 
în Basarabia. ! se pare că sprijinim prea mult bolşevismul. 

Revoluţia a fost pornită de bogaţii satelor şi, azi, cei sä- 
raci mau nici pământ, nici putinţa de a se angaja la „boieri“. 


Au votat mai puţin ca jumătate din alegători. 


+ 


Un funcționar de la Regie spune că de Paşti un sat 
basarabean a trimes un cozonac „Impărătesei'' noastre. Cei 
din satul vecin erau geloşi. 

23 Maiu. 


Seceta creşte. Puţină ploaie o svântează vântul. Se o- 
preşte de la 1-iu Iunie darea de ovăs la cai. Dacă m'ar fi 
o slabă nădejde de îndreptare, s'ar face — cum recomandă 
Ministeriul — sămănături de meiu pe ogoarele întoarse. In 
Ucraina, în Ungaria, în Austria e tot aşa. Şi, spune maio- 
rul Sturdza, Argentina e departe... 


Denize, rar oaspete acuma, vine la mine. Regina, cu 
princesa Elisabeta, e la Coţofăneşti. Regele e tot la Bicaz. 
Odată, în intimitate, el a strâns pumnii vorbind de Mălini şi 
a jurat să se răsbune. 

Spiritul în armată ar îi bun. 


Alegerea la Colegiul I-iu de Cameră. Alegătorii — do- 
cili. 

24 Maiu. 


Ministeriul ordonă întoarcerea sămănăturilor pentru meiu. 


+ 


O tristă scenă. Un demobilizat arată o coasă unui rănit 
de la Sf. Spiridon, care nu-i răspunde. — Uite cât dau pe 
o coasă. România Mare! 

Şi e foarte încântat de ce a spus. 

E opera ziarelor sprijinite de oamenii de ordine. 


25 Maiu. 


Alegeri la Colegiul al II-lea, foarte cercetate, aici. Stere 
e abia al treilea. După Gh. Lascar, fostul primar, şi după al 
său Lascăr Antoniu, 
26 Maiu. 


Parastas pentru căzuţii în războiu. 

Steagurile ciuruite de gloanţe se pleacă înaintea Rege- 
lui, foarte nervos, şi a Reginei. Prinţul Carol conduce de- 
filarea. Şi cel din urmă din cei două mii de soldaţi e deco- 
rat. La acordarea celei de a două decoraţii pentru steagul 
regimentului 9 Vânători, Regele a vorbit îndelung, pome- 
nind că oriunde a fost primejdia, regimentul a fost acolo. 

Ostaşii cu chivără de războiu înviorează strada, banali- 
zată de cei fără ocupaţie. 


Greva de la Căile Ferate face să se producă în Basarabia 
o ciocnire a trenului care duce la Chişinău societatea „Ti- 

nerimea Română“; vre-o zece bieţi soldaţi morţi. Niciun 
ajutor pentru răniţi. O jale. 


In Basarabia-de-jos, coloniştii germani şi bulgari ţipă 
de rechiziţiile nemţeşti şi chiamă pe Români. In, fiecare sat 
lucrează doi soldaţi împărăteşti. Trupele noastre se retrag 
spre Nord. 

27 Maiu. 


Soseşte rezultatul alegerilor la Colegiul al II-lea din Bu- 
cureşti. „Steagul“ asigură că, „în orice caz“, iese ai gu- 
vernului şi poporaniştii. 

Paşnice alegeri de Colegiul al III-lea. Se prezintă jumă- 
tate din alegători, cu toate pierderile şi lipsurile războiului 
Substituirile funcţionează triumfător. 


28 Maiu. 


Zvon ca laponezilor li sa dat Indochina şi că vor de- 
barca la Salonic.... 


29 Maiu. 


“Țeranii de la Suceava l-au ales pe Averescu de scârbă 
pentru pacea care sa încheiat, de mânie pentru sfâşierea 
judeţului lor. Li s'a oferit pâne, şi ei au întrebat dacă 
e de vânzare. — Nu, v'o dăm. — De pomană nu luăm. 


Incep oferte mari de bani pentru moşiile ce cad dincolo de 
linia graniţei. Există intenţia da a le coloniza cu Germani — 
şi Grig. Goliav vinde Rotopăneşti. De când a fost la Bu- 

cureşti mai ales, Cantacuzino-Paşcanu e contra Nemţilor. 
Intr'o prăvălie. — De ce vindeţi aşa de scump? — la 
să poarte pălării şi nevestele noastre! 


30 Maiu. 


Stahl vine de la Bucureşti. Şi lui armata nemţească 
îi face cea mai rea impresie. O contrabandă uriaşă îngăduie 
celor cu dare de mână viaţă convenabilă. 


Intr'un articol generalul Averescu scade sforţarea eroică 
de la Mărăşeşti. 
l-iu Iunie. 


O remaniere ministerială. Marghiloman ar da Internele 
lui Mitilineu. Meissner ar prezida Camera şi Hârjeu Se- 
natul. 

2 Iunie. 


Maiorul Bălăceanu vine din captivitatea bulgărească. Im- 
bătrânit cu zece ani, albit cu totul, cu o barbă mare albă, 
slab, speriat, uitându-se împrejur cu grijă. 

Descrie viaţa de prizonier în Bulgaria ca un iad. Atâţia au 
murit de oftică. Ofițerii cari refuzau să iasă la munca şo- 
selelor au fost bătuţi cu băţul de s'au îmbolnăvit de ri- 
nichi. Femeile strigau că, de-ar prinde pe acei cari, în 1913, 
au tăiat copiii, i-ar jupui de piele. 

La Chirgiali, la Hascovo au murit pe jumătate soldaţii 
noştri. 

Crucea Roşie a ajutat foarte mult pe nenorociţii noştri o- 
Vol. 1I 2 

fiţeri, în special biuroul din Berna al generalului Graţoscchi. 
Bălăceanu a umblat o bucată de vreme în zdrenţe, cu opinci, 
căci ghetele i le furaseră. 

E bucuros că nu merge la Bucureşti să vadă domnia 
străinilor. Are speranţă că o să iasă altfel de cum cred duş- 
manii, că armata noastră va întra iarăşi în foc, că ne vont 
răsbuna. 

Guvernul Radoslavov a fost răsturnat. I se impută că 
prin luarea Dobrogii a înduşmănit pentru totdeauna Româ- 
nia şi că a pus o datorie de paisprezece miliarde asupra 
Țerii. In loc vin Danev, Malinov şi Radev. 


Generalul Prezan răspunde la criticile lui Averescu. 
3 lunie. 


La nunta de la Schitul Răpedea a fiicii mele mai mari, 
Regina spune că Regele e bolnav de nefrită, că a avut un 
atac după plimbarea la Copou, că a trebuit să fie susţinut pe 
scări. Ştirbei adaugă că Marghiloman ţine neapărat ca 
Regele să deschidă sesiunea Parlamentului. 

Regele a fost silit în adevăr să meargă la Parlament. 
Primit cu puţine aplause, a cetit cu demnitate un Mesagiu 
din care ma lipsit, pe lângă constatarea necesităţii triste 
de a încheia pacea, omagiul adus armatei, — şi care a fost 
aplaudat. La plecare, el nu părăsise tribuna şi aplausele în- 
cetaseră. Militineu a fost silit să le provoace. 

Regina a lipsit. 

In bagajele parlamentarilor, şi Mitropolitul Conon. 

Antipa a venit aicea cu planuri de organizare economică 
a Țerii în vederea satisfacerii cererilor Germanilor. 

Neniţescu, care ma fost numit ministru, dar în schimb 
Gr. Cantacuzino, se plimbă fudul prin oraşul nostru al 
„criminalilor“. Carp declară că nu va lua parte la lucrările 
unui Parlament caraghios. 

Poporaniştii sunt în plină opoziţie, călări pe sufragiul 
universal. 

s 


In Italia până acum pa izbutit marea lovitură pentru 
dobândirea Veronei. 


* 


Sfatul Țerii chemase pe Stere pentru explicaţii. El li 
răspunde prin decretul de închiderea sesiunii. 


5 Iunie. 
Secetă sălbatecă. 
Ld 


La Camerä gu reînceput certurile. 
Victor Miclescu cere dosarul de trădare Hennenvogel. 


+ 


Şaptesprezeci mii de prizonieri în Italia. Treviso e a- 
meninţată. 
6 lunie. 


Noaptea arde garajul de automobile din faţa casei noas- 
tre, „în ajunul predării“. 
* 


Averescu întreabă la Cameră cum se poate ingădui că 
Ministeriul Marghiloman să fi venit la putere prin voia lui 

Czernin, arătată într'o scrisoare către Rege, ca o condiţie 
pentru păstrarea Dinastiei (partea din urmă se spune pe 
acoperitele). 

Regele e încă bolnav. Familia Regală ia masa la Palatul 
din Str. Lăpuşneanu. 


* 


S'a depus în Parlament tratatul de pace, care trebuie ra- 
tificat. 


Inmormântarea Aristiţei Romanescu. Mişcător discursul 
lui Nottara. 


Frumoasele articolele de explicaţie ale generalului Pre- 
zan trezesc cel mai mare interes. 


Incă o explozie la Socola. 


In Cameră, un deputat medic se arată uimit de starea 
de murdărie a Iaşilor. 


Cu toată furtuna aproape zilnică, seceta continuă. 


Precu e arestat de Nemţi la Chiev. 

7 lunie. 


Părintele Morariu, venit dim Chişinău, povesteşte ce-a 
răbdat în Rusia la Elisavetgrad. A locuit luni de zile în a- 
ceiaşi casă cu soldaţi beţivi şi destrânaţi, ţinând în odăi 
întunecoase, unde ploua, familia lui numeroasă, cu o faţă 
bolnavă de nervi. Odată un proprietar rus, Raculenco, la 
care mergea să ieie apa, l-a apucat de piept, insultându-l 
pentru ca nu fumează și nu bea. 


Fiul parintelui Morariu, Alexandru, a îost cercetat pen- 
tru legăturile lui cu Coşbuc. Bianu a fost adus ca informator 
şi a depus favorabil. Era vorba ca ofițerul rănit să fie 
trimes din nou pe front. I-au făcut însă graţia de a-l tri- 
mete la Râmnicul-Sărat, interzicându-i absolut legăturile cu 
Românii. Acuma o scrisoare din Bucureşti spune că a fost 
fixat la Lemberg. 


La Cameră, Marghiloman, interpelat de Iancovescu şi 
Culcer, se declară contra polemicei dintre generali. Trancu- 
laşi îl întreabă cu privire la numele celor cumpăraţi de 
Giinther. Marghiloman cere să se dea precădere acestei 
interpelări, 

Ucraina reclamă toată Basarabia. Patriarhul Tihon — 
se vede legătura lui Scoropadschi cu cercurile vechi ru- 
seşti — nu vrea să o desfacă din Biserica Rusiei, iar Sino- 
dul nostru roagă pe Stere să explice.... 

In Basarabia purtarea lui Cazacu e foarte criticată. El 
ar fi adus numirea generalului Văitoianu ca guvernator, şi 
Basarabenii nu sunt bucuroşi de aceasta. 

La Bălţi depozitul de muniții a sărit în aer, bombele 
căzând asupra oraşului. 


9 lunie. 


Doamnele din Basarabia, d-na Siminel, d-na Dicescu, 
d-ra Razu, care a făcut studiile la Paris, d-na Leonard, 
au fost la princesele noastre şi au constituit societatea lor 
pentru răspândirea între femei a culturii româneşti. 

Mi-au arătat procesul-verbal. 

De la Familia Luptătorilor ele au căpătat ajutorul bănesc 
trebuitor pentru a începe. 

Ele îmi vorbesc de situaţia din Basarabia, cu multă pa- 
siune. contra acelor cari acum au puterea acolo, de la 
Stere până la Inculeţ. Acesta şi Erhan sunt socialişti. Pro- 
prietarii mar putea conlucra cu aceste elemente. 

Administraţia lipseşte. Prefecţii sunt foştii soldaţi revolu- 
ţionari, fără cultură, legături şi autoritate. Prestigiul arma- 
tei scade. Abuzurile nu se suprimă. 

Se cere sprijin de la elementele bune de aici. Li răspund 
că aceste elemente nu sunt libere de-a lucra, supt ocupa- 
ţia mascată de astăzi. Doamnele cred că o vizită a fami- 
liei regale mar îi indicată astăzi, căci ar îi rău primită, 


Regina pleacă da Mărăşeşti cu un tren special putând 
găti mâncarea pentru mii de demobilizaţi. Ancheta ordonată 
de generalul Cristescu dăduse totuşi rezultatul că acolo nu 
e niciun motiv de plângere, oamenii fiind hrăniţi regulat, 
şi chiar mai bine ca de obiceiu. 

10 lunie. 

Ploaia a fost generală, dar s'a oprit. 

11 Iunie. 


Demonstraţie pentru pâne la depozitele de făină de păpu- 
şoiu, unde li s'a spus că stocul e epuizat. Sute de oameni, 
mai ales femei, stăteau la întretăierea Străzii Ştetan-cel- 
Mare cu Str. Lozonschi, protestând şi denunţând pe „boierii 
cari au saci întregi cu făină albă“. Un grup de vre-o cinci- 
zeci de femei a fost sfătuit, cu ce intenţii se înţelege, să 
mearga la Regina, şi s'a şi dus într'acolo. 


La Cameră, deputatul Tufescu mărturiseşte cinic că e a- 
lesul „țărănesc“ al guvernului. El insultă armata, înfăţişează 
Moldova ocupată şi de Ruşi şi de armata română şi de 
refugiaţi şi cere autonomia moldovenească. Proprietarii mun- 
teni părăsesc sala. Văgăunescu, căpitan fără un braţ, a vor- 
bit bine, prezintând pe Stere în misiune liberală la Arde- 
leni, ieri, în misiune conservatoare la Basarabeni, azi. De- 
putatul naţionalist Zelea Codreanu a apărat pe aceia ce 
wau părăsit steagul României şi a glorificat pe Regele, că- 
ruia Marghiloman voia să-i impuie „gestul inevitabil“. El 
cere arendarea imediat a pământurilor la săteni. Pătrăşcanu 
îi răspunde cu urlete. 


Discutându-se în Reichstag pacea cu România, unul, ca 
Westarp regretă că nu ni s'au impus şi despăgubiri făţişe, 
iar alţii, printre cari şi Kiihlmann, au arătat dorinţa Ger- 
maniei ca răspunzătorii pentru războiu să fie daţi în jude- 
cată şi pedepsiţi. 


24 N. IORGA 


Și propuneri obiective cu privire la reforme au fost cen- 


zurate. 
12 lunie. 


Averescu a vorbit liniştit si cu meşteşug. In discursul 
lui Cuza execuţia lui Stere a făcut să mârâie în Bancă vic- 
tima. In ce priveşte reformele, obişnuită rezerva. 


Incă o deraiere între Roman şi Mircești. Două vagoane 
de clasa I-a sfărâmate, treizeci de morţi. 

Ciobanu, „directorul“ basarabean, îmi explică de unde 
a venit numirea lui Văitoianu. Voiau să facă preşedinte 
al „directorilor“ noi pe Herţa, cu Sinadino şi un Rus. 
Pe Ciobanu, ca inofensiv, l-ar fi păstrat. Astfel Basarabia 
n'ar fi stat împotriva plănuitei ingustări a reformelor. 

Cazacu primise; Stere se ţinea rezervat. 

Faţă de ameninţarea cu demisia a miniştrilor basarabeni, 
Văitoianu a fost prefăcut în comisar al Guvernului român. 

Ciobanu crede că un asemenea comisar era de nevoie: 
„directorii“ n'au administraţia în mână şi ordinele se opresc 
de capriciile oricărui sublocotenent. 


Preoţimea unelteşte. O deputaţie a cerut Sinodului să-l 
lase pe Vlădica rus Anastasie. Abia ar fi izbutit Episcopul 
Nicodim să-i schimbe puţin. Stere a fost ascultat... reli- 
gios de Sinod, care a primit în principiu proiectul lui de 
organizare a Bisericii basarabene. Şi ce ridiculă figură face 
într'o asemenea împrejurare ministrul însuşi! 

Cutare proprietar spune limpede că el a trecut de la li- 
berali la conservatori, din moment ce aceştia îi asigură 
proprietatea. 

13 Iunie. 


Mare spectacol melodramic al lui Stere la Cameră. In- 
treruperile lui Cuza au fost înăbuşite de majoritate. Pre- 
şedintele Meissner a declaratecă e o zi mare... Stere a stri- 
gat că în stradă trebuia să iasă lumea ca să oprească răz- 
boiul. 

El însuşi să fi ieşit în stradă în uniforma de colonel?... 

O spun aici, în ziar e cu neputinţă. 


* 


Kiihlmann ni cere formal să dăm în judecată pe Bră- 
tieni. Şi „Indrepiarea“ lui Averescu asigură că până la 
sfârşitul săptămânii foştii miniştri vor îi arestaţi, afară de 
Matei Cantacuzino, Grecianu şi Titulescu. 


C. C. Aron a cetit actul din Archivele Ministeriului de 
Externe prin care, faţă de Racovschi, Averescu se îndatorase 
a-şi scoate trupele din Basarabia, pentru a fi înlocuite cu 
miliții locale sau cu trupe maximaliste. 

Se pare că ministrul de Externe a făcut un discurs 
dibaciu. Lui Zelea — se caută un ţeran — i-a arătat o deo- 
sebită preţuire. 

A vorbit bine şi ţeranul Şerpeanu din Botoşani. 


14 lunie. 


După C. C. Arion, discurs patetic al lui Marghiloman, cu 

tremur în glas când spune că la iscălirea păcii din Bucu- 
reşti din condeiul lui n'a picurat cerneală, ci lacrimi. 

Se propune afişarea discursului, care a fost primit cu 
manifestări mari de către majoritate. 


15 lunie. 


Rădulescu-Motru la Senat ecere reforme măcar cât ale 
liberalilor, iar Bărbulescu se face pur şi simplu de râs, 


Camera a ratificat tratatul. Şedinţa n'a fost lipsita de 
demnitate. Zelea Codreanu, Văgăunescu au vorbit energic 
şi au votat hotărât contra. Şi Cuza a ajuns la un refuz de 
vot. In numele Partidului Muncii, Trancu-laşi a declarat 
că se abţine. Pătrăşcanu a făcut apel la conştiinţa poporu- 
lui german. Stere, prudent, a dispărut. Meissner, preşe- 
dintele, a constatat îndeplinirea actului şi a chemat la 
muncă pentru „refacerea Patriei“, 


Li 


Ştiri, din izvoare felurite, anunţă uciderea fostului Țar. 
Cenzura de aici a suprimat telegramele, dar ziarele din Bu- 


curești au vestea, 
* 


Apare „Renaşterea“ lui Neniţescu, cu atitudinea nehotă- 
râtă a cui pregăteşte, din interes personal, un şantaj po- 
litic. Singur Virgil Arion n'a apărut încă. 


Li 

La Cameră orice pomenire a numelui Carp stârneşte 
puternice aplause. 

Regele consimte a primi pe Roman, d-rul Sadoveanu, A- 
limănişteanu, cari îi aduc protestul pentru răpirea Do- 
brogii, dar doreşte să nu se vorbească de această audienţă. 


16 Iunie. 


A plecat trenul cu Fasciotti, Marincovici, cu ofiţeri, 
cu soldaţi de-ai Aliaților şi cu aceia dintre Români, oameni 
politici, femei, copii, tineri cu datorie militară, cari cred că 
aici nu e nicio muncă de făcut, nicio suferință de mân- 
gâiat. 


La prezintarea memoriului despre Dobrogea, Regele a 
cerut să nu i se cetească. A adaus atâta, complectând 
pe Roman, că totdeauna, după cele mai mari nevoi, Naţia 
s'a refăcut. 


+ 


La Senat Goilav de la Suceava s'a ridicat contra expro- 
prierii, pentru care Marghiloman însuşi pare a se pronunţa. 


17 lunie. 


Tot la Senat, Bădărău a dat lecţie de moralitate şi în- 
ţelepciune politică. 


Unui ziar austriac Marghiloman i-a spus că România 
nu e dispusă a mai discuta cu Ucraina chestia basarabeană 

Cetesc raportul lui Mircea Christian, despre călătoria 
pe care a făcut-o, cu Pauker, la Chiev, ca delegat econo- 
mic. Ucrainienii sau plâns de acte neprietenoase la gra- 
niță: un ofiţer român care a trecut Nistrul ca să afle cine 
a tras în soldaţii lui. Eichelmann, profesorul de drept din 
Dorpat, care, nu înţeleg de ce, este în special însărcinat 
cu lucrurile româneşti, a declarat că, în Sfatul Ţerii ne- 
fiind delegaţi ai Hotinului, Cetăţii-Albe, Bălţilor, Sorocăi, 
hotărârea luată acolo nu e valabilă pentru toată provincia, 
că România s'a grăbit şi că ar trebui consultat Tribunalul 
de la Haga. 

18 lunie, 


Cenzura băieţoilor lui Marghiloman taie acum şi cuvinte 
din poeziile populare pe care le publicăm. „Indreptarea“ a- 
meninţă, dacă urmează tirania de azi contra presei, cu pu- 
terea cuvântului liber; cenzura ma cutezat să taie. 


O privelişte pe stradă. O căruţă trasă de un cal slab. 
Doi săteni în urmă. Un miros de cadavru se desface din 
sicriul tău lipit care încet, încet străbate oraşul la doi paşi 
de strada veşnicii petreceri. 


La ţară sătenii se roagă de hrană la curte. Drumurile 
sunt sămănate cu cai morţi. Oamenii îşi dăruiesc vitele, 
pe care nu le pot hrăni. 


Azi a fost încă o zi de ploaie, tare şi deasă. 

Preţurile cresc necontenit. Morcovul costă un leu. Ofi- 
terii de rezervă cari au „cumpărat“ grădinile militare, toţi 
„aderenţi ai partidului refacerii“, s'au prezintat în grup ca 
să proteste contra ideii de a se impune prețuri maximale. 


Antipa a acordat Germanilor mii de kilograme de lână. 
Ei cer prune uscate, nuci. Au apărut şi ofiţeri austrieci 
la Iaşi. 


De la un capăt al Ucrainei la altul ţeranii ard sămănă- 
turile ca să nu ia nimic Nemţii. Un ofiţer francez fugar din 
Germania spune că şi la noi, la Mehedinţi, rechiziţiile în- 
tâmpină rezistenţă... 

19 lunie. 


Prinţul Nicolae a venit la redacţie. A crescut foarte mult 
şi arată voinic şi cuminte. 


Crainţ-Vasiliu, unul din cei mai buni intre tinerii de 
astăzi, a căzut luptând până în ultima clipă, undeva, în- 
trun sat din Prahova, în retragerea de la 1916. Aceasta 
o aflu numai acum. 

20 lunie. 


Un locotenent Morcovescu, student în litere, fiul învăță- 
rului din Homorâciu, a venit din Stralsund şi Crefeld. Erau 
acolo şase sute de ofițeri de-ai noştri. De când li trimetea 
provizii Crucea Roşie erau bine ținuți, de şi foamea fä- 
cea ca personalul de la Căile Ferate germane să fure din 

pachetele lor. Aveau teatru, jucând şi piese iredentiste, după 
ce, înaintea Germanilor încântați, începuseră cu „Alt-Hei- 
delberg“. Işi căutau cele necesare în oraş, cetiau cărţile a- 
duse de cei veniţi din spitalele şi teritoriul ocupat şi jucau, 
pe mii de mărci, cărţi. 

Cu toate invitările desperate din „Cretfelder Zeitung“, 
Nemţoaicele muriau după oamenii frumoşi şi călduroşi din 
Sud. Sentinele, pe bani, schimbau, scrisorile. S'au făcut şi lo- 
godne. La plecare au primit mai multe flori decât, aici, 
la mobilizare. Alte trenuri au trebuit să plece noaptea. 
In unele familii au fost scene. 

Morcovescu a petrecut câteva zile acasă. Acolo unii au 
fost jăfuiţi; alţii, bine plătiţi, laudă pe Nemţi, cărora „li 
dă Dumnezeu biruinţa, fiindcă sunt oameni drepţi“. Invă- 
țătorii au fost, la un anume moment, duşi între puşti. Fe- 
meile, mai toate, se poartă prost. Mâncarea se ia unde se 
găseşte. Casa mea din Văleni e prădată înăuntru, cu aju- 
torul localnicilor. Oraşele sunt curate şi în bună rânduială. 
Paza o fac noaptea patrulele austriece şi germane. Jan- 
darmii noştri au început a primi poliţia prin sate. Etapele 
duşmane se retrag. 


21 lunie. 


Căpitanul Filitti a fost prins în şarja cavaleriei de la Ro- 
băneşti. A fost dus la Stralsund. Acolo colonelul Sturdza 
sa prezintat întâiu ca unul care ar fi în stare să înlocuiască 
prin muncă în ţară captivitatea în străinătate a soldaţilor 
noştri. A vorbit apoi ofiţerilor inferiori, încercând a-i 
câştiga pentru a iscăli o declaraţie, în care reneagă „trecu- 
tul“ şi se îndatoresc a nu mai servi contra Centralilor. Mai 
pe urmă s'a văzut şi intenţia lui de a face o nouă armată, 
pentru Nemţi. La prezintarea înaintea generalului Costescu 

el spusese că „situaţia lui e diferită şi că, refuzând a trece 
în Rusia, a restituit Regelui sabia şi decorația“. 

Unii ofiţeri au mers la Crefeld unde li s'au ţinut cursuri 
speciale, pentru a fi apoi expediaţi în teritoriul ocupat. 
Declaraţia mau iscălit-o însă toţi. Barbu Catargi, prins pe 
moşia lui, unde se oprise convoiul lui de muniții într'o clipa 
de panică, dus la Bucureşti pe jos şi tratat fără nicio cru- 
tare, pentru ca la Crefeld să refuze o odaie deosebită, ca 
a generalilor, a fost în zădar chemat, de două ori, de la 
Stralsund pentru a ocupa un post important în Bucureşti. 
Când patru „boieri“ dintre prinşi au fost trimeşi deosebit 
acasă, după pace, s'a incercat iarăşi a li se smulge o de- 
claraţie. A trebuit un denunţ la prinţul de Reuss ca să 
fie lăsaţi în pace. 

22 Iunie. 


Regele e făcut personal vinovat în Senat pentru războiu. 
Marghiloman profită de ocazie ca să spună că, dacă, pre- 
cum se afirmase, Dobrogea ar fi putut îi salvată printr'o 
abdicare a Regelui, Suveranul ar fi făcut, cum s'a spus, 
„gestul mântuitor“. 

D-rul Niculescu, dentistul, atacă, în şedinţă secretă, pe 
generalul Petala, pentru că „face politică“ în armată. 


* 


Cihoschi, întors de dincolo, spune că la Bucureşti şi 
în toată ţară se desvelesc clădirile acoperite cu zinc, în- 
locuindu-se cu carton gudronat. Aşa se face acuma la Pa- 
latul de Justiţie. Abia a scăpat Comisiunea Monumentelor 
Istorice Biserica de la Argeş. 

Din tartajele cărţilor rupte se fac cutii pentru pachetele 
pe care Nemţii le trimet acasă . 

e 

Maximilian Harden spune, în „Zukunft“, că pacea din 
Bucureşti e de aşa natură încât nu poate rămânea definitivă. 


23 Iunie. 


Matei Balş, membru la Curtea de Casaţie, vine la mine. 
Se gândeşte la ce ar trebui să facă în cazul când i s'ar 
prezinta texte de Constituţie pe care le-ar fi călcat un Gu- 
vern care totuşi nu făcuse decât să servească scopurile 
unui popor întreg. El observă că, dacă inamovibilitatea, 
care e vorba să se desființeze, nu se găseşte în Constituţia 
de la 1866, ea se află în Convenţia de la Paris, pe care 
Statutul lui Cuza-Vodă şi apoi Constituţia pretind numai s'o 
complecteze. 


E vorba să îim înlocuiţi, dacă nu revenim imediat la 
catedrele noastre din teritoriul ocupat. 

Pe de altă parte, Germanii au declarat că nu mă sufăr, 
până la pacea generală, în, teritoriul unde ar rămânea ceva 
din puterea şi autoritatea lor. 

$ 


In Muntenia e un desfrâu al prădăciunilor. Lui Radulescu- 
Motru i s'a luat şi grâul de sămânță şi vaca cu viţelul. 
Țeranii se luptă pentru ultimele rămăşiţe ale averii lor. 
Antipa ar fi spus că cererile Germaniei trebuiesc satisfăcute 
cu orice preţ. 


Audienţă la Regina. 

E foarte afectată de mişeliile contra Dinastiei. A văzut 
scrisoarea istoricului Radu Rosetti: urăşte pe Nemţi, dar — 
îi trebuie răsturnarea Dinastiei. Regina întreabă: „Este a- 

ceasta o urmă a nestabilităţii din trecut? — Nu, ci o simpla 
modă proastă, pornită de la imitarea bătrânului fetiş, care 
nu face minuni, Carp. 

Regina vrea să mai lucreze şi mai departe pentru în- 
dreptarea ȚŢerii. Crede că a făcut ceva pentru suferinţile şi 
lipsurile ei. A cerut şi lui Gârleşteanu, noul director al 
Alimentării, chemat mai ales ca să împiedece revolta foa- 
mei în cele două luni grele până la culesul porumbului, 
să-i dea putinţa de a ajuta. Era de nevoie ca fondurile să 
nu fie mânuite de Stat: Altfel ele mar fi ajuns unde trebuie, 
şi ce rost ar fi avut ea ca o beggar queen? 

Că la Coţofeneşti s'ar fi făcut necuviinţi care scandali- 
zează oameni datori înainte de toate a se uita la viaţa lor 
însăşi, ce o privesc! „Pot merge drept la Dumnezeu, ară- 
tându-i ce am făcut şi cum am trăit, ce servicii am adus, 
în aşa de grele vremi, ţerii mele“. Că vre-o două doamne 
care, altfel, şi-au dat şi ele munca lor, au avut cine ştie ce 
legaturi cu Frantezii, poate fi acesta obiectul unei interpre- 
tari care se pretindă a o jigni pe dânsa, Regina? 

Se voieşte sănătoasă, ca să apuce ziua când toate se 
vor răsplăti. Ce tristă e soarta acelora cari nu vor apuca-o! 
De-ar ţinea inima ei atâta! 

De şi răcită, Regina e de o vervă indignată cum n'am 
vazut-o încă la dânsa şi de o elocvenţă care ar birui pe 
a multor vechi oratori de profesie. Marele ei talent îm 
toate se uneşte cu conştiinţa dreptăţii absolute a cauzei pe 
tări care să pretindă a o jigni pe dânsa, Regina? 

In treacăt am văzut princesele. Ca de obiceiu, princesa 
Elisabeta, care scrie aşa de frumos, nu vorbeşte nimic. 
Princesa Mărioara mulţămeşte pentru cărticica despre Ba- 
sarabia, pe care asigură că a cetit-o. 

* 

Generalul Anghelescu îmi dă vestea că la Moscova 
contele Mirbach, ministrul german, a fost ucis de doi bol- 
şevici şi că a căzut Malinov, care ar fi cerut evacuarea 
Bulgariei de Austro-Germani şi retragerea din Dobrogea 
românească. Ar fi să vie în loc Danev, cu Radoslavov. La 
Constanţa ar fi venit Turci. 


Sultanul a murit, într'o criză de diabet. Urmaşul lui se 
întitulează Mohammed al VI-lea. 


24 Iunie. 


Cineva venit din Macedonia arată că două divizii bulgare 
s'au predat, de foame. Toţi cei cari au fost în Austria şi 
Germania spun că poporul e redus la ultimele lui mij- 
loace. 

Weckerle a constatat marile pierderi, o sută douăzeci 
de mii de morţi şi prizonieri, ale ofensivei din Italia. 

Se vorbeşte de o biruinţă italiană pe Piave, cu două- 
zeci de mii de prizonieri. 

* 


„Arena“ a ajuns să aţiţe şi pe luptătorii tipografiei 
mele. 


Răspingerea Halienilor dincolo de Piave, cu pierderi în- 


semnate, se confirmă. 
27 lunie. 


Veşti bune — dacă s'ar adeveri. In Bulgaria ar fi venit 

Danev şi ar fi oferit pace separată, cerând un armistițiu: 
nici el m'ar pretinde decât Cadrilaterul. 


Vine la noi cu planul ca ofiţerii infirmi să se facă învă- 
țători maiorul aviator Zorileanu, rămas infirm şi bolnav de 
piept de pe urma unui accident. 


Germanii grămadesc trupe în Tirol pentru o revanşă 
contra Italiei. 


Take Ionescu a fost primit — se zice — de Poincaré 
ln Paris. 
% 


Marghiloman ar fi început să vorbească de statornicele 
lui simpatii pentru Franţa.... 


In Muntenia, Germanii fac tranşee pe malul Dunării. Ar 
îi vorba ca trupe ale Inţelegerii să între în Bulgaria. 

Foarte bună impresie a făcut discursul, absolut obiec- 
tiv al lui Săulescu la Cameră. El a socotit ce sarcini ne 
apasă şi şi-a arătat credința hotărâtă că totuşi vom pu- 
tea să le purtăm. 

Discursul lui Inculeţ, foarte frumos şi sincer, a atins 
ce este în Basarabia şi ce se poate face acolo. 

28 Iunie. 

Kihlmann a căzut. 

Intre urlete („ahă“, „Porcul“, „Pungaşul'“, etc.), s'a ce- 
tit la Cameră şi la Senat cererea de dare în judecata 
a guvernului Brătianu-Take Ionescu. 

29 Iunie. 


Vine la mine un învăţător, Istrati, dintre propagandiştii 
trimeşi în Basarabia. 

Ţara e turburată de zvonuri. Li se spune că Ruşii s'au 
ridicat, că au luat Varşovia; că înaintează la Bălţi, că Ro- 
mânii fug şi vechea stare de lucruri se va întoarce. Orice 
mişcare a unui detaşament românesc e interpretată în 
acest sens. 

HAgenţi nevăzuţi cutreieră Basarabia, şi contra-propa- 
ganda pe care li-o opunem e prea slabă. 


O scrisoare de la Purcari, pe Nistru, îmi arata că, la o 
serbare a regimentului 9 vânători, preoţii mau vrut sa 
vie decât după ce şefii lor ruşi li-au dat voie şi că au 
început prin declaraţia că o fac numai pentru că în pro- 


gram sunt şi bucăţi ruseşti. 
* 


Episcopul Antim, care a întovărăşit la Chişinău pe Ni- 
codim, ales locţiitor de arhiepiscop, spune că primirea 
a fost bună din partea tuturor straturilor populaţiei şi cu a- 
devărat impunătoare. 

30 lunte. 


Un cleric venit din Bucureşti spune că un oarecare 

Stolzenberg somase pe Mitropolitul Primat să serbeze Paş- 
tele odată cu catolicii, ameninţându-l că altfel se vor lua 
măsuri contra lui. Carp a intervenit, şi obraznicul a plecat. 
Mitropolitul a îngăduit însă slujba bulgărească în biserica 
lui. Pe alocurea în bisericile noastre au oficiat catolicii. Netz- 
hammer şi Auner cereau să fim siliţi a face Unirea cu 
Roma. 

Lumea se ţine din contrabandă şi se apără de rechiziţii 
ascunzând. 

In Muntenia, Guvernul nu se simte de loc. Germanii au 
perchiziţionat dăunăzi şi în trenul ministerial, căutând pe 
sufragiul lui Marghiloman, care a protestat la Mackensen. 
Lumea crede că aceasta formaţiune nu va dura. 


Cineva întors de la Crefeld spune că de acolo au plecat 
în ţară numai vre-o cincizeci de ofiţeri. Informatorul a 
fost în lagărul intermediar, unde au stat închişi ca represalii 
pentru tratarea internaţilor la noi. O adevărată ucidere în 
massă prin foame. Zeamă de gulii zilnic; la cincisprezece 
zile o pâne. Unii aveau faţă ca varul, altora li răsăriseră 
pete cadaverice pe frunte. Spaniolii abia i-au cercetat. En- 
glezii, cari i-au înlocuit, au cântărit şi fotografiat pe a- 
ceste biete umbre umane. 


Seara, sub-ofiţerul francez fugit din Germania Sep- 
time Gorceix povesteşte ce suferiau la Salzburg Ruşii, cari 
nu primiau pachete de la Crucea Roşie. Zăceau la margi- 
nea drumurilor, adevărate schelete, susținându-se câte doi, 
trei. Culegeau pânea mucedă zvârlită de Austrieci în la- 


38 N. IORGA 


trine. Se aruncau asupra rămăşiţelor de bucatărie. Mâncau 
capete de scrumbii. Până muriau. 

La urmă, şi pentru pâne — din partea Francezilor, din 
scârbă pentru trădarea Aliaților lor —, s'au dat lupte între 
Ruşi şi Francezi. La capătul unui culoar care-i despărţia s'a 
vărsat sânge. El, Gorceix, care căuta să împace cele două ta- 
bere, a fost bătut cu cărămizile. 

In cimitir zăceau douăzeci de mii de Ruşi, morţi de 
foame şi de boli. Informatorul român socoate la şasezeci de 
mii pe bieţii noştri prizonieri ucişi pe aceiaşi cale. 


* 


Kühlmann a fost dat jos de către anexionişti. 


Mackensen, el, care da „bună dimineața“ la Şosea, sec- 
vestrează acum toată recolta din teritoriul ocupat şi face 
responsabile autorităţile româneşti. 

{-iu Iulie. 


Calendarul nou n’a fost întrodus, cum se făgăduise. 


* 


Evacuările vor continua: în lipsă de grâne li s'au dat 
Nemţilor vite. 


Se pare că Malinov rămâne în Bulgaria. 
* 

Serbătoarea naţională franceză. Relativ puţină partici- 
pare a Românilor, 


Aceleaşi zvonuri optimiste cu privire la schimbarea si- 
tuaţiei în Bulgaria şi la urmările pe care le-ar avea pentru 
noi. Marghiloman ar vrea să ni le interzică. 


2 Iulie. 


Greva tipografilor. Apărem noi şi „Evenimentul“. 


In luptă pentru Scaunul de Râmnic, pentru care a so- 
sit arhimandritul Scriban, se agită contra arhiereului An- 
tim, înfăţişându-l ca partizan al războiului. D-rul Stroici 
îi spune că din această cauză un grup de parlamentari 
nu-l vor vota, 

3 Iulie. 

Arhiereul Antim a fost ales. 


Cancelarul german anunţă că supt anume condiţii Ger- 
mania ar restitui Belgia. 
In acelaşi moment o nouă sforţare se îndreaptă, prin 
Reims, spre Paris. 
4 lulie, 


Rezistenţa franceză pare a fi oprit pe Germani. 

Arhiereul Scriban ni trimete un articol anonim ca să 
proteste că Guvernul l-ar fi împiedecat de a îi ales. 


6 lulie. 


Berechet îmi spune că vizita lui Averescu la Chişinău 
ma putut câştiga teren; studentul Harea, din partea lui, 
arată că Stere l-a pierdut „de a doua zi după venirea lui“. 
„Indreptarea“ socoate la zece mii numărul aderenţilor 
noii Ligi. 

+ 


Francezii au câştigat un însemnat succes, reluând vre-o 
douăzeci de sate şi „mii de prizonieri“. 
7 Iulie. 


Germanii părăsesc punctele ocupate la Sud de Marna. 


Familia regală se aşează la Bicaz. 


+ 


Czernin spune în Reichsrath că nici România mar vrea 
să strice pacea de la București, căcì ar pierde Basarabia. 


8-9 lulie. 


Telegrame Nauen şi ştiri din Suedia întăresc că Țarul a 
fost executat de bolşevicii din Ural la Ecaterinenburg, ca să 
nu cadă în mâna Cehoslovacilor. 

$ 

Succesul francez a continuat reluându-se localitatea 
Château-Thierry. 
13 Iulie. 


Ciobanu spune că situația în Basarabia nu-i place. Se 
urmăreşte cu orice preț centralizarea. E vorba să se nu- 
mească de la centru corpul didactic cu prilejul naţionalizării 
Invăţământului. Directorii trec drept politiciani conservatori. 
La Constituantă mar ieşi niciunul. El s'ar gândi să demi- 
sioneze. Unui ministru i-a spus făţiş că, dacă cei de aici 
ar fi trăit în împrejurările celor din Basarabia, poate de 
mult niciunul nu ar mai fi Român. De ce atunci bănuiala 
şi spionagiul contra Basarabenilor? 


17 lulie. 


Ieri, „Comitetul general al partidului naţionalist-demo- 
crat“ — o uzurpaţie! — a votat revizuirea programului şi, 
supt conducerea lui Cuza, colaborarea cu Liga Poporului. 

Băieți naivi şi ambiţioşi.... 


Un căpitan, care a rătăcit mult timp prin teritoriul 
ocupat, are impresia că Germanii căutau anume să ucidă 
prin foame pe prizonierii noştri. Sturdza ar fi atras foarte 
mulţi ofiţeri de rezervă şi, fără Mărăşeşti, ar îi atras şi mai 
mulţi. El visa o dictatura. De prin Mart e plecat în Germania 
pentru studii de bancă. Unii învăţători s'ar fi purtat rău şi 
în luptă şi în captivitate, făcând şi campanie anti-dinastică. 
Germanilor li plăcea să ieie mărturii de ofiţeri contra Re- 
gelui şi a Reginei. 

Profesorul Denize din Ploeşti, venit din închisoarea ger- 
mană, spune că un S., plotonier, scria articole în ziare 
germane şi purta chiar uniforma germană. Ruşii îi strigau 
„vânzător şi spion român“. Ofițerii români cari îi răspun- 
deau au fost daţi în judecată, dar achitaţi. 


Cenzura, care a tăiat o parte din îndrăzneţul articol ai 
lui Harden despre pacea de la Bucureşti, articol trimes de 
Dimitrie Onciul, care a venit aici, dar nu cutează să mă 
viziteze, suprimă total nişte declaraţii ale unui maior sârb 
fugit din Bulgaria, care spune că acolo toată lumea, abia 
hrănită cu mămăligă românească, urlă după pace. 


Succesele franceze continuă. Marna e liberă. 


Seara Murgoci vine din Basarabia. 

Călătoria lui Averescu acolo a fost organizată de un nu- 
măr de persoane fără însemnătate, care voiau situaţii. Tine- 
retul, duşman al politicii de partid din România, s'a abţi- 
nut. N'a fost primit de nimeni la gară. A mers la acele două 
Comisiuni care-şi propuseseră să cheme oameni influenţi 
din fiecare pariid de aici. A fost rugat să vorbească. A, 
oscilat între deosebitele păreri opuse. A prezintat chestia 
agrară ca atârnând în soluţia ei de Parlamentul central şi 
a citat articolul II al Actului de unire. I s'a opus articolul I, 
care prevede rezolvirea acestei chestiuni în chip cu totul 
deosebit. S'a făcut o intervenţie de către Murgoci pentru 

a se împăca lucrurile. Apoi Averescu a. petrecut seara cu ai 
săi, pe cari localnicii îi numesc „provocatorişti“. Lista ade- 
renţilor, dată de foile ruseşti, a indispus mult, 

Văitoianu a vorbit apoi amical cu Murgoci, făgăduind 
să-l consulte des. Apoi a intrat în legături cu Sinadino, cu 
aşa-numiţii „boieri progresişti“, cari l-au cucerit. Acuma, 
vrea, probabil după instrucţiile din Iaşi, de şi s'a prezin- 
tat ca „om al Regelui“, „unirea claselor“. A scos pe tri- 
misul economic C. Filipescu, care a îost reintegrat apoi 
după cererea Basarabenilor. Cu Murgoci a evitat legă- 
turile. Locuieşte modest şi lucrează mult. Oarecare ordine 
s'a întrodus prin el. 

La început directorii nu-l voiau, şi au făcut, aproape 
făţiş, un mic complot contra lui. 

18-19 Iulie. 


La Cameră, încetăţenirea în massă a Evreilor. Vor- 
beşte Cuza cu efect mare în tribune. Şi Zelea Codreanu. In 
cursul cuvântării acestuia din urmă, tribunele aplaudă, şi 
sunt golite. Sute de oameni protestă afară, împrăştiaţi de 
jandarmi. Ghibănescu a strigat din tribună că e o „adunare 
de trădători“ şi a adaus şi anumite recomandaţii. 


» 


Generalul Eichhorn, tiranul Ucrainei, e ucis cu o bombă 
la Chiev. 


Şulghin, trimesul ucrainian la Sofia, reclamă Basarabia 
pentru Ucraina sa. 

Pe la Bălţi, ar trece necontenit trupe cehe şi româneşti, 
foarte nemulţumite. 

Foaia din Brăila a Comandaturii pretinde a da condiţiile 
de pace ale Aliaților (cu cedarea Triestului şi Trentinului, 
dar cu menţinerea Austriei; evacuarea noastră nici nu e 
pomenită). Cenzura pretinde că nu cunoaşte o asemenea 
foaie, şi mutilează ziarul. 


20-21 Iulie. 


Francezii au întrat în Soissons. 
29 Iulie. 


La Odesa depozitele noastre ar fi păzite de o compa- 
nie din 9 de Vânători. 


La Bălţi, administraţia ar îi luată de Germani pentru 
a li se uşura transporturile în Ucraina. 


In armata germană s'ar îi alcătuit o societate de „sep- 
tembrişti“ pentru a depune la 1-iu Septembre armele. 


23-24 Iulie. 


La urările pe care, Duminecă, le-am trimis Reginei îmi 
soseşte acest răspuns: „Vă mulţumesc cu atât mai mult 
pentru urările ce-mi aduceţi, cu cât în vremuri grele mân- 
gâierea vine din suflete alese, şi ştiu că aţi fost neclintit 
alături de noi. Maria“. 

La Cameră declaraţia liberalilor că nu recunosc Parla- 
mentul ca legal provoacă o mare indignare, cu atât mai 
mult, cu cât ei au spus că regimul Marghiloman s'a unit 
cu trădătorii şi dezertorii. Mitescu, avocat imbuibat de par- 
tidul liberal, cere să se întroducă în Codul penal un arti- 
col pentru a se permite arestarea pe simple bănuieli a foş- 
tilor miniştri! 


Partea tăiată din cenzură a articolului lui Harden a fost 
cetită în Cameră, Marţi. 


Germanii evacuează poziţiile câştigate la Montdidier, dar 
se întăresc pe Vesle. 


La alegerea lui Antim, Tufescu luase cuvântul pentru a 
spune că nu votează pe acest „naţionalist“. Dar Marghilo- 
man i-a cerut demisia. O scria când sa întrerupt pentru 
a spune: „Să mă iertaţi, domnule Marghiloman“. — Bine 
înţeles că vei vota cum am spus. — Da, d-le Marghiloman“. 

Săulescu spune că-i e scârbă de adunarea de mahalagii 
care e Parlamentul. A refuzat să prezinte legea contra 
Creditelor şi Băncii Naţionale, a răspuns că o studiază, apoi, 
către Marghiloman: „De când sunt eu, n'am văzut ceva aşa 
de idiot“. 


25 lulie. 


Cehoslovacii au luat Orenburg şi Cazan. Arhanghelsc a 
fost ocupat de Englezi. 

26-28 Iulie. 


Francezii şi Englezii au spart pe la Montdidier. Pa- 
trusprezece mii de prizonieri. Cavaleria urmăreşte pe fu- 
gari. 

„.. „Arena“ lui Heffter apare în ediţie specială. 


28 Iulie. 


Francezii au luat Montdidier şi continuă să înainteze. 
In pradă, două sute de tunuri. Lumea a strigat înaintea 
Legaţiei Franciei „Vive la France“, până au ieşit Nemţii 
din față, de la Statul-major economic, 


* 


Ieri, C. C. Arion a vorbit de putinţa ca, lucrurile din 
Apus lămurindu-se astfel, să se vorbească pe alt ton de pe 
banca ministerială. 


Helfierich e chemat la Berlin, şi poate să nu mai revie 
la Moscova. 


Cenzura suprimă ştirea din foaia „Lupta“ că Germanii 
au cerut personal de Cale Ferată şi pentru Dobrogea Veche. 
E netăgăduit însă că aceasta s'a întâmplat. I. N. Roman mă 
asigură că s'a cerut pentru Medgidie şi chiar pentru Bazar- 
gic. El crede că Centralii ar voi să vândă azi o Dobroge 
pe care mâne ar fi siliţi să o dea degeaba. 

„Camera' şi-a luat vacanţă. 
* 


Doi deputaţi mai mult sau mai puţin analfabeți calcă 
prin casele miniştrilor liberali acuzaţi, ca Ion Brătianu, şi 
neacuzaţi, ca Mârzescu, dupa ce s'a făcut o descindere la 
Constantinescu, care stătea în clădirea unde fusese Familia 
Luptătorilor. 

La Brătianu s'au luat... caietele de englezeşte ale nepo- 
tului său Constantin! 

= 


Antim, singurul dintre prelați, a votat darea în judecată! 
Ar fi avut angajamente cu Mitescu, cel mai furios dintre 
acuzatori. 

* 


Se vorbeşte de intenţia unor perchiziţii [a Legația fran- 
ceză, de un „complot bulgăresc“ contra ministrului, a gene- 
ralului Lafont, a lui de Flers. 


In teritoriul ocupat, jandarmii unguri strigă cå vor lua 
totul, lăsând pe oameni peritori de foame. Vagoane întregi 
cu provizii pentru cei de acasă pleacă în fiecare moment. 


30 Iulie, 


D. Onciul vine de la Bucureşti. Nu sa luat nimic din 
Arhive, dar a trebuit o luptă grea. De la Academia Ro- 
mână s'au ridicat manuscripte slavone fără valoare, de 
către Bulgari. Şi Muzeului i s'au restituit cele furate. 

Zilnic trec înaintea Arhivelor căruţe grele pline de prada 
terii, pachetele de cinci kilograme cu care soldaţii armatei 
de ocupaţie hrănesc pe ai lor de acasă. Un German i-a spus 
limpede, unul născut în Austria, că nu ni s'ar fi îngăduit 
de Centrali neutralitatea: prea li era de folos bogăţia 
Ţerii Româneşti; altfel ar fi trebuit să înceteze războiul din 
lipsa de pâne şi de petrol. La ocupaţie, între cei chemaţi 
pentru internare era şi Ion Bogdan. I s'a pus întrebarea: 
„Auf welcher Liste ist der?“ 

De atâtea ori ofiţerii au strigat că „n'au vreme de vor- 
bit“ şi au îndreptat la soldaţii lor oameni de samă ai 
noştri. Un om de şcoală german cerea ca instituţiile ger- 
mane să nu fie obligate a preda nimic româneşte şi ni- 
mic românesc. Pus de Virgil Arion să discute cu dân- 
sul, Onciul a obiectat că nu se poate, odată ce sunt fii 
de Români. Chiar şi străinii au nevoie de aceste cunoş- 
tinți dacă vor să rămână în ţară. La început, Neamţul 
striga: „Sollen denn die Deutschen die Sprache eines wild6n 
Volkens erlernen?“. După protestările lui Onciul, a decla- 
rat că e „un fel de a vorbi“ şi s'a scuzat. 

Până la pace s'a cerut ca de pe acte să se taie pecetea 
terii. 

Antipa se poartă „ca un Neamţ“. Inainte de Măraşeşti el 
anunţa triumfal că se va lua toată Moldova. Acuma o luna 
vorbia de lovitura care va strivi pe Francezi. — Să nu fie 
ca Mărăşeşiii, i-a spus Onciul. 

Se iau toţi Românii de dincolo fără certificat de emigrare, 
afară de cei recunoscuţi la noi de mai mult de zece ani. 
S'au luat şi copii de-ai celor recunoscuţi. 

In orăşele e dator fiecare să salute pe ofiţerii germani. 

Alimentele sunt pe sponci. Laptele, întâiu sărăcit de gră- 
sime e apoi amestecat cu apă. 

Casa lui Take Ionescu e o ruină: s'au luat şi ferestrele. 

Unii Evrei fac averi mari. Ei se bucură de toate favorurile. 
Cei împământeniţi s'au prezintat ca supuşi austro-ungari 
pentru a face spionagiu străinului. 

Secţia ştiinţifică a Academiei a publicat ceva din lucră- 
rile ei; Ţiţeica a refuzat. 

Bianu a stat în rezervă. Purtarea lui Giurescu e corectă. 

De când cu Basarabia, Stere e mai bine văzut; „Renaş- 
terea“ nu întruneşte nicio simpatie. 

Atrăgându-i-se atenţia asupra necuviinţii de a fi felici- 
tat pe Marghiloman pentru Basarabia, iar pe Rege nu, 
Onciul spune că ei nu s'au gândit că ar trebui altfel. 

Bulgarii s'au rărit. La început erau foarte obraznici. 
Intre ei şi Stoian Romanschi. 

In Bucureşti umblă zvonul de mari victorii franceze: 
Saint-Quentin luat; 150.000 de prizonieri. Se vorbeşte de 
demonstraţii pe stradă pentru Franţa, de Saint-Aulaire care 
ar fi strigat „Vive la Roumanie“... 

Ar fi vorba de o sesiune a Academiei la laşi. Tzigara 
a bătut pe Brociner, care voia el să primească pe Kiihlmann. 
Acesta ar fi fost pălmuit şi umplut de sânge. Apoi Tzigara 
a venit la laşi să capete înlăturarea învinsului. 


> 


După masă, venind din Bucureşti, Emil Panaitescu. Din- 
colo, e ca o ţară străină. Gările numai cu inscripţii ger- 
mane. Pretutindeni oficii germane. Organele oficiale nu ştiu 
altă limbă; Românii trebuie să alerge după câte un interpret 
evreu. In sate s'a încercat a se ucide călăul german. Unii 
oameni au fost împuşcaţi, alţii deportaţi; ceilalţi erau închişi 
în casă cu săptămânile, femeile ieşind doar la fântână. 

Un profesor german crede că trebuie să-mi trimită un ar~ 
ticol ca să aflu ce buni creştini sunt soldaţii Germaniei şi 
Austriei. 

Ce bine a nemerit-o, azi! 

* 


D-na Lahovary vine să-mi spună cu câta iubire şi milă 
se poartă Regina şi princesele la Bicaz. Unei bătrâne, care 
câruse un porc, i l-au dus cu automobilul. Princesa Elisa- 
beta, întrecându-se cu Stoica, a zugrăvit un moşneag şi 
i-a lăsat opera ca amintire. 


Virgil Arion îşi pune candidatura aici, contra lui Pe- 
livan. 
O singură foaie îl sprijină: „Opinia“ lui Bădărău. 


-iu August. 


Refuzul mieu de a primi o sută cincizeci de abonamente 
pentru sate de lá Legația franceză aduce o scrisoare foarte 
stăruitoare a lui de Flers. li răspund că dau gratuit cele 
o sută cincizeci de exemplare. 

2 August, 


Agârbiceanu a fost chemat telegratic de Argetoianu pen- 
tru a-i oferi conducerea foii populare a Ligii Poporului. I 
s'a spus că Regele s'a înţeles cu Averescu şi că va face o 
lovitură de Stat pentru a rezolvi chestia agrară, că gene- 
ralii şi Duiliu Zamfirescu vor ieşi din organizaţie, etc. Agâr- 
biceanu i-a spus că o politică nouă neconservatoare nu se 
poate face decât cu elemente adevărat naţionaliste şi de- 
mocratice. El mă îndeamnă călduros către o acțiune, recu- 

noscând că ea nu se poate face decât după plecarea Ger- 
manilor, 


Înaintarea franceză pare a se îi oprit. 
3 August. 


Un fapt autentic. Un antreprenor de tinichigerie şi in- 
giner practic, Dimitriu; e dus la Bucureşti să facă Nemţi- 
lor un casino „până la Paşte“. El zăboveşte până la Paştele 
nostru, pentru ca inaugurarea, cu muzică militară şi paradă, 
să se facă în noaptea Invierii. Un maior alsacian, Michae- 
lis, ţine un discurs arătând cum, trimes pentru „a ţinea în 
frâu un popor sălbatec şi mişel, şi nespus de leneş“, el a. 
găsit o altă lume, ale cării calităţi le descopere zilnic. Di- 
mitriu, care a făcut studii în Germania, răspunzând, a de- 
nunţat pe acei Evrei cari foiesc la Comandatură şi sug pe 
unii ca şi pe ceilalţi şi a asigurat că în Moldova, unde pă- 
zesc şi cei doi băieţi ai lui, nu vor întra Nemţii decât ca 
prieteni, Unul din ei a spus: „Al tracului Moldauer!“. 


Onciul a spus lui Caracaş cum Bianu a găsit pe Bulgari 
la Academie cu manuscrisele slavone împachetate. Li-a spus 
că nu dă nicio iscălitură, ci se va adresa la locul competent. 

La Arhive a venit acelaşi Bulgar. Onciul a declarat că 
manuscriptele slavone, pe care ciudatul oaspe le cerea, n'au 
existat niciodată şi că vechile documente sunt în Moldova 
la sucursală, şi i-a arătat şi cutiile goale. Uimire la Bul- 
gar, care a mărturisit că ei mau atâta rânduială, In mo- 
mentul acela venia Mackensen, şi „cuceritorul“ s'a grăbit 
s'o şteargă. A revenit, cerând să lucreze asupra actelor pri- 

vitoare la mişcările bulgăreşti de la 1840. Onciul i-a ce- 
rut permisie de la Comandatură. I s'a dat una pentru „a 
vizita“, şi Onciul i-a cerut alta pentru „a Imera“, — Bul- 
garul n'a mai dat pe acolo. 

Onciul crede că în primăvară se desface Austria. Se teme 
numai de intrigile aristocrației maghiare pe lângă Inţe- 
legere. 


Acum două zile, Ministeriul de Instrucție invitându-mă 
să vin la Bucureşti ca să lucrez în Comisiunea Istorică, am 
răspuns că „nu pot ocupa nicio funcție în teritoriul stă- 
pânit de armatele străine“ şi nici nu pot face parte dinir'o 
comisiune cu membri numiţi de administraţia străină şi ser- 
vind-o încă (Tzigara). „Imi pare rău numai că nu pot ajuta, 
cu ce am ajuns să ştiu, la păstrarea monumentelor, care, aşa 
ruinate şi prădate, cum Sunt, constituie unul din titlurile 
noastre de mândrie naţională“. 


6 August. 
Pelivan rămâne în balotaj la Iaşi. 
Virgil Arion întruneşte numai 150 de voturi. „Arena“ 


i-a făcut necontenit cea mai neruşinată reclamă. 


7 August. 


Pelivan îşi menţine candidatura. 
8 August. 


Nemţii de aici se laudă că până în toamnă, orice ar 
îi, tot or să ajungă la Paris. 

10 August. 


Mihai Cantacuzino vine la mine pentru a scuza pe oa- 
menii lui Chrisoloveni, cari au tipărit în „Arena“ „procesul- 
verbal al Automobilelor Regina Maria“. Cu ocazia aceasta 
vorbim de planul conservatorilor lui de a se înţelege cu A- 
verescu. El îmi spune că nu s'a ajuns aşa de departe, dar 
că două lucruri le apreciază la general: politica externă pen- 
tru Inţelegere şi hotărârea lui de a face „reforma morală“. 
` Evident că hotărîrea lui este luată. 


Amiralul Bălescu, pe care îl întâlnesc sara, scrie că se 
lucrează ceva în sensul lui Averescu în Basarabia, unde 
„Sfatul Ţerii“ anunţă că ar fi vorba să apară un ziar cu li- 
tere cirilice pentru popor. 

11 August. 


Un profesor din Ploieşti răspândeşte zvonul stupid că 
Germanii ar fi cerut să ocupe Moldova. 


Guvernul se plânge că nu e ţinut în samă. Lui C. C. A- 
rion, cu toată făgăduiala unui colonel german, i s'au luat 
şi ultimii cai de la moşie şi, când i-a amintit colonelului de 
făgăduială, acesta i-a râs în nas. 


Petala îmi spune că la serbarea de la Mitropolie pentru 
ziua de naştere a Regelui el a ţinut oficial o cuvântare po- 

menind de lupta care s'a purtat şi de idealul căruia era 
închinat. 


12 August. 


Zvon că Marghiloman ar fi demisionat ca să vie la gu- 
vern C. C. Arion-Neniţescu. 

Se verifică şi se vede că e inexact. Totuşi zvonul cir- 
<ulă şi mai departe, purtat nu ştiu de cine şi cu ce scop. 


13-15 August. 


Regele răspunde aşa la urările mele: „Din adâncul inimii 
vă mulţămesc pentru urările aşa de călduroase ce-mi aduceţi 
pentru ziua de 1î. Pe drumul greu al suferinţilor ce l-am 
străbătut de atâta vreme ne va călăuzi şi mai înainte spe- 
ranţa şi încrederea în puterile de viaţă ale scumpului nostru 
popor“. 


Succesele engleze şi franceze continuă. S'a luat Roye, 
“Chaulnes, şi guvernamentalii — se zice că şi până C. C. A- 
tion — se bucură de această schimbare a situaţiei, 


Germanii *de aici, trecând pe Strada Lăpuşneanu din 
sălbateca goană a automobilelor care ţipă, continuă a sfida. 


Pelivan, care a reuşit Luni cu majoritate mare, a fost 
primit în Cameră cu aplausele germanofililor, pentru ca el 

să li vorbească apoi de visul Unirii româneşti şi să strige: 
„Trăiască Regele de azi, Impăratul de mâne“. 
Ciugureanu şi Inculeţ, în şedinţă de la 14, au vorbit cu- 
ragios despre nevoile Basarabiei. Marghiloman, răspunzând, 
i-a scuzat din lipsa de practică parlamentară. A spus, a- 
tingând chestia proprietarilor veniţi la Iaşi pentru a cere 
altă rezolvire a chestiei agrare, că el vorbeşte în numele 
„României Mari“. — „Şi noi“, i-au răspuns imediat Basa- 
rabenii. 
* 
Iarăşi a revenit zvonul unei demisii a lui Marghiloman. 
* 


Austriecii ar fi hotărâți să nu mai lupte de la Septembre 
încoace. Aşa li-ar fi spus soldaţii şi funcţionarii de la gra- 
Niţă vameşilor noştri de la Burdujeni. 

+ 


Regele, răspunzând telegramei ministrului de Războiu 
în numele Armatei, a spus hotărât că niciodată n’a fost le- 
gată Armata mai mult de şeful ei decât după încercările 
luptei ce s'a purtat, şi el priveşte ca „indisolubilă“ împo- 
triva oricării puteri această legătură. 


* 


Generalul Văitoianu a venit la Iaşi. 
16 August. 


Succesul franco-englez continuă. 

Incep a se ivi pocăiţi. Fostul maior Lahovary profită de 
ocazie şi întreabă în Cameră de ce ma fost poftit la 
comemorarea soldaţilor noştri generalul Lafont şi cere să se 
onoreze colaboratorii francezi de Ziua Morților catolici. 

$ 

Pentru vase torpilate Germanii întră în conflict şi cu 
Spania, care voia să ieie în schimb şi vase de-ale lor. 


D-rul Pârvu vine din teritoriul ocupat. Furia nemţeasca 
ware nici o margine. Bătrâna d-nă Creţulescu de la Drajna, 
care voia să-şi reieie casa, a fost dată afară în brânci de 
soldaţi. 

Preţurile sunt enorme. Un om singur cheltuieşte cu eco- 
nomie până la una mie două sute de lei pe lună. 


Scrisoarea unui sub-ofiţer Schmidt, care ni se dă, spune 
că el a fost degradat şi osândit la trei ani de închisoare 
pentru că ma mai vrut să fure pentru ofiţeri. Socialist, el 
îndeamnă pe prietenii români să nu se lase prădaţi din 
ordinul Impăratului german. Să cheme alte neamuri în a- 
jutor. Interesant document.... 


Germanii cer vagoanele lor rămase în ţară, chirie pentru 
ele, pentru cele pierdute preţul de azi; iar cele luate de 
dânşii rămân pradă de războiu! 


Arhitectul Berindeiu pretinde că harta cuceririlor de la 
noi ar fi fost impusă Germanilor de Austrieci ca preţ pen- 
“tru acordarea tunurilor grele în ofensiva contra Franciei. 

18 August. 


Adus de Gh. Stroici cu automobilul, P. P. Carp a apărut 
aici. 

Lumea vorbeşte de o mişcare de detronare. Gâdei, de la 
Casa Meseriilor, vine să se ofere pentru rezistență. 


Nichifor Crainic scrie din Bucureşti. La Brăila limba 
nemţească domină. La Bucureşti chiar „Siegirizii* para- 
dează. De la ştirile din Apus, ceva mai puţin. 

Mitropolitul Primat a voit să iasă înaintea lui Mackensen 
cu Evanghelia şi să-i ţie un discurs în pragul bisericii (cu 
interpret). Mareşalul, jenat, a trebuit să refuze. 


Seara, Murgoci, din Basarabia. Lucrurile merg rău. So- 
cietatea neromânească nu ne acceptă de loc. Noi nu ştim 
să ne impunem şi nu putem administra. 


19 August. 


Pelivan, numit director la Justiţie, îmi spune tot aşa. 
Jandarmii se poartă foarte prost, ca şi unele elemente din 
armată. Administraţia e rea. Propagandiştii culturali sunt 
singurii buni. 

k 


Murgoci spune că directorul Cateli continuă pe vechile 
drumuri ruseşti. Şeful de biurou Popovschi conduce totul. 
+ 

Regele a venit pentru criză. Ar fi iscălit Mesagiul pen- 
tru arestarea preventivă a foştilor miniştri (Brătienii l-ar fi 
rugat; dar Marghiloman ar fi promis că nu va face uz) 
şi pentru amnistie, L-am văzut în balconul Palatului... Pă- 
rea îngândurat, 


22 August. 
Englezii au luat muntele Kemmel. 


* 


Poate din cauza articolelor ofensătoare pentru Aliați 
ziarele bucureştene au fost oprite azi la Mărăşeşti, după 
făgăduiala lui Mitilineu, şeful Cenzurii? 

„„„„. Era o întrerupere a liniei prin inundație... 


21 August. 


Atentat contra lui Lenin. 
+ 


Se ia de Englezi Péronne. 
+ 


Zvon că Austriecii reclamă şi pentru dânşii o mare canti- 
tate de alimente, Altfel ar fi amenințând să taie comunicaţia 
cu Bucureştii. Alţii vorbesc de ocupaţia Moldovei! 


25 August. 


Zvon — desminţit de oficiosul maximalist — că Troţchi 
ar îi fost prins de Cehoslovaci. 

Un cleric polon, din arhdieceza Varşoviei, d-rul Casimir 
Lutostawski, fratele cunoscutului filosof, vine la mine. Are 
în minte un mare plan catolic în Orient: unirea (nu federali- 
zarea) Poloniei sale, pe care o crede că va fi mare, cu 
Cehoslovacia şi cu România... O singură armată, un singur 
ministru de Externe, etc. Intreabă dacă n'ar fi o piedică 
desvoltarea religioasă deosebită. Se arată foarte pornit 
contra Germanilor. Radziwill e socotit de dânsul ca o 
simplă unealtă. Despre Bulgari crede că ar trebui câştigaţi, 
schimbându-li-se dinastia. Altfel ar îi nişte jandarmi ai 
Centralilor în Balcani. Basarabia ar trebui să rămâie a Ro- 
mâniei: astfel sar asigura linia Danzig-Acherman pe Vis- 
tula-San-Nistru. De regii balcanici vorbeşte cu despreţ: 
nişte cacici. Crede în francmasonerie şi în marea ei înfluenţă. 
Se plânge de acţiunea germanofilă a Evreilor în Polonia. Ei 
au o mare înfluenţă asupra populaţiei, din care formează 
treisprezece la sută. E pentru excluderea lor de la viaţa so- 
cială. „Pentru un pogrom suntem, din nenorocire, prea 
blânzi.“ 

E sigur că Lituania va rămânea, şi prin voia Inţelegerii, 
ca şi Finlanda; Statele Baltice, nu. In Ucraina, — el vine 
din Moscova — nu are nicio încredere: o intrigă austriacă. 
„ideia ucrainiană“ era pentru naționalități numai o armă 
contra ţarismului. 

A fost aici la Saint-Aulaire, pe care l-a informat asupra 
lucrurilor polone, la generalul Lafont, care laudă foarte 
mult armata noastră. 


Impotrivire germană la Laffaux, după ce s'au luat de 

Aliați Péronne, Ham, etc. Se bombardează Douai şi Cam- 
brai. Avioane zboară asupra oraşului Valenciennes. 


Marghiloman e atacat de presa austro-ungară pentru că 
a tolerat să se vorbească în I'Indâpendance despre sfârşi- 
tul Monarhiei habsburgice. Cenzura nu mai tolerează ni- 
mic nici în legătură cu Austriecii (ştiri despre Mangra, care 
vorbeşte de „pedeapsa României“, despre lovitura dată Bi- 
sericii din Bucovina, etc.). 
27-28 August. 


Clericul polon a revenit. De fapt e contra cotropirii nem- 
teşti. E şeful cercetaşilor poloni şi caută legătură cu ai 
noştri pentru a pregăti în acelaşi chip generaţiile noi în cele 
două ţări. Lasă un articol despre cercetăşie şi un interview 
despre partidele din Polonia. 

29 August. 


Ciobanu îmi spune că noul partid „ţerănesc“ basarabean 
era să se cheme întâiu „naţional-democrat“. Ţiganco a 
rămas cu' „fracțiunea ţerănească“ din Sfatul Ţerii. 


Aliaţii stau înaintea liniei Hindenburg, trecută numai de 
Englezi la Arras. 
* 


De trei zile „Tribuna“ scoate un ziar de amiază, „De- 
peşa“, în legătură cu Inţelegerea. 
* 

Ziarele de aici sunt din ce în ce mai idioate. Dar „Tri- 
buna“ trage şapte mii şi „Indreptarea“ douăzeci şi patru 
de mii (dacă ar îi maşini, ar trage şi mai mult). 


30 August. 


Burian a fost întrebat de un deputat dacă e adevărat 
că la Curtea Regelui românesc şi în cercuri influente se 
găteşte o nouă mişcare contra Centralilor. Ministrul un- 
garo-austriac a avut insolenţa să spuie că i-au ajuns la 
cunoştinţă asemenea fapte petrecute în „partea neocupată 
a României“ şi că a luat măsuri energice. 

Cineva îmi spune că ameninţarea cu ocupaţia a venit 
îndată după ce la Tuffli li s'a cântat ofiţerilor germani 
Marsilieza. 

In momentul de criză cu Marghiloman,—ceia ce încă ar 
fi indispus pe stăpânii umilinţei şi neputinței noastre —, 
Regele ar fi dorit să vadă pe Averescu. Acesta sar fi 
eschivat pentru a nu înrăutăţi situaţia, arătând şi că nu 
poate lua această moştenire. 

+ 


Tot insolentul Burian, vorbind ziariştilor germani, s'a 
plâns că Aliaţii vor să distrugă un Stat istoric, care, cu 
toate defectele lui s'ar putea îndrepta şi a cerut măcar să 
se schimbe vederi în urma cărora s'ar constata poate că nu 
e necesar a se mai vărsa sânge. 


+ 


Germanii ar fi construind, după nota de la Legația fran- 
ceză, o nouă linie de apărare. 
+ 

Cenzura nu mai permite nimic neplăcut Austro-Ungariei; 
chiar pasagiile mai tari pentru Bulgari sunt suprimate. 


1-iu Septembre. 


D-rul Anghelescu vine de la Bucureşti. E indignat de 
hoţia şi obrăznicia Germanilor. Acuma cer să se păstreze 
funcţionarii numiţi de ei şi să nu se reintegreze cei ce au 
fost supt steag. De Direcţia Economică, pentru că nu-i 
serveşte destul, nu ţin samă. Totul se face prin Statul-major 
economic. Indeamnă pe negustori să lucreze direct cu ei. 


+ 


Seara, vin la mine, pentru lămuriri asupra originii pro- 
prietäții agrare în Basarabia, Halippa, Ciugureanu şi Inculeț. 
Acesta povesteşte cum Saint-Aulaire i-a sfătuit să nu ţie la 
Basarabia autonomă, prea slabă, neorganizată. Va trebui 
să cadă la România sau la Ucraina. De România o leaga 
trecutul şi limba. Aliaţii sunt pentru unirea cu România, 
care a sacrificat, şi nu cu Ucraina, care va fi pedepsită 
pentru că a trădat, încheind cea d'intâiu pacea. 


* 


Împăratul Germaniei imploră pe lucrători să lupte. Von 
Payer promite restituirea vechilor hotare şi evacuări după 
pace, renunţarea la despăgubiri. Dar în Est situaţia trebuie 
să rămână neschimbată. 

A trebuit să înghiţim şi amnistia pentru toate păcatele 
ce s'au făcut din motiv „politic“. ...Marghiloman a cerut să 
se voteze fără discuţie, căci plătim fiecare cuvânt spus 
contra Centralilor. 

Trancu a cetit „Pacea““ lui Cerna... Au fost la Cameră 
douăzeci şi cinci de voturi contra. 

Raportul, vorbind de un ultim sacrificiu moral, de uni- 
rea în judecata amnistiei a tuturor Românilor, de oprobriul 
social ce aşteaptă pe vinovaţii ce vor scăpa, e foarte 
demn. 

Mitilineu a plâns, şi nu numai el. 


Germanii se tânguiesc că ne bucurăm de situaţia lor grea. 
Cenzura se face şi mai aspră. Spun profesorului de filoso- 
fie Andrei, care a publicat şi în gazeta mea şi căruia i s'a 
încredinţat această urâtă sarcină, că ea face parte din uzur- 
parea şi brigandagiul pe care îl reprezintă astăzi orice auto- 
ritate afară de a Regelui. 


+ 


Germanii trimit milioane de mărci prin trimes special, 
un cunoscut diplomat, Crucii Roşii bulgare. 
Regele Bavariei a fost la Sofia şi Constantinopol. 


2-3 Septembre. 


Zvon că Neniţescu şi Virgil Arion ar fi fost ucişi întrun 
accident de automobil. „Indreptarea“ e lăsată să-l publice. 


* 


Hustria oferă un schimb de vederi pe teritoriul neutru, 
fără armistițiu şi fără consecinţe. „Steagul“ dă la Bucureşti 
ediţii speciale; aici, Heffter anunţă, printr'un supliment la 
„Arena“ lui, marele eveniment. El prezintă retragerea Ger- 
manilor din Franţa ca un lucru concertat! 

Hustria şi Germania, bine înţeles, ar păstra tot ce au 
cucerit în Est, de şi mi se spune că un ziar unguresc ar fi 

de părere că sar primi în ce priveşte România condiţiile 
Inţelegerii. 


5 Septembre. 
Regele a revenit de la Bicaz la Iaşi. 
8 Septembre. 


Cu Generalul Cristescu am vorbit despre războiu. Crede 
că puteam'rămânea neutri şi că nimeni nu ar fi atras a- 
supră-şi o armată ca a noastră, cu care puteam interveni 
pe urmă. Regele Carol i-a spus că, dacă Centralii sunt 
învinşi, el va întra cu armata în Transilvania. Acum crede 
că partida e pierdută pentru Germani. 


10 Septambre. 


Germanii au oprit trenurile cu profesorii cari merg spre 
teritoriul ocupat. Cincisprezece zile va fi suprimat transportul. 

Funcţionarii veniţi de supt steag şi profesorii nu mai 
sunt reintegraţi. 


Cineva spune că în teritoriul ocupat Germanii dau jos 
de pe trotuar pe trecători şi amendează pe indivizi. 


Consiliu de generali. Ar fi vorba de un Ministeriu dintre 
ei, cu Coandă în frunte. 

11 Septembre. 


La Regele. Vorbeşte de Memoriile Regelui Carol. Partea 
publicată e redactată impreună cu Mite Kremnitz. (Regele 
vorbeşte aspru de fiul acestuia.) Partea inedită, scrisă mi- 
croscopic, are doar ştiri despre vreme, etc. Se spune: 
„Am vorbit politică cu X“ (dar nu e). Cu privire la unii 
dintre oamenii politici, doritori de războiu alături de In- 
țelegere, aprecierile sunt deosebit de aspre, chiar brutale. 
Astfel Filipescu, Take Ionescu. 


* 


Carp şi Stere au venit pe aici, întrebuinţând o nenoro- 
cire în Familia Regală. 


Toată armata turcească din Palestina se împrăştie: două- 
zeci şi cinci de mii de prizonieri, două sute de tunuri cap- 
turate. 


Bulgarii pierd Ghevgheli, Prilep, unde întră cavaleria 
franceză. Aripa dreapta a Aliaților e la Viena. Ar fi un 
dezastru. 

13 Septembre. 


Pătrăşcanu uită orice reţinută, vorbind la Camera despre 
năcazul din familia regală. Califică pe Brătianu de viitor 
puşcăriaş, iar pe mine mă prezintă ca pe un „om mort“. 


Regele a plecat din Iaşi. 
Vol. 11 5 

15 Septembre. 


Strălucite victorii ale Aliaților în Balcani: Ştip a fost 
luat de Sârbi, cari au cucerit muntele de la Veles. Bulgarii 
se retrag şi spre Strumiţa. O armată a lor sa angajat în 
munţii Babuna, spre Albania. Înfrângerea turcească urmează. 
Germanii rezistă cu greu unei mari lovituri franco-ameri- 
cane în Champagne. 

Generalul Prezan îmi spune că de mult a exprimat părerea 
cum că pe acolo se poate da marea lovitură contra Ger- 
maânilor, 


Pe Luni decisivul Consiliu de Coroană, al celor cari au 
guvernat dri pot să guverneze. 


Averescu s'ar fi declarat gata să ia Guvernul. S'a vor- 
bit chiar de un Ministeriu Mişu ori Mehedinţi. 


Mandat de arestare contra lui Corbescu şi de aducere 
contra fostului ministru Constantinescu. 


Discursurile, recente, la Comitetul principal al Reichsta- 
gului ale lui von Hintze şi von Payer fac să se întrevadă 
că s'ar putea aduce tratatele de la Brest-Litovsc şi Bucu- 

reşti la Congresul general de pace, pe baza „reciprocităţii'“ 
şi că, din ce a fost „silită“ a cuceri Germania, ar voi, cu 
o unire personală sau cu un Prinţ german, doar un „,Bal- 
ticum“. 


In acest timp magistratul Sturdza din Bucureşti, care 
a refuzat mâna unui Evreu austriac, spuind că e „spion 
german“ în faţa unui Barnoschi-Vasiliu, e condamnat la 
şase luni închisoare în fortăreață şi la deportarea în Ger- 
mania până la pacea generală. 

16 Septembre. 


Succesele din Champagne continuă, luând mari propor- 
ţii. Englezii au atacat la Cambrai, Englezii şi Belgienii la 
Ypres. 

In Balcani s'au luat Strumiţa şi Cociana. Sârbii sunt la 
jumatate drum de Scoplie. Bulgarii au trimes negociatori la 
Salonic ca să ceară armistițiul şi apoi pacea în numele 
„blocului partidelor de la Guvern“, care pretinde că a con- 
sultat pe toţi factorii. Von Hintze se arată mirat; situa- 
ţia de pe front a fost rău interpretată de Malinov; se tri- 
met ajutoare. Se poate ca gestul, care ar îi impopular, să 
fie. „dezavuat de împrejurări“. Teodorov, comandantul su- 
prem bulgar, s'a pus la dispoziţia Berlinului. 

Zvonuri de abdicarea Țarului Ferdinand. 


Toată lumea a devenit francofilă. Senatorul Gogu Ne- 
auleseu spune că la Marghiloman a fost deosebită numai 
metoda. 

E vorba de un Ministeriu de funcţionari, cu Corneliu 
Manolescu-Râmniceanu în frunte. 


Fugari din Cluj, ţerani puşi la munca forţată. Ei spun 
că la Tulgheş şi pe Valea Bicazului totul e gata pentru 
evacuare. Toată lumea şe teme de Români, cari ar fi gata 
să vie. 

Unii de aici, de la noi, cred că ni sar da în pază Bul- 
garia dacă ea primeşte condiţia Aliaților de a-şi pune teri- 
toriul la dispoziţia lor. 


17-18 Septembre. 


Consiliul de Coroană nu s'a ţinut. 


Englezii pătrund în suburbiile de la Cambrai. 


Germanii anunţă că trupe de ale lor şi austriace au in- 
trat, aclamate, în Sofia. Sobrania a fost „amânată“. Se 
vorbeşte de un ministeriu Radoslavov-Savov. 

Dar Sârbii sunt lângă Veles. 


Turcii nu mai dau buletin; armata lor e desfiinţată în 
Palestina. 

Hertling a demisionat. Imparatul arată dorinţa unui Mi- 
nisteriu al poporului. 
19-20 Septembre. 


Se ia Saint-Quentin. 


Nastasievici îmi explică situaţia în Balcani. Două cor- 
puri de armată bulgăreşti sunt în Albania, retragerea unui 
al treilea e tăiată. Al patrulea, la Seres, poate să scape, 
Sârbii sunt la Egri-Palanca, dominând Sofia. Germanii 
vor face probabil un nou front pe Morava. 


21 Septembre. 


Cavaleria franceză ar fi intrat în Sofia. 

De fapt Bulgaria e în plină revoluţie. Dezertorii se 
luptă la defileuj Vitoşei — probabil cu Germanii. 

De-a lungul Dunării Germanii iau măsuri de apărare 
începând de la Măcin. Trenul se opreşte la Comana. Zil- 
nic Mackensen merge cu automobilul la Giurgiu. 

A fost arestat şi Greceanu de la Aşezămintele Brâncove- 
neşti şi alţi ofiţeri demobilizaţi (Bulgarii au fost toţi de- 
zarmaţi); la Capşa chelnerii au pus flori pe masă, de bu- 
curie. Se ia adresa celorlalţi. 

Rechiziţiile au pornit din nou, nemiloase. Populaţia e 
exasperată. 

Se adună la Focşani mitraliere şi tunuri. Soldaţi unguri 
au apărut în tranşee la Târgul Ocnei, unde locuitorii înce- 
puseră a-şi reface casele. 

Marghiloman, chemat stăruitor la Bucureşti, a trebuit 
să plece acolo „pentru cinci, şase zile“. 


Se discută în jurul arestării lui Constantinescu, 
* 

Englezii au intrat în Damasc. Pe frontul de Vest s'au 
luat Lens şi Armentières, poate şi La Bassée. Rezistenţa 
germană la Cambrai şi Saint-Quentin e tot mai învier- 
Şunată, 


Piccolot de la Legația franceză îmi spune ca Germanii 
din Bender, Cetatea-Albă, etc. şi-au trimes bagajele. Şi 
cei de aici şi le-ar face. 

Trupe austriece au îost aduse la Bender, spuindu-li că 
merg la Chişinău pentru hrană. Văzând că îi porneşte spre 
Sud, s'au revoltat şi au plecat care încotro. 


22 Septembre. 


Bulgarii au ridicat pe Boris în locul tatalui sau. 


Zvon că la Bender unsprezece mii de Austrieci s'ar fi 
aşezat. O spune Svilocosici. Nu se confirmă însă. Ar fi 
trupele în trecere spre Bulgaria, unde lângă Sofia se pre- 
gateşte o luptă. 


„laşul'“' afişează ştirea că o acţiune engleza a început 
la Dardanele. 
23-24 Septembre. 


Sobrania a admis menţinerea Guvernului, din care au 
plecat numai doi membri. Trupe ale Inţelegerii ar fi întrat 
în Sofia. Aceasta ar însemna însă oprirea comunicaţiilor 
germane cu Orientul. 

In Ardeal s'ar pregăti nu ştiu ce manifestaţie contra as- 
piraților României. Ştefan Pop a fost chemat la Pesta. 
Maniu e trimes acasă ca „mare proprietar“. 


* 


La 23 seara sa anunţat că noul Cancelariu german s'a 
adresat lui Wilson, oferind pace pe baza punctelor acestuia. 
Se vede apoi că şi Austria şi Turcia au făcut acelaşi lucru. 
Cancelarul a enunțat însă un program în şapte puncte, 
care nu sunt ale lui Wilson. 

E o încercare de a separa pe Aliați, punând America, 
astazi decisivă, de o parte, şi, în acelaşi timp, una de a 
crea acasă, prin unirea tuturora, ceia ce ei numesc „starea 
de spirit din August 1914“, agresivă în cel mai înalt 
grad şi sigură de victorie. í 

25-26 Septembre. 


Tisza anunţă că Ungaria recunoaşte dreptul de autonomie 
al naționalităților, că-l recunosc toate partidele şi că el 
va fi ţinut în samă „după putinţă“. In pacea viitoare 
Austria va ceda Italiei ce a apucat să ocupe aceasta. Şi, 
printr'o legatură de idei neînlăturabilă, România îi răsare 
în minte: astfel nouă ni făgăduieşte, dacă ne vom mişca, 
o pedeapsă cuvenită, pentru care s'au şi luat măsurile. 


Turcilor Anglia li-a oferit pacea, cerându-li imediata 
deschidere a Dardanelelor. Ei reclamă patrusprezece zile 
de răsgândire. Talaat ar fi demisionat. Grecia ar fi în- 
ceput să mişte, ocupând partea pe care au părăsit-o Bulgarii 
în Macedonia şi îndreptându-se spre Adrianopol, unde e 

panică. Se merge aşa de departe încât se crede într'o 
bombardare engleză la Constantinopol. 


* 


Liberalii se agită. Cred că li se apropie ceasul. Şedinţele 
de la Mârzescu sunt şi mai cercetate. Ei cred că şi Austria 
e aproape de a ceda. 


* 


Din teritoriul ocupat Germanii şi-ar strânge repede eta- 
pele pentru a se concentra pe frontul de Vest, unde Hin- 
denburg ar fi declarat că situaţia e desperată. 


Franţa refuzä pacea de compromis şi aşteaptă, angajând 
şi pe Wilson, pacea prin victorie. 


Marghiloman negociaza în chestia Dobrogii, pe care, — 
spune lon Brătianu — Nemţii o dau, ca Ţiganul căciula 
„de sufletul lui tată-sau“. El se laudă unui ziarist ger- 
man că e aşa de loial încât a permis trecerea HAustriecilor 
prin Basarabia. 

Aceştia însă nu vor să treacă. Se bat cu Germanii. U- 
crainienii îi ucid pe unii şi pe alţii, pentru că rechiziţioneaza 
totul. O bandă de bolşevici a trecut prin Basarabia şi a 
fost distrusă cu tunul în satul pe care îl revoltaseră. 


27 Septembre. 


In astă seară un regiment francez ar îi să între în 

Sofia. Ştiri din Odesa pretind că s'a luat şi Nişul. Filipopol 
a fost ocupat. 75.000 de Bulgari ar fi depus armele. 
k 


In Vest regele Albert conduce biruitoarea ofensivă din 
Flandra. 


Wilson a raspuns. Se bucură că toate condițiile lui au 
fost primite aşa cum sunt şi cere evacuarea imediată a te- 
ritoriilor ocupate. 

Tot mai multe ştirile că ea a şi început la noi. Nemţii 
de aici îşi trimet caii şi bagajele. Jandarmii noştri ar fi 
fost trimeşi în Dobrogea. 

Guvernul Marghiloman făgăduieşte prietenilor săi ra- 
iificarea în două săptămâni cu condiţiile schimbate. 


28 Septembre. 


Zvon de abdicarea Impăratului Wilhelm, de proclamarea 
Republicei în Bulgaria, unde Boris ar fi fost asasinat. 

Săulescu răspândeşte ştirea că sar fi primit de Ger- 
mania îndrumarea nouă americană: cel cu abdicarea lui 
Wilhelm e Bădărău însuşi. 


Piccolot îmi spune că e adevărată vestea acordării catre 
Bulgari a liniei la Sud de Cobadin, dar numai ca să poată 
avea astfel supt tunuri linia Constanţa, singura rămasă 
Centralilor pentru comunicaţia cu Turcii. 

Dar Lloydul bavarez a suspendat transporturile dincoace 
de Orşova, şi navigația pe Dunăre pare ameninţată. Unii 

visează de trecerea Francezilor pe la Calafat. Germanii 
s'ar retrage pe linia dealurilor, ca să păstreze petrolul. 


In Basarabia trenurile austriece trec numai noaptea. Mulţi 
Bucovineni şi Ardeleni, cari chiuie şi ameninţă; bat pe 
ofiţeri şi-i închid în vagoane. Mare ispravă a să facă o 
astfel de armată unde vor duce-o! 


Regina şi Princesele întovărăşesc pe Regele, venit pen- 
tru parastasul lui Carol I-iu. Regele rămâne. 


Propaganda lui Averescu, care a publicat un articol 
„program“, creşte. Cineva îmi spune că prin popor umbla 
legenda despre călătoria lui în timpul razboiului cu „,aero- 
planul“ din care se cobora pentru a împuşca pa generalii 
trădători. Şi în Basarabia armata ar fi pentru el. 

Partidul Poporului de acolo s'a constituit. 


Deputaţii şi senatorii de aici merg la Chişinău ca să faca 
o vizită Sfatului Țerii. 
29 Septembre, 


Zvonul de abdicare a lui Wilhelm se menţine. Cenzura 
o lasă să treacă supt firma Agenţiei de la Lyon, 
* 

Nastasievici îmi spune că trupe proaspete germane a- 
pără Nişul. Dar Sârbii veniţi de la Prizren caută să li 
cadă în spate. Dacă s'ar lua Niş, s'ar ajunge la Craguievaţ. 


Regele ar fi vorbit cu Averescu ieri. Ligiştii dau ca si- 
gură o apropiată venire la putere. 


La Camera, într'un cerc, Arion a asigurat că Germanii 
renunţă la toate anexările şi că i-au dat hârtie la mână. 
Ar îi vorba de autonomia ardeleană şi de o autonomie na- 
țională a Românilor din Ungaria. 

Ungurii vor să-şi proclame independenţa pentru a apă- 
rea la congresul de pace ca un element politic nou şi ne- 
vinovat, care n'ar avea nimic de ispășit şi nimic de cedat. 


Continuă emoția în ce priveşte pretinsa părăsire de către 
Înţelegere a Dobrogii-de-Sud către Bulgari. 

Saint-Aulaire scrie la Paris, de unde se răspunde că nu 
poate îi vorba de jertfirea drepturilor României în ceasul 
triumfului naționalităților. 


Erzberger, ministru în noua formație germană, pro- 
clamă falimentul politicei de războiu, al războiului însuşi şi 
nevoia de a se subordona în cele politice autoritatea mi- 
litară celei civile. 

„Arena“ nu „confirmă“ abdicarea lui Wilhelm. La Bucu- 
reşti se spune că ar fi să-i urmeze prințul August, al trei- 
lea fiu, 

+ 


O doamnă îmi comunică aceste cuvinte ale lui Mackensen: 
„Am venit cu soldaţi şi plec cu tâlhari“. 


Evacuarea germană ar face progrese simţitoare în Putna 
şi Râmnicul-Sărat. 
k 
Jandarmii noştri ar fi şi întrat în Dobrogea. 


Un comunicat al Legaţiei franceze arată că nici vorbă nu 
poate fi să ni se „răpească un pălmac din teritoriul nostru 
naţional“. 

Totuşi, cu litere groase, în prima pagina, „Steagul“ a- 
tacă pe Aliați pentru că ar fi dat Bulgarilor Sudul Do- 
brogii. 

„Un pretext de plecare“, spune cineva. 

„indreptarea pune în perspectivă un Guvern Averescu. 


1-iu Octombre. 
Ni se suprimă la Cenzură informaţia, adevărată, că de 


trei zile flota Aliaților se: află înaintea Constantinopolului. 
Seara vine ştirea că tancuri şi automobile blindate, por- 

nite din Filipopol, au adus capitularea. Se opresc ediţiile 
speciale. 


O divizie românească ar fi trecut în teritoriul ocupat. 
Nemţii de aici se strecoară noaptea. La gară s'au auzit hui- 
daieli. 


kod 


Gevernul se îndărătniceşte a rămânea. Ar fi vorba ca 
Joi să anunțe Parlamentului recăpătarea de la Centrali a 
vechilor hotare, plus Bucovina şi autonomia Ardealului. 

Pentru moment s'a dat marele spectacol al unei vi- 
zite făcute Statului Ţerii la Chişinău, cu discursuri naţio- 
naliste din partea preşedintelui Meissner şi a lui Trancu-laşi. 


Telegrama prin care Saint-Aulaire cerea lămuriri la Pa- 
ris în chestia Dobrogii a fost oprită opt zile la noi din 
cauza „descărcărilor atmosferice“. Legația protestă în ton 
ironic. 

2 Octombre. 


Zi mai ştearsă. Comunicatul turcesc reapare pentru a 
semnala înaintarea cavaleriei engleze până la Homs-Emesa. 
„Arena“ Comandaturii asigură că s'au primit la Bucureşti 
depeşe din Constantinopol. 


Generalul Prezan îmi aduce sfârşitul articolelor sale 
contra lui Averescu, pe care vrea să le tipărească în bro- 

şură. Averescu trimete „Raspunderile“ şi în teritoriul o- 
cupat. 


Ţoni vine din Basarabia. Situaţia e rea. Pachetele cu 
ziare româneşti zac prin Primării. Bulgarii, susținuți de 
zemstve, dispuneau de învățământ, şi la Bender, la Cahu: 
satele româneşti erau împănate anume cu învăţători străini. 
Uneltirile nu se mai opresc. Țeranii urăsc ordinea: nici zece 
la sută din populaţie nar avea sentimentele care trebuie. 


3 Oclombre. 


A murit Mangra. Cenzura mă lasă să spun că era un 
alcoolic înveterat. 


Zvonul despre moartea lui Carp, lovit de apoplexie, se 
desminte. 


Serbia e în plină revoltă contra Centralilor. Austriecii 
spun că bandele îi atacă, tot mai numeroase, unite cu popu- 
laţia civilă. Cavaleria franceză a intrat în Mitroviţa şi Prizren. 


Cancelariul Max de Baden a fost prins cu o scrisoare 
anti-democratică şi debarcat de socialist. Cancelariu e Schel- 
demann. Soldaţii, populaţia au atacat trenurile şi depozitele. 
S'ar întinde şi acolo bolşevismul. 

Wilson revine asupra propunerilor sale. El protestă contra 
scufundărilor şi incendierilor germane, afirmă calitatea de 
biruitori a Aliaților şi Americanilor, subordonează chestiile 
de armistițiu şi evacuare organelor militare şi făgăduieşte 
Austro-Ungariei răspunsul ce i se cuvine. 


Talaat pretinde că este încă la guvern şi se va pre- 
zenta înaintea Parlamentului. 


3-4 Octombre. 


Noile înaintari engleze în Flandra ameninţa, mi se spune, 
la Nord, Ostende şi Bruges, la Sud, Lille. 


La Constantinopol pare a domni haosul luptelor de partid. 


Gripa fulgerătoare, cu complicaţii de broncho-pneumonie, 
se întinde aici, ca şi la Chişinău şi Dorohoiu. Tifosul bân- 
tuie. Se anunţa oficial că apa e infectată. 


Duca nu crede în posibilitatea unui Ministeriu de tran- 
ziţie Averescu, care mar putea să reprezinte după cuviinţa 
România la negocierile de pace. 

Răspunsul francez al lui Pichon a venit. Nu e satistăcator. 
Se asigură că măsura cu Cobadinul are un caracter provi- 
zoriu militar, şi că numai la tratatul de pace se vor hotări 
chestiile teritoriale. 

La Cameră, cutare agent electoral se grăbise sa spună 
că el cunoaşte răspunsul şi că e rău. Marghiloman a în- 
demnat la discreţie. 

5 Octombre. 


Impăratul Carol federalizează Austria lui, afară de tot ce 


ar putea, aus Riicksicht auf Ungarn, să indispuie pe cei 
dincolo de Leitha, deci afară de Români. 


Colonelul Randa a venit la Regele cu o nouă misiune 
specială. 


Seara se zvoneşte că s'ar fi luat în Belgia Ostende şi 
Roubaix. 
Prinţul de Baden rămâne Cancelariu. 
6 Octombre. 


De fapt toată regiunea Ostende şi Lille a fost evacuată 
de Germani.. lar umblă, zvonul unei aripi germane zdrobite. 


Comandatura pune pe Heffter să anunţe că şi Românii din 

Austria — de Ungaria nu suflă nimic — vor avea „Stat 
naţional“. 
* 


Sosirea academicienilor de la Bucureşti. 


* 


Ungaria se zbate în criza de guvern. 
8 Octombre. 


Academia şi-a inceput şedinţele. Poni a spus, inlăcrămat, 
câteva cuvinte simţite. Apoi Bianu şi-a cetit raportul: ma- 
nuscript, nu fără emoție. Arată cum s'au furat manuscrip- 
tele slavone ale Academiei, din care o parte se află la So- 
fia şi astăzi. Duiliu Zamfirescu propune să le cerem Centra- 
lilor prin C. C. Arion, care, tocmai, negociază cu dânşii. 
I. Bogdan spune cum l-a torturat în chestia acestor ma~- 
nuscripte profesorul german de Teologie de la Bonn, Götze, 
cumpărat de Bulgari. 

Philippide, Zamfirescu şi Iacob Negruzzi, care adauge că 
„nu-l cunoaşte decât foarte puţin“, „a vorbit doar două 
ceasuri cu dânsul“, propun ca membru în secţia literară 
pe Stere, ca fiind „sufletul Basarabiei“, ca acela care, prin 
discursurile lui, a dat-o ţerii. 

Protestez cu indignare contra alegerii unui criminal de 
Stat şi declar că, dacă se face aceasta, mă retrag din A- 
cademie. 


9 Octombre. 


Răspunsul german primeşte tot ceia ce a fost cerut de 
VoL Îl 6 

Wilson şi-i lasă lui grija onoarei Germaniei la încheierea 
unui armistițiu pe baza situaţiei militare actuale..., 

Rămâne a se interpreta aceasta. 

Şi Wilson răspunde Austro-Ungariei că, din moment ce 
sa recunoscut Statul Cehoslovacilor şi dreptul Iugoslavi- 
lor, popoarele din Monarhie înseşi şi singure au cuvântul. 


Şi în Basarabia şi în Moldova s'a alcătuit un comitet de 
unire naţională. O parte din membrii Sfatului Țerii se con- 
stituie şi ei în comitet de iniţiativă. 

10 Octombre. 


Se destăinuieşte în sfârşit publicului că Wilson e de pă- 
rere ca italienii şi Românii din Monarhie să se alipeasca 
la Statele lor naţionale. 

+ 


Germanii au contra-atacat la Vouzières. 
11 Octombre. 


La Academie discuții de budget. Primirea lui Alex. Lăpe- 
datu, care aruncă în mijlocul neatenției obişnuite ideia 
unei viitoare şi apropiate uniri politice româneşti. 

Seara, I. Bogdan araţă că Czernin a spus cutărui „Neamţ 
mare“ că pacea a făcut-o Regele, pentru a se salva pe 
sine, şi adauge, cu obrăznicie, că, venit la Rege cu sen- 
timente de ură, a plecat cu milă. Imi povesteşte toate ti- 
căloşiile pe care le repetă străinii despre Dinastie, după 
ce li-au spus carpiştii şi marghilomaniştii. 

Umilinţile la care au fost supuşi Românii de către o- 

cupanţi au fost nespuse. Hentsch era şeful real al între- 
prinderii de stoarcere. Tuelfi se purta ca un Rege; Macken- 
sen era inaccesibil. 

„Nici pe vremea Turcilor distanţele nu erau aşa de mari. 
Indigenul, de orice clasă, nu era privit decât ca un Țigan, 
ca un paria,“ 


12 Oclombre. 


Wilson cere Germaniei ori schimbarea totală de regim, 
ori capitularea. 
Vom avea cel mai cumplit războiu? 


13 Octombre. 


La Academie I. Simionescu propune o întreagă operă de 
popularizare pentru mulţime. 


Intră în Academie Brătescu-Voineşti şi Ciobanu. Poni 
a vorbit bine şi duios. Brătescu-Voineşti a mulţumit modest, 
cu multă eleganţă; Ciobanu a căutat să dea expresie unor 
sentimente de sinceră recunoştinţă. Când secţia literară 
propune pe Ovidiu Densusianu, Philippide propune, ca o 
compensație, pe un Bărbulescu. El cearcă să impuie pe 
steristul. Ibrăileanu. 


Mişu îmi spune ca Adrianopolul e luat de mult. Acum 
se merge spre Constantinopol. La Ceatalgea, în poziţii 
foarte tari, ar fi mulţi Germani — peste o sută de mii, după 
unii; abia trei divizii, după alţii. Zvon că Turcii au în- 
cheiat totuşi un armistițiu. 

La Academie, şedinţă solemnă. Onciul comemorează pe 
Kogălniceanu cu un discurs în care se insistă asupra legă- 
turilor lui cu Germania; este şi o nuanţă conservatoare, 
Incerc să rectific. 

Lume foarte multă. 

15 Octombre. 


La Academie alegerea unanimă a lui Densuşianu. Tot 
unanim se alege ca membru corespondent la secţia literară 
Halippa. Ibrăileanu cade cu unsprezece voturi contra şase. 


Veşti din teritoriul ocupat că Francezii de pe malul 
drept au recomandat pescarilor noştri să nu plece la ve- 
nirea lor. S'ar fi auzit bătând tunurile la Dunăre. Aero- 
plane aliate zboară de-asupra Bucureştilor. Germanii Sar 
fi retrăgând pe tăcutele spre Câineni, nu prin Banat. 

Veşti de acasă că din cărţile mele s'ar fi făcut hârtie la fa- 
brica de la Scăieni. Totul e distrus în casă. Un oarecare 
Maas, aşezat în România, voia s'o ardă. Tot aşa soldaţii 
de la etapele în trecere. 


Zvon persistent de mobilizare românească. Se vorbia 
şi de întreruperea circulaţiei la Mărăşeşti. 
16 Octombre. 


Alep a fost luat de Englezi. 


* 

Austro-Ungaria primeşte soluţia wilsoniană pentru Ce- 
hostovaci şi lugoslavi. Deci ea cere armistițiu şi pace fără a 
mai aștepta rezultatul altor negocieri. 

Această înseamnă însă pacea separată. 


17 Octombre. 


Anume cercuri austriece afirmă că nu e pacea separată, 
ci raspunsul separat la o întrebare separată. 


La Pesta, răscoala străbate stradele. Arhiducele Joseph, 
homo regius, se adresează către o singură „naţiune“. 


18 Octombre. 


Murgoci vine din Basarabia. La ţară lucrurile s'au aşe- 
zat. Lumea s'a deprins cu noi. Numai la Chişinău sunt unel- 
tiri ale străinilor, care aşteaptă pe Englezi pentru a-i reda 
Rusiei, şi ale unor Români, ca T., care a intrat în Liga ru- 
sească pentru că i sau refuzat favoruri la preluarea Cru- 
cii Roşii. Ei atacă administraţia, armata, jandarmeria. La 
deschiderea Sfatului Ţerii se gătiau să facă scandal, sfărâ- 
mând astfel unitatea „Blocului“. 

Demonstrația pentru unitatea românească a fost adusa 
la timp, şi ca o diversiune, de Halippa. Au venit şi de- 
legaţi ţerani, cari s'au interesat amănunţit de chestie. Au 
mers la Consulatul Franciei, unde un ceas și jumătate li 
s'a lămurit cu frăţească iubire toată chestia. 

E vorba de o declaraţie, şi schiţez una. 

Deschiderea Sfatului Ţerii a fost amânată pentru neispra- 
virea lucrărilor în Comisiuni. 


Directoarele gimnaziilor din Chişinău, Fundaţii particu- 
lare, silite a întroduce o clasă întâiu românească, au su- 
primat-o pur şi simplu. 


Rezistență puternică germană pe frontul de Vest. 

In Austro-Ungaria, la Agram s'a proclamat unirea cu 
Serbia şi Muntenegrul, ia Oradea-Mare libertatea româ- 
nească, deslegându-se de jurământul față de Impărat sol- 
„daţii permisionari. Cenzura lasă să se publice ştirea. 


Gripa pare a scădea puţin. Mor mai ales refugiații. 
* 


Brătianu a pus să se întrebe Prezan şi fostul director 
al Căilor Ferate, Perieţeanu, dacă mobilizarea, pe care Ber- 
thelot ar cere-o, e posibilă. Depozitele de lemne nu există. 
Soldaţii, denutriţi, sunt într'o stare de sănătate deplora- 
bilă. 

19 Octombre. 


Blocul Moldovenesc s'a reconstituit. 


k 


Lăpedatu şi Mihai Popovici vin la mine, pentru a-mi 

spune că fața de ce fac Românii de aiurea e necesară 
şi aici o manifestaţie națională. Wam gândit un moment la 
o declaraţie cetita din tribune supt steagul naţional la Ca- 
meră, atrăgând în aceiaşi mişcare de entuziasm pe cei din 
incintă, cu banca ministerială cu tot. Mi s'a obiectat cu 
dreptate că, faţă cu putinţa materială a unei întreruperi 
a lecturii, e dezavantagiul de a absolvi pe nişte mizerabili 
cari şi acuma încep a simula iredentismul, după ce au ză- 
cut la picioarele străinului. Popovici vorbia de o demon- 
straţie în Piaţa Unirii, şi mai imposibilă. Intr'o audienţă la 
Rege, acesta li-a recomandat prudenţă, dată fiind situaţia 
noastră, cu duşmani din toate părţile. 

După propunerea mea, se decide a se întrebuința ani- 
versara proclamarii Basarabiei autonome şi serbarea sare 
sa hotărât la Chişinău pentru a se lua iniţiativa unirii 
generale româneşti de către Basarabeni, cari cei d'intâiu 
au prefăcut în faptă dreptul de auto-determinare a po- 
poarelor. Redactez şi declaraţia de aderenţă pe care o 
vor ceti pe urmă tot acolo în biserică Soborului Ardele- 
nii şi Bucovinenii în numele pribegilor legionari. 

Lăpedatu şi Popovici au lăsat la redacţie declaraţia scrisa 
a acestora în acelaşi sens. Saint-Aulaire i-a întrebat dacă 
la o întâmplare, cei de dincolo ar susţinea-o şi prin faptă. 
I sa răspuns afirmativ. Intrebat, la rândul lui, dacă se 
poate spera unirea românească prin sprijinul Inţelegerii, 
sa căpătat asigurarea formală că vom căpăta ţinuturile 
din Austro-Ungaria. 

Ungurii se jură că vor lupta până la cel din urmă pen- 
tru a împiedeca desiacerea Regatului unitar. Contele Hadik a 
luat prezidenţia Consiliului. Dar luptele de stradă urmează 
la Budapesta. Poliţia s'ar declara pentru Consiliul naţio- 
nal şi ascultă numai de dânsul. 

La Praga Consiliul Naţional a fost instalat numai cu 

concursul devotat al armatei, şi tot cu sprijinul trupelor 
la Agram s'a proclamat Serbia Mare până la Vardar. 

In Italia retragere generală, catastrofală, a Austriecilor. 

Şi Turcii ar deschide prin armistițiu Strâmtorile vaselor 
aliate. 

O mai mare zi pentru lumea întreagă nu se poate. 

Iar la noi Averescu îl ameninţă pe Rege dacă nu-l chiama 
la guvern pe dânsul. 


20 Octombre. 


Germanii au evacuat Serbia. Aliaţii, cu Sârbii în frunte, 
au întrat în Belgrad şi Semendria. Se pretinde că s'ar 
afla şi la Severin. 


Fiume “a fost ocupat de Italieni, ale căror forțe, ajutate 
esenţial de Francezi şi Englezi, reiau teritoriul ocupat de 
duşman. Un armistițiu ar fi fost cerut şi încheiat de Aus- 
trieci. La Trieste se' aşteaptă flota americană. Flota aus- 
tro-ungară e acuma croată. 

Tisza a fost împuşcat la Budapesta de un soldat. Ka- 
rolyi se încearcă a guverna. De fapt ar fi stăpânire bol“ 
şevică. 

* 


Regele m'a chemat deosebit la parastasul pentru prinţul 
Mircea. Liberali şi conservatori, miniştri de ieri şi de mâne, 
se aşează în stânga împreună cu soțiile lor. Iau loc lângă! 
episcopul Teodosie, înaintea lui Marghiloman, supt ochii 
furioşi ai cetei lui. Ii şi refuz lumina, pe care o dau făcliei 
lui Inculeţ. 

Generalul Cristescu îmi spune că războiul e total pier- 

dut pentru Centrali. In două săptămâni, dacă Germanii de 
la noi nu pleacă, vor trebui să se predeie. 

Ai noştri se tem de contagiunea bolşevismului. Nein- 
târziate reforme sociale se par indispensabile. 


Cocea a sosit din Basarabia. „Social-democraţia“ lui se 
strigă seara de tipuri suspecte, siidătoare. 

Şi Averescu îşi urmează propaganda. Ar fi şi un Aus- 
triac al lui Randa. 


La plecarea de la parastas, Mircea Lecca şi alţii i-au 
strigat lui Meissner „Nach Berlin“. Miniştrii au fost hui- 
duiţi de invalizi. A fost şi o încercare de a-i lovi, pe care 
a oprit-o intervenţia prefectului de poliţie. 

Se vorbeşte de un Ministeriu pur conservator, al lui 
Take lonescu, ori de unul Averescu. Incă de ieri seara 
Marghiloman şi-a prezentat demisia. 


Pe mâne se pregăteşte o manifestaţie de simpatie Alia- 
ţilor. I. Grădişteanu e printre organizatori. 

Numai la Chişinău se va îace o declaraţie. Cealaltă, a 
Ardelenilor şi Bucovinenilor, se amână pe câteva zile. 


21 Octombre. 
Manifestaţia s'a făcut aici, dar e a politicianilor. 


Dimineaţa, tricolor la statuia lui Cuza. Soldaţi cu coifuri 
de luptă la câte un colţ. 

Pe la zece, unsprezece, lumea se adună în Piața Unirii. 
Un ofițer ardelean proclamă la statuie Unirea românească. 
Maiorul Stănescu de la Comănduire îl arestează. Vrea să 
aresteze şi pe Iordan Bogdan, care e în uniformă de maior. 

Cortegiul se formează. „Marsilieza“ la Legația franceză, 
teribile fluierături la biuroul german de alăturea, unde func- 
ționarii se ascund în pod. Pe terasa de la Traian colonelul, 
de şi învitat de poliție să se pună la adăpost, sfidează. 

Altă manifestaţie, cu Mircea Lecca, vine de sus, de la 
Jockey Club, cu steaguri franceze şi americane. Ofițeri 
germani se primblă provocător. Unul răspunde ofițerului 
nostru de poliție: „Stau unde vreau". Aceleaşi cântece în 
aceleaşi locuri. 

Averescu, adus de Mihai Cantacuzino şi Grecianu, aş- 
teaptă la poarta bisericii Banu. Vorbeşte recomandând in- 
crederea în vechii conducători ai Țerii (guvernamentalii o 
iau asupra lor). E suit pe umeri şi dus la Legația americană. 
Cei doi şefi conservatori se eschivează. 

Aceasta urmează şi după amiază, de şi. o companie de 
soldaţi defilează cu trâmbiţi şi ofiţerul călare în frunte. 
Mircea Lecca, supraveghiat de ofiţerii de poliţie, invita 
lumea să aclame pe Brătianu. Publicul, mulţi copii merg 
la dânsul şi la Saint-Aulaire. 


* 


Ministrul Franciei, pe care îl întâlnesc la ceasurile patru 
mergând la vale, nu crede nici el în sinceritatea lui Ave- 
rescu, care, cu aceiaşi şefi conservatori, a fost la el. Mă 
asigură că Averescu nu poate fi şeful noului Guyern. 

Seara, d-na Alexandrina Cantacuzino îmi spune că a- 
cesta e format: şi cu Brătianu şi cu Averescu şi cu Take 
Tonescu şi cu Matei Cantacuzino. 

+ 

Fanaticii strigă seara târziu „„Social-democraţia“. 


Intrebat de prietenii mei ce cred, arăt, în ziarul mieu, ca 
numai în plin regim de libertate se poate, — şi trebuie — 
să se facă o concentrare a democraţiei — şi cu socialiştii- 
naţionali —, acuma, sau un guvern de lichidarea trecutului, 
cu oamenii trecutului, sau un guvern de funcţionari pentru 
alegeri libere. 


Ziarele din Bucureşti sosesc. Un interview al lui Vaida 
către un ziar unguresc despre întrevederea lui cu arhidu- 
cele Joseph: e vorba numai de o „coordonare“ cu alte na- 
țiuni ale Dinastiei. 

Bulgarii mulţămesc agentului american la Sofia că s'a 
lasat administraţiei bulgareşti toată Dobrogea. 


Unele persoane afirmă ca am trimes trupe în Bucovina, 
altele ca în patru locuri Aliaţii au trecut Dunărea. 

Saint- Aulaire spune că sunt numai aviatori şi trupe de 
cavalerie. Mă întreabă ce vom face dacă Germanii vor trece 
spre casă, prin Moldova şi Ucraina. — Ce vom putea după 
dezarmarea ordonată de Averescu. 


22 Octombre. 


Dimineaţa totala linişte. Au rămas doar steagurile la sta- 
tuia lui Cuza. 

Murgoci vine de la Chişinău şi arată ce măreaţă a îost 
adunarea autonomiei basarabene, care, în prezenţa a 30.000 
de oameni, a cetit actul redactat, în prima lui formă, de 
mine, prin care se proclamă dreptul de unire a tuturor Ro- 
mânilor, fiind de față toată oficialitatea de acolo, a „Im- 
păratului Românilor“, şi reprezentanţii Americei şi Fran- 
ciei. Vopicka a vorbit fără niciun element de veche diplo- 
maţie europeană ca un American şi ca un Ceh, bătând cu 
pumnul în masă şi dând joc liber plămânilor. 

li dau chipul în foaia mea Duminecă; el a primit să po- 
zeze, Pictorul Horaţiu Dumitru îl cunoaşte de când venise 
pe frontul rusesc, care însă nici ma vrut să ştie de dânsul. 

La Chişinău, Vopicka a vorbit cu democraţii şi cu boierii, 
Gore, Semigradov (,Ardeleanu“), cari toţi au fost pentru 
unirea cu România. Cu Nistor a discutat un ceas întreg: 
pare să i se îi spus că pentru Ardeal va îi plebiscit. A văzut 
şi pe unii străini pentru ca să aibă o impresie directă de- 
plină. 

* 


Inginerul Osiceanu spune că întâia manifestare de ieri 
a fost pur cetăţenească şi sinceră. Dar eu am observat 
şi pe generalii Boboc şi Constantinescu. Când Regele a fost 
aclamat, mulţi au plâns. La ridicarea pe umeri a lui Ave- 
rescu, oamenii neinteresaţi au plecat. 


* 


Un ofiţer naţionalist se plânge că nu apreciez politica 
„generalului“, „zeu“ pentru cei ce sau bătut supt ordi- 
nele lui. Altul mai ieri mă sfătuia să mă asociez cu Stere. 
Cutare mă îndeamnă către liberali, iar eu explic că azi libe- 
ralii nu mai sunt Guvernul Războiului, ci un partid ca ori- 


MEMORII 93 


care altul, şi că anume socialişti, educați, pot îi de folos 
în desvoltarea firească a ţerii. 


De oare ce bolşevismul stăpâneşte Bulgaria, ni se o- 
presc toate ştirile din străinătate, care nu se dau nici mi- 
niştrilor străini, dar se lasă ca „Tribuna“ să discute posibi- 
litatea unui bolşevism român. 


La manifestaţia de ieri Saint-Aulaire a vorbit foarte 
mişcat, şi a fost aplaudat şi generalul Lafont. 


Seara, alta manifestaţie, a studenţilor. Prefectul de poliţie, 
întâlnindu-mă pe stradă, mă roagă a interveni pentru a 
preveni dezordinile bolşeviste, în interesul ţerii. Ii arăt că 
studenţi, şi încă sute, nu sunt în laşi, şi eu nu am ce 
vorbi unor oameni cu cari mam nicio legătură. 

Pe când stau la anticvăria Kupermann, se dă drumul 
între trupe manitestanţilor, cari stau înaintea Palatului şi 
cântă „Trăiască Regele“, apoi readuc steagurile la Univer- 
sitate. 

Gheorghe, fiul lui Cuza, a pălmuit pe unul din cei doi 
ofiţeri germani cari voiau să treacă prin mulţime cu au- 
tomobilul. Sâmbătă seara, alţi doi au fost bătuţi rău. 


Duminecă dimineaţa şi până la oara unu’ au fost mari 

demonstraţii în Bucureşti. Mulțimea s'a dus la Athenee 
Palace, cuibul Nemţilor, unde se spiinea că au sosit ofiţeri 
francezi pentru armistițiu. Sa chemat ofiţerul de serviciu 
român pentru a da asigurări că nu e adevărat. Publicul a 
rămas însă, şuierând şi huiduind pe jandarmii germani 
şi trupa străină. S'a lucrat cu baioneta pentru a împrăştia 
mulţimea. Ar fi o sută de răniţi. 


Marghiloman vorbeşte de cei patru sute de mii de Ger- 
mani din teritoriul ocupat. De fapt, sunt zece divizii — 
mulţi în trecere sau elemente neutilizabile: şi copii de 
patrusprezece până la cincisprezece ani cari au luptat —, 
iar Aliaţii au în Balcani treizeci de divizii. 


Nemţii aţiţa pe ţerani la răscoala pentru a face re- 
publica bolşevistă, Mizeria, datorită Nemţilor, e grozava. 
Se ia totul. Mii de oameni mor zilnic de bolile foamei. Pâna 
la mine ajunge glasul desperării lor. 
` Sa renunţat la demobilizare pentru a nu se da arme ne- 


mulţumiţilor. 
E] 


Din Bucovina au plecat Austriecii şi chiar Ucrainienii. 
Este un zvon persistent că ar fi întrat soldaţi de ai noştri. 
Se aşteaptă aici Iancu Flondor şi Sextil Puşcariu, 

In Ardeal demobilizaţii şi permisionarii sunt stăpâni. Se 
strigă liber, supt tricolor: „Trăiască România Mare“. Re- 
gimentele din Praga sunt aşteptate. 

Evreii ţin un congres zionist. Apar pe stradă partici- 
panţii cu steaua Zionului pe piept. Au venit şi din Basa- 


rabia. 
* 


Şeful unei misiuni ucrainiene de împăcare e gazduit la 
Mitropolie. 
23 Octlombre. 


Armistițiul încheiat de Austro-Ungaria cu Inţelegerea prin 
Italieni e mai ruşinos decât cel cu Bulgaria şi Turcia. Nici- 
odată un popor n'a acceptat aşa ceva. Ungurii de sigur nu-l 
vor recunoaşte, ei pentru cari Kârolyi a organizat, în vede- 
rea păstrării integrităţii teritoriului, cea mai perfectă contra- 
facere bolşevică. 


Se vorbia de o nouă manitestaţie. Mihai Cantacuzino ar 
îi venit dintr'o parte, Averescu din alta, şi s'ar fi sărutat în 
Piaţa Unirii. 

Poliţia avea ordin să împiedece orice mişcare. Mar- 
ghiloman ar fi fost rău impresionat de permisia dată stu- 
denţilor, chiar de Regele, de a manifesta la Palat. Un 
comunicat a fost dat ziarelor pentru a se acoperi deose- 
birea de vederi în această privinţă. 


Zota vine la mine seara pentru a-mi spune că la Cer- 
năuţi s'a auzit tunul, poate al legionarilor ucrainieni aduşi 
de arhiducele „rutean“ Wilhelm, şi că Românii din Bucovina 
cer întrarea trupelor noastre. 

á 

Văd trecând un batalion în perfectă înfăţişare. Aflu că 
altul a defilat cu muzica înaintea Regelui, la ceasurile trei. 
Lumea e adânc mişcată, ştiind că sunt trupele pentru Bu- 
covina. 

Seara Zota şi fratele lui aduc vestea că şi alte elemente 
militare au trecut Molna, infanterie, cavalerie şi artilerie. 
Bucovina e ocupată, spune o ştire la Ministeriul de Externe. 
Populaţia întreagă ne chiamă pe noi ca să asigurăm ordinea. 
La Senat, Marghiloman, în faţa unui public imens, a decla- 
rat ca România ia supt apărarea ei Bucovina şi Nordul 
Basarabiei şi a încheiat strigând „Trăiască România Mare“. 

Omul e dibaciu şi — cinic. 


Din nenorocirile bolile continuă. Familii întregi se pierd. 


$ 


Un preot de la Târgul-Frumos spune ca pe vremea tifo- 
sului exantematic a îngropat în trei luni trei mii cinci sute 
de soldaţi şi cinci preoţi. 

De loc din Putna, spune că a fost pe acolo. Austriecii 
au fost înlocuiţi cu un dublu cordon de Germani. La Su- 
raia, locul său de naştere, nu mai există curte, nici bi- 
serică. Ce ma distrus tunul au ars Nemţii spre a se în- 
călzi. Tot pământul, nelucrat de doi ani, e numai gropi! 
în care zac încă obuze neexploadate. Bălării sunt cât o- 
mul. Aşa e până la Râmnicul-Sărat. 


24 Octombre. 


Regele a făcut un guvern din generalii de corp de ar- 
mată: Coandă, Grigorescu, Văitoianu, şi ei şi-au adaus 

funcţionari: Saligny, Fotin Enescu, Buzdugan, Chiriacescu, 
Cottescu. Poni întră în formaţiune. 

Coandă vine seara la mine. Caută a-mi explica rostul 
Ministeriului său. Ii arăt mulţămirea mea că s'a evitat atât 
succesul unei aventuri, cât şi întoarcerea unui regim com- 
promis. Poni a întrebat ce se face cu chestia rurală şi, când 
i sa spus că Regele, întrun manifest, va întări făgăduinţile 
sale, s'a ridicat cu ochii în lacrimi, şi, sarutând pe generali, 
i-a spus: „Sunt la dispoziţia Maiestăţii Sale“. 

I-am recomandat oprirea energică a propagandei de- 
magogice la sate şi înlăturarea speculanţilor, precum şi su- 
pravegherea unei anume prese. Buna hrănire a soldaţilor 
se impune. 


Generalul Zadic a publicat o frumoasă proclamaţie catre 
Bucovina. 

Zota îmi spune că, Flondor comunicând Guvernatorului 
Bucovinei hotărârea Sfatului Naţional, acesta a spus: „o 
voiu comunica locului mai înalt“. „Locul mai înalt suntem 


noi“, a răspuns Flondor. 


Se răspândeşte zvonul interesat că Vaida negociază cu 
Jaszi Oszkar. 


Se vor mobiliza nouăsprezece contingente cu ofiţerii 
aflători în Moldova. 
Prefecţi se vor numi tot ofiţeri, 

Coanda îmi arată ca rostul Ministeriului său este sa 
ni reluăm locul în Ințelegere. Lucru la care sa ajuns nu 
fără anume greutăţi. 

Pentru formarea noului regim au intervenit ofrmal miniş- 
trii Inţelegerii. 

De aceia, în Parlament, Marghiloman s'a plâns că i sa 
impus demisia, iar C. C. Arion a adaus că partidul con- 
servator, după tradiţia lui, a scăpat Tronul, dar nu anume 
pe Regele Ferdinand. 


De Flers a fost în aeroplan la Salonic. Aterizând in Ga- 
laţi, a rămas în nesimţire zece minute. 


[lie Bărbulescu a fost bătut mar de Ardeleni la Chişi- 
nău. I se rezervă o petrecere şi lui Heffter. 


25 Octombre. 


D-na Alexandrina Cantacuzino îmi spune ceva din sufe- 
rinţile de la Bucureşti. Cu miile, prizonierii români erau 
aruncaţi în pivniţile de la Saint Frères, cu tificii în mijlocul 
lor, anume. Ea a osebit o sută optzeci dintre dânşii cari 
aveau căldură, şi a doua zi cu toţii erau morţi. A avut 
un schimb de cuvinte cu Gh. Ştirbei, care spunea că „se 
fac dificultăți Crucii Roşii“. 

Un ofiţer din cei de la spitalul ei, A. M., a dispărut câ- 
teva zile, ca să revie cu ordin de la Comandatură. Un ca- 
marad a făcut-o să audă după câteva zile declaraţia lui 
că a mers până la Bacău împărțind invitarea la dezerţiune 

din partea Vladicilor şi a facut o listă de suspecți, pe care a 
dat-o lui Hârjeu. 


Guvernul Marghiloman a fost silit să plece pentru că 
întrarea în Bucovina se făcea după o înţelegere cu Cen- 
tcalii, pretinde Dimitrie Grecianu. 


Germanii trec, cu cavaleria înainte, faţiş prin Ungaria 
Ei duc cu dânşii maşinile noastre. 


Liberalii primesc simpatic guvernul Coandă; averescanii 
îl atacă în umbră; conservatorii nu-l judecă nici într'un fel. 


Ziarele din Bucureşti mau sosit. Comunicaţiile par în- 
trerupte. 


Vopicka îşi retrage declaraţiile de la Chişinău. Dar ne 
asigură de integritatea României şi „doreşte şi speră“ pentru 
noi Bucovina şi Ardealul. Basarabiei — înfluenţat de Slavi—, 
el îi vrea doar autonomia. A trebuit trudă ca să-l facă 
guvernul să admită tăcerea asupra acestui punct, căci altă 
formulă nu voiă în ruptul capului. 

Piccolot spune că e falş zvonul colporat de Grecianu ca 
Aliaţii ar fi fost contra acţiunii în Bucovina. 

Pare să fie adevărat — şi trebuie să fie adevărat alt- 
ceva —: ca această acţiune nu putea fi îngăduită alături de 
Centrali. 


Ungurii anunţă oficial că vin la ei, „pe scurta vreme“, 
Anglo-Francezii şi tot ei dau drumul Germanilor în arme. 
Germanii au răsbătut, cu cavaleria înainte, mai ales pe la 
Sibiiu, ca o puternică flanc-gardă de spre noi. Cum Ungurii 
li-au luat vagoane cu petrol şi provizii, ei desfac totul la 
populaţie pe preţuri scăzute. 

ŢȚeranii din Sudul Ardealului ar îi în plină revolta bol- 
şevică. 

Se spune că Sibiiul arde. 


Propun Mitropolitului, care şi el a avut o asemenea ideie, 
un grandios parastas pentru Mihai Viteazul, ale cărui rămă- 
şiţe sar aşeza pe un catafalc în Piaţa lui Ştefan-cel-Mare. 
Cavalerii Ordinului său ar lua iniţiativa. 

Pentru cheltuieli şi aranjare mă înţeleg cu d-na Sturdza. 


Bodnărescu şi Grigorcea vin la mine, cu Zota, apoi şi 
cu Mavrocordat. 

Aurel Onciul a fost adus să părăsească acţiunea lui deo- 
sebită. 

In discuţii era vorba întâiu să se meargă cu deputaţii. 
Apoi s'a trecut asupra lor. Unii obiectau jurământul. S'a 
cheltuit multă cazuistică pentru a ieşi din impas. 

Trupele care prădau fuseseră îndemnate de însuşi „u- 
crainianul“ arhiduce Wilhelm. 


Trei plenipotenţiari germani au plecat la Foch pentru 
armistițiu. 
+ 


Otiţerului Serdaru, care publică o carte de amintiri din 
razboiu la Bucureşti, i s'a refuzat la Cenzură o foaie de 
titlu cu soldatul nostru luptând. S'a admis o alta, pe care 


Patria îl încunună. — Dar vă credeţi învingători, când noi 
v'am îngenunchiat? — Lucrul nu mi se pare definitiv ho- 
tărât. — Dar laurii? — Sunt frunze de măslin. — Ah so? 
gut! 


27 Octombre. 


La masă mi se aduce vestea că Ucrainienii au ocupat cu 
bandele lor Cernăuţii şi că Flondor cere un ajutor de măcar 
zece mii de oameni, fără de care va demisiona. 

De fapt Etzdorfer, guvernatorul, care nu vrea de loc 
să plece şi care ştie că există o convenţie pentru singura 
Bucovină-de-Sud între guvernul Marghiloman şi Centralii, 
a făcut să fie licenţiaţi soldaţii de naţionalitate română, şi 
pe Ruteni, pastrându-i, i-a aruncat asupra oraşului. 

Flondor se teme de ce e mai rău; a trimes prin Herţa 
telegrama sa desnădăjduită. 

Foile anunţă sosirea aici a lui Flondor, dar şt a lui 
Aurel Onciul. De fapt, acest neruşinat a venit în misiune 
diplomatică de la guvernator, oferind aceiaşi Bucovină su- 
dică — şi atât. Văitoianu i-a dat tren special; un aghio- 
tant al lui l-a primit la gară. Aici a spus unui Ardelean că 

el singur, care a jurat Împăratului Carol, are dreptul de 
a vorbi în numele Bucovinei, unde Românii mar avea çe 
să caute. A cerut la Rege o audienţă care nu i sa a- 
cordat. 

Bucovinenii l-au pândit şi l-au snopit în bătaie. 

L-au reţinut aici. 


Umblă zvonul că şi Mackensen, retras la Buftea, ar fi 
cerut un plenipotenţiar în chestia Bucovinei; altfel, vor fi 
represalii. 

Poni ar îi plecat la Bucureşti. 


Bucovinenii îmi cer să intervin la Rege La Coandă li-ar 
îi dat asigurări de simpatie şi făgăduinţa ca se va îace 
ce se poate. Dar puţina noastră armată e cerută şi în Do- 
brogea şi aiurea. Un general mă asigură că se gătesc şi 
pentru Vest, şi un ofiţer venit din Roman spune că sunt 
gata de plecare în această direcţie. 

La Rege e în audienţă Vopicka, probabil pentru a co- 
munica întăritoarea declaraţie a lui Lansing, care ne asi- 
gură, nu numai de sprijin în chestia naţională, dar şi de a- 
părare contra oricării „agresiuni străine“. Urmează Saint- 
Aulaire, care a cerut imediată audienţă şi care, vorbindu-i 
de lucrurile din Bucovina, socoate că orice rezistenţă care 
nu e naţională n'are nicio importanţă. 

Comunic Regelui vestea de la Flondor. N'are armată — 
şi face un gest desnădăjduit. Dar va încerca tot ce se poate. 
Se va vorbi îndată ministrului de Războiu. Ştirea cu Mac- 
kensen nu e adevărată. Şi nici aceia că opt trenuri spre 
Ucraina s'au cerut pentru Germanii din teritoriul ocupat; 


« 

A fost numai o întrebare în acest sens. Râde de păţania 
lui Aurel Onciul, asigură că-l ştie şi n'a voit să-l pri- 
mească; regretă greşeala cu trenul special. Recunoaşte ca 
Flondor nu poate fi părăsit. Felicitat pentru schimbarea de 
regim, se laudă că măcar odată sa putut păstra în Ro- 
mânia un secret. E foarte obosit. In chestia parastasului 
se rezervă. 


Regina vine Luni. După boala din lunie a princesei Ma- 
rioara, princesa Elisabeta a fost în pat, de gripă, două 
săptămâni; abia s'a ridicat. 

Prințului Nicolae i s'a dat un nou profesor de istorie, 
C. Praja. 


Deputaţii ardeleni au iscălit de fapt, alături de Unguri 
şi de Saşi, un mesagiu de pacificație. Comitetul de aici a- 
nunţă Legaţiilor că aceasta e consecinţa atitudinii de expec- 
tativă, care nu prejudecă asupra urmăririi unor principii o- 
dată enunțate. 


Generalul Petala primeşte ideia parastasului pentru Mi- 
hai Viteazul. Vor vorbi Lăpedatu şi Nistor la comemorarea 
de către Societatea Ortodoxă. 


La Brăila s'a restabilit ordinea, se pare de către tru- 
pele noastre. Agitaţia anarhistă creşte la Bucureşti. 

28 Octombre. 


Pe neaşteptate mobilizarea generală şi vestea despre 
căderea lui Wilhelm al II-lea, despre revoluţia socială în 
Germania. 


Aliaţii au trecut la Zimnicea. 
Se pot descrie asemenea zile fără a le profana? 
Soli din Ardeal au venit cerând întrarea trupelor noastre. 


29 Octombre. 


Primirea Reginei la gară. Foarte multă lume amestecata. 
Din colţul mieu nu se deosebesc cei ce se imbulzesc în 
față. D-na Ion Brătianu aduce flori. Sosirea Regelui tre- 
zeşte urale. Pe vagoanele trenului de Dorohoiu sunt suiţi 
Croaţi, Italieni, cari nu se jenează de loc, luând, în hai- 
nele lor, care par muiate în undelemn, loc pentru spec- 
tacol. 

Trenul soseşte cu zăbavă, la zece fară un şfert. Jan-. 
darmi cu chivere păzesc la uşa vagoanelor. Regina, foarte 
veselă, princesa Elisabeta sunt la fereastră. 

Saint-Aulaire vorbeşte cu glas destul de tare, prezintând 
Reginei, care plânge de emoție, Crucea de războiu franceză. 
Mulțimea aclamă. 


Mackensen a refuzat să răspundă, la Buftea, somaţiei 
noastre, amenințând pe aducători că-i arestează dacă nu 
nu pleacă. 

Armistițiul e însă primit de cei din Vest, şi astfel si- 

tuaţia lui se lămureşte. El va pleca din ţară fără a capi- 
tula. 


Seara vine la mine locotentul ardelean Popovici şi avo- 
catul Boeriu, delegaţi din Dej, de Mihali, pentru a cere 
intrarea trupelor noastre. Bolşevismul pătrunde. Autorită- 
tile revoluţionare puse prin sate au organizat o gardă care 
scoate puşca impotriva surtucarilor. Intr'un loc s'a tras şi 
„asupra lor. Se împart proprietăţile străinilor, scoşi din 
sat cu termen de plecare în câteva ceasuri. E vorba şi de o 
împărțire a pământurilor româneşti. 

Trupele noastre n'au întrat; la Dorna erau doar cincizeci 
de soldaţi. Şi ar îi aşa de necesari! Dar, conform cu ar- 
mistiţiul, noul şei de Stat-major, Prezan, a oprit toate co- 
loanele. Delegații cer sfat; îi îndtept la Saint-Aulaire. 


Veşti ale liberalilor din Bucureşti: d-ra Arbore, soţia 
lui Racovschi pregătesc răsturnarea socială, ajutate de Nemţi, 
Unguri şi Bulgari. Se cer douăzeci de mii de oameni pentru 
ocupaţie. Din fericire Berthelot pare a fi întrat în Ca- 
pitala. 


La Dobrovăț şi aiurea, ţeranii, goi, refuză sa plece lä- 
'sându-şi flămânzi nevestele şi copiii. 


Colonelul Rosetti-mi scrie din Sofia că e necesară o pro- 

pagandă în Anglia, America, unde au pătruns larg broşurile 
bulgăreşti despre Dobrogea. 


Noua cenzură taie din ziarul mieu mai rau ca a lui 
Marghiloman. 
30 Octombre. 


Saini-Aulaire, întâlnit la Coandă, asigură că e o gre- 
şeală să se aplice armistițiul unor trupe de poliţie: se va 
înainta deci în Ardeal. 

Lafont a vorbit în acelaşi sens. O spune şi comunicatul 
oficial. 


Cu Lăpedatu la Coandă pentru a-i vorbi de necesitatea 
propagandei în străinătate. 

Şeful de cabinet al generalului, Plessia, este omul lui 
Brătianu. Se observă că şi numirile de prefecţi sunt în mare 
parte în sensul liberal. 


Stere a sosit aici! 


Regina îmi comunică dispoziţia ei de a veni la parastasul 
lui Mihai Viteazul. Va veni şi Regele, dacă nu va fi o- 
prit de întrarea în Bucureşti, pe care ar voi să o facă înainte 
de a Aliaților. 


După amiaza Mitropolitul îmi spune că Regele va veni. 


- 

Se iau măsuri pentru parastas. Ne temem de vremea rea 


pentru slujba de afară. 
+ 


Petala spune că în Bucovina aveam doar o mie de 
oameni. 

S'a dat zor totuşi, şi Cernăuţii sunt ocupați. Populaţia 
ne-a primit bine. Aurel Onciul e tot aici, păzit, bine ori 
rău. Germanii au stricat linia. 

31 Octombre. 


Coandă revine asupra hotărârii cu privire la parastas. 
Pretinde că Regele vrea să între la Bucureşti în ziua de 
8 Novembre. li scriu că părăsesc şi acest plan, şi acela 
al publicaţiilor, cu privire la care funcţionează iarăşi maşina 
de zăbăvi. De altfel informaţii tot mai multe îmi arată ca 
la spatele acestui Ministeriu e intriga liberală. 


+ 


Era vorba Să se rechiziționeze tipografia lui Heffter pen- 
tru propagandă: constat că e susținut şi de unii generali, 


> 


Informații din străinătate aproape nu ni se dau, dupa 
condițiile strivitoare pentru Germani ale armistițiului. 

Comunicatul oficial revine asupra ocupării Hotinului. A- 
liații sunt abia la Călugăreni. Nimic din Ardeal. In Banat 
colonelul ungur Bartha a proclamat Republica, gonind pe 
ai noştri din Timişoara. Dar se anunță ocuparea Do- 
brogii. 

Un protopop din Secuime, refugiat, spune că l-au reche- 
mat satele, dar e nevoie de trupe. Şi se întăreşte că tru- 
pele noastre nu vor să înainteze. 

Tristă zi de ploaie, de îrig şi de veşti rele! 


* 


Incă acum o săptămână două regimente de Unguri erau 
pe Valea Bistriţei. 
Z-iu Novembre. 


Mitropolitul e hotărât să facă parastasul în orice con- 
diţii. 
Regele nu merge la Bucureşti, din cauza ruperii podu- 
rilor, până la 23 Novembre. 
£ 


Generalul Grigorescu vine la mine. I s'a părut şi lui că în 
Ministeriul în care a întrat sunt anume tendinţi, şi le-a re- 
levat în Consiliu. E decis însă să nu rămâie decât atâta 
timp cât se va ţinea în samă rostul iniţial: reformele şi ale- 
gerile libere. Imi cere şi o schiță despre ce ar putea el 
să propuie în ce priveşte regimul electoral. 

A înlăturat Marele Cartier, care voia să i se impuie şi 
care va rămânea numai formal. A redus mobilizarea pen- 
tru a nu răvăşi iarăşi tot restul ţerii. L-a redus la cei din 
1912 în sus, şi numai la Corpurile trei şi patru, cărora li 
se adauge cinci, care e mobilizat în Basarabia. Va avea 
nouăzeci de mii de oameni. Va fi şi cu ce să-i hrănească, date 
fiind proviziile enorme luate de la Nemţi. Va urmări şi 
pe negustorii evrei cari au luat pe veresie de la dânşii la 
plecare ca pe nişte deținători de lucruri furate. Populaţia 
rurală, având ce trebuie, va rămânea liniştită. 

In Ardeal preferă să se trimită Ardelenii şi să se înar- 
meze populaţia. Pe urmă, dacă va îi nevoie faţă de even- 
tualele concentrări ale duşmanului, va trimite trupe de-ale 
noastre. 

Oferă să ne ajute în lucrările de propagandă. 


Sextil Puşcariu vine vesel de la Cernăuţi. Intreabă ce 
legături să aibă Bucovina şi Ardealul cu noi. El crede că 
diete locale ar fi periculoase, dar è pentru administraţie 
deosebită şi pentru respect față de celelalte naţionalităţi. 
Cu el a venit Bodnărescu. 


* 


Viahuţă vrea sa scoată „Dacia“, mare ziar naţional, 
cu Brătescu- Voineşti. 


Bulgarii, rămaşi de capul lor la Tulcea, au tras asupra 
trupelor noastre. Sunt răniţi. Şi Englezi aleargă pentru a-i 
potoli. 


După cererea Aliaților, am ocupat Moghilăul. Misiu- 
nea ucrainiană se roagă aici pentru ajutor. Câteva rânduri 
asupra lor le-a suprimat Cenzura. 


Pe Sextil Puşcariu Coandă l-a trimes la Brătianu. De 
la el nu s'a ales tu nimic. I-a spus că în România să nu 
vadă liberali, conservatori, etc., ci numai Români. 

* 

Puşcariu sta numai o zi. Vrea să vadă şi alţi „şefi“. 


Festival femeiesc la Universitate. D-na Baiulescu din Bra- 
şov vorbeşte înduioşător, 
2 Novembre. 


Cumplită zăpadă ca în miezul iernii. 


Ziarele sunt pline de veşti despre pregătirea Ministeriu- 
lui Naţional. 
Inscrierile la partidele respective se fac cu grămadă. 


Aurel Onciul e încă aici, supraveghiat la Otel Traian. 
El se împrovizase ca reprezintant al României bucovinene, 
cedând, împreună cu prezidentul ţerii, Bucovina treimii ucrai- 
nene Semaca, Spenul şi încă un caraghios. A dat act 
formal, ca din partea lui, de „predare“ a Bucovinei către 
naţia indrituită. 


Informațiile lipsesc mai cu totul azi, afară de cererea 
Germanilor de a se începe imediat negocierile unei păci 
„provizorii'' ca să aibă ce mânca. 

3 Novembre. 


Zăpada straşnică urmează. 
s 

Comunicatul înseamnă locuri ocupate în Râmnicul-Să- 
rat şi câteva puncte, numite ungureşte, în Ardeal. 
Altfel, pare că suntem pe altă lume, a intrigii sterpe. 


4 Novembre. 


Tedeum pentru victoria Aliaților. Obişnuită lume ames- 
tecată. Prinţul Carol apare pe neaşteptate. Ofițerii tineri îl 
salută zâmbind. E foarte palid. Regele are o ţinută ho- 
tarâtă şi mândră. Regina, în costum împăratesc, cu aceiaşi 
bucurie rezervată ca la sosirea în Iaşi. 

Marghiloman şi Arion cutează să vie! Se expun, iese în 
primele rânduri. Caută pe generali, li strâng mâna. Atâţia, 
dintre militari se simt onoraţi să-i salute. lar Meissner îna- 
intează până la icoane, parca ar fi voit să se aşeze la 
vechiul lui loc. 


Cenzura, care face şi prostia de a întreba la Palat, su- 
primă, între altele, descrierea solemnităţii de la Mitropolie. 


* 


Victor Antonescu îmi arată cum, la înaintarea genera- 
lului Franchet d'Esperey, Pichon a cerut să ducă mesagiul 
de reîntrare a României în luptă, căci lucrurile se precipită 
şi ţara nu trebuie să vie că o cerşitoare. Acelaşi lucru îl 
spune şi Clemenceau, care adaugă că nu trebuia să facă 
pacea. Antonescu obiectează că fără aceasta mam mai 
avea o armată. N'en parlons plus, încheie Antonescu. 


Brătianu hotărăşte misiunile: Lăpedatu va pleca la Paris 
pentru două săptămâni. 

5 Novembre. 


Poliţia ar fi găsit la brutari cantităţi mari de placarde 
revoluţionare. 


Seara la mine, conduşi de Esca, Nicolae Balan şi un ca- 
pitan Nicolae Precup, veniţi din Sibiiu, unde Comitetul 
naţional dispune de putere. Dau ştiri bune. Bolşevism ro- 
mânesc nu este; soldaţii români dau aceiaşi ascultare ca odi- 
nioară; gărzile naţionale funcţionează bine; străinii se su- 
pun. Jandarmii au fost înlăturați: numai la Piski-Tele, 
lângă Reghin, ei au tras. 

Pentru depozitarea lucrurilor furate de la noi — şi co- 
tete de găini — Mackensen trimesese un ofiţer ungur, ne- 
cunoscător, care ceruse formal Sfatului din Sibiiu forma- 
rea unui depozit păzit de o mie de soldaţi germani. Româ- 
nii s'au vădit de-odată pentru a atrage atenţia asupra pro- 
venienţei lucrurilor, pentru a deplora că li se lasă în sama 
prada luată de la fraţii lor şi pentru a se oferi ca, afara 
de vre-o douăzeci de Germani, paza să o facă Legiunea lor. 


Comitetul din Arad s'a adresat lui Karolyi, pentru a cere 
retragerea administraţiei ungureşti din Ardeal. Trecând ter- 
menul, i s'a acordat o scurtă prelungire. Apoi Comitetul 
va veni la Alba-lulia şi va face ca o Constituantă să vo- 
teze unirea cu România. 


In Biserica ortodoxă locul lui Mangra, mort de conse- 
cinţele morfinomaniei şi îngropat la Pesta, îl ţine bătrâ- 

nul Roşca. La Blaj s'a făcut alegerea de Mitropolit. Mai 
multe voturi a avut Suciu, apoi episcopul Hossu din Gherla 
şi Frențiu din Lugoj. 

In cutare sat soldaţii au luat pe preotul mangrist, i-au 
pus în spate o cruce de troiță, l-au suit pe un deal, l-au 
aşezat în biserică pentru a face rugăciunea de iertare şi 
au încheiat spuindu-i că, în caz de recidiva, va fi răs- 
tignit. 


In Bucovina, Florea Lupu a pus chestia de încredere în 
Flondor, care a avut o situaţie grea, iar Grigorovici chestia 
împarţirii cu Rutenii, care s'a amânat. 

Generalul Fischer ar fi adus aicea, dar Randa umblă 
slobod. 

6 Novembre. 


Impăratul german şi-a dat spada în mânile generalului 
olandez Ollendal. 


La Mitropolie Regina, întovărăşită de princese şi de 
prinţul Carol, pregăteşte sicriul lui Mihai Viteazul. 


Nicolae Bălan îmi cere o solie de câteva rânduri pen- 
tru cei de acasă; un aeroplan românesc va ateriza pe Câm- 
pia Libertăţii de la Blaj. 


Vizita lui Vasile Marcu şi lui Beraru din Bucovina. 
Vol, 1 8 

Imi aduc numărul unic din „Monitorul“ bucovinean. Foaia 
oficială nu va fi continuată, căci va fi proclamată unirea 
cu Bucovina. 


Colonelul Tarnavschi, Basarabean de naştere, povesteşte 
cum s'a luptat în Dobrogea pentru a scăpa armata din 
spatele lui. 

Intrebat, când, plin de sânge, a fost prins, după ce re- 
gulă de strategie a atacat de două ori, cu trupe nemâncate 
de cinci zile şi cărora li crăpa buza de sete, a răspuns 
simplu: „după a nevoii“. I s'a restituit solemn sabia din 
ordinul lui Mackensen. 

Aici, stăruind pentru o fiică a lui, înlăturată nedrept, se- 
cretarul de la Instrucție i-a răspuns: „m'am vreme să vor- 
besc cu d-ta“, şi i-a întors spatele. N'a fost decorat şi nici 
înaintat. 

7 Novembre. 


Germanofilul care ţine locul de secretar general la Ex- 
terne a invitat astfel pe ministrul englez Barclay, decanul 
corpului diplomatic: „Ne seriez-vous pas froissé şi on ne 
vous invitait pas au service de demain?“. Evident că sa 
spus: nu. Saint-Aulaire ar veni totuşi, dar invitat. De aici 
nesfârşitele drumuri până la Ştirbei, care consimte în sfârşit 
să invite pe Englez şi prin el şi pe ceilalţi reprezintanţi 
străini, 


Strălucită şi adânc impresionantă comemorare a lui Mi- 
hai Viteazul. Serviciul a fost turburat însă de imbulzeala 
mulţimii, prea mult oprită în galerii. Când Regele şi Regina 
şi copiii lor s'au apropiat de sicriu spre a săruta crucea, a 


- 

fost un moment de adâncă emoție, ca şi la cântarea „Veş- 
nicii Pomeniri“, în zvonul tuturor clopotelor. 


+ 


Dupa amiază, cu un public cernut milităreşte de Petala, 
Lăpedatu a spus modest un foarte frumos discurs; Bălan a 
zguduit sala şi prin însăşi prezenţa sa. 


Seara, în Aula Universițăţii, neincălzită, am ingăimat 
conferinţa mea franceză pentru diplomaţii şi ofiţerii străini. 
Asistau Regele, Regina, principesele, Corpul Diplomatic şi 
de Flers. 


Inaintăm prea încet în Ardeal. De mult Saşii din Re- 
ghin ne aşteptau. Abia azi era ordin ca ai noştri să fie în 
Topliţa. Oamenii sunt slabi; mobilizarea se face cu greu: în 
zece zile în loc de cele trei prevăzute; caii nu pot trage 
tunurile. Tânărul Brătianu, venit de la Roman, spune: „A- 
vem o fantomă de armată“. Aprovizionarea se face cu 
dificultate: Bălan spune că am găsit tot ce ni trebuie şi 
in munte, dar apoi în câmpie.... Emisarii evrei umblă prin 
sate, spuind că s'a contramandat mobilizarea. Este ordin 
ca ei să fie cruţaţi. 

A căzut un ger cumplit, neobişnuit cui totul. 


Un tren a plecat la Bucureşti, — se spune — cu Vintilă 

Brătianu, Corbescu, etc. S'ar fi tras asupra lui. Nemţii au 
făcut soviete şi zăbovesc, prădând prin Prahova şi aiurea. 


Conservatorii şi partizanii lui Averescu anunţă o luptă 
crâncenă contra „Decretelor-Legi“, în dosul cărora asigură 
că sunt liberalii, cari, printr'un comunicat de astăzi, aprobă 
aceste măsuri. 

10 Novembre. 


Bălan şi Popovici s'au dus la Berthelot. Prezan nu li 
poate da nici măcar Legiunea Ardeleană, care îşi pierde 
vremea degeabâ la Circul Sidoli. Prin munţi nu se pot face 
rechiziţii: şi în Ardeal populaţia moare de foame. Contele 
Teleky a dat şase milioane pentru a crea o armată ungu- 
rească. Vin soldaţi de ai lor armaţi, pe când în trecere 
se dezarmează ai noştri. S'au format două corpuri româ- 
neşti: la Laybach şi undeva în Nord, dar încet. Şi Ungurii se 
plâng de Români că-i dezarmează jandarmii şi li ocupa 
căzărmile. 

Sârbii sunt la Arad; unii spun şi la Cluj. 


Lăpedatu îmi arată că e trimes consilier tehnic la Paris. 
Pleacă mâne sara. Intre Take Ionescu şi Paşici s'ar îi iscă- 
lit o convenţie privitoare la Banat. 


Franchet d'Esperey „amendează“ cu cinci sute de mi- 
lioane de mărci pe Mackensen pentru hoţiile din Muntenia. 

S'ar fi întors trenurile cu pradă; o comisiune de control 
e trimeasă la hotare. 


Serbătorirea lui Grigorescu, căruia i se oferă o sabie de 
enoare, Ceremonia, cu versuri proaste şi un discurs nereu- 
şit, pierde din însemnătatea ei. 


* 


Unirea Bucovinei, sorocită pe azi, sa amânat — de 


frica turburărilor, 
* 


Gusti îmi aduce adeziunea grupului lor de la „Lupta 
economică', 
9 Novembre. 


Regina îmi mulţămeşte în scris pentru tipărirea în foaia 
de ieri a unei bucăţi a sale. Ea spune că a scris-o în 
mare năcaz şi umilinţă, pentru ea şi pentru noi, şi că a- 
tunci Cenzura mar fi lăsat să o publice. 


$ 


Boieriu vine din Ardeal, Aduce proclamația Consiliului 
din Arad. Armistițiul proclamat de Karolyi şi Franchet d'Es- 
perey permite Ungurilor a păstra poliția dincolo de Murăş 
Se teme să nu se prejudece astfel chestia hotarelor. Consi- 
liul a protestat. Dacă, totuşi, s'ar rămânea la aceasta, Ro- 
mânii vor organiza revoluţia. 

Vin şi Crişan şi Roxin de la Arad. Vorbesc de omoru- 
rile făcute de Unguri la Iojicafalva, unde zeci de oameni au 
fost împuşcaţi şi puşi pe rug. Românii sunt sfătuiţi de 
şefii lor să nu răspundă; se tem să nu ajungă a „nu-i 

mai avea în mâna“. Şi o represiune ungurească li se pare 
încă posibilă. 


Nistor vine din Bucovina. Unirea se proclamă Joi. El 
îmi cere să fac Mesagiul către Rege. 


È 


Lăpedatu pleacă la Paris. La Externe, Docan îi laudă 
buna primire ce a găsit la Pesta şi-i arată hotărârea ca, 
dacă nu va avea urmaşi, să-şi lase averea Muzeului de 
„acolo. 


12 Novembre. 


Regele pleacă, după cererea lui Berthelot, Vineri. In- 
trarea în Bucureşti se face Sâmbătă. 

Şi Legaţiile se strămută la aceiaşi dată. E vorba să se 
facă din Bucureşti înlocuitorul Salonicului: 21 de trenuri 
ar circula între el şi Constanţa. 


Malinov a demisionat pentru că i s'au scos Bulgarii din 
Dobrogea şi din Cadrilater. La Sofia, Berthelot a reiuzat 
să dea mâna generalilor bulgari. La Bucureşti na admis 
scuza lor că acei cari au tras asupra noastră în Dobrogea 
erau comitagii („cu mitraliere?') şi li-a precizat că el nu 
e comandantul unei armate de ocupaţie, ci cetăţeanul român 
Berthelot. 

13-14 Novembre. 


»L Indépendance“ se mută la Bucureşti. La gară e o 
imbulzeală enormă şi cea mai tristă vreme de toamnă. 


Gheron Netta vine din Bucureşti, unde a fost în zilele 
decisive. Austriecii s'au împraştiat ca şi Ruşii, vânzând tot 
ce puteau. Erau în zdrenţe şi complect demoralizaţi. Ger- 
manii au rămas până la sfârşit disciplinaţi. Wir fahren mor- 
gen abends, i-a spus de-odată unul dintre dânşii, — Wa- 
rum? A dat din umeri. 

Trei zile lumea a stat pe Calea Victoriei, huiduindu-i. 
Soldaţii de la etape aveau ordin să cruţe lumea. Cei de 
la Hauptwache au pornit-o pe din dos spre gară. 

Inainte de plecare, capii şi tineri în genunchi s'au rugat 
înaintea Palatului Regal. Popularitatea o au Regele şi Re- 
gina; politica de orice fel nu prinde. 

La evacuarea Clubului turcesc, din camionul, păzit şi de 
Germani, care ducea mobila, s'a luat un scaun, apoi, pe 
Când păzitorii alergau după hoţ, care se înstalase în mijlocul 
pieţii, lumea, — şi doamne — au luat restul. 

La Hauptwache s'au găsit oribile celule pline de in- 
secte, unde a suferit atâta lume. Niciun fotograf n'a în- 
drăznit să le fotografieze. 


La Ploieşti inginerul Cristodorescu a facut să se rupă 
şinele înaintea unor vagoane cu hrană furată. Nemţii, îu- 
rioşi, au scos mitralierele şi au tras. 

La Brăila acelaşi lucru. Trupele noastre au sosit abia 
după opt ceasuri. Excesele contra Evreilor au fost neîn- 
semnate. Din cauza încetării navigaţiei, oraşul e ca mort. 


15 Novembre. 


Regele îmi comunică mulțămirea lui pentru că am prins 
nota religioasă, ascunsă lumii, a naturii lui. 


t 


Nicolae Bălan vine de la Berthelot. L-a găsit la Giur- 
giu. Oraşul e stricat numai în parte. 

S'a ajuns la o înțelegere. Sârbii vor trece dincolo de 
Tisa. Trupele româneşti din Regat vin până la Murăş. 
Dincolo de apă se vor aşeza Românii „de dincolo“ ai ge- 
neralului Boieriu. 


Regele pleacă la Bucureşti numai Vineri. 


S'a dat ordin trupelor noastre să înainteze şi mai de- 
parte în Ardeal. 


Azi se hotărăşte unirea Bucovinei, şi a Ardealului Du- 
minecă. 
16 Novembre. 


Regina mă invită, ca pe unul din „credincioşii zilelor 
grele“, la serbările din Bucureşti. Grija gazetei mă reţine. 

Şi nici nu era locul mieu acolo, între triumţătorii de azi, 
cari au fost în mare parte trădătorii de ieri. 


O solie a Bucovinenilor, cu Mitropolitul Repta în frunte, 
aduce Regelui vestea Unirii Bucovinei. 
Delegaţia pleacă la Bucureşti. 
17 Novembre. 


La zece şi jumătate plecarea Regelui şi a familiei regale. 
La gară, Mârzescu, ca un fel de sub-şef de guvern. 
Vremea e îngrozitoare. Noaptea nu avem lumină electrică. 


Decretul-lege pentru alegeri caută a suprima orice po- 
pularitate şi a înlătura pe intelectuali. 


laraşi se da ca sigur Ministeriul naţional. Ştirbei, căruia 
îi vorbesc de aceasta la gară, tace. 


19 Novembre. 


Jeri un Bucovinean, întors de la Cernăuţi, îmi spune ce 
cuminte a fost cuvântarea, în ziua Unirii, a socialistului 
Grigorovici, care a îndemnat să se rezolve imediat chestia 
ţerănească. 

Soldaţii români — Moldoveni — se poartă bine şi au 
căpătat încrederea tuturora. Funcţionarii se fac toţi a fi 
fost filoromâni. Evreii din Sud au fost încărcaji cu tot ce 

au, şi trecuţi în Ungaria. Cei din Nord îug, de şi nu-i su- 
pără nimeni. 

La Viena deputaţii se întrec în dovezi de românism. 
Cum o parte din trupele româneşti din Ungaria au fost 
trimese contra Cehilor — s'ar fi lăsat trimese —, ei ar fi 
explicat lucrul acestora şi ar fi protestat contra cui li-a 
dat această întrebuințare. 


O ştire Nauen spune că Mackensen a fost silit a se lăsa 
internat în Ungaria cu oastea lui de o sută șaptezeci mii 
de oameni. O ediţie specială a „Epocii“ rectifică aşa ca şi 
cum el ar fi prizonier de războiu şi i sar fi dat ca loc de 
petrecere Bulgaria. 


„Tribuna“ de aici, ziarul tuturor mişeliilor, mă denunța 
că aş fi luat în 1916 cinci mii de lei de la Ministeriul de 
războiu pentru o carte pe care m'aş fi scris-o. 


20 Novembre. 


Umblă zvonul că ai noştri ar fi fost răspinşi din Moghi- 
lev, că ni s'ar da şi nouă sarcina de a pacifica Ucraina şi 
Rusia, ba chiar cu mai multe divizii. 

Foarte mulţi însă din cei chemaţi la mobilizare nu vin. 


Entuziasmul la primirea în Bucureşti a Regelui şi Regi- 
nei a fost imens. Cele d'iîntâiu ştiri sosesc. De la Alba-Iulia 
până acum nimic. 

In retragerea lor din Rusia, Germanii sunt atacați, la 
Narva şi la Plescov, şi siliţi a forma o „divizie de fier“ 
pentru apărare. 

21 Novembre. 


Manicatide îmi spune că direcţia Băncii Generale a fost 
oferită de Nemţi lui Theodor Rosetti, membru în Consi- 
liului de administraţie. — Am fost de părere să facem po- 
litică cu Centralii, — a răspuns bătrânul —, dar nu pot 
primi nicio funcţie de la armata de ocupaţie. — Avem cu ce 
vă sili. — Am optzeci şi trei de ani; puteţi face să duc în 
chinuri cei vre-o doi ani ce-i mai am de trăit, dar sufletul 
mieu nu-l puteţi lua. 


Zota spune că la Cernăuţi lucrurile sau petrecut în 
adevăr frumos. 

Rutenii din Coţmani au venit cu un grup de ţerani sa 
stăruie ca Românii să nu calce pe acest pământ „ucrainian“. 
Generalul Zadic a întrebat atunci pe ţeranii insişi, cari au 
mărturisit că ideie n'au de ce i-au adus acolo. 

Georghe Vasilco a declarat că acum şi sentimentul lui 
dinastic îl leagă de România. Dacă ar fi venit Ucraina, şi-ar 
îi vândut moşiile şi ar fi plecat. 


Serbarea de la Bucureşti şi-au făcut-o politicianii. „Miş- 
carea “înseamnă şi cele câteva cuvinte schimbate de Rege 
şi Regina cu „Şeful“. 

22 Novembre. 


Iancu Flondor vine la mine, adus de Nistor. Abia cincizeci 

şi trei de ani, dar foarte mult atins de moartea recenta a 
soţiei sale; părul cu totul alb; figura rasă; ochii extraordi- 
nar de scânteietori şi de vioi. Mulţămeşte de intervenţia 
mea pe lângă Regele, care a făcut să vie la timp ocupaţia 
Cernăuţilor. 

Seara, cu ei la o masă comună. De faţă, Hurmuzachi, 
bătrânul Bejan, încă un cleric. Şesan şi Erast Tarangul se 
scuză pentru vechile lor conflicte cu mine. Radu Zbiera, 
Şandru, primarul din Cernăuţi, Zota, generalul Anastasiu 
sunt de faţă. Reprezentantul Polonilor, Kwiatkowski, e un 
moşneag mărunţel, foarte viu, care spune româneşte ce 
urează României noastre. li răspunde Bodnărescu. Pentru 
cei doi ofiţeri englezi (unul, Boxhall, care îmi spune că Bour- 
chier e în Irlanda) închină Nistor. Sunt şi doi săteni, pe 
cari Flondor îi laudă pentru credinţa lor în păstrarea lim- 
bii şi datinelor; unul din ei răspunde parafrazând. 

Flondor îmi spune ce retras a stat el după văduvia lui. 
Intro sară s'a culcat copleşit de gândul celei pierdute. A 
doua zi, fiul lui, Neagoe, i-a scris să intervie, căci deputaţii 
şovăiesc şi unii vor să dea Bucovina Rutenilor. A alergat 
la Cernăuţi, unde soldaţii ucrainieni terorizau. O noapte de 
aprinsă discuţie. Aurel Onciul a ameninţat pe Flondor că 
va fi spânzurat până în ziuă pe piaţă. Dori Popovici, în 
uniformă de ofiţer austriac, a sărit la el, l-a zguduit, l-a 
scuipat în față, l-a izbit cu piciorul. La urmă, hotarârea 
mântuitoare a fost anunţată mulţimii, delirantă de entu- 
ziasm. 

Generalul Zadic e un om isteţ şi dibaciu. A convins ră- 
pede pe Ucrainienii de la Coţmani. 


In tren, la plecare, şi Mitropolitul Repta, foarte îmbă- 

trânit. Mult timp a şovăit să vie. Flondor a trebuit să-i 
ordone. 

Cineva îmi spune că, acum câţiva ani, Mitropolitul vorbia 
de România ca de o ţară fără ordine şi onestitate; unirea 
cu ea ar fi imposibilă, şi o nenorocire. Impăratul, zicea 
el, e foarte iubit, şi o merită. 

Flondor e decis să nu facă politică cu vechile partide. 
Brătianu i-a părut om fară sistem. Regele l-a încântat prin 
francheţă. A luat masa cu familia regală. 


23 Novembre. 


Cristodorescu îmi spune că Aliaţii cer două sute de 
mii de oameni în Ucraina. 

Dacă nu se capătă locomotive de la Germani (o Co- 
misiune a plecat la Pesta), trenurile se vor opri peste o 
lună. Nemţii mau lăsat nici douăzeci bune. Pentru încălzi- 
tul cu petrol lipseşte cărămida refractară. Incă de acum nu- 
mai pe linia Bucureşti, prin Vasluiu, merge trenul zilnic. 
In celelalte părţi numai de două ori pe săptămână. 

Gara e plină de soldaţi îlămânzi, îngheţaţi şi bolnavi. 


Generalul Anastasiu vine să-mi spuie că sa ordonat 
la Bucureşti a se serba Unirea Duminecă. 


Scrisori din Ardeal, de unde generalul Leonte mi-a tri- 
mes o telegramă după adunarea din Alba-lulia, vestindu-mi 
cu ce unanimitate entuziastă s'a făcut marele act naţional. 

Ghiţă Pop şi căpitanul Băgulescu arată că lucrurile merg 
bine. Secuii se supun. 


24 Novembre. 


Halippa vine de la Alba-lulia. A mai fost cu un Basa- 
rabean, prin Bucovina. In cale, Buzdugan s'a îmbolnăvit 
de boala spaniolă şi a fost lăsat la un medic român. 

Drum greu până şi-au găsit trenul, asupra căruia s'a 
tras lângă Tiuş de garda naţională ungurească. 

La Alba-lulia mii şi mii de oameni. Numai deputaţii din 
Banat au fost opriţi de Sârbi şi arestaţi. 

Rezoluţiile cuprind toate garanţiile celor mai înaintate 
libertăţi moderne. 

Prin Alba-lulia trecea cavaleria şi artileria germana şi 
automobilele blindate, etc. In calea spre Turnu-Roş munţi 
de dovleci şi cepe degerate, pe cari-i aruncaseră Ger- 
manii. 

Buletinul oficial arata ca la Avrig soldații germani au 
ajutat pe Saşi să dezarmeze garda noastră națională. Mac- 
kensen se opreşte la Oradea-Mare. Internarea şi dezar- 
marea sunt puse în serviciul Ungurilor. 


Li 


Piccolot spune că Bucureştii i-au facut rea impresie. 
Lumea „pare a regreta pe Nemţi“. 


Conferinţa mea la Teatru pentru comemorarea Unirii. 

Mackensen e făcut scăpat de Unguri. Un regiment al 
acestora s'a luptat cu Românii la Lăpuşul Mare. 


Trupele lui Petliura au întrat in Chiev. 


Profesorul bucovinean Procopovici, venit de la Alba-lulia, 
îmi arată că ţerănimea n'a fost tratată cum trebuia; a stat 
pe ger în vremea lungilor discursuri. Vlădica Papp a îost 
impiedecat să adauge discursul lui. Delegații celorlalte ire- 
dente nici mau putut vorbi. Mulţi ţerani au plecat acasă. 
Țerănimea n'a fost reprezintată în comitet, rămânând a se 
face doar cooptări. Sa dat prea multă atenţie socialiştilor. 
Lumea cerea unirea fără condiţii. 

Partidele din ţară, cu liberalii în frunte, făceau o pro- 
pagandă enormă, împărțind şi manifeste, programe, etc. 

Foile spun că şi din Pesta se trimiseseră manifeste, care 
au fost confiscate. 

Trupele noastre au întrat în Braşov şi Odorheiu. 


Cineva întors din Bucureşti spune că e vorba să se facă 
imediat un guvern liberal cu Corbescu, Săveanu, etc., plus 
subsecretari de Stat. Pe Grigorescu vor să-l trimeată gu- 
vernator în Ardeal, şi el mar primi, hotărât mai curând sa 
se amestece în politică, fie şi alături de Averescu. 

Două companii franceze ar fi refuzat să detileze înaintea 
Regelui. Soldaţii s'ar fi dus la Clubul socialist, unde sol- 
daţii ar fi aţâţat. Soldaţi francezi şi englezi sar fi pus 
în fruntea zioniştilor pentru a demonstra înaintea Legaţii- 
lor respective: Ar fi fost ciocniri cu poliţia noastră şi răniţi. 


28 Novembre. 


Prin Mârzescu, lon Brătianu îmi oferă un loc în Ministeriu 
făra portofoliu. Ii recomand lui Mârzescu să trimeată şefului 
său ultimele numere din gazeta mea. 


Greva lucrătorilor de la Caile Ferate, 
29 Novembre. 


Un batalion de trupe franceze soseşte la Iaşi. N'avem 
nici paie să li aşternem pe paturi. 


Pregătiam cu generalul Petala şi Primarul, primirea ge- 
neralului Berthelot, care soseşte Sâmbătă, când ni soseşte 
vestea că generalul Lafont este în ultimele momente. Pu- 
țin mai târziu aflăm că a murit. Il găsim în casa de la 
Copou, unde îşi dăduse sufletul la ceasurile şase. Medicul 
spune că n'a văzut o moarte mai frumoasă. S'a despărţit, 
liniştit, de toţi, până la ultimul servitor. Generalul englez 
Balland i-a amintit luptele împreună pe frontul de Vest, 
din care a păstrat o înaltă ideie despre armata Angliei. A 

dat singur raspunsurile la rugaciunile morţilor. A adaus 
că „se roagă lui Dumnezeu să-i dea puterea de a muri ca 
creştin şi ca un soldat“. Sta întins pe patul suferinţei, cu 
fața înegrită, crispată ca de un mare necaz. 


Foile din Bucureşti aduc hotarârea Guvernului nostru 
de a interveni în Ucraina, de unde se trag focuri asupra 
sentinelelor noastre. Tot odată dau vestea că, neobservân- 
du-se armistițiul, Foch va relua operaţiile contra Germa- 
nilor. 

Vom da spune Petala, optsprezece regimente în Ucraina. 
Dar soldaţii sunt fara haine şi încălţăminte. 

Oraşul mare hrana. S'a dat jumatate din ce era în 
depozite lucratorilor de la Caile Ferate, cari veniseră tu- 
multuoşi la Primărie. 


Vestea despre schimbarea de guvern ni-o taie Cenzura. 
Sa fi fost numai o încercare din partea lui Brătianu? 


30 Novembre. 


Străzile sunt pline de zuavi şi de soldaţi provensali cu 
căştile pa cap. 


Din Bucovina sosesc Butnărescu, Cotlarciuc şi un medic 

Ion Nistor merge la Bucureşti cu darea de samă a şedinţei 
Unirii. 
Liberalii anunţă că el va fi ministrul bucovinean. 


S'a facut noul Ministeriu. Ion Brătianu îşi ia cu sine 
pe Duca, Pherekyde, Mârzescu (la Interne) şi Alexandru 
Constantinescu... Câţiva din miniştrii lui Coandă ţin locul 
conservatorilor, pe cari Brătianu îi cere de la Take Io- 
nescu telegrafic. 


Incercare de a forma o „Uniune democratică naţionala“ 
cu oameni din celelalte provincii: Cotlarciuc, loncu, învaţa- 
rul Holban, etc. Naţionaliştii lui Cuza oferă din nou refacerea 
grupării mele, aducând un proces-verbal dela 23 Novembre, 
în care se prevede despărţirea de Averescu în caz când ar 
interveni o înţelegere a acestuia cu conservatorii. 

„Indreptarea“ şi „Epoca“ au acelaşi personal de redacţie, 
cea din urmă fiind foaia de seară a celei d'intâiu. 


* 


Berthelot soseşte. Multă lume la gara. 
„Mai multă ca la plecare“, — observ eu. Grecianu cauta 
să se prezinte în special ca prieten al oaspetelui francez. 


2 Decembre. 


La oarele douăsprezece, după zborul îndrăzneţ al avia- 
torului francez şi al altuia român, detilarea pe Piaţa Unirii 
a trupelor generalului Berthelot. Superbă ţinută, adânc im- 
presionantă. 

N'am bagat de samă „infrăţirea“ cu soldaţii noştri, pre- 
vazuta pentru oarele trei. 

La Teatrul Naţional cetesc salutul către generali. Muzică 
de Enescu. Corul slab. Apoteoza şi mai slabă. 

Asistă numai ofiţerii şi sub-ofiţerii francezi. Prea mult 
loc ni facem, ca de obiceiu, nouă înşine. Pe mulţi soldaţi 
îi îndemn eu să vie la festival. 


Intrunirea a doua a Unirii noastre aduce şi meseriaşi. 
Noi stăruinţe pentru refacerea tovărăşiei cu Cuza. Pun con- 
diţia despărțirii de Averescu a acestuia. Mi se dau asigu- 
rări în acest sens. 

La ceaiu, Bucovinenii povestesc împrejurările Unirii cu 
România. Bodnărescu face tineretului, cu Sextil Puşcariu în 
frunte, un loc mai mare decât ştiam. 


Regina, care a fost greu bolnava, e mai bine. 
3 Decembre. 
Inmormântarea generalului Lafont, la ceasurile unspre- 


zece. Serviciul foarte impresionant, în capela frumoasă a 
maicilor franceze. 


Take Ionescu ar îi să revie în ţară. Se crede că Bră- 
tianu va cădea la o înţelegere cu conservatorii. 

Iscălesc procesul-verbal prezintat în numele lui Cuza, 
care se pare că nu e sincer în revenirea lui. 


4 Decembre. 


Boala Reginei se înraieşte. Apare un buletin iscalit de 
patru doctori în consult. Plămânul stâng e prins. 


5 Decembre. 


Munteanu-Râmnic vine dine Basarabia. Imprejurarile sunt 
foarte triste. Unii ofiţeri petrec, iar populaţia, mai ales cea 
care nu este de acolo, moare, literal, de foame. O pâne dubla 
costă până la treizeci şi doi de lei. Şi pretutindeni depozite. 
Le pazeşte autonomia şi conrupţia. Regimul nou ar fi fost 
detestabil chiar faţă de regimul bolşevic al „,cvartalelor“, 
comod şi sigur. 


Seara, copleşitoarea veste, culeasă la Prefectura de ju- 
deţ, că Regina ar fi pierdută... A fost adus de aici d-rul 
Bacaloglu. 

Ce nenorocire! 

7 Decembre. 


Din fericire starea Reginei s'a îndreptat. 


In judeţ începe urgia electorală. 

La Bucureşti Ardelenii refuza banchetul Academiei Ro- 
mâne, din cauza atitudinii majorităţii acesteia în timpul răz- 
boiului. Un bachet li oferă Liga Culturală, şi cu I. Gra- 
dişteanu şi I. Brătianu. 

8 Decembre. 


Ultimul numar din gazeta mea apare în Iaşul părasit şi 
făra ştiri. 
9 Decembre. 


Intrunire pentru interesele Iaşului. Poliţia încearca a o 
împiedeca, aruncând vina asupra comandamentului militar. 


Un tip gatit vine din Basarabia, unde spune că a fost 
consilier tehnic la Interne şi a organizat româneşte adminis- 
traţia, pe care a gasit-o rusească şi haotică. Acum Basara- 
benii cauta sa scape de cei din ţara. Inlăturându-se d-rul 
Cazacu, se încearcă a se pune partizani ai Ruşilor, cum ar 
îi, dupa dânsul, şi Adamovici. Bătrânul Alecsandri ar fi 
trimes în mii de exemplare în Ucraina o scrisoare în care 
face pe soldaţii noştri ţigani şi pe administratori pungaşi. 
Inculeţ ar vrea să fie mai mult de cât este, iar Pelivan 
mar avea ascendent. 

li declar că nu-l pot crede. El mă asigura că împrejură- 
rile îi vor da dreptate. 

Țoni, revizor şcolar la Cahul, spune că protopopul de 
acolo, Bulgar, a refuzat să pomenească pe Regele ia o ser- 
bare şcolară, şi n'a fost destituit. 

Ţoni a înlăturat pe învăţatorii ruşi. In judeţul său, pre- 
fectul, Rădulescu, Muntean, a dał o administraţie bună. 
Țeranii cer să li se ia jandarmii şi să li se dea... gaz. 

Insulte pentru mine ale „Viitorului“ şi cenzura admi- 
nistrativă. 
10 Decembre. 


D-na Nistor vine din Basarabia spre Bucovina, cu o 
ceată întreagă de pribegi, cari abia după patru ani şi ju- 
matate își revăd căminurile. 

11 Decembre. 


Cineva venit din Ismail spune că bolşevicii nu se astâm- 
pară acolo. Au apărut fițuici ruseşti în care se anunţă ca 
ai lor au luat Benderul şi că prietenii din localitate au da- 
toria să se mişte şi ei. 

12 Decembre. 


Flondor e aici cu deputaţia de Bucovineni în drumul 
spre Bucureşti, unde se destăşura marea intrigă a Ministe- 
riului naţional cu Români de peste hotare. 


14 Decembre. 


Ardealul capătă o administraţie deosebita, dar Ardelenii, 
Vaida, St. C. Pop, Maniu întră în Ministeriul central făra 
portofolii. 


La București manifestaţie socialistă cu copii şi femei, 
în jurul steagului roşu. I se strigă Regelui, întâlnit în cale, 
„Trăiască Republica“. Banchetele stârnesc invidia, firească, 
a flămânzilor. 

15 Decembre. 


Contra uneia din aceste manifestații comunicatul oficial 

arată că trupa atacată a tras, şi că sunt cinci morţi şi 
cincisprezece răniţi. 
16 Decembre. 


Ar fi mai grav de cât atâta. 
Şi aici s'au răspândit manifeste încendiare. 


Francezii patrulează, sub comanda unui ofiţer. Cazuri 
de indisciplină se ivesc între ai lor. Intr'o cârciumă dir 
Păcurari soldaţi beţi au tras asupra patrulei. 


17 Decembre. 


Petala a văzut pe Rege cu un ceas înainte de ciocnirea 
manifestanților cu trupa. El părea foarte îngrijorat. 

Din mulţime s'a desfăcut unul care a îndreptat revolverul 
catre ofiţerul din Vânătorii de munte. Un soldat şi-a pus 
pieptul în fața acestuia şi a fost ucis. A mai căzut un sol- 
dat. Atunci trupa de la sine a tras şi a înaintat cu baio- 
neta. 

Sunt cincisprezece morți. 

Aici Petala ține o întrunire în Aula Universității cu pro- 
fesorii învățătorii, preoții, ca sa-i îndemne la propagandă 
contra bolşevismului. Generalul Anastasiu, fost prefect de 
Poliție, crede că are dreptul să învinuiască pe „profesorii va- 
nitoşi, cari fac opoziţie, vrând să-şi aibă partidul“. Negusto- 
rul Constanțiu răspunde oficialilor că lupta de partid ar 
înceta, dacă n'ar fi ei aceia cari încep. Se discută şi aprovi- 
zionarea. Un muncitor declară că se bucură de mărirea 
terii, dar că mau hrană. 

In stradă văd un soldat explicând altuia ce legatură este 

între „mizerie“ şi datoria socialistă a ostaşului. Il semnalez 
colonelului Ghenovici. Mi se spune că şi aiurea s'au văzut 
asemenea lecţii în aier liber. Soldaţii iau manifestele de 
la brutării pentru a le răspândi. 

La București se caută a se atrage în sindicate sergenţii 
de oraş şi jandarmii pedeştri. 


Au apărut Decretele-legi pentru reforma agrara şi pen- 
tru amânarea alegerilor. 


Francezii sunt foarte mulţamiţi de felul cum au fost pri- 
miţi la Chişinău, unde au paturi bine facute, pe când aici 
îi manâncă păduchii pe scânduri. Petala pretinde ca ei în- 
şii nu vreau să facă curaţenie. 

Paza la comandament, noaptea, o fac ei. 


* 


Furturile sunt continue, şi toată noaptea se aud focuri de 


revolver. 
78 Decembre. 


Batalioanele franceze ar fi refuzat formal de a merge în 
Ucraina. Ele declară ca vor să se întoarcă la Bucureşti şi 
ca sunt sătule de a lucra pentru „alte popbare“. 


* 


Am vazut manifestul secret. E un strigăt desperat de 
durere al bolşevismului ameninţat, care cere sa nu fie ata- 
cată libertatea şi fericirile lui. 

+ 

Decretul-lege pentru expropriere e afişat pretutindeni. 
Petala a plecat în Bucovina. Aici comandă Generalul 
Anastasiu. Francezii au luat garda pretutindeni. 


Cineva venit din Bucureşti spune ca manifestanții opri- 
seră cu câteva momente înainte de conflict pe Princesa Ma- 
ria. Cel care a tras asupra soldatului, un caporal, ţintind 
pe capitanul de Vânatori, ar fi fost un Ungur. Mulțimea ar 
fi îngenunchiat, marturisind pe instigatori. 


Cenzura prefectului de Iaşi, Rang, ciocârteşte şi artico- 
lele mele. 
31 Decembre. 


Cineva sosit din Ardeal, unde a mers până la Cluj, arata 
ca liniştea e perfecta. Soldaţii veniţi erau dintru întâiu mai 
rău echipați; au fost înlocuiţi cu Vânători, cari, cu casca 
pe cap, impun. Depozitele germane şi austriece au fost în- 
trebuinţate pentru echipare. 


Veşti din Bucureşti. Intr'un interview Vaida raspinge 
orice idei de colaborare cu partidele politice de la noi. 


Un. soldat de la 9 de Vânatori îmi arată că la manifes- 
taţia din ziua de 13 erau bărbaţi, iar nu femei şi copii. 
S'a tras după ce unul din manifestanți ochise pe capitanul 

Vasiliu. Era o companie de la 9 şi alta de la Vânătorii de 
munte. De atunci e linişte. 
23 Decembre. 


Ştiri din Arad spun că Românii au fost atacați acolo de 
„garda. roşie“ ungurească şi cu granate şi cu mitraliere, 
supt ochii lui Berthelot. 


% 


Take Ionescu telegrafiază că nu admite altfel de guvern 
decât acela care s'a format în Iugoslavia. 


24 Decembre. 


Din Bucovina vestea că, între Flondor şi tineri, cari îl 
găsesc despotic, au izbucnit neînţelegeri. Petala ar îi stăruit 
ca să împiedece demisia lor din Guvernul bucovinean. 


* 


In Ardeal tinerii — ca acei de la Braşov — se gândesc 
la o formaţiune politică nouă, asemenea cu naționaliștii de 
la noi. 


27 Decembre. 


Plecăm spre Bucureşti ,cu trenul accelerat, care nu face 
decât două zile aproape întregi şi o noapte. 

Ce triste zile! Oraşul e un iad de murdărie supt un cer 
de plumb. O mulţime imensă, cu căutături de bestii preocu- 
pate de hrană şi de plăceri, se târăşte prin noroiul gros, 
pe care-l răscolesc câteva femei în zdrenţe, cu figurile de 
agonie. Cai flămânzi cad în marginea trotuarului şi pe unul 

îl sfâşiau cânii. lar, seara, în lumina slabă, lumea, încon- 
ştientă, se plimbă. 

Ideal, lupta politică, propagandă de idei — aici? Intre 
aceşti oameni pe cari nu-i ştiu de unde au venit şi cari 
nu mă ştiu ce vreau? Dar e cu totul altă lume decât cea 
din Septembre-Novembre 1916! 

Ziarul vegetează mizerabil, cu 1.500 de cetitori cel mult 
în Capitala de 300.000 de oameni. 

Pretutindeni Francezi, cari petrec. Apar şi Greci, într'o 
urâta uniformă nemţească. 


Un Macedonean, dr. Shunda, îmi spune că la Bazargit 
generalul englez a spus funcţionarului însărcinat să ia în 
primire judeţul că suntem acolo numai „provizoriu, până la 
pace“, că ţinutul e al Bulgarilor, că Turcii sunt foarte pu- 
ţini. Funcţionarii noştri, — primarul e un Bulgar din Te- 
cuciu, care iscălia bulgăreşte şi făcea cu ochiul localni- 
cilor, — m'au demnitate. Grija prefectului de pe vremuri, 
Georgescu, acum secretar general la Interne, e să prega- 
teasca o organizaţie liberală. 

La Ligă, totul e prădat, afară de câteva broşuri de pro- 
pagandă. Unele cărţi le aflu amestecate cu hârtiile lui Bog- 
dan-Duică şi Scurtu, cu actele Siguranţei, cu bietele resturi 
ale bibliotecii Camerei şi altele, la Direcţia Sanitară. 


Casian Munteanu, adapostit la Ligă şi un ofiţer venit din 
Banat spun că Sârbii se poartă ca nişte primitivi. Au dus 
sute de oameni în Albania la şosele, au decimat populaţia 
unui sat, care a omorât un ofiţer pentru rechiziţii nesfâr- 
şite. Unii pfiţeri spun „tu“ la toţi, şi la învăţători, preoți, 

avocaţi, şi-i tratează de Sârbi românizaţi, scriind Lupovici 
pe Lupu, etc. Ofițerii francezi nici nu-i salută la Timişoara. 
S'a făcut o intervenţie la prinţul Alexandru. Sa promis 
evacuarea, dar fără rezultat. Din potrivă, după plecarea lui 
Berthelot, trupele sârbeşti se întăresc până la Lugoj, la 
Caransebeş, amenințând pe episcopii Miron Cristea şi Fren- 
tiu, până la Orşova. 

I le spun aceasta lui Nastasievici. El le pune în sama 
ofiţerilor şi a populaţiei localnice, care pârăşte, şi atâta. 
Dar de ce nu fixăm şi noi hotarele? Brătianu i-a raspuns, 
scurt, că vrea „Banatul tot“ şi că „înțelege nu cafea cu 
lapte, ci, ori lapte, ori cafea“. li atrag atenţia asupra peri- 
colului bulgar., El pretinde că s'a refuzat cererea, prin solie 
la Belgrad, a Bulgarilor de a întra în Iugoslavia. Promite 
sa intervie. Brătianu, care a plecat acum la ceasurile doua 
spre Paris, a declarat că se va opri în cale la Belgrad pen- 
tru o înţelegere directă. 


1 919 


I-iu lanuar. 


Ofiţerul Tiberiu Pop vine din Mediaş. Recrutat la şapte- 
sprezece ani, are acum doi ani de campanie. A fost întâiu 
în Italia când cu ofensiva din Octombre 1917, întrând în 
Udine şi înaintând pâna la Piave. Erau şi oameni cari ieşiau 
la ferestre sa vadă pe duşmani, şi anume elemente se în- 
frățiau la Corso cu ei: „aveam tot ce ni trebuia“. 

De acolo a fost expediat grabnic în Albania, mergând 
la Cruia, la „Fieri“, cu frumoase ruine vechi, la Durazzo, 
la Elbasan. In luptele cu Aliaţii — de cari i-a scăpat în 
retragere Kövess, — cei mai cumpliţi sunt Sârbii; în zilele 
când atacau ei, trebuia să te gândeşti la moarte. Şi muri- 
bunzii trag; cei fără arme muşcă. „Sârbul e cel dintâiu sol- 
dat din lume; de la copilul de doi ani la bătrâna de opt- 
zeci, toţi se bat.“ A trece printr'un sat de al lor însemna 
sa ai zilele în mână; femeile împuşcau de pe ferestre. Fran- 
cezii execută perfect, până la ultimul om, planul perfect stu- 
diat, ca şi Germanii. Era greu să se facă prizonieri francezi. 

Cu privire la declaraţia de alipire a Saşilor, el crede, 
ca valoare materială, ca şi cu dânsa şi îară dânsa e tot 
una. Atâta doar ca ei sunt de acum legaţi cu noi pentru 
a face front contra Ungurilor. 


2 lanuar. 


In Banat continuă prigonirile. Preoţi, învăţători sunt duşi 

în lanţuri. Se decimeaza satele. Inchisorile sunt pline. Pretu- 
tindeni la şcoli se spune: „până acum a fost şcoala ungu- 
reasca, de acum va fi şcoala sârbeasca“. 


Cu imens zgomot apar ziarele lui Mille, care „saruta 
pamântul patriei“ şi reîncepe lupta cu „şobolanii“. 

Profesorul Cândea vine din Ardeal pentru a-mi anunţa ca 
acolo tinerii se grupează aparte, ca partid naţionalist-de- 
mocrat, deocamdată fără a face opoziţie. „Măgarii cu aur" 
circulă pentru liberali. Oameni de la „Ziua“ vreau sa faca 
ziar la Timişora. 

Membrii actualului guvern sunt banuiţi că „au trecut la 
liberali“. Ei devin inaccesibili. 


Ma gândesc la un congres al Ligii Culturale pentru 24 
lanuar şi la o confundare ca „Asociația“ ardeleană. 


loan Paul din laşi mi-a dat un foarte violent articol 
contra lui Stere, iscălind, un Ardelean. Pun numele întreg. 


Cândea îmi spune că Stere are de gând sa vie în Ar- 
deal, unde Vaida îi este încă prieten. 
3 lanuar. 


Vine Gh. Pop. Se teme de bolşevism, pe care l-a cu- 

noscut la Moscova, unde, în desperare de cauza, a luat 
parte la sovietele lor. Aceşti oameni sunt dispuşi să dis- 
truga lumea întreagă, dar nu se lasă. 


Arhitectul Ioţu spune ce era înainte de ciocnirea de 
la 13. La Ministeriul de Industrie, înaintea oficialilor, şefii 
muncitorilor din industria lemnului amenințau pe patroni că 
li crapa capul şi nu-i lasa să iasă vii daca nu li acorda 
salariul de douăzeci şi cinci de lei pe zi. Acum, fabricile 
s'au închis. Rezultatul? Va navăli marfa străina, în mare 
parte din maşină. 


Seara, în curtea, vecină cu mine, a librarului Suru se a- 
runca un număr din foaia clandestina a socialiştilor, cari 
cer revoluţia socială internaţionala. 


Foile lui Mille cuceresc tot terenul. 


Trupele noastre, înaintând spre Zalau, au fost atacate în 
drum cu focuri: au morţi şi mulţi raniţi. 


Lipsa complectă de legaturi cu Apusul, şi la Legaţii. 
Vol. Il 10 

Preotul Gibescu vine să-mi explice de ce a iscălit mani- 
festul Mitropolitului: pentru că aşa cere disciplina biseri- 
cească! 


Adunare la Ligă cu comitetul secţiei Bucureşti. I. Gra- 
dişteanu şi Lucaci sunt contra congresului şi a premenirii 
Comitetului Central. Se ajunge, după propunerea lui Ranetti, 
la întregirea lui prin trei membri noi în locul celor morţi. 
Congresul se va ţinea la 10 Februar. 


Li 


Lucratorul tipograt Ştefan Manole, vechiu naţionalist, a- 
rată că a fost poftit cu un grup de tovaraşi muncitori, la 
generalul Grigorescu, unde erau şi Mille şi Cocea, şi ca 
generalul, care li-a dat un ceaiu, luându-li adresele, a în- 
ceput aşa: „Cum e ţara, aşa şi Guvernul, aşa şi Regele“. 
Apoi a lăudat opera lui de filantropie şi încercarea lui de 
pacitficaţie. — Decât ceaiu cu smântână acuma, spunea 
Manole, mai bine nu ni dădea pe îront numai tapioca. 

Reprezentanţii - muncitorilor, doi avocaţi, au cerut reve- 
nirea asupra celor făcute la 13 şi amenda onorabilă. Mâr- 
zescu, spune gazeta L'Orient a lui Huszar, a admis în 
principiu, amânând răspunsul pe Joi. Dar atunci era la Iaşi. 
Aveau să revie azi, la patru. 


6 lanuar. 


Conduc la manăstirea Vacăreşti pe Marea Ducesă Ma- 
ria Pavlovna, măritată cu prinţul Putiatin. E foarte asămă- 

nătoare cu princesa Maria, dar mai slabă; o întovărăşeşte 
soţul ei, un elegant băiat blond cu înfăţişare de sportsman. 
Amândoi vorbesc franţuzeşte nu fără greş, şi, între ei, 
ruseşte, iar cu princesa Elisabeta englezeşte. 
Ea spune că e ferm încredinţată despre netrăinicia stă- 
rilor de acum. Amândoi află raporturi între monumentele 
noastre şi cele din Moscova. 


I. Panaitescu, directorul şcolii de meserii, arată cum Aus- 
triecii, prin organele germane, au prădat instituţia. Motoarele 
cele mari neputând îi luate, au îost sfărâmate. Pe el îl ares- 
taseră pentru că spusese că se apropie trupele noastre şi 
ale Francezilor. 


Regina, mulţămindu-mi pentru un mic dar de artă, spune 
că „dorinţa de lucru nu trebuie pierdută din cauza neplăce- 
rilor pe care le provoacă unii oameni şi unele lucruri“. 


7 lanuar. 


Cineva îmi spune ca la Paris nu s'a putut constitui Co- 
mitetul Naţional până nu s'a stabilit egalitatea de repre- 
zintare între partidele politice. 

8 lanuar. 


Vaida vine ia mine ca să-mi ceară să merg la Paris în 
calitate privată. Refuz, aceasta nefiind potrivit cu cea mai 
elementară demnitate personală. 

In treacăt, el îmi spune că Ardelenii nu puteau începe răz- 
boiu cu vechile partide, că în Ardeal nu se poate favoriza 

un ziar contra celuilalt, că liberalii au dreptul de a tira- 
niza o ţară care se lasă a îi tiranizată, etc. etc. 
Cu el era şi Mihai Popovici. 


9 lanuar. 


Mihalache vine la mine pentru a discuta adeziunea lui 
la „Uniune“. Ii arăt pe ce drum periculos merge, întroducând 
principiul socialist al luptei de clasă în desvoltarea ţeră- 
nimii. El vorbeşte de „metoda nouă“ a lui, de cunoaşterea 
vieţii ţeranului. li obiectez: „D-ta îl cunoşti de când eşti 
d-ta; eu îl cunosc de când este el“. 


Virgil Arion şi fiul lui Lupu Costache sunt la Vacareşti. 
Ziariştilor lui Stere şi ai liberalilor li s'a dat drumul. 


La Curte colonelul Drosu aduce un câne ciobanesc. 
— Cum să-i spunem?, întreabă princesa Elisabeta. — Țe- 


ranul, caci e lacom. — Nu; daca e lacom, sa-i zicem 
Ciocoiu. 


11 lanuar. 


Teodor Mihali vine la redacţie. E însărcinat cu condu- 
cerea lucrurilor în regiunea sa, partea nord-estica a Ardea- 
lului. | se pare că nu e multă realitate în ce se face şi acolo: 
la Sibiiu se ocupă de fixarea.... dreptului succesoral. 

La Academie, Babeş vine ca să explice de ce, dupa 
cererea lui Hentsch, în Memoriile secţiei ştiinţifice, a pu- 
blicat nemţeşte pe vremea ocupaţiei. 


Nistor spune că nu se poate lucra în Bucovina. Nu s'au 
numit nici prefecţii. Flondor face şi reface, fără consecvenţa. 


Caut pe Prezan pentru a-i cere ca tipariturile Academiei 
Române să se facă la Statul-major. Găsesc pe colonelul 
Antonescu, care îmi spune că, în Basarabia, judeţul Hotin 
e în plină revolta. Bolşevicii, raspinşi la Ocniţa, au apărut 
şi în partea aceia. 


Lipsesc ştiri de la Paris. Corespondenţa vine tot pe nu- 
mele lui Bratianu. Nu se face nicio numire fara el. 
12 lanuar. 
In cele d'intâiu lupte din Basarabia, generalul Poetaş, 


ranit, ar fi disparut. 


Murgoci pleacă în Anglia. 


In Cadrilater Englezii ar pactiza fațiş cu Bulgarii, cari 
ni ucid jandarmii. 

La Cernavoda ofiţerul francez ar îi „ordonat“ să se li- 
libereze un Bulgar, care batjocurise Ţara şi Dinastia. 


R 


Un fost medic militar spune că în timpul războiului ni 
se dădeau de Francezi ca instructori şi fabricanți de can- 
serve de sardele sau studenți de la Politechnică. 


13 lanuar. 


Bolşevicii — de fapt soldații de-ai lui Petliura — în nu- 
măr de 2.000 ocupă Hotinul. 


Conferința de pace internaționalizează Dardanelele şi 
vrea să facă acelaşi lucru cu Bostorul, deci cu Constanti- 
nopolul însuşi. 


Pe lângă celelalte suferințe ale acestui nenorocit oraş se 


adaugă un frig târziu. 
14 lanuar. 


Ştefan C. Pop la mine. Arată cum, la Arad, a intimidat 
pe generalul Resch, care, încunjurat de oficialitatea maghiară, 
poruncia, în cetate, să se păstreze jurământul şi de ofițerii 
de nație românească, trimițând în contra lor, pentru a-i 
soma, două companii cu mitraliere. El a întrebat pe gene- 
ral al cui este: al Impăratului-Rege sau al Ungariei separate? 
La răspunsul că e general maghiar, l-a declarat trădător, 
mustrându-l că ar încerca să câştige şi pe alţii prin. trădarea 

lui. Resch a îngalbenit şi a permis că şi ofițerii de altă nație 
sa jure naţiei lor. Pop însuşi a jurat atunci pe Români. 

El se plânge de Sârbi. I-a apărut când, în cazematele 
de la Arad, erau puşi prin antrete şi lângă camarazii bol- 
navi de boli infecțioase ca să se isprăvească mai răpede 
cu dânşii. I-a oploşit în casă la el, când Sârbii din oraş 
nu cutezau să-i primească. El şi colegii lui au refuzat o- 
fertele Ungurilor numai pentru a merge alaturi cu aceşti 
Slavi de Sud. Acuma, după declaraţiile de îrăţie din ziua 
întâiu, a doua zi chiar au arestat pe îruntaşii Românilor 
numai pentru vina că au purtat tricolorul la piept. Dau- 
nazi au benchetuit la şampanie cu Ungurii şi au început să 
cânte imnul maghiar, iar, când Românii de față nu sau 
sculat, au fost cei d'intâiu cari i-au atacat. Pop a trimes 
comandei sârbeşti, el care întâmpinase trupele regelui Petru, 
o scrisoare în care li spunea că în această şampanie ungu- 
reasca era sânge de al fraţilor lor. 

Crede ca e exclusă orice putinţă de înţelegere ulterioară 
cu Sârbii, dacă urmează mai departe o asemenea metoda. 
Se gândeşte cu îngrijorare la temperamentul separatist al 
Croaților şi Bosniecilor. 

Francezii de la Pesta, cu colonelul Vyx, ţin cu Ungurii, 
Continuu ei încurcă, cerând respectarea condiţiilor armis- 
tiţiului în sensul că pretutindeni să se respecte administraţia 
civilă maghiară, care, prin proclamaţii, aţâţă contra Româ- 
niei şi a Regelui ei. S'a plâns lui Berthelot, care făgăduieşte 
îndreptarea, făra sa se vadă urmările. De altmintrelea, Vyx 
nu e supt ordinele lui 

In România el nu vede decât în Constituantă putinţa de 
a reacţiona contra relei stări de lucruri. In Parlamentul vii- 
tor, Ardelenii, neavând tot teritoriul care li revine — de 
dincolo de linia ocupată fuge lumea nebună —, nu vor pu- 
tea fi bine reprezintaţi. 

Cineva venit din Sibiiu spune că acolo trupele noastre 
sunt privite foarte bine. Pânea e destulă, dar rea. Ungurii 
spera că la pace să li se întoarcă Ardealul. Generalul Mo- 
şoiu va merge la Cluj. 9 de Vânători ar fi sa ia garnizoana 
la Sibiiu. 


Generalul Leonte asigură că linia de demarcaţie va îi tre- 
cută de trupele noastre. 


In Basarabia a fost ucis Poetaş, doi sublocotenenţi şi 
şaptezeci şi cinci de saldaţi. Se pare că au fost surprinşi 
la o masă de Sf. loan. Comunicatul spune că trupele îşi 
„rasbună“, şeful. Trei sate ar fi fost până acum complect 
distruse cu tunul. 

15 Ianuar. 


Lupta cu bolşevicii la Otace (Atachi). Se iau patru tu- 
nuri. Deci tunurile au putut trece! 
16 Ianuar. 


De trei zile viscol salbatec. Lumea e lipsita total de 
lemne. Suterim şi cei cari mai avem puţintele. 


17 Ianuar. 


In Basarabia razboiu în toata forma. S'a dat o luptă la 
Nădăbăuţi, învierşunată, „bolşevicii“ având mitraliere şi „tu- 
nuri de diferite calibre“. 

Cineva îmi spune, după cele arătate de un funcţionar de 
gară, care a scăpat numai pentru că s'a prefăcut a fi Polon, 
ca duşmanii au pătruns în ţară întrebuinţând prilejul unui tren 

ucrainian venit ca să ia pe funcţionarii de cale ferată cari nu 
prestaseră jurământul. Cavaleria şi artileria s'au coborât ceva 
mai departe. Funcţionarii noştri au fost ucişi toţi. Poetaş 
a fost prins întâiu şi apoi ucis. 

Generalul Georgescu asigura că, anul trecut, la Bender, 
când au reapărut Ruşii, au fost tot astfel „surprinşi“ şi 
ucişi nu mai puţin de trei sute de soldaţi, cu ofiţerii lor. 


Viscolul şi gerul continua, sălbatec. 


La Conferinţa de pace, Wilson ar vrea ca Liga Naţiu- 
nilor sa fixeze concesiile teritoriale! 
18 lanuar. 


Comunicaţie la Academie. Spun în faţa acelor cari s'au 
purtat rau în razboiu că este un act mizerabil orice le- 
gătura pe care cineva, bărbat ori femeie, ar avea-o cu 
cei cari fac parte dintrun regim de ocupaţie. 


Se anunţă oficial că am îngropat „două mii de bolşevici“ 
în Basarabia, unde am luat şapte tunuri şi cincisprezece 
mitraliere. 

19 lanuar. 


In Basarabia gerul opreşte curățirea ţerii. 

Schullerus şi deputaţia săsească vin pe la mine. Cearca 
să scuzeze pe Germani — el a primit la Sibiiu pe Impă- 
ratul lor — prin starea de spirit specială creată de războiu 
şi prin întoarceri atavice. Li spun că am dori să li putem 
da la Sibiiu o bibliotecă specială românească, în care să 
poată avea tabloul culturii noastre. 

Ii conduce Frank, preşedintele societăţii lor de aici, care 
nu vorbeşte cu mine decât româneşte şi care pare a se 
mândri că e cetăţean şi ofiţer român. 


20 lanuar. 


O zi de soare, caldă, inaintea unei noi zapezi. 


La colonelul Antonescu. Imi explică situaţia trupelor din 
Basarabia (ştiu de aiurea că prin concedii la unele regimente 
nu erau nici o sută de oameni). Sunt total neîndestulătoare. 
Şi Cristescu, spune Antonescu, a oferit lui Berthelot şase 
divizii... Acuma se vorbeşte de 20.000 de oameni cari se 
strâng la Moghilău. Mâne, după ce vor fi luat banii, pot 
să dispară. Lipseşte tot ce trebuie. Prezan a făcut un ra- 
port desperat către Rege. E şi multă conrupţie. 

Satele răsculate sunt în parte româneşti. Intre cei „2.000 
de bolşevici“ ucişi, cei mai mulţi sunt ţerani şi, durere, 
țerani de-ai noştri, cari nu au niciun sentiment naţional 
şi preferă neţermurita libertate a bolşevismului oricării or- 
dine. 


Ziarele arată că la Petroşani (unde va merge 9 de Vâ- 
nători) 500 de mineri, în mare parte Unguri, au atacat 

trupele noastre cu mitraliere şi bombe. Un general un- 
gur cutreieră cu trenuri blindate valea Muraşului, distru- 
gându-ni satele. 


Antonescu spune că Francezii n'au renunţat la expe- 
diţia rusească și de aceia rămân aici. 

Pentru a complecta golurile provocate prin concedii la 
cavaleria lor, care merge la Odesa, se iau soldaţi de-ai 
noștri, cari poarta uniforma franceza şi tricolorul român. 


21 lanuar. 


Comunicatul oficial arată că sa reocupat Hotinul. 


Radiograma franceză arată — Cenzura opreşte ştirea — 
ca, dupa Petit Parisien (organul personal al lui Pichon, 
mi se spune), vom evacua „partea Bucovinei limitrofă cu 
România“, ca un omagiu faţă de Conferinţa de pace. 

Luând informaţii de la Cartierul General, mi se spune ca 
nu e nimic adevărat (în Bucovina s'a proclamat starea de 
asediu). Nistor explică lucrul aşa, că ar fi vorba de satele 
ruteneşti de dincolo de Cernăuţi, pe care nici Românii nu 
vreau sa le păstreze, dar se vor opri acelea care deschid 
drumul Hotinului şi cuprind izvoarele de apă pentru oraş. 
In orice caz, nimic nu se va evacua decât cu condiţia sa 
se ocupe, contra anarhiei, de trupe franceze. 


Nistor se plânge de Flondor. Vechiul regim continuă în 


156 N. IORGA 


Bucovina. Adevăratul şef al ţerii e Oreste Tarangul, ră- 
mas tot cel de pe urma Austriecilor. 


22 lanuar. 


Radiograma din Paris spune că Brătianu a aratat la 
Conferinţă că România „ar dori“ „să-şi unească“ Basara- 
bia, Bucovina, Ardealul şi... Dobrogea şi că „problema ro- 

att 


mănească“ a fost „retrimeasă“ unei „Comisiuni de experți“, 
câte doi de fiecare țară. 


Nistor vede şi el situația ca ingrijitoare. Ințelegerea 
nu ne iubeşte. Ungurii au conrupt şi au câştigat terenul. 

El ar crede, de şi toată lumea se fereşte de mine ca de 
fòc, şi până sus, că ar fi bine să merg la Paris. 


In Bucovina, trupele fiind puţine, s'a proclamat starea de 
asediu. Orice rebel va fi spânzurat, ca şi în Basarabia. 


Preotul Turbure vine de la Orade. Generalul Kratochvil, 
care se află în fruntea bandelor duşmane, e un comandant 
de honvezi. Se caută mai mult a „da impresie“. La Orade 
s'a luat tot ce s'a putut, până la uşi şi ferestre. Secuii l-au 
cautat pe ministrul Aurel Lazăr ca să-l omoare. 

Tulbure pretinde că a avut legături cu Mangra când 
acesta nu-şi schimbase atitudinea. 

Un trimis ungur a venit, obraznic, „sa inspecteze şcolile 
de aici“. Va îi arestat. 


23 lanuar. 


O misiune georgiană vine la mine. Sosipatru Assatiany 
e un om de înfaţișare simplă, care vorbeşte aşezat, într'o. 
limbă franceză bună. II întovăraşeşte un pompos aghiotant 
în costum naţional, cu multe fireturi, şi un vioiu şi elastic 
secretar, care se zice Georgian, dar are şi numele şi aspec- 
tul de Slav. 

Assatiany îmi aduce complimente de la fostul ministru 
bulgaresc Şişmanov, care se află la Chiev. 

Îmi spune că Ciheidze şi Țereteli s'au amestecat în re- 
voluţia rusească numai pentru a servi interesele naţiei lor, 
ca azi unul e preşedintele Camerei, altul şei de Guvern a- 
casa, ca se duc la Paris în numele Georgiei libere. Tot gu- 
vernul e socialist, dar de trei ori s'a dat lupta cu bolşevicii. 
Țara şi-a organizat o armată de 30.000 de oameni şi cauta 
legaturi cu noi. De aici se vor întoarce la Chiev. Sunt de- 
plin hotarâţi a nu se înţelege nici cu cei din Omsc, nici cu 
cei de la Don, cari urmăresc ţinta, absurdă, a refacerii Rusiei 
unitare. 


In Ardeal încep luptele cu Ungurii, dincoace de linia de 
demarcaţie. Bandele au ocupat două sate. 

Cenzura îmi taie veştile, luate de la „Unirea“ din Blaj, 
că Francezii au întrat în Virşeţ, în Arad, că generalul 
Pathé e în Cluj, de unde se pare că e vorba să fim scoşi 
tot ca omagiu față de Conferinţa păcii! 

Şi Italienilor li se impune să respecte linia de demarcaţie. 

Popovici, secretarul miniştrilor ardeleni, vorbeşte la fos- 
tivalul Unirii în cuvinte calde şi demne. 


Ai noştri atacă, împreună cu Francezii, cuibul de bol- 
şevici de la Tiraspol. 
25 lanuar. 


Tulbure arata că n'a servit politic pe Mangra. S'au că- 
pătat dovezi că acesta era cumpărat. O paralizie generala 
progresivă îi deranjase spiritul. La moarte Consistoriul a 
refuzat să-i aducă la Sibiiu trupul, care a fost înmormântat 
în cimitirul comun din Budapesta. 


Trupele marocane se poartă foarte prost în Bucureşti. 
Ginerele mieu, căpitanul Chirescu, a fost silit să bata pe doi 
dintre ei, cari atacau pe soţia lui lângă dânsul. 


Directorul Bibliotecii din Milano felicită România pentru 
biruinţa finala şi găseşte cuvinte bune şi pentru mine. 
26 lanuar. 


Am şi ocupat Tiraspolul. 
7-8 lanuar 


Profesorul bucovinean Cotlarciuc a fost la Regele, care 

l-a uimit prin amabilitatea lui, dar şi prin cunoştinţile lui 
reale în domeniul dreptului bisericesc şi prin interesul pe 
care-l poartă chestiilor speciale de ştiinţă. 


Ocuparea Tiraspolului continuă. Directorul şcolilor bă- 
năţene vine la mine. Se plânge de Sârbi. Ofițerii opriau 
pe Români de a saluta pe Berthelot: aşa „aveau ordin“, 
Mulţi preoţi şi învăţători sunt internaţi la Belgrad în cele 
mai triste condiţii. El crede însă că trebuie menajată, între 
câţi duşmani stam, putinţa unei alianţe cu Sârbii. 

Se vorbeşte că Sârbii ar fi evacuat Lugojul şi Caran- 
sebeşul. 


Casian Munteanu, care scoate ziarul „Banatul“, imi co- 
munică o declaraţie oficială a Voevodului sârb Bojovici că 
nu iese din Banat (se dovedeşte că declaraţia e de acum 
două săptămâni). Foaia lui mă atacă pentru că nu țin la 
Bănăţeni. Vine şi d-rul român de pe valea Timocului pen- 
tru a mă întreba dacă nici acum nu se poate ridica o chestie 
a Românilor din Serbia. Pleacă dezolat, cu convingerea că 
a avut înaintea sa un duşman al naţiei. 

Cumplitul ger continuă. 


Mă cercetează corespondentul ziarului „Times“, întovă- 
tăşit de un Bănăţean. Se duc în Ardeal, unde a sosit, la 
Cluj, o misiune de informaţie americană. El îmi spune că 
Americanii nu vor să ţie samă de punctul de vedere istoric, 
cate li se va impune totuşi. E stabilit de mult în ţară 
şi vorbeşte foarte bine româneşte. Imi spune ca Bourchier, 

care şi-a manifestat din nou, la armistițiu, simpatiile pen- 
tru Bulgari, e total demonetizat. 
Mai târziu soseşte şi tânărul Mocioni, fiul lui Eugeniu. 


Secretarul Misiunii georgiene îmi cere o vedere a bisericii 
lui Antim Ivireanul. Şeful Misiunii e bolnav, şi plecarea la 
Paris se zăboveşte. 


Secretarul Legaţiei italiene, Auriti, mă asigura ca e falş 
zvonul cum că linia de demarcaţie defavorabila noua era în 
armistițiul italian. Ea s'a stabilit între Franchet d'Esperey şi 
Kârolyi. 

Fasciotti a venit numai pentru lichidare. Nu se ştie daca 
Saint-Aulajre se va întoarce. 

Poşta italiană se va stabili în câteva zile. 


31 lanuar. 
Suntem ținuți în cea mai complecta ignoranţa: presa 
degenereaza, 
Marius Theodorian-Carada, primit cu entuziasm la „Uni- 
rea“ din Blaj, face acolo apologia lui Marghiloman. 
2 Februar, 
„Steagul'' strecoară note neprielnice Congresului pacii. 


Unii din aceşti fanatici cred cu îndăratnicie că steaua lor 
va răsari din nou. 

5 Februar. 


Trimisul polon Linde a venit la mine să-mi ceară spri- 
jinul ziarului pentru Polonia. 

La Varşovia e linişte şi — mai curat şi mai orânduit 
ca aici. Paderewski e nu numai în muzica lui un om de 
geniu, ci şi un orator de o elocvenţă „care stoarce lacrimi“ 
în limbile franceza şi engleză. 

Linde se plânge de Cehi. Au ocupat Teschen în uniforma 
aliata, fixând un termen de evacuare a liniei strategice în 
numele Aliaților. Li s'a cedat după întrebare la Varşovia, 
unde, fireşte, nu se ştia nimic. Apoi misiunea engleză a 
protestat. Dar Cehii au rămas în poziţiile lor. 

El pleaca la Varşovia, Gwiazdowski, pe care îl apară 
ca a cedat la staruinţi pentru a scrie la „Lumina“, îl în- 
locuieşte. 


Zvon că sa tras asupra lui Clemenceau când mergea 
la Conferinţa de pace. E 
7 Februar. 


Clemenceau a fost uşor rănit. Lucrările comisiunilor de 
pace se' opresc. El şi-a arătat dorinţa că măcar de acum A- 
liaţii sa se înţeleagă în soluţiile lor. 


Deputaţia juriştilor bucovineni (Bodnărescu, Mandicevschi, 
etc.) vine să mă întrebe dacă e bine să trimeată în forul 
lor superior -câte un German. De sigur! 

+ 

In numele lui I. Flondor, tânărul Grigoroviţa vine să-mi 
arăte că, în legătură cu Al Constantinescu, Rotică, Mar- 
meliuc şi alţii lucrează pentru liberali. Flondor crede că ei 
vor câştiga şi „naivitatea“ lui Nistor. E vorba să se facă 
o nouă foaie românească, „Bucovina“. Li spun că, pe cât 
doresc conlucrarea lui Flondor cu Nistor, cu atâta dezaprob 
ideia unui ziar rival. Recomand activitate, largă democra- 
ţie rurală şi — unire. 


Colonelul Verzea e condamnat la moarte pentru trădare. 
„Steagul“ aduce ştirea, falşă, că Sturza s'a sinucis în Ar- 
deal. 

8 Februar. 


St. C. Pop vine la mine şi-mi spune că de fapt gene- 
ralul ungur Soss a trecut în revistă supt ochii Francezilor 
trupele sale la Arad şi, insultând România, le-a chemat 
la luptă cu Românii. Pop a protestat violent la Berthelot. 

In Ardeal apărarea noastră se pregăteşte supt conducerea 
generalului Dănilă Pop: recrutarea merge bine. 

St. C. Pop ar crede că se poate o unire între partide 
pentru a “nu periclita ceia ce s'a câştigat. 


Aurel Morariu îmi scrie că Tarangul exercită cenzura ca 
pe vremea austriacă. O foaie din „Glasul Bucovinei“ e a- 
proape total albă. 

Era vorba de soluţia chestiei rurale. 

10 Februar. 


Veste că a fost ucis în plin Landtag primul-ministru 

al Bavariei, un spartachist, şi doi colegi ai lui. Ucigaşul e 
un tânăr conte de Arco, student. 
In Germania, stăpânii de până ieri nu se lasă terorizaţi 
ca în Rusia, 
12 Februar. 


Gh. Pop de Băseşti a murit. Ultima-i telegramă împlora 
ajutorul armatei noastre contra bandelor ungurești. 

La Şiria ele au ucis pe trei membri din familia lui Ho- 
tăran, directorul „Renaşterii Române“ din Sibiiu, şi şasezeei 
de ferani. 

Mihai Popovici vine iar să-mi vorbească de nevoia ca 
eu să fiu la Paris şi adaugă dorinţa, imposibilă de realisat, 
ca să încep o agitaţie oarecare în jurul atacurilor ungurești. 

Recrutarea a dat până acum în Ardeal vre-o 30.000 de 
oameni. Lipsesc hainele şi armele. 


* 


Se pare că generalul Ferigo vine la Constanţa cu le- 
giunile ardelene pentru Ucraina. Italienii ar mai da în acest 
scop 100.000 de prizonieri ruşi. 


kod 


Grecii iau Tracia şi cer Smirna, Brusa şi Trapezuntul. 
13 Febraur. 


Anarhie la Graz, Miinchen, Niirnberg, Augsburg. 


Cristodorescu vine din Ardeal. Americanii arată a com- 
pătimi pe Unguri şi a li da speranţe. 

Nu se confirmă bănuiala că Gheorghe Pop a fost ucis. 
14 Februar. 


In Ardeal, Ungurii, răspinşi de la Ţigani, au ocupat 
Zalău. 
* 


Oraşul e plin de frumoasele uniforme ale Legiunii ro- 
mâneşti din Italia. 
* 


Lupte pe tot Crişul Alb. Armata regulată a Ungariei 
nouă pradă depozitele de hrană. Gărzile ardeleneşti sunt 
silite a se retrage. La Sibiiiu, colonelul francez Trousson a 
fost asediat de dureroasele manifestații ale unei mulţimi 
imense, în mijlocul căreia se gasiau pribegii ținuturilor in- 
vadate. 

Se anunţa că am reluat Zalăul şi urmărim pe duşman. 
Faţă de atacul unor trupe regulate nu exista linie de de- 


marcaţie. 
15 Februar. 


La Cardinalul de Westminster, Bourne, care, cetind cartea 
mea despre relaţiile anglo-române, a dorit să ma vadă. Il 
cercetez la Palat, la 6 şi jumătate. 

O figură foarte simpatică de om fundamental bun, cu 
o rectitudine în figură şi vorbă pe care înaltul Cler cato- 
lic de sânge latin nu o are totdeauna, 

Speră tot binele pentru noi. li arăt ce am suferit şi 
continuăm a suferi, cu satele flămânde; cu lipsa de grâu 
de sămănat. Se dă grâu Belgiei, care nu-l va putea resti- 
tui, şi nu nouă, cari înzecit i-l putem da înapoi. Cardinalul 

recunoaşte că nu ni s'a dat nimic; dă vina pe înecarile de 
către submarine, care fac să nu fie vase la îndemână. 

Adaug povestirea ororilor săvârşite de Unguri: cele de 
la Şiria par a-l impresiona. li arăt cum Francezii în- 
găduie pregătirile contra noastră, colonelul Vyx nefiind su- 
pus generalului Berthelot. El deplânge încetenirea lucrărilor 
Conferinţei şi o atribuie oboselii care a atins pe toţi oa- 
menii de Stat ai Inţelegerii: Lloyd George e cel mai vioiu, 
dar şi el e obosit de războiu. 

li arăt cât de moderate sunt cererile noastre, cari am 
renunţat la hotarele naturale pentru a nu cuprinde în ţara 
noastră de mâne prea multe elemente străine. Cardinalul 
face o paralela între Balcanici, radicali în pretenţiile lor, 
şi între Irlandezi. El e fiul unui bun Englez şi al unei bune 
Irlandeze. Dar deploră lipsa de măsură a unor oameni cari 
— cu episcopi cu tot — cer toate şi toate de-odată. Inainte de 
home-rule guvernul liberal li făcuse largi concesii: ei le-au 
refuzat. Acuma toată lumea în Anglia e pentru home-tule; 
ei cer independenţa, separaţia. Dar n'au condiţiile economice 
ale unei vieţi proprii, şi despărţirea unor finanţe atât de 
intim amestecate cu finanţele Angliei e imposibilă. Păcat 
că în asemenea momente poporul irlandez a pierdut şi pe un 
om de modestia unui Redmond... 

La noi cumpătarea e o moştenire latină. 


Regina a plecat astăzi, la trei, cu toate princesele. 


O deputaţie macedoneană pleacă la Paris. 

Parastas la Mitropolie pentru Pop de Băseşti. 
Spre seară, revine gerul. 
18 Februar. 


Racovschi a proclamat întrarea Ucrainei în Federaţia ru- 
sească bolşevică. 
19 Februar. 


De la Paris vestea că nu s'a ajuns la niciun rezultat în 
Comisiunea noastră. 


Berechet mă asigură că bandele din Nordul Basarabiei 
erau pregătite de proprietarii mari, în frunte cu Krupenski, 
care e acum la Odesa. Era vorba să se proclame un Direc- 
toriu şi să se revie la Rusia. 


Foile din Odesa publică o scrisoare deschisă a lui Pu- 
rişchevici către Regele nostru, căruia i se spune că nicio- 
dată — cuvântul e repetat de trei ori —, Rusia, revenită 
la unitate şi la putere, nu va ceda micii Românii, aliat 
necredincios (!), grânarul basarabean. 

20 Februar. 


Un comunicat oficial ardelean arată că linia de demar- 
caţie va fi trecută până la Careii Mari, Sătmar, Orade şi 
Arad. 

Se pare însă că fără ocuparea oraşelor. 

In aceste oraşe se prepară războiul. Centrul pregătirilor 
e Aradul. „Românul“ a fost oprit. Garda naţională dezar- 
mată. Nici vorba românească nu se mai permite pe străzi. 
Redactorul Clopoţel, care a venit de acolo, spune că la So- 

borşin e o divizie şi ar mai fi încă alte trei organizate 
ca armată regulată. 

Sunt până acum şasezeci de omoruri verificate. Se ia 
bielşugul, încă păstrat, al ţeranilor. 


Agentul comercial ardelean Mocanu arată că la Sobor- 
şin Secuii insultau „opinca puturoasă“. La Pesta nişte tri- 
meşi bucovineni au fost batjocuriţi şi ameninţaţi cu bătaia. 

El vine din Praga, unde sunt mari simpatii pentru Ro- 
mâni. E curios că le manifestă şi profesorul Kadlec, care 
în August sçria la „Deutsche Literaturzeitung“, citând pe 
d-rul Fischer şi pe Miletici ca să tăgăduiască şi el conti- 
nuitatea “elementului românesc dincoace de Dunăre. 


La generalul Berthelot. 

Şi el ştie ce e în Ardeal. Au fost şi acte de autodafe. 
Des Ogres,— cum poporul îşi mai aminteşte de Bulgari, — 
Bougres. De altfel e în folosul nostru. Dar trebuie să ne 
ferim de exagerări. Când s'a anunţat deținerea d-rului Er- 
dely la Pesta, el era la Bucureşti. Aceasta face rău. 

Intrebat de ordinul de înaintare, nu-l cunoaşte încă. 

In Ucraina nu se va interveni. „Eu nu fac aventuri.“ In 
zădar cer Ruşii să li se refacă ţara. Să şi-o refacă sin- 
guri, dacă pot! Dacă nu...., Europa va trage numai o linie 
de apărare. — Un cordon sanitar? — Da, un cordon 
sanitar, 

De fapt Francezii au prins la Odesa pe Bujor, tovarăşul 
lui Racovschi. Numai să nu-l scăpăm ca pe Racovschi! 

Vorbindu-i de intenţia de ofensivă a acestuia din urmă, 

Berthelot nu crede că a avea mijloace. Românii n'au trecut 
Nistrul; înaintarea franceză e o fabulă; nu sunt nici fop- 
tele necesare, 

Francezii n'au intenția de a se face jandarmii perpe- 
tui ai Europei. De şi Çonferința zăboveşte, ea îşi va face 
opera, Şi atunci, întpun an, armatele franceze vop merge 
acasă, 

Acolo e destul de lucru cu Germanii. Geneţalul se va re- 
trage şi se va styădui să propage sfânta uşă contra loy, 

Şi e mult de lucru.,, Sunt trei ani „à rattraper!t, Aici la. 
noi, nici ţara nu ni vom putea-o hţâăni doi ani, In zăda se 
măgulia omenirea că a scăpat de greutate, Nu e încă vremea 
să respirăm, 

Berthelot e pentru izolațea celoy ce au avut relații cu 
Nemţii, Tagaduieşte că ar fi spus un cuvânt maca de a- 
probare lui Tzigara, care „işi expunea cazul cum avea in- 
teres să o facă'!, N'ap voi să vie nici la Academie, Poate 
peste doi ani, dacă unii din vinovaţi ay face cine ştie ce 
faptă de ispăşire. 

Ofițerii prezenţi se arată impresionați de îndăratnica 
propaganda bulgară, S'a adus episcopul de Londra ca sa 
vadă cum sufă; Bulgarii, şi l-au copleşit de broşuri, Şe 
vorbeşte de Stere, căruia, caritabil, foştii lui partizani po- 
litici îi fac drum, cu concediu, în Elveţia, Toţi se miră că 
Regele a consimţit să-l decoreze şi să apară în balcon cu el, 

Ọfițerii doresc o expoziţie, o bibliotecă pentru ei şi ai 
lor, E vorba chiar să le organizăm, în cel mai scurt termen, 
Ei cer şi confeţinţi despre România şi Români, 

Berthelot povesteşte lucruri din Ardeal, unde i s'au facut 
atâtea daruri încât a spus că i se organizează „o căsnir 
cie!!, La Braşov Unguţii cereau să arbọreze steagul log, 
„Dar am închejat oare pacea?!!, Până atunci, e un steag, 
duşman! Ei pretindeau nepărtenire: „Intre cei cai au sân- 

gerat pentru noi şi cei cari ne-au atacat cu duşmanii 
noştri?“ I se amintiau serviciile aduse de Unguri civiliza- 
tiei creştine. — Da, cu Românii, cu Sârbii. Daţi-mi voie 
ca eu să-mi amintesc de ultimii patru ani. 

La Arad Francezii arată dezorientaţi. Au întrebat pe 
Români care li e cetăţenia. Ei au arătat decretul-lege de 
unire. Noul general venit acuma spune că „nu se amestecă în 
afaceri interne“. 

Sârbii au plecat dintr'o parta a Banatului. In alta însă 
rămân. Li S'ar fi dat o parte din Torontal, iar alta Ungurilor. 
Se poartă acum însă mai omenos. Românii scot o foaie la 
Timişoara. 

21 Februar. 


Se promite grăbirea păcii. 
* 


Berthelot spunea ieri că l-a indispus alegerea la Jo- 
ckey Club a lui Marghiloman şi că nu va mai pune piciorul 
acolo. Incă de la început a fost de părere că arhiepiscopul 
catolic Netzhammer este în primul rând al indezirabililor. 


22 Februar. 


Organizez cu căpitanul Berthelot, nepotul generalului, 
expoziția şi conferințele. 


Banca Națională nu vrea să-şi înmulțească hârtiile. Di- 
rectorii ei (Cioran) prezic falimentul Statului, împrumutul 
mergând foarte greu. E vorba să se emită 'bonuri. 

Greutăţi se ivesc cu privire la ocuparea noului teritoriu 
în Vest, Intre Franchet şi Berthelot este o rivalitate care 

se sparge în capul nostru. Ni se cere să fim „,introduşi'“ 
de ofiţeri francezi. S'au făcut noi intervenţii pentru a se 
simplifica şi grăbi lucrul, 


Căpitanul Nicholas Roosevelt, nepot de frate al fostu- 
lui preşedinte american, însărcinat cu adunarea de ştiri 
despre noi,. mă cercetează la Academie. Se informează a- 
supra trecutului nostru în Ardeal. Il expun. El lămureşte că 
acolo profesorul Coolidge, la misiunea căruia e adaus, a 
întrebat mai mult pe Unguri, — punctul de vedere româ- 
nesc fiind cunoscut. Aristocraţia şi funcţionarii sunt pen- 
tru vechea stare de lucruri, alţii cer autonomia; sunt 
şi de aceia cari vor, de şi Unguri, trecerea la România. 
Despre broşurile de propagandă româneşti: el le*recunoaşte 
ca exagerate şi indiscrete. 

li dau cărţile necesare pentru a lumina punctul nostru 
de vedere. 

Roosevelt mă pofteşte în America, unde mă asigură de 
o bună primire. 

23 Februar. 


Procesul ziariştilor trădători. Vin cu femei, bine nutriţi, 
obraznici. Vorbesc de banii luaţi de la „„Iliescu-Turtucaia', 
fac elogiul lui Stere, prezintă „Gazeta Bucureştilor“ ca o 
operă naţională. 


Denize vine la mine. Regele e foarte afectat de vestea 
despre moartea fratelui său Carol, care, de fapt, încetase 
din viaţă mai de mult. Acest frate i-a scris la timpul său 
că, oricât l-ar durea ca German de hotărârea luată de el 

ca Rege, o înţelege, un Suveran fiind dator a servi i- 
dealul poporului său. Şi fiul lui a scris o iubitoare scrisoare 
Reginei. 


Plecând, Roosevelt îmi scrie că prin cărţile date „s'a 
procurat o informaţie prețioasă misiunii americane, făcân- 
du-i un mare serviciu prin aceia că i se permite a aprecia 
dreptele aspirații ale României din punctele ei de vedere. 
România a avut totdeauna simpatia şi admiraţia Americei şi 
America-i doreşte să-şi realizeze aspiraţiile naţionale“. 


24 Februar. 


Vizita unui căpitan american, care se plânge că se fură 
la unele autorităţi în legătură cu aprovizionarea: ni se va 
îrimete numai făină. 

St. C. Pop aduce vestea că, la Vascău, populaţia împotri- 
vindu-se soldaţilor unguri din armata regulată, veniţi să 
ia restul de hrană şi să fure vitele, s'au ucis vre-o cinci- 
zeci de oameni. 

El îmi arată o comunicaţie a lui Berthelot că Franchet 
d'Esperey nu permite, până la „momentul pe care-l va 
crede util“, înaintarea Românilor. 

Pop face un energic protest la miniştrii de aici ai Inţele- 
gerii, cerând ca într'o conferinţă a lor să se ia măsurile de 
intervenţie la Paris. Ar dori şi un comandament militar mai 
apropiat. 

Rugat să traducă în franţuzeşte, imblânzesc termenii, cari 
sunt prea tari. 

Pop are milă de Slavici. Arată ce era la început în Ar- 
deal curentul nou. Işi aminteşte de fiica lui botezată în chi- 

lia temniței ordinare. Ar vrea să-l scape. li recomand gra- 
ţierea după condamnare, 
25 Februar. 


Acum câtva timp, spune Pop, Vyx ar fi anunţat Ungurilor 
că, dacă Românii trec linia de demarcaţie, ei bine, să tragă! 


26 Februar. 


E vorba de o manifestaţie a Ligii Culturale contra oro- 
rilor de peste munţi. Există temerea unui atac general contra 
noastră cu prilejul serbării libertăţii maghiare, care se a- 
propie. 

Fiica mea îmi scrie de la Brad (soţul ei e la Baia-de- 
Criş) că acolo se simulează de Unguri supunere şi amabili- 
tate, dar toţi sunt îngrijoraţi. Ungurii ar avea patru regi- 
mente organizate; noi li-am putea opune opt. A venit un 
maior francez în cercetare, şi l-au încărcat cu daruri; se 
aşteaptă şi o cercetare engleză. 


Intâlnesc pe stradă pe Stere, descompus, pe preotul Gi- 
bescu şi alte mutre sinistre. 
27 Februar. 


„Dimineaţa“ publică o scrisoare din Pata cu cele mai 
grave ştiri despre pregătirea militară a Ungariei pentru un 
adevărat războiu contra noastră: ar dispune de până 
la 150.000 de soldaţi de cea mai bună calitate şi de mu- 
niţii infinite. 

Din Ardeal vine Caius Brediceanu pentru a lua înţelegere 
cu privire la teatrul românesc de acolo. Mă gândesc fără 

voie la toate primejdiile ce ameninţă încă acest Ardeal care 
se crede aşa de asigurat. 
28 lanuar. 


Un ploton de soldaţi din armata regulată a Ungariei 
arestează şi duce pe jos între baionete, către o destinaţie 
necunoscută, pe mama septuagenară, pe sora şi vara lui 
Iuliu Maniu. 

* 


Văitoianu pleacă la Paris pentru a semnala turbăciunea 
ungurească. 
Generalul Pathé a sosit la Bucureşti. 


1-iu Mart. 


Tânărul Caba vine din Sălagiu. Veşti rele. Ungurii a- 
tacă necontenit (,„Universul“ merge aşa de departe, încât 
vorbeşte de bombardarea Clujului din aeroplane). 

Soldaţii lor arată mai bine de cât cei din ţară. 

Cu toată indignarea i-am interzis să critice pe bietul 
nostru ţeran purtat pe toate fronturile. I-am amintit că în 
1914 Ardealul na făcut revoluţie. Că la 1916 n'am fost 
întâmpinați cu o ridicare generală. Că în 1918 nu sau o- 
prit tâlharii germani cari duceau prada hranei noastre. Că 
acei cari vin azi se ni dea lecţii, mai bine să ia puşca 
la hotar. — Să ieşim cu băţul? — Da, cu băţul. In 1916 
puştile noastre nu băteau până la duşman. Cu băţul, nepre- 
gătiţi, am venit, nu pentru o cucerire, căci atunci ne-am fi 
pregătit, ci pentru îndeplinirea unei îndatoriri morale. De- 
cât se se plângă, mai bine ar merge cu bomba spre uzi- 
nele ungureşti, cu revolverul spre şefii asasinilor. 

După ce iese din odaie, Caba spune generalului Petala 

că la Zalău am lăsat pe Unguri să suie tunurile pe poziții, 
că s'au prins cinci ofițeri şi 150 de soldați. Colonelul nu şi-a 
făcut datoria. 

Şi în Basarabia a trebuit să se ia măsurile cele mai aspre 
ca şă se ocupe odată Hotinul, 

Petala semnalează primejdia din Bucovina din cauza cer- 
telor personale. Nemţii ar avea instrucţii de Ja Viena contra 
unirii româneşti. Ar putea să aibă victoria în alegeri. Din 
partea lui, Nistor imi spune că generalul face politică la 
Cernăuţi, unde ar vrea să fie guvernator. 


* 


Ungurii de aici primesc scrisori de la ai lor că vom 
fi dați afară de Francezi chiar... Spionii furnică, şi insulta 
la adresa noastră o strigă tare. 

3 Mart. 


Generalul Berthelot vizitează expoziţia de la Ligă. Tă- 
xează de exagerări ştiri ca aceia că aeroplane ungurești ar 
îi aruncat bombe în Ardeal. 

4 Mart. 


Veşti de la ai miei din Ardeal. La Baia-de-Criş Vânăto- 
rii au în faţă pe Ungurii de la Hălmagiu, cari mau cura- 
giul să trimeată măcar patrule. E un întreg regiment. Sol- 
daţi şi ofiţeri beau şi pradă toată ziua. S'au prins doi Saşi, 
cari au fost împușcați. Sunt, din nenorocire, şi Români. 
Plata e de o sută şaizeci de coroane pe zi. Au două tu- 
nuri de poziţie. 

Alţii veniţi de pe acolo vorbesc de şase divizii. 


Li 


MEMORII 1175 


Până şi în cercurile care ar trebui să fie bine infor- 
mate se vorbeşte de astfel de monstruozităţi ca putinţa 
unei ocupaţii bolşevice la noi. Cocoane speriate văd cu ochii 
apropiata retragere a Francezilor înaintea oştilor lui Ra- 
covschi. Nistor spune numai că în adevăr bolşevicii sunt 
la Nistru, foarte mulţi, cu intenţia de a ataca, dar se pot 
trimete şi trupe din Ardeal. Amiralul englez care comandă 
vasele de pe Dunăre a ameninţat pe Unguri că, la întâia 
mişcare, li trimite o bombă în plin Parlament. 


„Ziua revoluţiei ungurești“ pare să îi trecut liniştit în 
tot Ardealul, cu toate prezicerile sinistre care se făceau din 
toate părțile. 

5 Marit. 


Expoziţia de la Ligă e vizitată de D. Herbert Ward, care 
a servit în războiu la Crucea Roşie şi e trimes aici ca să 
vadă suferințele şi lipsurile noastre. 
6 Mart. 


Vizita unui domn Taylor, care spune că linia de Vest 
a noii Românii a fost mutată la Paris dincolo de Careii 
Mari şi că în privinţa Banatului nu s'a luat încă hotărârea. 


Li 


Generalul Anghelescu vine din Basarabia, unde comandă 
trupele. Francezii sunt „bolşevizaţi''; ofiţerii fac asupra lumii 
ruseşti o impresie mai slabă decât ai noştri. La Bender şi 
Chişinău soldaţi francezi beţi au atacat pe ofiţerii noştri 
şi sunt daţi în judecată. 

Primejdia la Nistru vine din grozava lipsă de care su- 
fere Ucraina, unde nu sau făcut sămănături. E o nouă 
împingere flămândă de barbari. Problema hârtiei-monede 
e insolubilă. 

Ar fi nevoie, ca guvernator, de un om energic, dar nu 
prea sunt. Generalul pare înfluenţat de Gore şi de „,socie- 
tatea rusească“, internaţională. 

7 Maiu. 


Mi se arată o telegramă desperată a femeilor române de 
dincolo, îngrijate de sălbătăciile maghiare. Ele ar vrea o 
întrunire publică. 

Arăt ce triviale au ajuns aceste manifestări şi cât de 
puţin pot înfluenţa pe duşman, Se acceptă ideia mea de a 
se face o întrunire organizată numai de Societatea Orto- 
doxă a Femeilor Române, de a se invita străini, ofiţeri 
şi diplomaţi, şi de a se ceti în îranţuzeşte un memoriu re- 


dactat de femeile de dincolo. 
9-10 Mari. 


Văd întâia oara casa noastră din Văleni, prădată şi 
batjocurită de armata de ocupaţie. 


La Sibiiu se ţine Congresul bisericesc. 


11 Mart. 


Karolyi se face a abdica pentru ca să nu prezideze 
la sfâşierea şi predarea Ungariei. Trece puterea unui Garbay, 

socialist, care face apel la bolşevicii din Rusia. Se găteşte 
un atac reunit, şi contra noastră. Foştii prizonieri unguri 
din Rusia ar veni pe la Tarnopol. Zece divizii ar sta gata 
impotriva noastră. 

Cenzura suprimă aceste ştiri. 

Nistor îmi spune că Prezan, elementul de încredere şi 
energie, de şi face rezerve pentru cazul când am îi atacați pe 
două fronturi, promite a „da peste cap“ pe duşman. Are 
numai 130.000 de oameni, dar cu un spirit foarte bun. 
Se cer mantale şi încălțăminte. Francezii au ocupat Ara- 
dul şi par gata să colaboreze. 

Odesa va fi păstrată, dacă bolşevicii nu cutează să dea 
o lovitură, înaintea căreia se crede că s'ar retrage sol- 
datul francez, care nu mai vrea să lupte. Se aşteptau două 
divizii greceşti. Franchet d'Esperey a mers acolo în cer- 
cetare. 


Ilie Bărbulescu, care şi-a cerut iertare înaintea Con- 
siliului profesoral din laşi, è scos din decanat cu decret 
regal. 

12 Mart. 


Vine Madge de la Societatea anglo-română. Vrea să 
facă şi aici un comitet. A fost la Rege, reținut de mai multe 
ori la masă. Cunoaşte şi apreciază pe Regina, pe care a 
văzut-o şi la Paris. Laudă inteligența lui Take Ionescu, 
care l-a făcut simpatic în Anglia şi în America, dar re- 
cunoaşte că mare curajul de a ieşi din.datina „orientală“ 
a Ţerii (adaug că nici aceia de a ataca marile probleme). I-a 
făcut o oarecare impresie Averescu. Ar dori să poată reco- 
manda Angliei o democraţie românească adevărată. Vrea să 
Vol. Il 12 

ştie de unde aşteptăm îndreptarea, dacă avem încredere 
în Ardeleni, dacă se poate să iasă ceva bun din Consti- 
tuantă. Se interesează şi de socialişti (a văzut şi pe Toma 
Dragu). Şi întreabă despre elementele bolşevice care ar 
îi la noi. 


Mi se spune că Ungurii ar fi arestat Misiunile aliate. 


In Egipt e de fapt revoluţie. Aeroplanele engleze mi- 
traliază pe răsculați. Comunicaţia poştală cu Alexandria se 
face numai pe cale aeriană. 


13 Mart. 


Soseşte schimbul de telegrame între Garbay şi Lenin; 
acesta e salutat de Unguri ca „şeful revoluţionarismului in- 
ternaţional“. Se pare că Misiunile aliate vor putea pleca. 


Preotul Moţa îmi verbeşte de ce poate să fie Consti- 
tuanta. Odată ce sau acordat nouăzeci de reprezentanţi 
Basarabiei, Ardealul va trebui să aibă două sute. Din ei 
nici cincizeci nu vor fi pentru vechiul regim şi măcar O 
sută din cei două sute ai Regatului vor avea curajul să se 
declare şi să lucreze împreună cu înoitorii. Astfel sar pu- 
tea face mult. 


Apare cartea în care apărăm drepturile româneşti: a- 
supra Dobrogii. 
* 

Crişan, primul curier ardelean, vine din Paris: revolu- 
ţia din Ungaria a fost provocată de comunicarea lui Vyx că 
linia de demarcație națională mutată e o linie politică, de~ 
finitivă. 

Polonii iar cer să întrăm în Galiţia Răsăriteană. 


14-15 Mart. 


Radiogramele germane spun că două corpuri de armată 
româneşti au intrat în Galiţia Orientală, mergând spre Lem- 
berg, dar că elementele revoluţionare din Ucraina ar avea 
legături cu cele din Basarabia. 

Nistor mă asigură că Văitoianu a adus veşti bune de la 
Paris, că nimic îngrijitor nu s'a produs. 

La Statul-major se ştie că bolşevicii s'au oprit la Ulm. 


Conduc la expoziţia Ligii pe de Flers, care pleacă în 
câteva zile la Paris. Ar vrea să organizeze acolo o expoziţie 
a tinerei arte româneşti, pe care o preţuieşte foarte mult. 
E îngrijorat de efectele reformei agrare: cutare ofiţer fran- 
cez care a luat pe o Româncă şi voia să se aşeze aici 
la moşia ei, o pierde total. 


Ar îi venit şi Saint-Aulaire, cu doamna, şi — generalul 
Iliescu. 

Şi de Flers e indignat de câţi Români vor se plece la 
Paris. Cei de jos mor de foame, cei de sus fug: „Cui îi 
rămâne ţara?“, zic eu. „Vor fi Francezi cari se vor întoarce,“ 

Atitudinea Germaniei faţă de Inţelegere devine tot mai 
obraznică, 


17 Mart. 


Poftit să ţin o conferință la un „,ceaiu artistic“ pentru 
studenţii din Brăila, la Otel Boulevard, îmi e imposibil să 
vorbesc în acest mediu şi înaintea acestui public. 


St. C. Pop îmi spune că veșştile sunt bune: „îi vom bate“. 
Dar amiralul englez, atacat cu tunurile — i s'a rănit grav un 
ofiţer —, s'a retras, fugind. Se organizează o expediţie de 
pedeapsă. 


18 Mart. 


Procopovici vine de la Cernăuţi. E contra cererilor şco- 
lare exagerate ale Nemţilor, cari totuşi se vor da pe 
brazdă. E mai ales contra promisiunilor date de Flondor. 
Guvernarea acestuia îi pare imposibilă. 

Imi spune că o misiune ucrainiană se află aici, — şi 
pentru revendicaţii naţionale! Zadic o refuzase odată pentru 
că nu avea hârtii. Acuma ea a revenit cu dânsele. 


Mangin va comanda armată din România şi Ucraina. I- 
liescu, care, de o bucată de vreme, afirmă că războiul l-a 
făcut el, împreună cu Regele şi cu „amicul său“ Bră- 
tianu, pretinde că „în sfârşit“ se urmează planurile lui. 

19 Mart. 


Intâlnesc pe St. C. Pop. E mulţămit de rezultatul re~ 
crutărilor. Pe alocurea populaţia ungurească şi evreiască 
pleacă. Pe linia de demarcaţie trupele ungare se retrag. 


* 


Denize îmi spune că princesa Elisabeta, care n'a mers în 
Anglia, se va aşeza la Cannes, la ducesa de Vendôme, 
pentru sănătatea ei. 

Regele scotoceşte prin biblioteca inaintaşului său, şi, cum 
e un pasionat bibliofil, îşi află mulțămirea acolo. 


Mi se cere de la Direcţia şcolilor militare programul 
pentru aducerea la Târgovişte a capului lui Mihai Vi- 
teazul. 


20 Mart. 


Radu Sbiera se arată îngrijorat de intenţia Ardelenilor 
de a nu impune celorlalte naţii conlocuitoare nici măcar 
un curs de limbă românească. In Bucovina el consultă satele 
rutenizaţilor, care, aducându-şi aminte ce au fost bunicii lor, 
reclamă singure şcoala românească. 

li pare foarte rău de desbinările care s'au produs între 
ai lui din Bucovina şi doreşte o încercare de arbitraj. Crede 
pe Flondor necesar, măcar un timp, ca prestigiu, dar nu 
şi pe auxiliarii Jui, impopulari şi compromişi. 


* 

I s'a dat lui de Flers un banchet strict oficial. 


Situaţia la hotare pare să se consolideze. „Sfatul Țerii“ 
aduce veste că Odesa a fost degajată, şi cu concursul tru- 
pelor noastre, al căror avânt e descris de Ruşi ca ire- 
zistibil. Petliuriştii au spânzurat pe colonelul care făcuse 
invazia în Basarabia. 


21 Mart. 


Crucea Roşie americană încalţă studenţimea şi acopere de 
daruri pe cei lipsiţi. 


22 Mart. 


Penibile scene la Academie în legătură cu serbarea ju- 
bileului, la care ar îi să învităm şi pe Regele, aşa de grav 
ofensat când cu unirea Basarabiei, Antipa încearcă a se 
apăra, învocând şi scrisori de la Vintilă Brătianu, care-i 
recomandă averea, familia sa; adaugă că a făcut bine; a 
salvat flota comercială, a adus liberarea a 40.000 de ţerani, 
a cruțat restul de hrană pentru populaţie. 

Obiectez că, orice serviciu s'ar fi adus, e prea scump 
plătit cu preţul demnităţii proprii şi al demnităţii naţio- 
nale şi că delegaţia unui Suveran încetează odată cu pro- 
pria lui suveranitate, cu atât mai puţin se poate trans- 
mite. Mi se obiectează şi codul internaţional al lui Bluntschli. 
Citez cazul unui Vermeulen, care ma vrut ştiri despre mama 
lui prin canalul german. 

Nistor doreşte un mijloc de a se trece peste trecut. Pre- 
zint o formulă de sancţiune, prin care „Academia, în fața 
unităţii naţionale, în ajunul jubileului, reîntregită cu aceia cari 
au fost opriţi prin ocupaţia străină de a lua parte la lucră- 

rile ei, înfierează pe cei cari au avut legături cu duşmanul, 
fie ei în afară de Academie sau înăuntrul ei, şi reia misiunea 
ei esenţială: de interpretare naţională a ştiinţii“. 

Se încearcă o amânare, o ultimă împotrivire. Fac doar 
concesia unei îndulciri, vorbind de acei cari, „oriunde ar fi“, 
au avut asemenea legături. Antipa declară că nu se simte 
atins şi votează pentru. Se cere numai a se spune că legă- 
turile sunt de „solidaritate“ şi că votul e unanim. Incu- 
let doreşte a se vorbi explicit de unirea naţională. Se ad- 
mite aşa. 

Ion Bogdan, care e greu bolnav de o boală misterioasă, 
arată asupra cui cad toate greşelile făcute de Academie. 

Babeş, pus în cauză de Densusianu pentru publicarea în 
nemţeşte a Buletinului ştiinţific, pretinde că înainte de toate 
era necesitatea de a lua dată pentru descoperirile lui şi se 
laudă, naiv, că Aliaţii îl poitesc la toate mesele lor. 

In cursul discuţiei, Mehedinţi a spus că au fost trataţi de 
Nemţi ca nişte paria, ca nişte negri, că un locotenent ger- 
man a luat de guler pe un ministru şi l-a zvâriit afară, 
cu „Marsch hinaus*..... 


23 Mart. 


Flondor e ireconciliabil. Pune pe Nistor alături de cei- 
lalţi tineri neexperimentați, nuli politiceşte, incapabili de a 
guverna câteva săptămâni, în legătură cu uneltirile liberale, 
în special ale lui Constantinescu. E atâta pasiune, încât 
orice încercare a unei împăcări e zădarnică. 

Rofuză şi ideia unui concediu de sănătate, unei călătorii 
la Paris pentru a vorbi lui Brătianu, pe care şi-l ştie ad- 
versar în tendinţa lui de a aservi Bucovina. Işi va prezinta 
demisia Regelui ca o necesitate de conştiinţă şi e convins 
că nu se poate să i se refuze. In zădar îi arăt că Regele 

nu poate să ia o hotărâre fară a consulta pe şeful Gu- 
vernului. 

După retragere, spune el, are un singur gând: non no- 
cere, dar alţii o vor face. Va fi luptă; se va crea un front 
intern. Acolo ţerănimea, inteţită, de şi el e, din punct de 
vedere naţional, pentru împroprietărirea ei cea mai com- 
plectă, se poate răscula. Străinii au încredere numai în el. 

Armata se poartă rău. El a acoperit-o până acum, mus- 
“rând personal, crud, pe vinovaţi. Criticile lui, severe, ating 


şi pe generalul Zadic. 
24 Mart. 


Ştiri rele din Rusia: Francezii, 1000, cu 10.000 de Greci 
şi ceva voluntari ruşi, au evacuat Odesa, ţinând lagărul bol- 


şevic supt tunuri. 
* 


Cu Ramon de Bastera, însărcinatul de afaceri al Spaniei, 
la Pantelimon şi Cernica. El spune: „cum ctitorii ţin pe 
palme mănăstirea, aşa e în mâna a zece oameni această 
ţară“. 

+ 


Francezii sunt aici tot mai nedisciplinați. Trei din ei 
voiau să ieie pentru o femeie stricată un automobil parti- 
cular. Stăpânul şi l-a apărat cu briceagul în mână, rănind 
pe unul dintre beţivi. 

25 Mart. 


Demonstrația femeilor române, cu deputaţie din Ardeal, 
contra atrocităților ungureşti. D-na Bârseanu citeşte timid 
«cuvântul de deschidere. Se ceteşte apoi memoriul. Intrunirea 
„degenerează în discursuri demagogice. Se strigă şi „Trăiască 

generalul Averescu“. in loje toţi nemţofilii. Se  trimete- 
o telegramă Reginei. 


Nistor mă asigură că el poate guverna sprijinindu-se pe 
țeranul român. Flondor nu e Bucovina; trecutul lui e exage- 
rat; prezentul nul. Nu poate lucra cu nimeni. A pus pre- 
fecţi pe nişte tineri boieri cari nu ştiu româneşte, ca frații 
Goian. Negligează pe funcţionarii capabili ai fostului gu- 
vern vienez ori nu li creiază situaţii stabile. El, Nistor, i-ar 
întrebuința, dându-li garanţiile necesare de permanenţă. 
Străinii s'ar supune, şi, de altfel, cum se poate ca un front 
militar să se creeze acolo, este suprema resursă a între- 
buinţării unui general. Armata noastră în general se poarta 
bine. Flondor ar fi fost însă, faţă de Zadic, jignitor, chiar 
de la început. 

26 Mart. 


Doamnele din Ardeal trec pe la mine. Unii oameni de 
pe acolo şi-au pierdut sărita. Fiecare ministru are o gră- 
maâdă de secretari „foarte diplomatici“. Studenţi cu câte 
15.000 lei pe lună. Bârseanu a fost privit peste umăr de 
dânşii şi lăsat să aştepte la audiența lui St. C. Pop. 

Mi se trimete de un negustor Jianu, din Pesta, un raport 
în acest sens. Nu avem legături cu Cehii şi cu Iugoslavii. 

Ne prezintăm sărăcăcios la Sibiiu, nu aducem în colabo- 
rare pe Saşi macar. Nu chemăm forțe reale de aiurea. Va- 
luta se înrăieşte zilnic. Germanii fabrică hârtie gata stampi- 
lată... Dinarul are mai mare preţ ca leul. 

27 Mari, 


Zvon, purtat în lumea bună, că oraşul Cetatea-Albă a 
fost luat de bolşevici. 

Ştirile sigure îi arată însă bătuţi la Arhanghelsc şi în 
Lituania. In Galiţia Orientală soldaţii lor trec la petliurişti. 


Miinchenul s'a bolşevizat. Studenţii au preluat Universi- 
tatea... 
28 Mart. 


Aceleaşi ştiri alarmate. „Viitorul“ acuză Conferinţa păcii 
că ma luat deciziuni în chestiile mari. 
29 Mart. 


Ziarele desmint că s'ar fi luat de bolşevici Benderul şi 
Cetatea-Albă. Apoi vine un loc tăiat de Cenzură. 


Ştiri din Budapesta arată că generalul Smuts, trimes de 
Anglia acolo, ar îi oferit mutarea liniei de demarcaţie şi 
rezervarea chestiei de fond! Ungurii ar fi răspins cererile, 
pretinzând şi mai mult: admiterea lor la negocieri care s'ar 
purta la Viena sau la Praga. 

Intrebând pe Nistor, el asigură că Smuts, văzând cu cine 
are a face, nici nu s'a coborât din vagon, mergând spre 
Belgrad. 


La Academie, Babeş cere formal scuze în afacerea Buleti- 


nului. 
+ 


După scrisoarea unui tânăr întrebuințat la negociațiile 

din Paris, singur Brătianu ar fi fost activ şi ar fi lucrat, 
cu inteligenţă, dar serviciile cele mari le-ar fi făcut Regina, 
care a cucerit tot Parisul. 

30 Mart. 


Alarmiştii răspândesc zvonul că sar fi evacuat Galaţul. 


Li 


Lapedatu îmi scrie de la Paris că războiul ma îndreptat 
nimic. Piccolot, întors de la Paris, mă asigură că şi la 
Francezi e aceiaşi mizerie morală ca ultim rezultat. 


31` Mart. 


La Şcoala de infanterie jurământul noilor elevi, între 
cari mulți Ardeleni şi chiar Saşi, cari nu ştiu româneşte. 


Prințul Carol e de față. Spune că l-au mişcat la Blaj 
spusele episcopului Radu, despre care St. C. Pop declară că 
sa purtat bine în tot ţimpul războiului. E vorba şi de 
Lucaci. Pop îl apără. A trezit la viaţă ţinuturile unde trăieşte 
şi a fost totdeauna alăturea de dânşii. Prinţul spune că, în 
audienţă la dânsul, Lucaci a izbucnit în acest strigăt: „iată 
fiul vulturului“ şi adaugă: „nu ştiam unde să mă ascund“. 

Se vorbeşte de Inţelegere. Pop e indignat. Intrarea tru- 
pelor noastre, când a permis-o Franchet, a fost optită de 
Clemenceau. Acuma, cu împărţirea femeilor, cu profanarea 
bisericilor, aşa-zisul „bolşevism'* domneşte in Bihor. E o 
jale. Episcopul Radu a fost izgonit. Ciorogariu e în temniţă, 
Inteligența a fost deportată nu se știe unde. Granița e pă- 

zită aşa că nu se poate strecura nimeni. Saint-Aulaire se 
mulțămeşte a spune: „e absurd“. Dar „absurditatea'' con- 
tinuă. 


La luarea jurământului, dimineața, Regele a vorbit foarte 
Îrumos elevilor. 


La Galaţi, Grecii s'au înstăpânit ca la ei acasă, dupa ru- 
şinea de la Odesa. 


Prinţul Carol vizitează expoziţia franco-româna. De- 
jun la Buftea: Regele, deputaţii francezi. Meunier şi de 
Kerguezec, Prezan cu d-na, Saint-Aulaire cu d-na. Ministrul 
Franciei vorbeşte de Ucraina, de ce ne-ar putea lega de 
dânsa, cu oarecare îndoieli asupra duratei ei. Explica mi- 
siunea lui Smuts: Americanii ar fi luat o atitudine favora- 
bilă Ungurilor, şi Anglia oferă a strămuta discuţia pe te- 
renul faptelor constatate. Era vorba să vie şi la noi, dar 
s'a întors la Paris. 


Inculeţ îmi spune că Diamandy s'a întors de la Paris, 
că Americanii şi Englezii şi-au făcut rosturile şi se dezin- 
teresează de rest. Franţa e foarte încurcată. Se aşteaptă că- 
derea lui Clemenceau. 


Neorânduielile soldaţilor francezi continuă. Pradă şi a- 
tacă femeile. Ajutorul colonelului de la automobile a avut 
să poarte, cu soldaţii lui, o adevărată luptă contra lor. 

La Saint-Aulaire, dejun cu Anghelescu şi Duca, cu 
Mrazec, întors de la Paris. 

In conversaţie mulţi sunt de părere că ideile de Ligă a 
Naţiunilor ale lui Wilson nu arată sinceritatea unui ideo- 
log, ci platforma electorală a unui politician. 


* 


Dupa amiază excursie cu Meunier şi Kerguezec la Sna- 
gov. Țeranii sunt înduioşători, în arătarea sentimentelor 
față de Franţa. Soţia agentului Pescăriilor li-ar da oaspe- 
ților şi toata casa. Comandantului de marină care ne în- 
tovărăşeşte îi impune să primească un splendid văl de bo- 
rangic. Se strigă „Trăiască Franţa“ la plecare. „C'est ă 
pleurer“, spune Kerguezec. 


Cineva venit din Ardeal spune că la Turda pentru vi- 
novăţii politice au fost bătuţi şi profesori, bătrâni profe- 
sori de Liceu.... Din partea lor, acum câteva zile, Ungurii 
ridicaseră steagul lor pe Casa comunală. 


16 April. 


Hudienţă la Regele pentru a-i prezenta memoriul „Fră- 
ţiei Moldovei întregite“. Fagăduieşte măsuri pentru Iaşi 
şi anunţă apropiata descentralizare, foarte largă, pe care a 
pus-o la cale. 

In ce priveşte lucrurile din Ardeal, vorbeşte despre înain- 
tarea, hotărâtă azi, spre noua linie de demarcaţie. A spus 

lui Franchet d'Esperey că o va face. „Am observat toate 
cerinţele loialității, dar este ceva mai presus decât loialita- 
tea: este grija propriei demnități.“ Generalul wa ripostat. 
La urmă a observat numai: „am vorbit ca doi soldaţi“, după 
ce Regele spusese: „Vous savez, je suis quelqwun qui ne se 
laisse pas marcher sur les pieds“. 

(Nistor desminte că Prezan ar fi declarat cum că armata 
e insuficientă şi nepregătită. Se obiectase în Consiliul 
de Coroană că maveau bucătăriile de campanie! El a cerut 
numai divizii ardelene, şi Văitoianu i le-a promis.) 

Regele, căruia îi vorbesc de dorinţă ce aveau Ardelenii 
de a îi păstrat în comanda înaintării generalul Moşoiu, 
obiectează că e o chestie pur militară — cum i-a spus şi 
lui St. C. Pop, — că Moşoiu e mai nou, că lui Mărdărescu i 
se cuvenia o comandă şi că a făcut şcoală la Averescu. 
Cristescu e complect sfârşit — de şi nu e vinovat pentru 
dezorganizarea armatei, datorită lui Herjeu —; Grigorescu 
e inutilizabil în starea de acum a sănătăţii sale. 

In ce priveşte demisia lui Flondor — care dă, şi lui 
Cocea, interview-uri explozive, relevând şi mica proporţie 
de element românesc în Bucovina —, abia treizeci la sută—, 
Regele îl socoate bolnav, de şi nu atâta încât să se recu- 
noască aceasta. Intre el şi Mihai Cantacuzino e o înţele- 
gere. Acesta e supărat pentru că Regele i-a declarat ca 
vrea, în această epocă de socializare, câ petrolul să treacă 
la Stat. 

Regele va asista la serbarea Academiei şi, sfătuit în 
sens, promite un dar de cărţi instituţiei. 

Crede că între socialişti — cum a spus-o şi miniştrilor 
Flueraş şi Jumanca — trebuie făcută o alegere: unii din- 
trînşii sunt foarte utili şi din punctul nostru de vedere. 

Cazul de la Turda îl va cerceta şi va da sancţiuni. 

$ 

Seara, la masă la Cotroceni, cu cei trei Francezi. Se 
vorbeşte, se glumeşte, până târziu, Regele fiind foarte bine 
dispus. 

kad 


Pentru Basarabia i s'au dat lui Nistor toate asigurările, 
din partea organelor militare, cu prilejul ducerii lui acolo. 


17 April. 


Intrunire, foarte puţin cercetată, a studenţilor la Teatrul 
Naţional. Nu oferă Regelui numai servicii de garnizoană ca 
să poată pleca trupele, ri se roagă să fie trimeşi ime- 
diat la unităţile lor. 

Regele e foarte bucuros de oferta lor şi are toată încre- 
derea în opera începută. 

$ 


Buletinul arată că pentru a se căpăta linia Hodod-He- 
reclean-Igerişte-Soborşin, precum şi o bogată pradă (cinci 
obuziere, treizeci de mitraliere) am pierdut doi ofiţeri şi 19 
soldaţi, pe lângă opt ofiţeri şi 86 soldaţi răniţi, un ofiţer şi 
zece soldaţi prizonieri. 

18 April. 


De la Statul-major mi se spune că operaţiile merg bine: 
s'au trecut defileurile şi s'a ajuns în câmpie. 

Un ofiţer de la 9 Vânători, venit în misiune, arată că si- 
tuaţia nu era de ţinut; cel puţin, dacă pe noua linie vor con- 
tinua atacurile bandelor, ele nu se vor mai face în dauna 
unui ţinut românesc. 

O parte din trupe merge spre Arad, alta spre Oradea 
Mare. Sătmarul a fost ocupat. 

Ofițerii duşmani fug. Soldaţii fac războiu de guerillas. 
Tot ce e prins e imediat executat). 


* 


Şeicaru e angajat cu Cezar Petrescu pentru foaia lui 
Flondor. li sfătuiesc să se ferească de a ataca persoana o- 
nestă a lui Nistor. In contract cei doi ziarişti au prevăzut că 
nu va fi nicio legătură cu oamenii cari au servit pe Austrieci. 


21 April. 


Aîlu seara, cu cărţi din Paris (o, ridiculă noastra pro- 
pagandă...), o scrisoare a lui Lăpedatu, maltratat şi igno- 
rat de Mişu, dar readus la suprafaţă de Brătianu, pentru 
care profesează multă consideraţie. Atribuie un mare rol 
la conferinţă lui Tardieu, sfătuit de de Martonne. Seton- 
Watson informează pe Leeper; cel d'intâiu nu ni-ar da 
cât cerem. S'a decis la Comitetul special să ni se recu- 
noască Basarabia, Bucovina, minus un colţ de munte ne- 
locuit, Ardealul până dincolo de Arad, Oradea, Sătmar și 
Hust, iar, din Banat, Timişoara şi Baziaş, nu insă Pan- 
ciova cu Biserica Albă. Italia ar fi cu Ungurii contra noas- 
tră şi cu noi contra Sârbilor. 

22 April. 


Colonelul Paulian, din Vânători, a căzut luptând pe fron- 
tul de Vest. Buletinul vorbeşte de „pierderi serioase“. Sun- 
tem acum la Oradea şi la Hust, nu incă la Arad. 


+ 


La Regina, care mă chiamă pentru a vorbi de zilele 
petrecute la Paris, unde i s'au făcut onoruri, „de să mă îm- 
bete“, şi la Londra. 

Nu ştie de cine şi de ce a fost dorită venirea ei la 
Paris. Poate că din cauza situației grele în care se găsia 
Brătianu, care ma ştiut să-şi păstreze simpatii (Clemenceau a 
spus Reginei: „nu-mi plac oamenii cari plâng“). A putut 
vorbi liber: „căci pe mine nu mă leagă niciun jurământ 
către Constituţie, şi, dacă nu-i place cuiva ce spun, n'are 
decât să mă desavueze“. N'a vrut să se înfăţişeze ca re- 
prezintantă a unei ţeri nenorocite care cerşeşte ajutor: a 
spus-o lămurit ziariştilor: „eu nu sunt rudă săracă“. 

l-a servit practica ei în timpul războiului. De aceia a ştiut 
cum se vizitează mormintele. In convorbirile cu oameni poli- 
tici, s'a priceput să deie ea însăşi tonul: „aşa a făcut cu di- 
vinizatul Wilson. „Oamenii simt nevoia de a-şi crea simbole, 
eroi: unul a fost regele Belgiei, alta acum Regina României. 

In Anglia Regele, Regina arătau dorinţa de a li se arăta 
drumul prin care iese din convenţie pentru a se găsi ade- 
vărata şi larga popularitate. 


24 April. 


Petliuriştii au luat Chievul. Buletinul bolşevic arată o 
„retragere“ de 70 de verste în Urali. Se pare că şi armata 
bolşevică sufere de acea subită desfacere de voinţă, care 
a adus falimentul din 1918 al vechilor armate ruseşti. 

Cenzura a suprimat ieri vestea că la Viena bande au 
încercat să deie foc clădirii Parlamentului. 


Guvernul german, invitat a trimite delegaţi la Versailles 
pentru a iscăli condiţiile de pace, răspunde că înţelege şi 
Vol. 11 13 

discutarea preliminariilor şi cere să i se lase libere comu- 
nicaţiile telegrafice şi telefonice. 
25 April. 


Ieri am văzut pe van Norman, noul agent comercial al 
Americei, 


Ai noştri au intrat şi în Dobriţin: 2.000 de prizonieri. 
In Arad, până acum nu. Nici nu ştim ce este acolo. Gar- 
bay a anunţat însuşi catastrofa, şi Cehii ar îi la un ceas 
cu calea ferată de Budapesta. 

26 April. 


D-rul Anghelescu îmi spune că mergem la Budapesta, 
pentru a sparge cuibul bolşevic, pentru a lua locomotive şi 
a ne face stăpâni pe fabrica de arme. Cehii m'ar voi să co- 
laboreze la aceasta. Iugoslavii nu se mişcă. 


27 April. 


Mi se aduce din Ardeal un admirabil album al fotografu- 
lui amator Mirza, înfăţişând ultimele manifestații naţio- 
nale de acolo. 


28 April. 

Am luat Becheş-Ciaba. Nu ni-am numărat încă morţii, 
spune buletinul. Generalul Sachelarie a fost rănit, — se 
spune, „într'o recunoaştere“. 

29 April. 


Trupele noastre áu întrat în: Muncaciu şi în Gioma, cen- 
trul de căi ferate şi de adunare a trupelor. 
$ 

In Bucovina ziarul lui Flondor e agresiv şi vădit conser- 
vator. 


30 April. 


Intâmpinăm rezistenţă pe Canalul Hortobagy-Ciaba, 


Nistrul a crescut aşa de mare încât graniţa aceia pare 
asigurata. Totuşi Ciugureanu se simte dator să desmintă în 
foaia din Chişinău zvonul despre evacuarea Benderului. 


La Liga Culturala se caută amânarea alegerii vice-pre- 
şedintelui şi a congresului. Totul ca să vie „cei de la Paris“. 
Se şi strecoară bănuiala unei schimbări a comitetului ales 
ad-hoc. Se alege vice-preşedinte I. Grădişteanu, ceia ce 
face să revin ca secretar. Congresul se va ţinea la 31 Maiu. 


S'au găsit proclamaţii bolşevice la soldaţi. Doi ofițeri 
vin să-mi ceară să-i ajut la redactarea unei foi de contra- 
propagandă. 

1-iu Maiu. 


Trist Intâiu Maiu de ploaie necontenită pentru socialiştii 
cari, prin anunţuri roşii, chemaseră pe membrii sindicatelor 
la serbarea de la Bordeiu, precedată de o întrunire care, în- 
găduită întâiu la Bucureşti, fusese pe urmă refuzată. De la 
direcţia Fabricii de chibrituri mă chiamă să vorbesc lucră- 
torilor de acolo: Mai mult femei şi copii; bărbaţii de si- 

gur la Bordeiu. Zgomot şi totală neatenţie. Când cetesc 
criticele vechiului scriitor Codru Drăguşanu contra „,pros- 
tiei“ cui nu vrea să înveţe, trezesc violente protestări. Poe- 
zia populară, plângerea ostaşilor ardeleni, singură înduio- 
şează sufletele. „Iţi vine să plângi“, spune una din ascul- 
tătoare. Mai apoi unele chiar şi plâng. 


* 


Sa frânt rezistenţa bolşevică de pe Canal. Se vor- 
beşte de mari pierderi. La Clubul liberal Pherekyde a re- 
clarat că drumul spre Budapesta e deschis, că nu ştie dacă 
se vor vedea acolo şi steagurile Aliaților, dar ai României 
va fâlfâi. 


2 Maiu. 


Comunicatul anunţă o nouă invazie în Basarabia, la Jora- 
de-mijloc. In Apus ocupăm malul stâng al Tisei. 


La Academie se discută dacă trebuie să se facă, dupa 
vechea propunere a lui Densusianu, care doreşte să vor- 
bească, o şedinţă anume pentru reprezintanţii Aliaților. 

La şedinţă asistă şi Tiktin, abia venit din Berlin, cu 
grija pânii. 

3 Maiu. 


Denize îmi spune că princesa Mărioara se duce pentru 
studii în Anglia. Sora ei rămâne în Franţa. 


4 Maiu. 


Propunerea dictatorului bolşevic, Khun Béla, în formă 
de „universal“ şi adresată, în acelaşi timp şi Sârbilor şi 
Cehilor, e considerată ca nulă şi neavenită. 

5 Maiu. 


Masă la Palat pentru Berthelot. Asistă, dintre miniştri, 
numai Pherekyde, St. C. Pop, Văitoianu şi Inculeţ, genera- 
lul Prezan şi alţii; dintre Francezi e numai Grazziani, o 
figură energică. 

Cuvântarea Regelui, către Berthelot, e foarte frumoasă, 
şi el o ceteşte foarte bine, amintind cea d'intâiu ple- 
care, speranţele rămase, răsplătirea întrării triumfale după 
victoria Aliaților. Spune că parcă România şi generalul 
Berthelot nu se pot despărţi şi adauge că „apa dulce“ a 
Dâmboviţei îl va aduce înapoi. 

După masă, Regele imi spune că de Zece Maiu steagul ro- 
mânesc va fâlfâi de-asupra clădirii Parlamentului din Bu- 
dapesta, acesta fiind singurul mijloc de a învăţa minte pe 
Unguri. 

Regele crede că Wilson, care e foarte sensibil la a- 
tenţii, ar fi mulțămit dacă l-am proclama membru de o- 
noare al Academiei Române. Crede că ar trebui ca diploma 
să o duca o comisiune, — să i-o duc eu. Mă scuzez faţă, 
de atâtea greutăţi şi îndatoriri care mă rețin aici. 


+ 


Generalul Văitoianu îmi spune cum Flondor voia să in- 
troducă în Statutul Bucovinei clauza că ministrul de la Bu- 
cureşti trebuie să fie subordonat aceluia din Cernăuţi. La 
cutare întrebare a lui Nistor i-a răspuns în telegrama des- 


Fi 


chisă că opinia lui e „indiferentă“. 
6 Maiu. 


La Snagov, unde sătenii se plâng că nau unelte de 

pescuit, se întinde o frumoasă horă a satului înaintea lui 
St. C. Pop şi Inculeţ, a lui Bastera. Lăutarii zic şi cântece 
vechi. 

* 


D-ra Pop spune că gărzile noastre trag în Ardeal contra 
automobilelor fără tricolor. Steagul atât de mult oprit îlu- 


tură pretutindeni. 
* 


Se rezolvă în astă seară chestia ocupării Aradului, unde 
sau refugiat 5.000 de bolşevici. 
7 Maiu. 


Conferința lui Jarnik şi Jarnik fiul la Ateneu. Foarte 
bună impresie. Bătrânul, şugubăţ, se joacă uşor cu dificulta- 
tile limbii noastre; fiul, fără accent, vorbeşte limbagiul omului. 
de ştiinţă, dând preţioase ştiri despre relaţiile ceho-ro- 
mâne. Asistă cei doi miniştri ardeleni şi abia doi, trei 
membri ai Academiei, de şi toţi aveau datoria să asculte 
pe un coleg. 


Comunicatul spune că sa răspins lângă Otace o bandă 
de bolşevici ruşi şi s'a „exterminat“ o bandă de bolşevici 
unguri la Solnoc. 

8 Maiu. 


La Regina, seara. Povesteşte tinereţea ei. Măritată la 
şaptesprezece ani, după voia Regelui Carol, care căuta o 
princesă cât mai înrudită cu Puterile mari. „Şi eu, nevino- 
vata, care credeam că sunt aleasă pentru calităţile mele! 
Şapte ani am stat închisă în ţară. N'am mers la niciunul 

din verii miei, cari stăteau pe tronurile Angliei, Rusiei, 
Germaniei.“ In sfârşit, a mers cu Prinţul, la Londra, pen- 
tru încoronarea lui Eduard al VII-lea. Dar el se îmbolnă- 
veşte, şi încoronarea se amână. Regele Carol îi chiamă 
înapoi telegrafic: „Oh, non, mon cher ami, cela non!“ In- 
tervenţii la Regina Alexandra, care cere ca rudele ei să 
rămână. Putere mare, — se acordă. Dar ce ochi pe urmă 
la întors! 

„Aşa au trecut anii. Odată, înainte de războiu, ziceam 
Regelui, „Regelui mieu", că vor veni şi zile bune pentru 
noi. Iar el: „nu se poate. J'ai été trop écrasé“. Și aşa a fost. 
Eu, cu temperamentul mieu, am rezistat, ba l-am şi con- 
vertit în ultimii patru ani pe Regele Carol, şi puţin pe Re- 
gina Elisabeta. 

„Harnică femeie: necontenit citind, luându-şi scrisul din 
cărți. Şi-a creat un gen de literatură: al Reginei. Şi s'a cre- 
zut că şi al mieu e tot aşa. Totuşi e o deosebire. Ea sa 
luat totdeauna în serios. Mie mi-a trebuit mult timp pentru 
aceasta. I-am şi spus-o odată.“ 


9 Maiu. 


Ne-am oprit la Solnoc. Podul a fost aruncat în aier de 
Unguri. Am avut lupte acolo: o spune şi comunicatul. 


Franchet d'Esperey este aici. 
70 Maiu. 


Splendidă defilare de trupe. La serbarea Ligii, la Ate- 
neu. Cel mai ales public. I. Grădişteanu are, la început, 
fraze fericite. Regele, Regina, Prinţul sunt aplaudaţi fre- 
netic. De faţă e Iuliu Maniu şi miniştrii ardeleni. 


e 

Scriitorul Arghezi se cere grațiat şi arăt Regelui, spriji- 
nind-o, rugăciunea lui. | 
11 Maiu. 


Maniu, care pleacă deseară, vine la mine cu Bontescu şi 
Popovici. Sunt aşa de amărât, încât îi spun tot năcazul care 
mă copleşeşte, în grelele mele împrejurări de traiu, în sta- 
rea mea de sănătate zguduită, în părăsirea care mă încun- 
jură, în neputinţa de a răzbi cu ziarul. Pare impresionat. 


* 


Iarăşi ciocniri cu Ungurii, cari atacă la Tisa. In acelaşi 
timp însă radiogramele spun că inaintăm peste râu, con- 
diţiile nefiind primite de Unguri, conform unui ordin de 
la 7 Maiu. 


Denize îmi spune din partea Regelui să caut a impaca 
pe Bucovineni. Arăt ce am fäcut, — în zădar. Poate ar 
folosi o întrunire publică, cu moțiune, cu manifestaţie la 
Regele, care ar rosti câteva cuvinte de concordie. Poate 
ar ajunge la țintă o călătorie a Regelui. Deocamdată cea 
anunțată pentru Joi sa amânat. 


+ 


Princesa Elisabeta a scris lui Denize o delicată scrisoare 
de glumă, românească şi franceză, în care se înfăţişează 
buchinând pe cheiuri. D-rei Păun îi arată cum, după ce a 
dorit să meargă în străinătate, n'are acum alt dor decât să 
revie în ţară, de care nu-şi închipuie cum s'ar putea despărţi. 


13 Maiu. 


Un ziar francez, iniţiat în rosturile diplomatice, arată 

că înaintarea noastră a fost oprită de Franchet d'Esperey. 
Trupele noastre nu pot întra singure în Budapesta. 
Bârseanu a sosit pentru Academie. Spune că am da lupte 
pentru a lua, pe celălalt mal al Tisei, Solnocul. 
Franchet, Saint-Aulaire, Auriti au fost la Galaţi. 


O misiune americană soseşte cu mărfuri. 


Lapedatu a scris ieri, fară explicaţie, că alegerea de 
membru de onoare al Academiei a lui Wilson nu mai e 
oportună. Regele „care o admisese, cerând-o prin aclamaţie, 
e înștiințat de aceasta. 


Stere a îost arestat în puterea unui vechiu mandat, a 
carui executare a cerut-o Duca, se spune. Unele ziare îi iau 
apărarea pentru că.... e intelectual. 


E vorba de amnistierea gazetarilor, pentru cari se pun 
mari stăruinţe. 


“Silviu Dragomir spune că unii Saşi se poartă prost, 
că ofițerii lor agită, că rezultatul acestor agitaţii, în parte, 
e răul spirit din oastea ardeleană: dezertările în massă, ne- 
ascultarea de ordine, destrăbălarea. 


202 N. IORGA 
14 Maiu. 


Şedinţa jubilară la Academie. 

Onciul vorbeşte aproape două ceasuri despre întemeie- 
rea neamului românesc; Regele îi observă la urmă că n'ar 
fi crezut istoria Românilor aşa de lungă. Iacob Negruzzi 
aduce înainte împrejurări de la 1867, lupta junimistă contra 
acelor cari voiau ortografia veche şi limba latinizată, ceia ce. 
nu se prea potriveşte la o serbare de unire cu Ardelenii. 
Adaugă că, precum se râde, azi, de diverginţele de atunci, 
aşa se va trece cândva peste neînțelegerile politice de 
astăzi. Fac semne de denegaţie; presa murmură. Atacă 
pe cei cari, „o singură dată“, au ofensat Academia (de 
când cu refuzul autorizaţiei de banchet). Partea istorică din 
opera Academiei a fost total ignorată. 

Discursul lui Inculeţ a plăcut prin sobrietatea ca şi prin 
adâncul lui înţeles. Mai puţin. al lui Nistor, poate prea 
lung, al lui Bârsan, rostit cu un glas prea slab. 

Regele a fost admirabil, şi ca frumuseţă a formei, şi ca 
fel de rostire. 

Publicul, foarte ales şi înţelegător. 


* 


Văitoianu spune că luptele la Nistru sunt împuşcături din 
tufe contra unui biet grănicer, până ce vine mitraliera 
noastră, 


Şi faţă de Prinţul Carol redeschid, cu Nistor, chestia 
bucovineană. Recomand prinţului să meargă acolo. Se pare 
-că o va face peste o săptămână Regele. 

15 Maiu. 


Nu se mai dau comunicate. 


Nouă conferinţă a bătrânului Jarnik, la Ateneu, foarte 
hazlie. 
16 Maiu. 


La Academie se face propunerea de a se comemora 
pe Traian la o mie opt sute de ani de la moartea lui, 
ba chiar de a se aşeza la Bucureşti copia coloanei lui. Nis- 
tor observă cu dreptate că războiul nu l-a făcut Traian şi 
că trebuie să ne deprindem a privi înainte, nu tot în urmă. 
Onciul vrea comemorarea lui Bălcescu la o sută de ani după 
naşterea lui. Discursul îl va face Densusianu. 


Cineva mă lămureşte că ne-am oprit la Tisa, neputân- 
du-se organiza o expediţie a Aliaților contra Budapestei. 


Dr. Anton Ionescu îmi spune că la Jiiu, odată, ai noştri, 
recăpătând trei tunuri pierdute, le sărutau plângând: „Tu- 
nul, tunişorul nostru!“. 


17 Maiu. 


Masă românească, cu lăutari, la şcoala de menaj Fili- 
pescu pentru Misiunea pedagogică franceză adusă de rec- 
torul Atanasiu, ca şi pentru Jarnik şi fiul său. După toastul 
lui Densusianu, Onciul a pomenit, cu siguranţă şi vervă, 
vremile de acum aproape patruzeci de ani, când a ascultat 
la Viena pe Jarnik, căpătând de la el şi mai multă iubire 

pentru limba noastră. Răspunsul lui Mario Roques a îost 
de o uimitoare scânteiere, recunoscând jertfa României. 
Bătrânul Jarnik a vorbit şi în limba franceză, arătând legă- 
turile sale de la Paris, şi cu Gaston Paris, cu Paul Viollet. 

Ciobanu a mulţămit lui Jarnik în numele Basarabenilor, 
afirmând că Cehoslovacii sunt cei mai simpatici dintre po- 
poarele slave, Ţiţeica a spus neted — ca fost elev al Şco- 
lii Normale din Paris — că nu mai suntem vechii Moldo- 
Valahi şi că înţelegem legătura culturală cu Francezii ca 
o colaborare. A avut curaj să vorbească germanofilul Drago- 
mir Dimitrescu, care s'a răpezit şi a pupat pe Francezul de 
lângă dânsul. 


Se vorbia la masă de intenţia ce am avea de a ocupa 
Banatul (şi Torontalul), de a ne retrage de la Conferinţă. 
Se afirmă că va îi o remaniere ministerială, şi cu Stelian. 


Seara mi se spune că ziarele îranceze descriu hotarul 
nostru cum l-a fixat Conferinţa: nici pe un punct mam a- 
tinge Tisa. 


leri am văzut în automobil pe Pătrăşcanu şi Ciorăneanu, 
conduşi la închisoare. 

O parte din presă se agită. Se citează felul ofensător cu 
care Carp, bolnav, a întâmpinat pe judecătorul de instruc- 
ție. Lupu Kostaki insultă cu orice prilej pe Regele şi pe 
Regina. 

18 Maiu. 


Am ocupat Aradul. Comunicatul o spune în termeni căl- 
duroşi, adaugând că urmăm a ne lupta pe toată linia Tisei. 

Goldiş mă încredinţează că am intrat fără voie. Francezii 
s'au retras în cetate, pe malul stâng al Murăşului, apoi au 
revenit. Ei cer să li se păstreze comanda. Au protestat, 
şi generalul nostru a răspuns că el nu face diplomaţie, ci 
execută ordine... „Să vedem dacă or puşca în soldaţii 
noştri.“ 

Umblă zvonul că scoatem pe Sârbi din Banat cu silă. 

Se crede că Brătianu vrea să-şi pregătească astfel, în că- 
derea lui, o platformă de opoziţie. 


Apar la Bucureşti soldaţi francezi dezarmaţi şi descinşi. 
Sunt bolşevicii diviziei din Basarabia. Soldaţii noştri îi suiau 
în trenuri, spuind ofițerilor: „Şi ăştia au înebunit...“. 


20-21 Maiu. 


La Văleni, cu generalul Peano şi Bastera. Primirea fä- 
cută Italianului, un om bătrân şi sfios, e foarte impresio- 
nantă. Coruri, cântece italiene, fluturare de steaguri im- 
provizate din hârtie. 


D-na Alexandrina Cantacuzino spune cum la moşia ei 
Ciocăneşti totul a fost distrus sau împărţit la soldaţi de 
Prinţul de Lippe-Schaumburg, pe care ea il găzduise de 
curând la o vânătoare, şi care regretă că n'o are la în- 
demână ca s'o spânzure. Peste câteva zile, cum ea iscălise 

o protestare contra prădăciunilor bulgăreşti, a fost internata 
câteva zile la Otel Imperial, unde din zece în zece mi- 
nute sentinela se uita, ca să-i verifice prezenţa, pe gaura 
cheii. 


Mare emoție produce vestea că pierdem două treimi din 
Banat, graniţa sudică începând imediat la Vest de Orşova 
şi că în părţile Crişanei linia tratatului e dată douăzeci de 
km. mai la Răsărit. 

Guvernamentalii aţâţă la demonstraţii populare. Opoziția 
speră căderea lui Brătianu. Peano întreba dacă nu e ade- 
vărat zvonul unei interveniri militare în Banat, care i se 
pare „primejdioasă“. S'ar fi născut şi prea mari iluzii prin 
zvonul făcut în jurul călătoriei Reginei. 

Se anunţă din Paris că Brătianu, care nu va iscăli ase- 
menea condiţii, n'a părăsit Conferinţa şi că e din nou che- 
mat pentru lămuriri. „Viitorul“ cere „Banatul întreg“ şi 
pare a lăsa greaua lui răspundere urmaşilor eventuali la 
putere. 


Nimic nou în nesiguranța şi nemulţămirea generală. Azi, 
la zece Regele şi Regina au plecat în Ardeal. 


24 Maiu. 


Lupaş propune Academiei o bibliotecă de traduceri şi 
una populară. Bianu crede că Academia nu poate face o- 
peră de popularizare. Răspund că, dacă ea nu se va face, 
de Academie sau de cine va fi, în cinzeci de ani nu oO 
să avem, nu numai ce am câştigat acum, dar nici ce am 
moştenit de la înaintaşi. 

25 Maiu. 


„Universul“ ne înşeală vorbind de luarea Petrogradului 
de către Mannersheim. 


* 


Adunarea lui Mândrescu în Piaţa Teatrului. Studenţii a- 
nunţă pe a lor deosebit. 
26 Maiu. 


Discurs de întrare ia Academie al lui Inculeţ. Prezinta 
liniştit cele mai grele teorii despre timp şi spaţiu. Răspunsul 
lui Poni, de o admirabilă seninătate, înduioşează pe toţi. 
Se alege la secţia istorică Gusti, la cea literară G. Bogdan- 
Duică şi Goga. 

28 Maiu. 


Discurs de intrare la Academie a lui Ciobanu. 


Cum se anunţase prin „Bucovina“, trupele noastre au 
înaintat spre Colomeia. Pe de altă parte, radiograma po- 
lonă spune că „armate puternice bolşevice au întrat în Ga- 
liția, prin Podvolocisca şi Husiatyn, că generalul Haller va 
trebui îndreptat într'acolo şi că Polonia e dispusă a recu- 
noaşte o republică ucrainiană autonomă în acel ţinut. 


Trupele ardelene n'au voit să meargă la Miskolcz, unde 
a fost trimes dorobanţul de aici. Unii explică retragerea din 

acel sector a Cehoslovacilor prin intenţia lor de a ni „des- 
chide calea Budapestei“. Am prefera retragerea duşmanilor! 


* 


In cetatea Benderului par a îi pătruns prin surprindere 
200 de bolşevici, cari în mare parte au fost distruşi. 


* 


Primirea Regelui la Oradea, la Careii Mari, Jibău, Baia 
Mare, Dej şi Bistrița a fost grandioasă. Se remarcă mai 
ales călduroasele omagii ale străinilor, în vechile forme 
al Habsburgilor. 

29 Maiu. 


Se cere la Academie, de Bianu, o manifestaţie pentru 
hotarele noastre, despre care cei iniţiaţi spun că sunt acum 
hotărâte. Şi deci o protestare către alte Academii. Şi o 
şedinţă de seară, Sâmbătă, şi cu învitarea diplomaților 
şi membrilor de Misiuni. Redactez protestarea şi mi se dă 
sarcina de a vorbi Sâmbăta. 


* 


Aliaţii se gândesc serios a recunoaşte pe Colceag într'o 
Rusie din care nu s'ar desface decât Polonia? Se pare ca 
de germanofili se lucrează în acest sens. 


30 Maiu. 


Am întrat în Colomeia. Se suprimă vestea că suntem şi în 
Caraş-Severin. Serbia chiamă prin Orşova pe rezervişti. 


31 Maiu. 


Congresul Ligii. I. Grădişteanu îl deschide, strecurând 

ideia de a păstra vechiul comitet până la întoarcerea în 
țară a lui Take Ionescu. Foarte mişcător vorbeşte Şteta- 
nelii, pe care, la un moment dat, lacrimile îl înăbuşă, pro- 
ducându-se o mare emoție în sală. Puşcariu are note de 
tot distinse în cuvântarea lui. Profesorul universitar cer- 
năuţean preotul Saghin face cu convingere şi căldură o 
mai largă expunere. Propunerea mea de a se federa Liga 
cu societăţile culturale din provinciile desrobite şi de a se 
înscrie din oficiu societăţile de la ţară, e primită. 

După-amiază, unele propuneri reale, foarte bune şi un 
bogat program schiţat cu siguranţă de Ştefănescu.Goangă 
de la Galaţi. Preotul Bănescu de la Râmnicul-Vâlcii atrage, 
în cuvinte mişcătoare, atenţia asupra lipsei de hrană de la 
ţară: în judeţul lui, treizeci de preoţi morţi într'o lună, 
câte cinzeci de decese pe zi, într'un singur sat. Un Basara- 
bean de pe Prut vorbeşte cu comparații din Scriptură, ca a 
Fiului cel pierdut. 

La votarea comitetului se încearcă un scandal din partea 
celor ce vor cu orice preţ să rămână politicianismul. Pun 
Congresul înaintea alegerii între votarea fără discuţie — 
a oricării liste — şi plecarea mea. 

Lista vechiului comitet cade. I. Grădişteanu, de şi a avut 
foarte multe voturi, declară că se retrage din comitet. 


* 


Seara, manifestaţie de studenţi în privinţa hotarelor fi- 
reşti ale României. După expunerea mea Poni ceteşte mo- 
ţiumea. 

Asistă Peano, doi secretari de la Legația italiană, doi 
ofiţeri trimeşi de generalul Grazziani şi — mi se pare — 
doi Sârbi, pe lângă credinciosul Bastera. 

A doua zi conferinţă la Teatrul Naţional despre hotarele 
noastre etnice. 


D-rul Dimitrie Ionescu spune că Take Ionescu a anunţat 
cum că grupul Krupenski-Schmidt ridică înaintea celor 
patru de la Paris, la ceasul lui Colceag, chestia Basarabiei, 
dar speră că nu se va alege nimic în dauna noastră. 

La conferință, când Brătianu vorbia, Paşici a obiectat în 
chestia Timocului că e vorba de împărţirea Austro-Un- 
gariei, nu de a Serbiei, dar că primeşte plebiscitul pentru 
Timoc. Clemenceau în chestia Banatului a adaus că este în 
plebiscit un mijloc de a se înţelege. Brătianu a cerut timp 
de gândire. Clemenceau a adaus atâta: „Am înţeles, urmaţi, 
d-le Paşici''. Lansing a declarat de la început că America n'a 
iscălit tratatul de la 1916. 

l-iu Junie. 


Azi, la nouă fără un şfert, a răposat Ion Bogdan. 
2 Iunie. 


La Academie se ceteşte scrisoarea, personală, către Bianu, 
a lui N. Docan de la Externe care refuză să transmită, ca 
fiind fără valoare, telegrama Academiei către instituţiile si- 
milare, socotind că ar fi costat prea mult: mii de franci. 
Tonul necuviincios al acestei scrisori trezeşte indignarea tu- 
turora. Se va face o intervenţie la Prezidenţia Consiliului. 

Se discută chestia localului Bibliotecii. Se decide a se 
cere îndeplinirea de către Stat a îndatoririlor lui şi a se 
face apel la public. 


+ 

Sextil Puşcarių se plânge că de la Congresul Ligii s'a 
trimes o telegramă lui Flondor, care a insultat personal 
pe Nistor. Acestą ar avea dreptul să se supere. Ili răspund 
că toate greşelile lui Flondor nu pot şterge meritul pentru 
reunirea Bucovinei la România şi că intervenţia s'a făcut în 
vederea unei înppăcări, rolul nostru nefiind acela de a ad- 
mite şi învierşyna partidele de acolo. Puşcariu nu arată 
de loc convins, 


Comunicatul semnalează lupte la Hernad, lângă Miskolcz, 
unde se află trupele noastre trimese în ajutorul Cehilor. 


3 lunie. 


Inmormântarea lui loan Bogdan. Un fost student, Ale- 
xandru loan, aduce cuvenita preţuire, după ce Bianu a vor- 
bit înduioşător. Inaintea Universităţii Petrescu-Zoiţa a spus 
câteva cuvinte din inimă. Discurs al lui Onciul în numele 
Comisiei istorice şi al Ministeriului. 


Bogdan-Duică spune că Germanii pregătiseră germaniza- 
yea Universităţii, propuind şi profesorilor români să se 
adauge la cursurile lor: unul singur părea dispus să con- 
Simtă, dar şi acela a revenit. 

Netzhammer se supăra când i se vorbia româneşte. 


4 lunie. 


Se constituie comitetul Ligii Culturale, alegându-mă pre- 
şedinte. 

6 lunie. 


Se dă la Academie marele premiu lui Vlahuță şi altul ge- 
neralului Găvănescul pentru cârtea să despre războiu. 


D-rul Cazacu, insultând şi Academia pentru că ma primit 
pe Stere, ia apărarea călduroasă a acestuia, 


8 lunie. 


Se aleg ca membri onorari ai Academiei şi episcopul sas 
Teutsch şi Tiktin. 


Seara, banchetul Academiei, cu membri onorari şi co- 
respondenţi. Un adevărat sobor de nemţoiili. Când C. C. 
Arion apare zimbitor şi e foarte încunjurat, părăsesc sala. 

Inţelegerea Ligei Culturale cu „Asociaţia“ şi cu societatea 
din Cernăuţi cu privire la colaborare. Publicaţiile vor avea 
părţi comune; Calendarul îl vom scoate împreună. 


9 llunie. 


Primirea la Senat a membrilor Misiunii universitare fran- 
ceze: Poincaré, Diehl, Bédier, Fougères, de Martonne şi 
doi de la partea ştiinţifică. 

Sala decorată frumos cu flori. Public imens. In fruntea 
profesorilor aceiaşi nemţoiili: C. C. Arion, Dragomir Di- 
mitrescu (care vrea să fie Mitropolit), etc. 

Ministrul întroduce aluzii la nevoia de concurs din 
partea Franciei pe care o au revendicaţiile noastre. Rectorul 

vorbeşte... istorie, pe un ton care ne scade. Păcat că P. Missir, 
care a luat şi el cuvântul, e unul din acei cari au nego- 
ciat pacea cu Nemţii! Foarte bine, cald, impresionant e 
d-rul Obreja. Fin şi la locul lui, Ţiţeica. Urmează Densu- 
sianu. 

Bătrânul Poincaré face un discurs de vechiu sistem, cu 
glas tare şi gesturi largi, în care, pe lângă multe compli- 
mente, sunt şi accente simple care mişcă adânc. In unele 
momente sala mi se pare însă prea servilă . 


In audienţă la Regele, căruia timp de două ceasuri I. 
“Grădişteanu i-a cerut un Ministeriu Maniu. Regele e in- 
cântat de primirea în Ardeal. Delegaţiile nu se mai sfârşiau, 
fiecare cu discursul ei, cerând răspuns. Nu mai puţin de 
douăzeci şi două la Oradea. Cortegiile populare au fost 
extraordinare. Pretutindeni cea mai bună impresie. La Bis- 
trifa nu se deosebiau fetele românce de cele germane. 
Ungurii ar putea deveni pentru noi aliaţi reali şi preţioşi. 

Regele găseşte că adausul de „ortodoxă“ la Societatea 
femeilor române nu e potrivit, excluzându-se unitele, care 
au acelaşi drept naţional. 

Crede că se aduc şi acuzaţii nedrepte lui Netzhammer, 
care ar fi avut şi atitudini bune. Fotografia preoţilor în 
uniformă austriacă era måi veche, de pe când nu îmbră- 
caseră haina clericală. 

Cehii au fost rău bătuţi la Miskolcz; ai noştri sunt însă 
în stare să se opuie celor şase divizii ungureşti, bine conduse 
de ofiţeri activi. 

Regele e îngrijorat de Basarabia. Acolo oamenii nu sunt 
siguri. Hoţia e în floare. Cutare şi-a făcut o adevărată 

listă civilă. „„Soţiile“ miniştrilor şi altora dintre fruntaşi sunt 
un scandal public. 
11 lunie. 


Condiţiile lui Colceag, bine primite de Conferinţă, cuprind 
Rusia toată afară de Polonia; asupra Finlandei va decide 
Constituanta rusească. Niciun cuvânt de Basarabia. 

Pe de altă parte, se spune că amiralul rus ar accepta ho- 
tarele Conferinței şi că aceasta ar fi admis unirea Basara- 
biei cu România. 

12 lunie. 


Masă dată universitarilor francezi de ministrul Instruc- 
ţiunii. Anghelescu vorbeşte foarte demn. Poincaré face, 
foarte spiritual, glume de masă. 


La Academie Francezii sunt aleşi membri onorari. 


Zvon că s'a recunoscut de Inţelegere Guvernul lui Khun 
Bela. 


De Martonne mă întreabă de ce n'am venit la Paris. 
— Pentru că nu m’a chemat nimeni. — Aşa şi cu dânsul: 
a trebuit ca Americanii să puie discuţia pe un teren de 
îapte pentru a se recurge la ştiinţa lui. Acum, mergând 
în Basarabia, speră să ni poată fi util. 


MEMORII 215 


Ziarele dau hotarul cunoscut pentru Banat. 


A fost adus prins arhiducele Wilhelm, care la Cernăuţi 
complota să se facă rege al Galiției. 


12 Junie. 


Primirea la Academie a membrilor Misiunii franceze. 
Vorbeşte Poni. Caut să dau o sinteză a istoriei noastre în 
ce priveşte valoarea ei culturală. Poincaré, care nu cu- 
noaşte de loc trecutul nostru, face, cu obişnuita iui pres- 
tanţă -etorică, mai mult complimente. 

13 Iunie. 


Lecţia lui de Martonne la Senat, după aceia, „uimitoare“, 
a lui Berthelot. De Martonne e de o mare discreţie. 
După amiază la Ateneu, Diehl. 
$ 
Ceaiu la Capşa, oferit de Francezi. Mulţi germanoifli şi 
multă jenă. 


Continuă aşteptarea de schimbări ministeriale. Se zice 
că Maniu vine în astă seară. 


$ 


Secretarul lui Nistor îmi spune că Wilhelm de Austria, 
închis la Căldăruşani, e un tânăr de vre-o douăzeci de 
ani, sfios, fără calităţi. Il întreţine Curtea noastră. 

Grevă la Căile Ferate. Micii funcţionari o susţin din so- 
lidaritate faţă cu ceilalţi. Li recomand un memoriu către Rege. 
Uful mă întreabă dacă mar fi în contrazicere cu princi- 
piile socialiste. Gara pustie face rău să o vezi. Strada, 
curţile vecine, pe o căldură toridă, sunt pline de lume care 
nu poate pleca. 


Ru putut fi pornite numai trei trenuri militare. Infrângerea 
Slovacilor pare a fi fost grozavă. Lui Jarnik nu i s'a permis 
a trece pe la Tisa. Soldaţi de-ai lui Mackensen erau la 
Caşovia, care s'ar fi reluat. Ai noştri i-ar fi secerat cu mi- 
tralierele. Ei luptă cu coifuri germane pe cap. In regiunea 
Odânburg s'au răsculat ţeranii, şi Ungurii îi taie fără milă. 


14 Iunie. 


Lecţii ale lui Bédier şi Fougères. 

Seara, banchetul universitarilor. Acelaşi ton de servilism 
şi aceiaşi lipsă de tact. Cineva se plânge de nedreptăţirea 
noastră la Conferinţa de pace. Mari aplause, nepotrivite, 
Poincaré trebuie să spuie că „iertăm' excesele unor do- 
leanţe care nu-l privesc pe dânsul, căci el nu reprezintă 
Conferinţa păcii. In cea mai frumoasă formă vorbeşte Saint- 
Hulaire, care vădeşte calităţi de mare orator. I se pare 
însă că noi am cerut o Universitate franco-română. 

La sfârşit, Simionescu: „Toate ca toate, dar România ?". 


15 Iunie. 
Nistor îmi vorbeşte de Consiliul de miniştri de ieri. Victor 


Antonescu a arătat condiţiile Inţelegerii: internaţionalizarea 
Dunării, Căile Ferate în sama ei, trecerea asupra noastră 

a părţii aferente din datoria austro-ungară (cu o prea mică 
despăgubire germană acordată nouă). Dar mai ales dreptul 
de a se interveni pentru naţionalităţi fără măcar a li se îi 
fixat statutul. Regele a spus că nu poate lăsa altora va- 
sală o ţară pe care a primit-o suverană, şi că, dacă i se 
cere ocuparea Budapestei, „va pune punctele pe i; lângă 
i şi supt i“, 

Se aşteaptă Bratianu; apoi va îi o consultare a tuturor 
oamenilor politici. 


Spun lui Nistor că ar trebui neapărat ca Aliaţii să schimbe 
forma; cât despre fond, el e neexecutabil. Aceasta e şi pă- 
rerea lui Saint-Aulaire, căruia îi vorbesc la dejunul oferit 
de Misiunea franceză la Consulat. 

La acest dejun vine şi Pherekyde, care, foarte agitat, 
înfăţişează Misiunii franceze nişte acte. 

Nistor crede că ţinta întrunirii din Cernăuţi, în care, afară 
de un singur discurs, s'a vorbit numai nemţeşte, era să i 
se prezinte lui pentru a-l invita să se retragă. 


La Snagov cu Francezii. Foarte frumoasă primire. Nuntă 
la biserica din Ostrov. După plecarea lui Poincaré şi Diehl, 
la Vintilă Brătianu, ceilalţi, cu Fougères şi Bédier în frunte, 
vizitează cu mult interes satul. Unii iau parte şi la horă. 
Fougères declară casa românească superioară celei franceze. 

Reprezintaţie pentru Francezi la Teatrul Naţional. D-ra 
Ventura e pusă să reciteze versuri cu tendinţă, care sunt 
călduros aclamate. 

In sală, Dragomir Dimitrescu, Chiricescu şi alţii cu ase- 
menea sentimente. Iarăşi sunt silit să părăsesc sala. 


17 Iunie. 


Plecarea Francezilor. Fougeres şi Berthelot revin pentru 
a merge, prin Constantinopol, la Atena. 


E] 


Agitaţia politică e în creştere. P. P. Negulescu vorbeşte 
de un ordin al Francezilor pentru a reveni la linia de de- 
marcaţie. De fapt e numai asigurarea ce s'a dat în anume 
părţi că ocupaţia militară nu 'creiază titlul de drept. Se 
zvoneşte de plecarea lui Clemenceau. 


Ginerele mieu îmi scrie despre cele petrecute la Mis- 
kolcz, unde ai noştri au fost siliți să se retragă, după de- 
fecţiunea Cehoslovacilor, în foarte grele condiţii. Sunt acum 
la Szabolcs, la Nord de Tokay. 


e. yvy spy A 


în care ni se reclamă Basarabia. 
Dar Colceag pare să fi fost rău bătut de bolşevici. 


18 lunie. 


Se confirmă cererile Ințelegerii față de noi. 
k 

Pretenţia de a se retrage trupele noastre pare să îi fost 
ridicată pentru a opri un atac în Slovacia al lui Khun Bela, pe 
care, cum se plânge presa noastră oficială, Inţelegerea îl 
tratează „de la egal la egal“. Indemnul ar îi fost însă către 
toţi, nu numai către noi. 

* 


Se anunţă în secret că Brătianu ar fi aici. 
19 lunie. 


Colceag a pierdut Ufa şi minele de aur din Siberia. 


Khun Bela trimiţându-ni un fel de somaţie a lui Cle- 
menceau, am refuzat să stăm de vorbă cu — noul Aliat. 


20 Iunie. 


Se asigură că Brătianu nu mai vine. 

Pe stradă se face cea mai largă reclamă strigându-se 
gazete cu „Ministeriul Naţional“ şi „sosirea d-lui Take Io- 
nescu". Se întrebuinţează şi pamiletul lui Cocea, „Chema- 
rea“, 

21 lunie. 


Petala, care şi-a dat demisia din armată, vrea să în- 
ceapă lupta cu Nistor. Incă un general care alunecă spre 
politică. 

+ 


Apostol Culea, venit din Basarabia, arată că Francezii 

se uită cu despreţ (ofiţerii însă, cu jenă) la eroicii noştri 
rutoşi, cărora li zic, ca şi Ruşii, mămăligari (şi aud în schimb: 
catâr şi cioară). Spune cum un soldat de-al nostru, „libe- 
rat“ de la închisoare de dânşii, cari stricaseră pentru a- 
ceasta uşile şi fereștile, s'a îndărătnicit să rămâie, fă- 
cându-şi şi acolo datoria. Colonelul francez l-a trecut la 
ordinea de zi; ai noştri l-au înaintat sergent. 

Brătescu-Voineşti îşi aminteşte că, în momentul când, 
după dreptul lui, era să se ceară la partea sedentară, i-a a- 
părut înainte unul, care venise trei zile „pe botul maşinei'“ 
şi care plângea cu gândul că trece la sedentari. 


Scheidemann a demisionat. Parlamentul italian a făcut 
pe Orlando să se retragă. 


Greve pretutindeni. Agenţii, cu dârze şepci revoluţionare, 
cutreieră Bucureştii de la un cap la altul, uneltind pentru 
a dezorganiza toată viaţa naţională. 

22 lunie. 


Atacuri ungurești la Tisa, unite cu altele ruseşti la Nistru. 
Bolşevicii din Pesta negociază cu Cehoslovacii. Se pare ca 
ni se găteşte o lovitură nouă. 

„Adevărul“ ne întreabă de ce n'am trata şi noi cu stăpânii 
situaţiei în Ungaria. 

23 lunie. 


Candidatul mieu la Suceava, Toader Creţu, arată cum a 
cumpărat pentru ai săi moşia Sireţelu; vrea să facă acolo 
un sat nou pe numele lui Fotin Enescu. Era vorba chiar să 

cumpere de la Cantacuzino-Pascanu Baia, pentru care a- 
cesta cere 11.000.000 şi dreptul de subsol, cu gândul la 
vechile mine de aur de la Bogata. In Sireţelu Creţu caută 
să prefacă în şcoală curţile boiereşti, clădite cu sudoarea 
alor săi. Vorbind de unele prigoniri, el citează proverbul: 
„sumanul, cu cât e bătut mai tare în piuă, cu atâta se face 
maj tare“. 


Nistor e pe deplin înţeles cu politica lui Brătianu, şi 
sfatul miniştrilor provinciilor liberate sa pus pe acelaşi 
punct ca primul-ministru. Italienii, spune Nistor, după atâtea 
discuţii inutile, au revenit la clauzele tratatului; mai bine 
pentru noi că nu l-am părăsit niciodată. 


+ 


Regele n'ar vrea pe Take Ionescu. Dar unii conservatori, 
ca I. Grădişteanu, ar întra întrun Ministeriu „Național“ al 
lui Brătianu. In acest sens se lucrează. 

Situaţia, în genere, nu i se pare rea lui Nistor. O nouă 
somaţie a venit de la Khun Bela. Sa dat ordin să nu 
părăsim niciun punct, întărindu-se trupele. 

Ungurii au două corpuri de armată bune. Nu e adevărat 
că le-ar comanda Mackensen. 

In Galiţia, unde ocupăm totul până la Stanislau, situa- 
ţia locuitorilor e teribilă. Mor de foame. Banii mau nicio 
valoare. Oamenii cer un ajutor, pe care nu ştim de unde 
l-am lua. 

In chestia Basarabiei, Inţelegerea a dat oarecare asigurări. 
De altfel marea înfrângere a lui Colceag modifică din nou 
situaţia. 

24 lunie. 


Moartea lui P. P. Carp. 

Se trece destul de uşor asupra ei. Mai toți relevează ne- 
potrivirea cu fimpul şi încremenirea în aùtoritarismul altei 
epoce a intransigentului conservator. 


* 


La Nistru s'ar face o încercare contra noastră. 
Polonii, pe cale de a face împăcarea cu Ucrainienii, ne- 
gociază şi cu Racovschi. 
k 
„Românimea“ anunță cu litere mari, în ediţii speciale, 
sosirea, mâne, la 12, a lui Take Ionescu. 
25 łunie. 


Colonelul Rasoviceanu vine de la Tisa. 

Grofii sunt cu totul pentru noi. Bolșevicii, cari poartă şi 
uniforma germană pentru că au găsit-o sau cumpärat-o, 
reprezintă ultima sforțare desperată a unui popor. Sè lupta 
bine. Au repetat de şase ori asaltul şi abia de sau retras 
puţin după neizbândă. Dacă erau lăsați să se fixeže în 
satul unde pătrunseseră, răspingerea lor ar fi fost foarte 
grea. In schimb contele Molnar, de acolo, s'a grăbit să a- 
nunțe pe Români, surprinşi de retragerea fără înştiinţare a 
unei companii ardelene, că „vin Ungurii“. Satul a fost ras, ù 
rămas castelul. „La întoarcere, Ungurii îl vor rade pe a- 
cesta.“ 

Duşmanul se poartă şi cavalereşte. Sau îngropat cu cinste 
cei doi ofiţeri români aviatori cari căzuseră în liniile lor şi 
ni s'a rețrimes tot ce se găsise la dânşii. 

Slovacii sunt foarte slabi soldaţi. Ai noştri ziceau: „să 
ni se dea hainele lor şi să-i trimeată acasă“. Ardelenii sunt 

buni individual, dar rău deprinşi. La Hernad au părăsit 
terenul. A fost nevoie să se bată până la sânge dezertorii. 
Când alor noştri li se vorbia de nevastă şi copii, ei răs- 
pundeau: „Am şi eu, dar şi fără voi facem România Mare“. 
St. C. Pop, care era de faţă, a lăcrămat. 

Cei căzuţi pe acel punct extrem al pătrunderii noastre au 
fost înmormântați noaptea în bătaia tuturor tunurilor îndrep- 
tate spre duşman. Sicriile erau pline de flori. Un soldat 
din asistenţă a spus: „Dacă este vorba să fii îngropat aşa, 
apoi e păcat că n'am murit şi eu“. 


Take Ionescu a venit fără zgomot (dar trenul a sosit la 
7, nu la 12). Promite să fie inexorabil în materie de cinste. 


* 


Studenţii din Cluj vin să ia înţelegere cu ai noştri pentru 
Congresul ce ar fi să se ţie, în Septembre, acolo. Li spun 
ce greu va fi supt ochii străinilor. 

Dr. Anghelescu spune că se exagerează în chestia Basara- 
biei. Cenzura are ordin să suprime tot ce o priveşte. 


26 Iunie. 


Duca pretinde că în materie de cinste liberalii pot sus- 
ținea lupta cu Take Ionescu. 


„Heraldul“* american anunţă că Take Ionescu a venit pen- 
tru a lua puterea. Se atribuie, de un ziar, Regelui declara- 

ţia că sfatul lui era foarte util, dar nu indispensabil şi că 
nu era nevoie să-l facă a veni de la Paris. 


* 


Intro luptă de lângă Odesa a căzut Grigoriev, cel care 
voia Basarabia. 
27 lunie. 


Petala îmi cere să-l recomand pentru comandă în Ar- 
deal, în locul lui Lupescu. E foarte căit pentru greşeala få- 
cută în Bucovina şi-mi declară că nu credea în caracterul 
străin pe care îl va lua adunarea din Cernăuţi. I se pare că 
Flondor şi-a nimicit situaţia politică, şi era sigur că va îi 
dezaprobat. 


Se crede că alegerile nu vor fi amânate. 
28 lunie. 


Audienţă la Regina, care primeşte pe un poet ţeran din 
Bucovina, C. Savu, şi-i vorbeşte o jumătate de ceas cu 
multă prietenie. 

30 lunie. 


La generalul Pâtin. Imi vorbeşte de . nevoia păstrării 
prieteniei cu Franţa, chiar cu preţul unui compromis, ine- 
vitabil. 

T-iu Iulie. 


Ciugureanu îmi cere consimţimântul pentru o candidatură, 
în numele partidului ţerănesc basarabean, la Orheiu. 
+ 

După amiază, însărcinatul de afaceri francez, Cambon, 
doreşte să mă vadă. Imi aduce cravata de comandor al 
Legiunii de onoare. Am conştiinţa că pare că aş merita-o. 


2 Julie. 


„Humanité“, foaia lui “Clemenceau, pune în vedere is- 
prăvirea păcii cu Austria abia în cinci, şase luni. 


3 Iulie. 


Maclacov a fost ascultat la Paris împreună cu Brătianu 
în chestia cu Basarabia... i 
6 Iulie. 


Regele şi Regina au deschis expoziţia Ministeriului de 
Războiu, la care şi Liga are trei odăi. 


7 Iulie. 


Brătianu a venit aseară, cu automobilul, de la Predeal, 
fără primire de partid aici. E un pelerinagiu de partizani 
acasă la dânsul. Se vorbeşte foarte serios de demisia lui şi 
de un Ministeriu Coandă. 


După cei veniţi din Paris, ar fi mari pregătiri comuniste 
acolo şi la Roma. 


Impărțirea Banatului ni s'a comunicat oficial. 
Vol. H 15 

Statul-major desminte o înfrângere la Tisa, precum şi 
ocuparea de bolşevici — cărora Grigoriev li-a luat Odesa — 
a Benderului şi Cetăţii-Albe. Inaintarea lui Denichin ar a- 
meninţa Moscova, dar Petrogradul e bine apărat. 


8 Iulie. 


Lăpedatu vine de la Paris. 


In discuţia „,chestiei Basarabiei“, Brătianu, căruia, contra 
lui Balfour şi Tardieu, Lansing voia să-i impuie plebis- 
citul, fie şi de acum în câţiva ani şi chiar cu prezenţa tru- 
pelor româneşti din provincie, a răspuns că Sfatul Ţerii 
care. a votat Unirea a fost o adunare revoluţionară ca oricare 
alta, singură posibilă, şi că a pune la îndoială hotărârile 
lui înseamnă a repune în discuţie toată situaţia orientală aşa 
cum ea rezultă din deciziuni analoge ale unor adunări cu 
aceiaşi legitimitate. A se recunoaşte alipirea Basarabiei 
e cea mai slabă compensație pentru ce, până în ultimul mo- 
ment, am avut să suferim de la Rusia veche. Plebiscitul nu-l 
poate admite nici mai târziu, căci ar fi o încurajare pentru 
neliniştea elementelor extreme, iar retragerea trupelor noas- 
tre ar echivala cu aruncarea în anarhie a nenorocitei ţeri. 

Toate rapoartele ni sunt favorabile în această privinţă. 

Brătianu ar accepta celelalte puncte în discuţie; în chestia 
Banatului e însă intransigent. Se simte tare şi prin apro- 
barea Ardelenilor. 

Takiştii ar fi vinovaţi de intrigi. Când, acum câtva timp, 
era vorba să fiu ales la Academia de ştiinţe morale şi po- 
litice, Tafrali a mers din loc în loc, denunţându-mă ca ger- 
manofil. Brătianu a făcut o lungă expunere miniştrilor. Se 

aşteaptă şi sosirea lui Nistor şi a lui Maniu spre a se lua o 
hotărâre cu privire la criză. 
11 Iulie. 


Nistor a sosit. Crede că trebuie continuată politica lui 
Brătianu, Ideia unui Ministeriu compus din elemente aparţi- 
nând celorlalte provincii i se pare imposibilă: faţă de oa- 
meni cari au în ei, instinctiv, secole de Levant, o asemenea 
încercare mar dura şi ar acoperi de ridicul pe neexperienţii 
ei iniţiatori. 


Intâlnesc pe Mihali, care continuă relaţiile cu „vechiul 
prieten“ Marghiloman. Il țin de rău pentru aceasta. El spune 
că pentru Brătianu Marghiloman e „un prost“. Vorbind 
despre atitudinea Ardelenilor în neutralitate, el spune ca, 
adevărat, a fost la Sinaia cu episcopul Hossu, dar în par- 
ticular a invitat pe Brătianu „să vie“, cât mai iute. 


Seara, întâlnesc pe Goldiş şi pe Inculeţ. Mai ales că şi 
din Bucovina se iau Huţulii de la Vijniţa, ei sunt pentru o 
„rezistență“ pe care nu o pot defini. 

12 lulie. 


Maniu vine la mine, cu Mihai Popovici. E pentru Minis- 
teriul de „rezistenţă“ (de şi se convinge că acest termen de 
provocaţie e nepotrivit şi ar trebui evitat). Speră în posibi- 
litatea de a se strânge toate forţele politice în vederea unor 
noi siorţări. Clauzele sunt neacceptabile: ni s'ar cere să plă- 
tim toată investitura Statului ungar în Ardeal, toată ave- 

rea lui şi chiar partea aferentă din datoria lui de războiu. 
Aşa ceva nu sepoate iscăli. 

Brătianu se retrage: el nu iscăleşte. Take Ionescu e de 
părere că trebuie să iscălească... Brătianu... — Şi dacă Bră- 
tianu nu vrea? — Nare altă soluţie. 

li spun că înainte de toate trebuie să ni păstrăm locul 
lângă Aliați, că altfel rămânem în aier, că n'avem autorita- 
tea morală pentru a ne menținea faţă de populaţiile alogene, 
care, ştiind că nu mai avem mandatul şi sprijinul Europei, se 
vor manifesta îngrijitor sau şi ameninţător, că, pentru a 
dovedi solidaritatea politică, ar ajunge o declaraţie a parti- 
delor, cerută de Rege, că „Ministeriul Naţional“ ar fi o im- 
posibilitate şi o inutilitate, că, în orice caz, o zăbavă sar 
putea căpăta, invocând lipsa momentană a Parlamentului, 
dar grăbind lucrările alegerilor şi garantând absoluta lor li- 
bertate. 

Nu ştiu întru cât l-am putut înfluenţa. Popovici e absolut 
în sensul lui Brătianu. 

Maniu vrea se plece, zilele acestea, înapoi în Ardeal, 
chiar de nu sar ajunge la un rezultat. 

13 Iulie. 


Nistor pleacă în Bucovina; Anghelescu se duce la moşie. 
Criza e, după cât ni se spune, amânată. 

Nistor se arată deosebit de discret. 

Aflu apoi că merge la Cernăuţi pentru deschiderea Curţii 
de Apel, cu doi miniştri ardeleni, cu Văitoianu şi, fireşte, cu 
Al. Constantinescu. 

In schimb, „Bucovina“ lui Flondor cere lui Take Ionescu 
şi lui Averescu să-şi îndeplinească opera. 

14 lulie. 


Serbătoarea naţională a Francezilor. 

Orașul e pavoazat. 

La Legaţie, Brătianu vine magnific, așteptând să fie re- 
cunoscut şi salutat. 

Dau lui Cambon cărţi vechi româneşti traduse din limba 
franceză, care trebuie să formeze un întâiu fond al nostru 
la Biblioteca Naţională din Paris. 

Lăpedatu şi Murgoci sunt trimeşi la Paris, unde-i chiamă 
în chestia Basarabiei 

k 


Ni s'a cerut formal să mergem asupra Pestei. Francezii 
ar da două divizii. Și cine alţii? 


Soldaţii francezi au serbat pe 14 Iulie cu steaguri în 
vârf de prăjini, şi cu toate haimanalele după ei au detilat 
pe Calea Griviței. 

15 Iulie. 


Garnizoana ardeleană din Sighet s'a răsculat. A pră- 
dat depozitele de arme şi s'a unit cu lucrătorii minelor de 
la Ocna-Șugătag. S'a trimes acolo generalul Marcel Olteanu. 

Şi la Dej, acum o lună şi jumătate, a fost un asemenea 
scandal, din cauza zăbovirii articolelor de echipament. A 
fost voia Regelui să nu se ia măsuri mai aspre. 


* 


Regina vizitează colecţiile de artă ale lui Olszewski. 
D-na Mavrodi mă întreabă ce cred despre situaţie. 
Spuind că nu trebuie să facem rodomontade zădarnice, ea 
aprobă cu căldură aceasta. E, se pare, şi credinţa Reginei. 
* 

Două depozite de muniții au explodat azi dimineaţă, 
la 4, la Arsenal. Explozia ar fi fost provocată de ţigara unui 
nenorocit soldat, care a şi fost grav rănit, cu alţi doi. 


17 Iulie. 


Adunarea Comisiunii pentru recomandarea profesorilor la 
Universitatea din Cluj (Poni, Stelian, Pârvan, etc.). Prezi- 
dează, în calitate de „comisar“, Puşcariu. Ni se cere — şi nu 
primim — să se dea „precădere“ în examinarea titlurilor 
la opt candidaţi ardeleni, ale căror nume nu ni sau comu- 
nicat măcar. Regulamentul e de o severitate de căpitan de 
jandarmi: profesorii nu pot fi deputaţi şi senatori, nu pot 
ţinea un sanatoriu, nu pot avea o fabrică. Puşcariu spune ca 
autorii lui la Consiliul Dirigent (adecă Branişte) cu acest 
regulament „rămân sau 'cad“. Relevăm şi caracterul jigni- 
tor al unor prescripţii (se prevede şi aceia că la nu ştiu 
câte semestre să se dea concediu profesorului pentru ca 
să se ţină ìn curent cu ştiinţa). 


18 Iulie. 


Amos Francu de la Cluj se prezintă, cu o legătură tri- 
coloră mare la braţ şi întovărăşit de un tânăr, Fodor, mare, 
palid şi tăcut, ca şef al „Frăției de Cruce“. El se plânge că 
un student, Grozea, care a fost pe la mine, i-a spus că 
după mine m'avem drepturi asupra Torontalului şi că dez- 
aprob a se face o societate de propagandă. II liniştesc în 
ambele privinţi. 

El prezintă situaţia în Ardeal ca îngrijorătoare. Moților 
li s'a crescut taxa la pădure şi nu li se trimete hrana. Fur- 
tul înfloreşte peste tot. 

Frâncu cere audienţă la Rege pentru a-i da cârja lui 
Avram Iancu. 


Iuliu Maniu vrea o catedră la Cluj pentru fratele său 
Casiu, pe care-l crede geniu, şi Goldiș doreşte una, de so~- 
<ciologie, pentru sine. 

19 Iulie. 


Scarlat Vârnav, fostul prefect de Constanţa, anunţă că-şi 
pune candidatura la alegeri acolo. 

Pentru Dobrogea nu sa făcut nimic. Milioanele votate 
în favoarea ei sau întrebuințat dincoace. 

Un ofiţer englez i-a spus lui Vârnav că speranţele Bul- 
garilor vin din aceia că, la armistițiu, Franchet d'Esperey 
li-ar fi făgăduit Dobrogea. Soldaţii francezi s'ar fi purtat rău 
cu populaţia. 

Vârnav e un vechiu germanofil, care nu s'a pocăit încă, 


20 Iulie. 


Duc la Cernica vre-o două sute de Basarabeni. Mulţi au 
dorinţa de a învăţa, unii însă de loc. Sunt printre ei şi ti- 
neri revoluționari cari caută să te prindă cu întrebările şi 
cărora fanatismul li scânteie în ochi. Cu noi vine Cambon, 
pe care locurile înseşi şi vechea noastră arta îl interesează 
foarte mult. 


Ziarele acordă un loc foarte mic morţii generalului Gri- 
gorescu, 

Ziua a trecut foarte liniştită, de şi se pregăteşte demon- 


monstrația prin grevă a socialiştilor pentru încetarea răz- 
boiului. 


Trupa se plimbă ostentativ în frumoasele uniforme noua. 


21 Iulie. 


leri Cambon recunoştea că o intervenţie contra Unguri- 
lor e în curs. De fapt Sârbii vor da numai două regimente— 
„dar important e ca steagul sârbesc să fâlfâie în Pesta'—, 
Francezii două divizii, iar nouă ni se cer opt. 


Şedinţa comisiunii pentru catedrala de la Cluj. 


Ziua de grevă pentru Khun Béla a socialiştilor a trecut 
cu totul liniştită. Unii au făcut-o numai pe jumătate. Seara 
trenurile mergeau. Electricitatea avea mici întreruperi. 


* 
Supt fereastă copiii mahalalei se joacă de-a Racovschi. 


22 Iulie. 


Două îngrijorătoare comunicate despre lupte „invierşu- 
nate“ la Tisa, unde Ungurii ne-au atacat pe toată linia. 

E acoperirea ofensivei noastre? S'ar părea că nu. Sta- 
tul- Major refuză orice lămuriri. 

Un ofițer venit de acolo spune că mişcări de trupe în ve~- 
derea trecerii râului se fäceau pe mai multe puncte. 

Colonelul Antonescu e în Ardeal. Poate şi Prezan, A- 
seară sa aruncat îndemnul la revoluţia sovietică. Sergenţii 
de stradă — adevăraţi sau falşi, unii adevăraţi, au fost 
auziţi discutând — le distribuiau „oficial“. 


23 Iulie. 


Din nenorocire, atacul a fost foarte serios. Trupele noastre 
de acoperire au fost răspinse. S'au făcut două pungi. Una 
la Tokay, alta la Solnoc, în care Ungurii au pătruns a- 
dânc — se zice chiar cu douăzeci de kilometri. 

Militarii asigură că se va ajunge la înlăturarea elemen- 
telor care au pătruns. Nu mi se dă numărul lor, dar el 
pare a fi important. 

Ministrul Anghelescu, întrebat, spune că de departe pri- 
mejdia pare mai mare ca la faţa locului. Cei de la Tokay 
au fost zvârliţi înapoi în „douăzeci şi patru de ceasuri“, aşa 
trebuie să se facă şi cu ceilalţi (deie Domnul!). 

Niciun ajutor nu ni se dă de nicăieri. Ştirea că a căzut 
Khun Béla, înlocuit de generalul Böhm, care n'a aprobat 
atacul, pare puţin probabilă. Radiogramele vorbesc de un 
atac al Guvernului din Seghedin contra bolşevicilor, de o 
înaintare contra lor, condusă de însuşi Franchet d'Esperey. 
Mi se spune de la Statul-major că sunt simple mângâ:ieri. 


C. Brătianu a venit ieri să-mi aducă actele tipărite pri- 
witoare la negociaţiile din Paris. In cursul săptămânii Gu- 
vernul se retrage. Un Consiliu era chemat pentru deseară. 

Puşcariu ştie de la Ardeleni că Tisa a fost trecută şi 
la Szentes, că este un întreg front românesc dincoace 
de râu. 

Ziarele spun însă că am luat prizonieri şi tancuri. In- 
formaţia mi-o dă, după comunicatele primului ministru la 
Consiliul de aseară, d-rul Anghelescu, care-şi menţine opti- 
mismul. 

Acum câteva zile a căzut aviatorul care făcea corespon- 
denţa cu Racovschi. E un deputat elveţian, condamnat la 
închisoare în ţara lui pentru agitaţii comuniste. Ministrul 
Elveţiei nu vrea să-l primească. E acum în fortul Jilava. 


Grigorescu a murit de un cancer la ficat. Incă din April 
tuşia cu sânge. De Paşti a leşinat lângă Rege. Credea să 
scape cu două zile înainte de moarte. A plătit cu mâna lui 
pe medic. O mulţime imensă a defilat înaintea sicriului. 
Părinţii îl arătau copiilor. 

25 lulie. 


Nistor spunea ieri că a zăbovit chestia Basarabiei până la 
rezolvirea situaţiei ruseşti, şi aceasta poate dura încă multă, 
foarte multă vreme. 

Din Bucovina vor veni reprezintanţi ai ținutului care se 
desparte, pentru a cere să rămână la Români. 


Pe Tisa ar fi mai bine. Comunicatul recunoaşte pătrun= 
derea Ungurilor. Ei se menţin în sectoarele Solnoc şi Ra- 

kamez. Luptele de până acum dau destui morţi şi peste 
cinci sute de răniţi. 

Mihai Popovici îmi spune că năvălitorii aveau cele mai 
bune tunuri şi şrapnele din bielşug. Le-ar îi.vândut Ita- 
lienii, cu speranţă că se vor întrebuința contra lugoslavilor. 
In surprindere am fi pierdut patru tunuri. Prada noastră de 
razboiu se dovedeşte foarte slabă. 

Cineva foarte bine informat spune că ofiţerii îşi aveau 
până în momentul loviturii şi nevestele pe front. 

In părţile străbaterii erau mai mult trupe ardeleni, şi 
iarăşi s'a fi produs dezerţiuni. Se pregăteşte o mare ofen- 
sivă liberatoare. 

26 Iulie. 


Ungurii tot n'au fost scoşi din cele două sectoare. Ace- 
leaşi lupte învierşunate. Alţi trei sute de răniţi. Un colonel 
a căzut la atac în fruntea regimentului. 


27 Iulie. 


Niciun comunicat până seara. 


Foaia socialistă spune că scăparea lumii stă în „pumnul 
proletar“. Au ales ca semn de luptă în alegeri două ciocane. 

Comunicatul anunţă izgonirea Ungurilor dincolo de Tisa. 

Aliaţii se mulţumesc cu o proclamaţie către „poporul ma- 
ghiar“, oferindu-i totul numai să se desolidarizeze de Gu- 
vernul lui. 


Regele şi Regina au plecat în Ardeal. 

„Inţelegerea“ cere Ungurilor un guvern solid, cu care să 
se poată trata. Khun pretinde că a vrut să execute contra 
noastră hotărârea Conferinţei şi că ai săi s'au retras pentru... 
a evita vărsarea de sânge. Presa franceză socoate că o ac- 
țiune militară ar îi o „aventură“, dar că noi şi Cehoslovacii 
am putea-o face.... 

2 August. 


O foaie din Ardeal spune că Regele ar fi trecut pe la 
Oradea Mare spre îront. Pe când presa ne apropie de Bu- 
dapesta, comunicatul, foarte modest şi menţionând „lupte“, 
deci pierderi, înseamnă numai cucerirea câtorva localităţi 
lângă Tokay şi Solnoc. 


Comuniştii unguri ar fi oferit înţelegerea cu „burghezia“ 
lor pentru convocarea unui Parlament şi până atunci admi- 
nistrarea ţerii printr'o comisiune de ofiţeri superiori aliaţi. 


3 August. 


Regele s'a întors de pe front. Se spune că din nou Inţe- 
legerea ne-ar invita să nu înaintăm, pentru că Ungurii 
cedează. 

Ploile au crescut enorm apele Tisei. 


4 August. 
Vestea marii biruinţi dincolo de Tisa. Patru divizii ungu- 


reşti au depus armele. Celelalte sunt urmărite. 
Khun ar fi depus puterea în mânile unor socialişti cari 

admit să se adune un Parlament având şi reprezintarea bur- 
gheziei şi sunt gata să trateze ca Inţelegerea. 


La Sibiiu Sfatul Naţional lasă se se vadă limpede in- 
fluenţa politicianismului de aici. 

Goga, luptând cu pretenţiile socialiste, apare ca repre- 
zintantul „conservatismului naţional“ al lui Take Ionescu. 


5 August. 


Jeri trupele noastre au întrat în Budapesta. Se fac de- 
monstraţii, cu un caracter de oficialitate prea pronunţat. 


Conduc prin oraş pe un Olandez, Roozeboom, care se 
prezintă ca fost secretar al Conferinţei din Haga. 


Regina îmi răspunde la felicitarea de ziua numelui, în care 
îi uram să fie fericită „ca Regină, femeie şi mamă“, astfel: 
„Durerea şi suferinţa sunt prea de aproape înrudite pen- 
tru a nu se afla în acelaşi timp în calea noastră; dar mulţă- 
mirea de care mă bucur astăzi că Românsă şi ca Regină este 
atât de mare, încât pot privi cu resemnare şi cu încredere 
suferinţile ce le îndur ca şi cele ce mă mai aşteaptă“, 


6 August. 


Nauen, în unire cu ultimul radio „Budapesta“, caută a 

înjosi triumful nostru. Am fost somafi, aspru, de colonelul 
italian Romanelli să nu întrăm; am îi toleraţi în câteva că- 
zărmi exentrice. Ne-ar ucide Ungurii, cari, cu voia Aliaților, 
ar întreținea mii de oameni în capitală şi în provincie şi ar 
cere un spor, pentru că Românii vor să ardă Budapesta! 


7 August. 


lon Brătianu, pe care îl văd întrând la Consiliul de mi- 
niştri, a vorbit la Sfatul Naţional de la Sibiiu despre ocu- 
parea „definitivă“ a Budapestei. 

„Steagul“ o salută, ca un act de nesupunere, deci de 
duşmănie, faţă de Aliați. 


La redacţie vine un Catargiu din Basarabia. Işi cauta 
strămoşii în secolul al XV-lea. A cetit cărţi neaşteptate şi 
a cunoscut oameni de ştiinţă. Nu se plânge de „bolşevicii“ 
basarabeni. Incepe a vedea că în politica internă e un re- 
gim imposibil, al unei caste stoarse; pare a înţelege când 
îi dovedesc că nu e nicio deosebire în favoarea conserva- 
torilor, spre care mergeau, prin Grecianu, simpatiile lor. 


8 August. 


Cineva a mers la înmormântarea lui Carp. De o simpli- 
citate extremă. Abia căţiva moşieri vasluieni. Mortul era în- 
tro haină cenuşie de casă. A fost pus de-a dreptul în pa- 
mânt. Un singur preot de sat. 

Țeranii lui erau împroprietăriți şi înzestrați cu unelte, 
totuşi nemulţumiţi. Impărțirea se făcuse de un admi- 
nistrator evreu fără a se ţinea samă de vrednici, şi, apoi, 
feudalul mavea, ca om, legături cu dânşii, ca oameni. 

k 

Cenzura suprimă lista, dată prin radiogramă, a cererilor 
ce am prezintat la Budapesta şi pe care „Guvernul“ de 
acolo le-ar fi refuzat, apelând la Inţelegere. Erau în ea 
maşini, vite, etc. Se pare că aceste cereri sunt reale. 


9 August. 


Primesc la Văleni ştirea că încercarea arhiducelui Joseph 
de a lua conducerea în Ungaria n'ar îi izbutit. 

Aliaţii nu admit condiţiile dictatoriale ale armistiţiului 
nostru. Colonelul Yates e trimes la Bucureşti. 

După consultarea cu toată lumea, inclusiv cu Marghilo- 
man, Regele mă chiamă în audienţă la 15. O zăbavă de 
automobil m'a împiedecat de a veni. 

Familia regală pleacă la 16 la Sinaia. 


16 August. 


Regele a plecat fără „a rezolva criza“. 


Li 


Nota Guvernului către Inţelegere e judecată conciliantă 
de presa apuseană, care, călduros, ni ţine partea. 


Lăpedatu, întors de la Paris, laudă pe Brătianu, care-i 
pare — impersonal. 

Chestia Basarabiei a fost amânată. Americanii sunt pen- 
tru noi. Ei ar dori însă, odată ce se cere ceva unuia din 
Aliați, să cedăm şi noi o parte din Cadrilater Bulgarilor. 

Ai noştri nu vor să audă. Vaida şi Ardelenii sunt pentru 
cedare. 

Bucovina o avem toată, afară de un punct de Cale 
Ferată. 

Lăpedatu îmi povestia una din ale noastre. Ni trecuse 
prin minte să plătim pe de Martonne, a cărui mărturie a 
fost decisivă în chestia Basarabiei. Din fericire, Lăpedatu a 
putut interveni la timp. 

Era vorba ca în fața Seghedinului să avem, alături cu 
Sârbii, acces la Tisa. Noi am refuzat orice discuţii. 

Hoover, adus în Europa în misiune politică, e cu totul 
neînţelegător şi încurcă lucrurile. 

+ 

Greva generală la Poştă. S'au refuzat şi cele mai neapă- 

rate telegrame oficiale. Şi nimeni nu caută pe inteţitori. 


+ 


Lăpedatu îmi spunea că, în cursul grevei tramvaielor din 
Paris, burghezii s'au oferit a face serviciul. Liniile s'au re- 
luat una după alta şi rebelii sociali au trebuit să îacă pe- 
nitenţă. 

18 August. 


Nistor soseşte din Bucovina. Arată că mar şti nimic 
despre momentul prin care trece criza. Pare obosit şi trist, 
Aduce proiectele de reformă agrară şi electorală, la care 
s'a lucrat mult, cinstit, şi noaptea târziu. 


Li 


E hotărât că Brătianu are înţelegere pentru „rezistență“ 
cu Marghiloman şi întinde în Bucovina mâna lui Aurel On- 
ciul şi lui Florea Lupu. 


k 

Ziarele publică formala şi dura înterzicere din partea Inţe- 
legerii ca noi să alegem partea noastră din averea Ungariei, 
care e „gaj comun“, 

Se pare că Guvernul nostru a înţeles în sfârşit. Cam 
târziu,,,, 

* 


Pe Cambon, un liberal oarecare îl plimbă prin Ardeal. 


In Bucovina Petin a rămas uimit de frăția cu ţeranii 
în părţile Câmpulungului. 


21 Augusti. 


O parte din trupele noastre ar îi părăsit Budapesta şi 
ar fi început o acţiune concentrică, cu Cehoslovacii, contra 
bandelor bolşevice. 


Brătianu face să se publice nota lui către Conferinţă, 
plină de amărăciune şi de ironii. 
22 August. 
Se desminte evacuarea Budapestei. 
24 August. 


Se descopere la Bucureşti tipografia clandestină a afi- 
Şelor anarhiste. 
Vol, N 16 

25 August. 


Nistor vine să mă ia de la Bucureşti pentru a mă duce 
la Cernăuţi. 

Spune că la Cluj Ungurii nu vor să dea case universita- 
rilor români. E vorba şă se scoată refugiații unguri pentru 
a se face loc. 

Nistor arată că Brătianu nu i-a anunţat nici criza, nici 
soluţia ce o are în vedere. Se aşteaptă încheierea păcii cu 
Austria (ziarele o strigau acuma seara) pentru a se pune 
lucrul în discuţie. 

Nici el nu mai crede în rectitudinea şi în sinceritatea 
șetului Guvernului. 

* 
-. 

Mi se spune, -după informații date de un marinar, că la 
Galaţi echipagiul unui vas se înţelesese să ucidă pe ofițeri, 
sä bombardeze oraşul, să coboare spre Giurgiu. In ultimul 
moment totul a fost descoperit: şi legătura cu un regiment 
de cavalerie din Basarabia. Vinovaţii au fost împuşcaţi. 


Sindicatele vor să ridice din nou lefurile la trei sute de 
lei pe săptămână. Industriaşii s'au înţeles pentru lockout. 
La Cluj au făcut profesori pe Bogrea şi pe Ursu. 


Imi soseşte volumul IV din Istoria Universală a lui 
Helmolt. Directorul, Tille, a adaus supt numele mieu a- 
tacuri la adresa României. In prefaţă spune cine e continua- 
torul, dar pretinde că, „după putinţă“, mi sa comunicat 

continuarea! Mă acuza că „am trecut“ la duşmanii Ger- 
manilor, că i-am trădat.... 
27 August. 


Spre Cernăuţi, cu Nistor. 
>: 28 August. 


La Ițcani, dimineaţa, ne întâmpină câţiva funcţionari 
şi militari — un maior din Ardeal —, amintind expulzarea 
mea de acum unsprezece ani. 

Apoi spre Rădăuţi, unde se sfinţeşte steagul societăţii 
Ştefan-cel- Mare. Vorbeşte un preot local, Puiu, Nistor, Za- 
dic şi eu. Vreme ploioasă: o parte a frumosului public din 
suburbii pleacă. De la fereșşti, străinii privesc neprietenoși. 

La Vicovul-de-]Jos, de unde e Nistor, la Vicovul-de- 
Sus, la Ciudeiu, la Storojineţ, mişcătoare întâmpinări. Vor- 
besc mai ales foarte frumos preotul din întâia localitate, 
om plin de inimă, şi cel de la Ciudeiu, un respectabil sep- 
tuagenar. La Storojineţ vorbesc şi cu un reprezintant al 
Evreilor, spuindu-i că am și eu prieteni evrei, din toate 
țerile unde ei iubesc patria lor înainte de toate. 

La Cernăuţi mare primire în Palatul Administrativ, în 
sala care a vazut alţi vizitatori, supt alt steag. 

Indată după aceia, conferinţa mea despre aniversara 
declarării războiului Sala, foarte plină, îmi arată deose- 
bită prietenie. 

29 August. 


Mergem în ţinuturile de peste Prut, în Coţmani, din- 
colo de care soldatul cercetează hârtiile; în apropiere sunt 
întăriturile contra unui eventual atac. La Zalescic, ambele 
poduri pe Nistru sunt rupte. Jandarmii bucovineni păzesc. 

După-amiază prin oraş, unde schimbarea aproape nu se 

simte. Văd un ofiţer austriac în uniformă, cu decoraţii şi cu 
sabia la coapsă. O companie românească, trecând, face cea 
mai bună impresie. 


30 August. 


Mergem la mănăstiri: Putna, Suceviţa, unde erau să se 
înceapă supt Austrieci lucrări de restaurare, Solca, spartă 
de obuze, întrun târg nimicit în cea mai mare parte. 


13 August. 


Mergem prin Gura Humorului, unde ţeranii iese îna- 
inte, cu un învăţător purtând costumul lor, la Câmpulung. 
Vorbesc în curtea noii biserici, în faţa îrumoşilor săteni 
din munte, despre trecutul lor şi viitorul care-i aşteaptă. 
Masa o iau la prefectul Sbiera, unde aflu pe îratele lui, 
Radu, o veche cunoştinţă. 

In drumul spre Suceava primiri la Şcheia şi la Mitocul 
Dragomirnei. Amândouă sunt înduioşătoare. De o parte 
un vechiu învăţător popular, de alta un vice-primar, fost 
plotonier austriac, care a mers şi prin Mehedinţul nostru. 
Se aruncă din pragul porţilor buchete de busuioc. Vizităm 
mănăstirea. 

La Suceava, pe lângă recepţia oficială, splendidul joc 
al sătenilor, cu muzica lor proprie. Oraşul răsună de cân- 
tece. 

Masă la Mitropolia veche. Cam rece: sunt două tabere: a 
vechiului primar, Eusebiu Popovici, şi a lui Nistor, care a 
numit în locul lui pe un Voronca. 

Aici mi-au urat bună venire şi Polonii — între ei preotul 
catolic. 

Intoarcerea la Bucureşti. Seara aflu că Regele a iscălit, 
cu toată opoziția, reforma agrară a lui Nistor. Eu însumi 
i-am prezintat un memoriu scris în această privinţă. Ve- 
nise, cerând o parte mai largă pentru ei, o delegaţie a 
preoţilor. 

* 


Averescu pare că vrea să desfacă puţintel acţiunea lui 
de a lui Take Ionescu. Acesta îi impută Coroanei că nu 
l-a chemat la putere încă de acum zece ani, la primele 
semne de simpatie date „conservatorilor-democraţi“ ai lui 
cu prilejul alegerilor parţiale. Declară că se va lua socoteală 
aspră şi cui l-a sprijinit pe Brătianu. Se va face un ultim 
demers la Rege şi apoi la „ţară“. 


2 : Septembre. 


Nistor îmi spune că Regele a primit cu plăcere memo- 
riul mieu.' A încercat însă să aducă şi clauzele decretului 
la acela pentru Vechiul Regat. I s'a spus că altele sunt 
condiţiile: în Bucovina proprietatea mare e în cea mai 
mare parte străină. — Da, dar şi străinii poi deveni buni 
cetăţeni. —Deocamdată, a răspuns Nistor, sunt nevoile de 
acum, 

Regele s'a plâns de uneltirile politicianilor, dăunătoare 
terii. In Flondor şi Mihali el vede instrumente ale vicle- 
niei altora. Mihali a cerut lui Brătianu ut „Ministeriu Na- 
tional“... A fost întrebat de ce? — Ca să iscălim. — Dar 
pentru aceasta nu e nevoie de Ministeriu Naţional. Şi ce 
e un Ministeriu Naţional ? 

Spun şi lui Nistor că un Ministeriu al partidelor nu 

poate fi numai pentru aceia şi un Ministeriu Naţional, 
Pentru a iscăli ar ajunge un Ministeriu de funcţionari şi 
generali. Ba sar putea. chiar comisari regali, dintre di- 
plomaţi şi generali, pentru alegeri. 

Regele găseşte formele în care se prezintă condiţiile ce 
ni se cer prea înjositoare pentru demnitatea noastră de 
Stat. 


Aliaţii ni impun sa facem statistica lucrurilor luate din 
Ungaria, şi să nu adăugăm rechiziţiile şi prada fără ştirea 
nimănui. De fapt am luat vre-o optzeci de aeroplane, multe 
locomotive şi vagoane, mii de puşti neîntrebuinţate, două 
sute de tunuri, material de fabrici. Se mai cară, noaptea, 
ce se poate. 


In oraş, greva măturătorilor. O murdărie ne mai po- 
menită. In Calea Griviței, lângă mine, un câne crăpat. 


Chiar unul din lucrătorii miei, devenit şeful rebeliunii, 
s'a bătut cu patrula, a lovit pe un sergent și a fost dus la 
Jilava. 

Şi Ministeriu! Friedrich s'a retras, la Pesta. 


6 Septembre. 


Preotul Partenie din Râmnicul-Vâlcei imi telegrafiază 
moartea episcopului Antim. 

In urma votului său contra războiului, la care se angajase 
în momentul alegerii, rupsesem, cu părere de rău, legăturile 
cu dânsul. 

Era un om foarte evlavios şi bun. L-a distrus cancerul 
conştiinţilor chinuite. 

9 Septembre. 
+ 

Mâne Austriecii încheie pacea. 

Chestia ministerială rămâne deschisă. Politicianii din 
opoziție fac silințe desperate contra politicianilor de la 
Guvern. 

15 Septembre. 


O săptămână de sforțäri pentru a rezolvi „criza“, şi 
toate panglicăriile din lume. 


Bogrea vine din Cluj, Populaţia ungurească ne sufere. 
Evreii au publicat un anunţ, în trei limbi, pentru a se da 
locuințe Românilor. Când cu căderea Budapestei, demon- 
straţia, improvizată, a fost grandioasă. Universitatea va 
merge. 


16 Septembre. 


Un locotenent englez, care face studii despre Banat şi 
Macedonia, a venit aici, la Văleni, să mă întrebe în ches- 
tia mănăstirilor bănăţene. Avea informaţie din partea Sâr- 
bilor, ai căror prelați l-au impresionat bine. Ai noştri n'au 
ştiut să-i spuie nimic. Era prevenit şi în chestia evreiască. 
Vorbise cu Take Ionescu. 

El merge aşa de departe, încât crede, că lăsând în plic 

o sumă importantă, cineva poate să aranjeze aici cu oricine 
orice chestie. 


19 Septembre. 


După Goldiș, mâne se va rezolvi „criza“. Imi cere pă- 
rerea, foarte speriat de clauzele tratatului, care ni-ar în- 
terzice şi dreptul de a legitera independent. li explic că 
datoria lor este să ceară, arătând că altfel se duc la ei 
acasă, rezolvirea fără zăbavă a „crizei“ în sensul unui Mi- 
nisteriu care ar garanta libertatea alegerilor. Ei spun că 
Take Ionescu şi Averescu ameninţă cu revoluţia, dacă nu 


se amână cu o lună alegerile. 


Nistor şi-a format un „partid democratic al Unirii“. Arată 
acelaşi desprej pentru politicianism. Miniştrii din ţinuturile 
alipite sunt solidari. Ei nu vor să fie exploataţi şi compro- 
mişi. Maniu a plecat ostentativ. 


Colonelul Anderson, şeful Misiunii americane, mă vizi- 
tează. lau ceaiul la el. E pentru înțelegerea Balcanilor. 
Constantinopolul i se pare capitala lor firească. E contra 
clauzelor de constrângere din tratat. Ii spun că nu mă 
tem de minorități, dacă vom şti să le prindem într'o viață 
economică şi financiară puternică. Dacă nu vom şti s'o 
facem, nu merităm România Mare. Viitorul Românilor e 
în sufletul lor însuşi. Ca om politic, nu admit teoria „,bu- 
căţii de hârtie“, dar ca istoric trebuie să recunosc că aşa a 
fost totdeauna. Nu mă tem de cotropirea economică, pen- 

tru că sunt partizanul individualizării economice, într'o com- 
petinţă care-i revine fireşte, a fiecărui popor. 


20-21 Septembre. 


La Odobeşti, pentru deschiderea unei săli de cetire, la 
Vărsătură. un sat din apropiere. 


22 Septembre. 


In tren cu episcopul Teodosie de Roman, care vorbeşte, 
după spusele răposatului episcopului Melhisedec, de misiu- 
nea acestuia în Rusia: la întoarcere, faţă de marile rezul- 
tate atinse, ministrul, Christian Tell, i-ar fi căzut în ge- 
nunchi. 

El crede că Take Ionescu ar vrea să facă episcop de 
Râmnic pe Safirin, care e acum la schitul Frăsinei. Recu- 
moaşte că acesta e inteligent şi are cunoştinţe. Au fost co- 
legi la Atena, Safirin fiind ceva mai în vârstă. 

Nu-i place că la Curtea Marţială s'a închis dosarul lui 
Conon. Biserica trebuie despărțită de responsabilitate. El 
va interpela la deschiderea Sinodului, care nu se poate a- 
duna până nu se fixează baza de conlucrare cu Ardelenii şi 
Bucovinenii. 


Ziarele anunţă Ministeriul Corneliu Manolescu-Râmni- 
ceanu. Pe aici insă umblă zvonul „sigur“ al Ministeriului 
Take lonescu-Averescu. 

23-24 Septembre. 


Manolescu-Râmniceanu mă căuta aseară la Bucureşti. 

Foile de opoziţie pun în perspectivă nereuşita misiunii. 
Intre miniştri ar fi şi doi transfugi conservatori. La Fi- 
nanţe ar veni Pangrati; sar negocia şi cu Stelian. 


25 Septembre. 


Manolescu-Râmniceanu „doreşte foarte mult a vorbi cu 
mine“, dar primesc cartea lui de vizită peste o săptămână. 
Puteam „vorbi“, mi se pare, şi cu Regele însuşi. 


26 Septembre. 


La Galaţi conferinţă despre „izolarea“ noastră. Public 
foarte rece. Lume care se plimbă prin sala rău luminată. 
Impresia, detestabilă. Presa locală ignorează totul. 

La Brăila mam putut ajunge la timp. 


27-29 Septembre, 


In judeţ, pentru a vorbi ţeranilor covurluieni. Ei înţeleg 
lucrul bine şi, când li se spune de durerile lor, se încălzesc. 
Până şi jandarmii ascultă cum trebuie. 


Primesc vestea Ministeriului Văitoianu, compus din ge- 
nerali, afară de Emil Miclescu, la Justiţie. 

Takiştii şi averescanii sunt furioşi. Arată că Văitoianu 
fusese ales preşedinte al clubului liberal din Focşani şi 
refuzase numai pentru că regulamentele militare nu-i per- 
mit. Generalul Popescu, înlocuind pe Al. Constantinescu, s'a 
declarat „legat sufletește“ de „coconul Alecu“. 

Liberalii prezintă Ministeriul mâi mult ca fiind menit 
să conducă rezistenţa. 


Trec Prutul şi stau noaptea de 28 la profesori Ştirbu 
din Cahul. Are doi fii, foşti ofiţeri ruşi, trimeşi de Stat 
pentru inginerie la Liège. O fată ar vrea să urmeze ştiinţile 
naturale la Bucureşti. Soţia, de origine bulgară, se dă drept 
Rusă: se plânge că afirmarea ei ca atare a supărat pe unele 
doamne de la noi. Ştirbu arată, delicat, că fratele lui, 
colonel, supus la o perchiziţie jignitoare, a` părăsit ţara, 
întrând în armata anti-bolşevică. Abia a putut reţinea pe 
alt frate, mai mic. Jandarmii se poartă rău. Cât despre 
Ruşi, ei nu vor părăsi niciodată gândul Basarabiei, grâ- 
narul lor. Ucrainienii ar fi mai puţin periculoşi. 

Ştirbu a fost la Bucureşti, a văzut multe lucruri şi bune. 
L-a uimit unitatea de graiu a poporului nostru. 

Se ocupă de istorie şi ar vrea la Cahul un monument 
al lui lon-Vodă cel Cumplit. 

Li 


Pe tot drumul tunuri care vin din Ungaria. 
1-iu Octombre. 


Bucureştii sunt de o murdărie fantastică. Vitele „d-lui 
colonel“ dărâmă malurile Dâmboviţei în faţă cu cazarma 
pompierilor. 


La Galaţi socialiştii ţin întruniri de noapte, aruncând îu- 
rioase îndemnuri la revoluţie. 
+ 

După cererea adunării, am vorbit la Congresul Preoţilor 
pentru autonomie pe baza parohiilor organizate şi cu 
mireni. 


2 Octombre. 


D'Annunzio declară „războiu'' lugoslavilor, pe cari i-au 
scos, cu Americanii, soldaţii din Traù. Pe străzi se strigă 
războiul italo-sârb. Şi „Viitorul“ are în frunte această 
veste. 

Noul ministru al Italiei, Franklin Martin, la care merg 
pentru afaceri, desminte. Sârbii „nu vor îace nimic“, 

Ministrul, fără secretar, lucrează, în Consulat, lucru de 
hamal. E un tânăr înalt şi vioiu, fără aspectul tradiţional al 
diplomatului. 


5 Ociombre, 


La Râncezi, unde se desveleşte un monument pentru cei 
căzuţi în războiu. Adânc emoţionantă, continuă plângerea, 
cu glas tare, a femeilor. 


11 Octombre. 


La Brăila, pentru o conferinţă a Ligii, pe care interesul 
politic liberal al lui Leonte Moldovanu, în ajunul venirii 
triumfale a lui Ion Brătianu, o face să nu se ţie. 


12 Octombre. 
Ziarele vorbesc de o şedinţă a Consiliului de miniştri 


în care s'ar fi „discutat“ şi „aprobat“ cererea franceză ca 
Pompei, Mrazec şi cu mine să ţinem cursuri la Sorbona. 

Gheorghe Pop vine din Elveţia. Imi cere părerea, pe 
care eu i-o dau, spuindu-i hotărât că nu cerc a-i influența 
conştiinţa asupra situaţiei din Ardeal. Aici fraţii Goga 
conduc o mişcare takistă. 

* 


Francezii ar fi supăraţi de zăbava guvernului român în 
chestia schimbului de profesori. Generalul de la Instrucție 
are un trecut germanofil. 


15 Octombre. 


Cambon vine la redacţie şi-mi anunţă chemarea mea la 
College de France, făcând să reiasă importanţa acestui 


gest. 
* 


După-amiază adunarea membrilor fundatori ai Universi- 
tăţii Populare, Din cauza directorului Tzigara-Samurcaş 
se ivesc dificultăţi. D-na Sabina Cantacuzino îmi spune 
că sala a fost cerută de d Rege „peste capul“ directorului. 
Totuşi e vorba de sala Senatului. Rectorul Athanasiu vor- 
beşte de un ordin al poliţiei care împiedecă purtarea trico- 
lorului şi de un altul, din 1-iu lanuar 1918, în care, mulţu- 
mindu-se poliţiştilor că au fost „loiali“, se adaugă că răs- 
plata cea mai scumpă a fost recunoaşterea acestui fapt şi 
de către ocupanţi. 

16 Octombre. 


Colonelul Manolescu, numit secretar general la Interne, 
se teme în adevăr de „revoluţia“ lui Take Ionescu şi a 

lui Averescu. S'au luat măsuri serioase, mişcarea fiind 
îndreptată şi contra Regelui. 


17 Octombre. 


Cumplită vreme de toamnă, cu neîntreruptă ploaie rece, 
care ar îngădui începerea arăturilor de toamnă. 


La Suceava, liberalilor lui Ştefan Ioan, cari fâlfâiau chi- 
purile „făuritorilor României Mari“, un invalid li-a opus 
rănile sale. 


La Academie. comemorarea lui Bălescu, 
18-19 Octombre. 


La , Redacţie vine Madgearu ca să-mi spună ca Văi- 
toianu a oferit unuia din şefii ţerănişti o subvenție pentru 
ziar. In aceasta el vede o tentativă de conrupţie din par- 
tea liberalilor şi vrea s'o dea în vileag, cerând şi concursul 
mieu. Imi este imposibil să particip la o mişcare cu care 
nu pot avea nimic comun. In guvernul Văitoianu eu nu 
văd decât o poliţie, fie şi cu păcate, iar în lupta electo- 
rală de azi, o şcoală. 


19 Octombre. 


Adunarea Caselor Naţionale ale colonelului Manolescu. 
lată un om care, de la Ruşi, de la haine vechi, de la auto- 
mobile, de la o sumedenie de alte mici şi mari izvoare, a 
pregătit într'un an un fond cultural de peste un milion. 

Bastera vine din Sofia. E încântat de această „Spanie“ 
balcanică, de splendorile istorice ale Târnovei, cu vechile 
biserici ruinate, de seriozitatea ofițerului bulgat, de de- 
cența femeilor, care nu se văpsesc, de aierul învingător 
al soldaților. A fost la Sobranie şi a văzut gravitatea cu 
care sa primit teribila pace. Cineva dintre ai noştri ne 
apără, şi Bastera isprăveşte spuind că „nu după ce a pe- 
trecut doi ani aici va trebui să înveţe ce este România“. 
Am încercat şi eu să acopăr lipsurile noastre, să-i explic că 
multe din lucrurile pe care le-a văzut în Bulgaria sunt 
numai forme şi aparenţe. 


Intrevedere cu directorii de şcoli secundare din Bucu- 
reşti pentru organizarea bibliotecilor populare. 


22 Octombre. 


Văitoianu caută să mă vadă. Prin colonelul Manolescu îmi 
comunică ce-l arde. E vorba de fotografiile, pe care le-a 
primit de la Viena, ale anarhiştilor de la noi şi cărora cre- 
dea că li-ar putea face o reclamă preventivă. 


Un colonel englez, adaus pe lângă misiunea de căi îe- 
rate al lui Candolle, vine la mine să-mi ceară lămuriri cu 
privire la unele articole despre Ardeal, pe care vrea să le 
publice într'o foaie — germană. Ar dori să scrie o carte 
despre România. | se pare necesar, — şi vrea să se şi 

apuce de lucru, — să combată la Ardeleni particularismul 
şi lipsa de orizont, cari i se par primejdioase. 


k 


Din ce în ce se vede mai mult că întrunirea de Dumi- 
necă a „Ligii Constituțioanale“ a ieşit prost. A doua se 
anunţă pe Dumineca aceasta. 


+ 


Nici marele discurs de la Brăila al lui Ion Brătianu, nici 
noul program a lui Take Ionescu, care şi-a botezat partidul, 
pur şi simplu, „democrat“, nu trezesc prea mult interes. 


23 Octorhbre. 


Ziarele asociaţiei Take lonescu-Averescu se plâng că 
Guvernul caută să împiedece pentru Duminecă un marş al 
țeranilor asmuţiţi asupra Bucureştilor. 


24 Octombre. 


La Statul-major, discuţii cu generalul Cristescu, Onciul 
şi Pârvan cu privire la noua stema a ţerii, în care trebuie 


să între şi Ardealul. 
* 


Lăpedatu îmi spune că Aliaţii consimt a interpreta clau- 
zele actului care ni se impune, în sensul că nu vom îi 
îndatoriţi la altceva decât orice membru al Ligii Naţiunilor. 
Dar aceasta ar aduce o satisfacţie lui Take Ionescu, schim- 
bându-se Ministeriul şi zăbovindu-se astfel alegerile. 

In „Renaşterea Română“ se arată că Octavian Goga nu 
face politica takistă, asigurând că întreg comitetul de na- 
ţionali e contra guvernului de generali. 


+ 


Seara sunt chemat la masa colegială a ofițerilor, — a- 
cum coloneli mulți dintre ei, — cari au absolvit Şcoala de 
războiu. Cristescu dă vina tratatului din Bucureşti pe Aus- 
tria, pe Czernin, şi crede ca va trebui să reluăm relațiile 
cu Germania. Colonelul Ştefănescu-Amza observă ce greu 
şi cu ce preţuri oferă mărfuri Aliaţii şi ce prevenitori, 
cu ce preţ modest se prezintă Germanii. 


Gusti îmi spune că Facultatea de Litere din laşi ar fi ce- 
rut cinci profesori francezi, dintre cari unul şi pentru istoria 
universală, Philippide fiind de aceiaşi ideie cu Găvănescul şi 
Tairali. Profesorii ar fi angajaţi pe trei şi cinci ani „până 
vor scoate elevi“, 

25 Octombre. 


Colonelul Rasoviceanu cu fiul mieu vin din Kiss-Pest. 
Spun că armata noastră se poartă exemplar şi e bine pri- 
mită de populaţie. 

Țotuşi de la Paris ni se cere retragerea trupelor din 
Ungaria „sărăcită“ şi socoteala rechiziţiilor neingăduite, pre- 
cum şi supravegherea printr'o comisiune a transporturilor. 


26 Octombre. 


Intrunire naționalistă la Dacia: slabe încercări de intre- 

rupere ale socialiştilor. Vorbesc Caracaş, Mociorniţă şi Io- 
nescu-Boteni. 

La întrunirea din aceiaşi zi a lui Averescu participă ţerani 
parcă anume zdrenţuiţi, cari străbat străzile Bucureştilor. 

După-amiază congresul lui la Eforie se termină. La 
Dacia se ţine o altă întrunire, a lui Paul Brătăşanu, care a 
dus somaţia de acum şapte zile Regelui: aceasta e a „Ligii 
Constituţionale“. 

* 


Ziarele asigură că, întreg Comitetul naţional şi Consiliul 
Dirigent fiind convinse de O. Goga, Maniu va veni cu o so- 
maţie către Rege pentru a concedia guvernul de generali. 
Văitoianu ar fi declarat că, în faţa posibilităţii unui Guvern 
de coaliţie, e gata să se retragă. Singur Jon Brătianu s'ar 
opune. 

27 Octombre. 


Drum lung şi greu în Basarabia, unde sunt chemat pentru 
a ajuta un” concert al cărui produs e destinat Monumentului 
Unirii. 
28 Octombre. 


Sunt găzduit la Episcopul Nicodim, în vechiul palat epis- 
copal, de o construcţie îngrijită şi solidă. 

Seara, conferinţa. Foarte multă lume, şi foarte călduroasă. 
E o mare şi adânc mişcătoare surprindere. Vorbesc despre 
deromanizarea şi reromanizarea Basarabiei. 

Merg la Gore. E forte pesimist. Nu vede autoritate ni- 
căieri. Duce doliul vechiului regim, în ce priveşte proprie- 
tatea. Foarte primitor, îmi dăruieşte acte pentru Academie. 
Se declară închis în cronici. Ji arăt soldatul care trece, şi-i 
spun: „iată cine le face“. 

29 Octombre. 


Spre Orheiu, cu Halippa. Vorbesc ţeranilor în satul Pe- 
resecina. La Orheiu întrunire electorală în toată formà. 
Chipul mieu e în fereşti şi la Evrei. D. şi d-na Coteanu, 
sora lui Pelivan, mă primesc cu o deosebită prietenie, 


30 Octombre. 


Iar la Chişinau. 

Seara şi mai plină sala — şi cu şcolile — pentru a doua 
conferinţă, care mi s'a cerut, despre „România care nu se 
vede“. Pe lângă Halippa, e şi Inculeţ, Ciobanu şi generalii 
Marin Ionescu şi Popovici, acesta Ministru al Agricul- 
turii. Auditoriul încă mai călduros. La plecare mi se plâng 
studenţii basarabeni că unul dintre ai lor a fost bătut până 
la sânge de un sublocotenent, pentru un strigăt rău în- 
feles. 

Foarte frumoase coruri ale fetelor de la şcoli. Şi o 
maestră ruscă dă bune rezultate cu cântece populare. Fetițele 
spun gingaş poezii româneşti. Mi se arată mica biblioteca 
a Universității populare şi depozitul de cărți. 


1-iu Novembre. 


Intoarcerea la Bucureşti. luliu Maniu a dat de la Sibiiu 
un comunicat prin care atacă politica „neconstituţională“, 
fiindcă e fără „factorii politici ai țerii“, a Regelui, pe 
care nici nu-l numeşte, vorbind numai de gratitudinea cu- 
venită „Dinastiei“. 

Se încearcă greva generală. Intrunire socialistă cu dis- 
cursuri încendiare la Dacia. Cocea îşi primblă pe un car 
„Clopotul“ candidaturii sale. 

Regele ar îi spus lui Maniu: „şi prin mai grele împre- 
jurări a ştiut să treacă Coroana“. 

Inculeţ şi Nistor, în numele provinciilor respective, opun 
declaraţii loiale față de Rege actului prezintat de Maniu, 


2 Novembre. 


Greva se anunţă pe mâne. Ni se promite totuşi apa şi 
lumina. 


Alegătorii vin la urnă. Agenţii liberali dau mâncare, 
băutură şi bani după vechea datină. Mulţi primesc, şi fac a- 
poi cum ştiu ei. O vreme grozavă, cu ploaie şi vânt. 


„Dimineaţa“, în vre-o zece pagini, aduce chipul lui Ave- 
rescu. 
3 Novembre. 


Greva cuprinde pe tipografi, redactorii ziarelor de opozi- 
ţie, cu „Universul“ în frunte, dând exemplul, pe lucrătorii 
de la atelierele din Bucureşti ale Căilor Ferate, pe petro- 
liştii de la Ploieşti — şi atât. Unii copilandri din fabrici au 
sărit să ia manivela tramvaielor. S'au ridicat contra lor că- 
lătorii muncitori, mai ales femeile. 

Votarea urmează liniştit. Se face o selecţie pe liste. Mulţi 
mahalagii înregimentaţi votează pe liberali. 

Am văzut, pentru organizarea transportării capului lui Mi- 
hai Viteazul, pe Văitoianu. Pare sigur de situaţie. Nistor se 
temea, când era o opoziţie, că va pierde Cernăuţul. 

Vaida e în Bucureşti, şi a trecut, în lipsa mea, pe la mine. 

4 Novembre. 


Pe străzi, automobile împart ultima ediţie a „Socialis- 
mului*. 
* 


Deschiderea cursurilor la Universitate: despre Stat şi 
Biserica în evul mediu. Aceiaşi tristă sală veche, tot aşa de 
murdară. E pe jumătate goală. Asistă public ocazional şi 
câţiva studenţi. Spun făţiş desgustul pe care-l simt pentru 
o activitate în care rolul ni-l jucăm numai de formă. 


5 Novembre, 


Incep a se şti ultimele rezultate de la alegeri. Naţiona- 
liştii miei ar avea oarecare voturi la Bucureşti, unde ne bi- 
ruie însă lista negustorilor, a bogătaşilor d-rului Gheor- 
ghian, lista evreiască, cu H. Sanielevici şi David Emanuel, 
la care se adaugă d-rul Lupu şi Cocea. Liberalii au multe 
voturi, mai ales din mahalale. Nu-i lipsesc voturi nici lui 
Marghiloman, care „a ajutat populaţia“ şi „a salvat armata“. 
Simpatii multe merg către Radu Rosetti, către Costa-Foru, 
ba chiar către cutare escroc. 

La Ploieşti, afară de oraş, care a votat cu liberalii, am 
merge foarte bine. Sătenii nu mai vor pe „boieri“. Dar se 
lasă ispitiți de socialişti, cari îi atrag la clubul lor, supt 
cuvânt ca „şi acolo se votează“, şi li iau buletinele. 

Şi în Ilfov mulţi săteni au votat „clopotul“ lui Cocea, 
sate întregi: li s'a strecurat în urechi că e „lista genera- 
lului“. 

$ 


Maniu încearcă printr'un interview a-şi îndulci comuni- 

catul. Goldiş dă lămuriri foarte cuminţi, în sensul care 
trebuie. Vaida, după ce a prestat jurământul la Sinaia, 
pleacă în Ardeal. Vorbeşte de necesitatea „solidarităţii“ 
ardelene. 


Socialiştii vor să-şi dea aierul că şi burghezii i-au votat 
tot pe ai lor. 


O foaie din opoziţie cere ca Regele să se retragă şi sa 
vie prinţul Carol. 
6 Novembre. 


Rezultatul total al alegerilor e dezastros pentru libe- 
rali. Țerăniştii au luat aproape în întregime judeţele Argeş, 
Muscel, Dâmboviţa, Vlaşca (cu naționaliștii), Olt şi Teleor- 
man. La Dorohoiu am fi reuşit noi. In judeţul Ilfov însă am 
avea voturi puţine. La Galaţi se pare că sunt ales. La Iaşi 
iese Cuza şi preotul Țincoca: se spune că și la Buzău ar fi 
ieşit Cuza. In Prahova stăm iarăşi foarte bine. 


7 Novembre. 


E un mare succes pentru noi. Avem douăzeci şi şapte 
de deputaţi, ţerăniştii cincizeci şi cinci. 

Take Ionescu cere disolvarea Parlamentului, care şi-a 
îndeplinit misiunea prin aceia că a dat „proba negativă“ 
contra brătienismului. Liberalii, falsificând cifre, se prezintă 
ca patronii fireşti ai unei „minorităţi“ care-i întrece. 

Alegerile pentru Senat au inceput. Face impresie aici 
împărţirea buletinelor noastre de către copii. 

8 Novembre. 
La alegerile pentru Senat se strânge şurubul. 
9 Novembre. 


Şurubul strâns şi-a dat rezultatul aşteptat. La Bucureşti 
foarte multe voturi liberale. 

„indreptarea“ cere Ardelenilor să refuze a veni la un 
loc cu aleşii Vechiului Regat. 

Intrebând pe Goldiş, acesta imi spune că n'a fost inten- 
ţia să se facă un asemenea gest, pe care şi el îl crede 
criminal. 

10 Novembre. 


La Universitate se alege profesorul Murnu, fără partid. 
11 Novembre. 


Faţă de ticăloşia din Bucureşti naționaliștii şi-au luat 
revanşa. La Ploieşti întreaga noastră listă, cu mine în 
cap, a bătut pe liberali. 


Lăpedatu a fost ales senator al Universităţii din Cluj. 
Imi spune că Goga are mai puţini prieteni de cum se crede, 
Maniu regretă comunicatul care i s'a smuls. La serbarea 
de la 1-iu Decembre, a deschiderii solemne a Universităţii 
din Cluj, el va întâmpina pe Rege, care a promis să asiste. 

In audiența la Rege, Lăpedatu l-a găsit foarte bine in- 
format asupra trecutului Universităţilor şi de o judecată 
sigură. Regele găsia că faţă de Tzigara acţiunea mea n'a 
fost neintemeiată, dar „exagerată“. 

„Indreptarea“ pretinde că am solicitat primirea în „Liga“ 
lor şi m'am lăudat că mi s'a oferit prezidenţia, ba că eu 
am fost ales cu voturi averescane.... 

Pe Duminecă se anunţă o mare întrunire a „opoziţiei 
extra-parlamentare“, vorbind Take Ionescu, Averescu şi 
Flondor. 


Duiliu Zamfirescu anunţă că va publica notele despre 
războiu ale lui Averescu. 
12 Novembre. 


Ziarele se -ocupă de posibilitatea unui Ministeriu Iorga 
(de căptuşeală...). Ori de prezidenţia Camerei care mi s'ar 
oferi. 


Sosesc, după încheierea grevei de la Poştă, cele d'intâiu te- 
legrame şi scrisori. Redacţia „Patriei“ se bucură de „trium- 
ful“ nostru; scrisori particulare mă anunţă că in dosul so- 
lidarităţii de alegeri a Partidului Naţional sunt suflete sin- 
cere şi energice, hotărâte a conlucra cu noi. 


13 Novembre. 


„Adevărul“ se ocupă, cu o aprehenziune ridiculă, de 
putinţa unui Ministeriu Iorga, care ar însemna şi el: „Re- 
gele şi Dorobanţul“. 


In ultimul moment, o notă a generalului Râmniceanu, 
şeful Casei Regale, anunţă amânarea fără termin a so- 
lemnităţilor pentru Mihai Viteazul. 

O intrigă. A cui? 


In telegrama aleşilor de la Galaţi, între cari Spiridon Po- 
pescu, mi se vorbeşte de un „bloc“ al democraţiei naţio- 
nale, care trebuie înfăptuit. 

14 Noembre. 


Şt. C. Pop mă chiamă la telefon ca să-mi spuie că el se 
identifică pe de-a'ntregul cu articolul mieu despre rolul Ar- 
delenilor. Comunicatul l-a admis numai pentru a nu strica 
solidaritatea naţională. 


Telegrame îmi tot vin din Ardeal, afirmând bucuria pen- 
tru succesul nostru şi entuziasta dispoziţie de a lucra îm- 
preună. 

„Adevărul“ îşi tot face socotelile cu privire la rostul ce 
aş putea să-l am ca preşedinte al Camerei, ori chiar ca 
şet de guvern. 

15 Novembre. 


Goldiş vine la redacţie ca să presimtă atitudinea mea în 
Cameră. Arată ce situaţie dezolantă au Ardelenii. Se dis- 
cută planul de a se ţinea la o parte de orice acţiune poli- 
tică, — ceia ce ar duce la dizolvarea Parlamentului. 

Intre ţerănişti Madgearu, Răducanu îşi şi prezintă drep- 
turile la Ministeriu. 

16 Novembre. 


Averescu, Take Ionescu şi Flondor îşi ţin întrunirea, 
foarte cercetată, la „Dacia“. 

Goldiş vine din nou la mine. A avut o întrevedere cu A- 
verescu, care vrea puterea şi ameninţă cu revoluţia. A- 
fară de doi, toţi ţerăniştii aleşi ar fi prin el. El vrea să 
facă bine ţeranilor. Ar primi să facă parte dintr'un Guvern 
Maniu. 

După o lungă discuţie, ajungem la părerea că un aseme- 
nea Guvern fără disolvarea Parlamentului ar fi posibil. De 
altfel nimic din vechiul politicianism nu s'ar clinti. Noi am 
fi condamnaţi să facem opoziţie alături de liberali. Goldiş e 
informat că soldaţii se cer demobilizaţi. Averescu crede că 
sar putea. 

In acest timp foaia grecească din Bucureşti anunţă că 
Bulgarii nau predat armele, ci le-au împărțit populaţiei. 
Ungurii îşi formează o armată. Denichin, biruind total pe 
Petliura, e lângă Nistru. 

Inăuntru, fierb sălbatec patimile... 


* 


Deputatul Morărescu e de părere că generalul ar tre- 
bui atras în „blocul democratic“. 


Ieri, la Dacia, înaintea muncitorilor cari cântau „„Inter- 
naţionala“, Averescu a atacat din nou pe Rege, un... Ab- 
dul-Hamid. 

18 Novembre. 


Alegerile pentru Parlament. In Franţa dau o majoritate 
partidelor de ordine. Socialiştii, de toate categoriile, pierd 
multe locuri. 

Vine Cuza cu Moldovenii. Ei visează numai „politica de 
rezistență“. Pau mirați când li se spune că şi Ardelenii o 
părăsesc. 


Intre Basarabehi sunt unii cari vorbesc de „aftonomie“ şi 
nu vreau să voteze Unirea. Un ofiţer (şi poliţist) basara- 
bean, de la Hotin, îmi spune că aleşii de acolo sunt mai 
mult ca suspecți. 

19 Novembre. 


Lungi şi grele discuţii cu Cuza la clubul nostru în ches- 
tia „rezistenței“. Aproape o ruptură, o nouă ruptură, La 
urmă, față de dispoziţia parlamentarilor noştri, ei îşi re- 
zervă părerea, urmărind a şi-o rosti personal. 


Vlahuţă sa stins. Il aflu foarte schimbat, în odăiţa goală 
a casei modeste din Strada Visarion, unde, venit din Câm- 
pina cu totul sfărâmat, şi-a petrecut ultimele zile. Pare, aşa 
liniştit cum este, tânăr, cu frumosul, bogatul păr negru 
pe care cei şeizeci de ani abia îl stropiseră cu albul vrâstei. 

Ginerel€ lui, profesorul Ştefănescu, îmi spune că Vlahuţă 
şi-a primit sfârşitul firesc cu seninătatea unui sfânt, Vorbia 
de moartea care se apropie cu calmul celor vechi, afir- 
mând cu tărie că mare de ce se mustră şi nu se teme. 
de dânsa, A cerut să nu fie înștiințat nimeni despre starea 
lui, nici chiar cealaltă fiică, soţia tânărului Grigorescu; de 
şi de repetate ori a voit să mă vadă, n'am fost chemat 
nici eu — şi voiu păstra adânca părere de rău că n'am 
putut auzi nimic din ultimele lui dorinţi. 

Dimineaţa, a cerut lui Ştefănescu să spună tare: Cae- 

terum censeo Carthaginem esse delendam, a murmurat: 
povera bestia şi, ironic, a observat că el, care visa să-şi 
facă o casă, trebuie să o înceapă cu subsolul. Apoi a în- 
chis ochii, şi pneumonia l-a înnăbuşit. 

Lasă ca înmormântarea Să-i fie de tot simplă şi ca toate 
hârtiile să i se ardă; am recomandat energic să se treacă 
peste această hotărâre, în acord cu extrema grijă pe care 
o punea în scrisul lui. 


20 Novembre. 


Deschiderea Adunării Naţionale, — acest nume tinde a se 
impune. Sala Ateneului abia încape marele număr al par- 
lamentarilor. Episcopii ardeleni sunt în primul rang. Masca 
lui Marghiloman e lângă trufia lui Ion Brătianu. Al. Constan- 
tinescu paradează, sfidând. Goga pare că vrea să arăte cât 
de mult dispune de Maniu, aşezat, în dosul naționaliștilor, 
între Ardelenii lui. 

Regele întră, hotărât. II întovărăşeşte Regina, Prinţul Ca- 
rol lipseşte — şi se observă aceasta. Mesagiul, care e clar 
şi une ori cald, place şi e mult aplaudat. Se aclamă Aliaţii, 
şi Franţa mai ales. S'a evitat prejudecarea chestiei „,iscă- 
lirii“, lăsându-se totul în sama Camerelor, dar se insistă a- 
supra dreptului nostru. Niciun strigăt împotrivă. Diplomaţii 
străini sunt vădit impresionați. 


* 


După-amiază, Stroescu e ales preşedinte de vârstă şi 
ceteşte un discurs de o perfectă concepţie (la Senat s'a 
ales Mitropolitul Repta). La venirea mea Ardelenii aplaudă 


îndelung. 
* 

Seara, negocieri cu ţerâniştii, pentru o acţiune parla- 
mentară comună, pe baza unui program. Căutăm a-i con- 
vinge în chestia „demobilizării generale“, pe care o cer. 
Se vor continua discuţiile. Se va încerca a se smulge lui 
Averescu o declaraţie care să-l fixeze. 


21 Novembre. 


Slujbă la Mihai-Vodă, pentru obişnuita comemoraţie. A- 
sistă Mitropolitul Moldovei, episcopul Cristea, arhierei de 
dincolo (Mustea, Bădeșcu), deputați şi senatori ardeleni şi 
bucovineni. Din amvon, diaconul Nicolae Popescu vorbeşte 
răsunător, cu avânt. Afară, explic şcolarilor măreţia zilei 
şi datoria care li se impune. 

* 


Inmormântarea lui Vlahuţă. Generalul Lupescu ca mi- 
nistru de Instrucție spune cuvinte la locul lor. Se îmbul- 
zesc şi nechemați. Vaida vorbeşte pentru Ardeleni. Carul, 
plin de flori, e întovărăşit de o imensă mulţime, 


La Academie, comemorarea lui Mihai Viteazul prin con- 
ferința mea capătă un aspect solemn, mulțămită participări- 
lor Românilor din provinciile liberate. 

Seara, la Universitate, conferință pentru public despre 
Soarta faimei lui Mihai în literatura noastră. 


22 Novembre. 


Seara, Mihalache ni spune că nu poate încheia nimic 
fără a consulta pe deputații provinciilor liberate. li arăt 

cât e de greu aşa ceva. Cineva mărturiseşte că „economiştii“ 
lor (Madgearu şi Răducanu) au stricat deocamdată lucrul. 


23 Novembre. 


Nistor mă cercetează în vederea alcătuirii unui bloc de- 
mocratic; el ar aduce un Ministeriu prezidat de mine, care 
obiectez lipsa de sprijin serios. Şi lui i se pare că Maniu 
nu oferă consistenţă, ca unul care e continuu supt influenţa 
altuia, acum, în special, a lui Goga, şi se fereşte de a lua cu 
orice risc o hotărâre. Cu Inculeţ ar fi vorbit şi, după sfatul 
mieu, va mai vorbi, chemând apoi la o sfătuire şi pe Miha- 
lache. 


La Cernăuţi un regiment, în mare parte ucrainian, 2.000 
de oameni a dezertat, rămânând în cazarmă doar 600. Au 
ieşit pe stradă împuşcând şi strigând: Jos România Mare, 
Trăiască Ucraina! Aveau planul de a lua Poşta şi a 
proclamă bolşevismul. Au pus stăpânire pe Gară, au pră- 
dat-o şi au făcut trei trenuri, cu care sau împrăştiat 
prin ţară. Regimentul de Vasluiu aşezat în Cernăuţi s'a 
purtat loial. Trupe din Suceava şi Cernăuţi au întâmpinat 
pe rebeli, au împuşcat pe câţiva, au arestat pe ceilalţi. To- 
tuşi detaşamente mai sunt ascunse prin păduri. Trei zile 
a durat o nesiguranţă chinuitoare. Intenţia era de a sur- 
prinde cu o asemenea mişcare pe Regele cu prilejul vizitei 
lui. Nistor şi deputaţii lipsiau. Zadic nu şi-a pierdut cum- 
pătul şi a restabilit ordinea. 

In astfel de împrejurări nici vorba nu poate îi să se de- 
mobilizeze, să se desființeze cenzura şi starea de asediu, 
cum cer ţerăniştii. Basarabenii de altfel, se opun hotărât, te- 
mându-se pentru soarta provinciei lor. 

Seara primesc „La Cause commune“ a lui Burţev, care 
cere „Rusia mare şi unică“.... 


24 Novembre. 


Cuza şi Zelea încep, fără autorizaţie, negocieri pentru 
wbloc“ cu Basarabenii, Bucovinenii şi ţerăniştii. Protestez 
contra acestui sistem şi cer lămurirea imediată a situaţiei. 
De unde, alegerea mea ca preşedinte al Comitetului nos- 
stru Dirigent. 


Intrunire la Inculeţ, seara. De faţă Vlad şi Bontescu, 
veniţi pentru întâia oară, Halippa, Mihalache şi Bujor. 
Dună un lung Consiliu de miniştri — în legătură cu ul- 
tima notă de somaţie —, Nistor şi Maniu lipsesc. Se cade 
de acord asupra necesităţii imediate a unui bloc naţional 
şi democratic în jurul unor puncte de program mai impor- 
tante, rămânând a se lucra pe urmă la celelalte. 

Bontescu mai ales stăruie că s'ar putea face legături şi 
cu cei vechi. El ia şi apărarea lui Goga. Ambii Ardeleni a- 
sigură că afară poate de douăzeci de oameni solidaritatea 
lor va rezista. 


„Viitorul“ publică textul supus spre aprobare României. 
Adevărat că este şi clauza că nu se pot face alegeri Sâm- 
băta.... 


La Cameră liberalii, în bandă, atacă furios, când se pre- 
zintă ocazia la validări, pe ţerănişti. 

In secţii s'a invalidat alegerea liberală de la Iași pentru 
fraude patente. 

Camera mwa lucrat; unele secţii nu şi-au isprăvit alcă- 
tuirea. La Senat validările în plin. 

Inculeţ, apoi şi Nistor îmi vorbesc de ultima nota ofensă- 
toare, în care este şi „pedeapsa“ ce ni se cuvine dacă mai 
zăbovim cu iscălirea. 

Ei sunt pentru politica de rezistenţă, cu „mau ce ni face“ 
al ei.... In zădar încerc .a o combate, arătând ce aşteaptă şi 
ce sufere ţara şi puindu-li în vedere ce s'ar întâmpla dacă 
am rămânea în ţinuturile liberate numai noi de noi, făra 
mandat european! şi recunoaşterea Aliaților. Ei râd... Cu 
câteva momente înainte, Vintilă Brătianu apăruse în loja 
ministerială. 

Merg la Maniu, care ne rugase să venim la el deseara 
la 9, în chestia „blocului“. Are o atitudine rezervată, din 
care se întrevede însă intenţia lui de a nu îorţă lucrul până 
la capăt. Alături discută Consiliul Dirigent. Mi se promite 
un răspuns până'n seară. 

La 8, mi se arată că, neluându-se o hotărâre, se va 
chema a doua zi Comitetul Executiv. 


Seara, Vaida arată ce s'a petrecut la Paris. De la în- 
ceput Conferinţa, apoi cei Patru au fost intratabili. Nicio 
jignire n'a fost cruţată celor mici. Deciziunile inapelabile 
li se comunicau cu câteva ceasuri înainte de datoria lor 
de a semna. Brătianu abia a putut smulge la timp clauzele 
din tratatul cu Austria. Nu odată Vesnici, Trumbici, Beneş au 
fost bruscaţi, ca în chestia atacului contra bolşevismului un- 

guresc, când Clemenceau li cerea imperios să spuie ime- 
diat ce contingent dau. Noi am îi fost încă, relativ, favo- 
rizaţi. Orice amabilitate şi omenie ar îi lipsit din aceste pro- 
cedee tiranice. Nici Foch nu ştie ce este în tratatul cu 
Germania. Harta graniţei noastre vestice s'a arătat numai 
în bucăţi răzlețe. 

Observ că discuţia atitudinii în politica externă fusese 
scoasă de la ordinea zilei în urma întrevederii cu Maniu, 

Se procede atunci la discutarea ideii înseşi a „blocului“. 

Maniu reproduce mai tot din ce-i spusesem de cu ziuă, 
asupra chestiilor de lămurire imediată. E puţin atitudinea 
cuiva care dă un program şi înţelege că acţiunea politica 
viitorului „bloc“ se strânge fireşte în jurul persoanei sale. 
Atitudinea lui Cuza, continuu provocantă față de mine, îi 
ajută foarte mult, discreditându-ne ca alcătuire de partid. 

In acelaşi sens vorbeşte şi Inculeţ, foarte clar. Nistor 
se exprimă mai greu. Bujor, de la ţerănişti, pomeneşte de o 
„extremă stângă“ pe care o reprezintă, de părerile sale, 
pe care nu le sacrifică nimănui, de amestecul său numai 
sporadic în politică, de trecutul convingerilor sale. I se 
cere a se disciplina. Foarte cuviincios Mihalache afirmă că 
la ei disciplina există, supt pedeapsa dezavuării şi chiar 
a excluderii. 

Erau de față, de la noi, şi inevitabilul Zelea şi Munteanu- 
Râmnic; de la ţerănişti Borcea şi un sătean; de la Arde- 
leni Şt. C. Pop, Mihai Popovici, Goldiş, de la Bucovineni 
Iorgu Toma şi Morariu; de la Basarabeni Halippa şi Erhan. 

Cer la sfârşit să se decidă ce am făcut şi să se puie 
în scris. O oarecare rezistenţă la Maniu. Consimte la un 
proces-verbal pe care îl dictează el. Vrea să puie „dorința“ 
numai a „blocului“. Pun în loc „necesitatea“ de a-l con- 
stitui. Se alege o comisiune pentru studiul programului: 
Vaida, Toma, Halippa, Mihalache, Munteanu-Râmnic. 

Şt. C. Pop observă că totuşi punctul principal e al po- 
liticei externe. Desluşesc că avem puncte comune. Intâiu, 
hotărârea de a rămânea cu Aliaţii. Tăcere. — Ori nu? Şi 
continuu arătând că liberalii au în dosul „politicei de re- 
zistenţă“ şi anume intenţii de altă politică, asemenea cu 
aceia pe care au făcut-o pe timpul neutralității şi a răz- 
boiului chiar. Vaida spune că n'ar fi cu cine altul, — Deci 
dacă ar fi cu cine, ar face-o (mai târziu surprind pe Vaida 
spunând că „istoria va recunoaşte dreptatea acţiunii lui 
Brătianu“). In al doilea rând, nimănui nu-i plac clauzele tra- 
tatului. Vorba e: Pot fi ele evitate? Este un mijloc? Nu 
se ia un teribil risc cu prelungirea? 

Maniu, care a văzut tocmai pe Rattigham, însărcinatul 
de afaceri englez, — el a făgăduit să facă tot ce poate 
personal pentru împăciuire,—crede că s'ar putea vorbi Alia- 
ţilor de datoria ce o au ei de a negocia ca popoare cu po- 
porul român. Fiind azi un Parlament, el îşi poate tri- 
mete delegaţii la Paris. Până în opt zile sar putea în- 
cerca aceasta. Vaida crede chiar că trimişii aveau chiar 
facultatea de a alege data prezintării ultimatului şi că din 
anume motive s'au grăbit. 

Arăt că aş putea să încerc eu însumi a vedea pe Cambon. 

Seara — sunt ceasurile două — pare a se fi terminat 
cu rezultate care mai mult decât într'o privinţă sunt bune. 
Se recunoaşte importanţa pentru opinia publică a primului 
nostru proces-verbal. 

Doseară ar fi să discutăm compunerea biurourilor Ca- 
merei. 

26 Novembre. 


Se pare că ţerăniştii au vizitat pe Averescu şi i-au ofe- 
rit lui personal o şefie, pe care el a refuzat-o. 
Pe de altă parte, Burbea de la Galaţi, dă o conversaţie 

cu el înainte de alegeri, din care se vede temerea lui de a 
nu reuşi, în starea de nepregătire a partidului său, 


La Cameră, validări. Liberalii aclamă zgomotos pe Ion 
Brătianu şi pe fratele său Vintilă. La întâia manifestare se 
aud sâsâituri şi strigăte, la cea de-a doua zgomotoase şi 
indelungate huiduieli. E aplaudat mult Agârbiceanu. 


* 


Unii Ardeleni, Lucaciu, preotul Saftu, au luat loc pe 
băncile liberalilor. 
+ 


Comisiunea pentru bazele blocului lucrează, din îndemnul 
lui Halippa. Pentru fixarea candidaţilor biurourilor se ţine 
în altă sală o nouă adunare la Maniu. Nu asist, din obo- 
seală, din hotărârea de a nu fi un simplu auxiliar al Gu- 
vernului Maniu, care se pregăteşte. 


La Cambon. Intrebat asupra intenţiilor Aliaților, el afirmă 
că nimic din posibilităţile deschise prin nota de la 21 
Octombre nu se retrage prin noua notă, pe care o recu- 
noaşte dură. Se cere, mu semnarea, ci simpla declaraţie că se 
va semna, pentru ca să se înceapă discuţia asupra formu- 
lelor. Trupele noastre trebuie să se retragă de pe Tisa, pe 
linia fixată de Conferinţă, dar nu va fi un termin pentru a- 
czasta; el crede, şi după ce a consultat pe „militari, că linia 
aceasta se poate apăra, că Horthy, noul regent al Ungariei, 

mare cei 80.000 de oameni de cari se vorbeşte, că-i lip- 
seşte putinţa de a ataca „pentru moment“. Atrage atenţia 
asupra situaţiei noastre „tolerate în Basarabia“ şi asupra 
consecinţelor ce ar avea retragerea acestei îngăduinţe. Nota 
nu putea îi zăbovită de miniştrii din Bucureşti; remiterea 
ei trebuia să se facă imediat. 

Il rog să informeze Guvernul său asupra faptului că 
România veche nu mai există, că ţara prin alegeri a con- 
damnat politica lui Brătianu, că Parlamentul înseamnă o 
Românie nouă, care merită a fi „cruţată“. Il indemn a 
vorbi direct cu Ardelenii, cu Mihalache, cu Cuza. 

Cambon a vorbit cu Vaida. Conversaţia lui Maniu cu 
Rattigham a dat un rezultat negativ, mai ales din cauza 
prescripţiilor relative la minorităţi. 

La ieşire aflu pe Nastasievici. — Aţi iscălit? — Presque. 
— Dar nu există iscălituri aproximative. — Acum două zile 
mi sa telegrafiat că sau dat la Paris instrucţiunile pentru 
semnare. 


Seara, Goldiș trece pe la mine. Nu primeşte prezidenţia 
Camerei, care i se pare prea grea. Declaraţiile lui Cambon 


îl impresionează. Crede însă că Horthy „intro lună“ va 
avea cu ce să ne atace. 


Lui Cambon Vaida i-a spus că solidaritatea ardeleană e 
numai aparentă. De fapt, Bănăţenii liberali, ca Biberia, u- 
niţi cu lon Sârbu, istoricul, nemulţămit că nu i se face un 
rol mai mare, agită chestia Banatului întreg şi lucrează 
contra Comitetului Naţional. 

Nu mi se spune nimic despre hotărârea în chestia externă, 
care trebuia să fie luată neapărat, astăzi. 


27 Novembre. 


La Cameră, validări. Se ridică bănuieli contra alegerii 
lui Duca. El răspunde pretenţios şi dominător. Aceasta 
nu-l împiedecă de a fi validat prin voturile Ardelenilor. 
Şt. C. Pop, Vaida şi Nistor sunt foarte supăraţi că se a- 
tacă un „om bun“. — O fi el bun, dar cauza lui nu e 
bună. 

Discuţie şi cu privire la alegerile din Iaşi. Mârzescu se 
apără apos contra unui marghilomanist dârz, fost prefect, 
care strigă liberalilor că a fost administrator cinstit şi a 
luptat pe front. 

Scandal provoacă alegerea lui Cocea. Generalul Marcu 
prezintă impedimentul reformării lui din armată pentru ne- 
demnitate. Zelea vorbeşte, stângaciu, despre procesul Da- 
villa. Cocea se apără cu toată inteligenţa cinismului său; 
se prezintă ca un patriot, cu idei ceva mai înaintate decât 
ale altora, un socialist — un bolşevic, — un bun soldat de 
pe vremuri, scos din oaste printr'o intrigă a fiilor genera- 
lului Crăiniceanu, dintre cari unul a sfârşit cum se ştie. Ba- 
sarabenii îl aplaudă, ca şi socialiştii, cari sar la bătaie. 
D-rul Lupu întrebuinţează un calificativ cu totul neparla- 
mentar faţă de Zelea. 

Se încredinţează cercetarea cazului unei comisiuni de 
cinci, trasă la sorţi. 


Regina mă chiamă la ceaiu, pentru supărările ei de îa- 
milie. Nu ştie pe cine se poate sprijini. li dau toate asigu- 
rările. 

Spune că în Italia a fost de mult, în copilărie, pe acolo 
fiindu-i drumul de la Malta. Ce a încântat-o mai tare a- 
cum a fost Florenţa. Regina Italiei i-a părut foarte tâ- 
nără; copiii sunt frumoşi şi zdraveni. Planul căsătoriei între 
prinţul Carol şi Mafalda l-ar dori încă părinţii. Tot aşa şi o 
alta între Moştenitorul italian, acum de cincisprezece ani, 
şi principesa Ileana; ar fi vorba să vie cel d'intâiu în 
țară, aici, spre a se cunoaşte de copii. 


28 Novembre. 


Alegerea biroului. 

Vaida vorbeşte frumos, nu fără gândul de a măguli şi 
pe liberali. Telegramele lui către Parlamentele Aliaților au 
şi ele această notă. 

Văitoianu avea de gând să isprăvească printr'un indemn 
în sensul „,politicei de rezistenţă“. Maniu, care crede că 
suntem aici pentru a lucra „în armonie“ cu liberalii învinşi, 
doria să nu i se răspundă, li spun hotărât că, dacă nu re- 
nunţă generalul la această parte din cuvântarea sa, va aveà 
un răspuns al mieu, orice se va întâmpla pe urmă. După, 
multă trudă Văitoianu îşi scrie un discurs destul de bine 
făcut, fără nicio provocare, aşa că reuneşte aplausele tu- 
turora. 

Cu aceasta işi dă demisia, salutând Camera, care e o 
dovadă a nepărtenirii sale, şi viitorul Guvern care se va 
constitui. 

29 Novembre. 


Vaida mă caută pentru a-mi vorbi despre eventuala con- 
stituire a Ministeriului. Ar dori să fie în fruntea lui „cineva 
din Regat“..., chiar eu. Bine înţeles în vederea păcii care 
e de iscălit. 

II refuz. Maniu e cel mai indicat, ca reprezentant al 
grupării celei mai importante din Parlament. Ori acela pe 
care l-ar indica el. 

Vaida observă că Maniu are de lucru în Ardeal. Acolo, 
din cauza maltratărilor şi a relei întreţineri, s'ar fi revol- 
tat unii soldaţi, bătându-şi ofiţerii. 


Seara, la Consiliul universitar procesul lui Tzigara-Sa- 
murcaş. Se laudă că era reprezintantul Regelui, că, rugat 
de Crăsnaru şi de alţii, a apărut „ca salvator“, că lumea 
plângea ascultându-l, că a cruțat viaţa şi averea atâtora. 
Wilhelm al II-lea l-a poftit la Argeş, unde mersese ca di- 
rector al reşedinţelor regale, lângă dânsul; s'a arătat entu- 
ziast pentru arta noastră şi a ascultat pe Mackensen spuind 
că suntem mult superiori Bulgarilor. Tzigara ar fi făcut 
să nu fie Kaiserul la masa pregătită de Ţarul bulgăresc la 
Cernavoda, şi tot el ar fi căpătat permisia de a se deschide 
Universitatea. Mă atacă pe mine ca autor al demonstra- 
ției contra Franciei şi pe noi toţi cei ce am trecut în Mol- 
dova. Speră dreptate de la potolirea patimilor. 

Răspund după cuviinţă. Profesorii se derobează însă de la 
vot; doi dintre ei refuză chiar reprobarea atitudinii acuza- 
tului; alţii, ca Onciul, se abţin. D-rul I. Cantacuzino se 
simte jenat, pentru că i-a fost bine păzită casa. Abia 17 
voturi pentru reprobare. 

30 Novembre. 


La Academie comunicaţia lui Ciobanu despre continui- 
tatea spiritului românesc în Basarabia. Puţină lume. 

La şapte, deschiderea conferinţelor mele pentru parla- 
mentarii ardeleni. 


Seara, la Maniu, adunarea preşedinţilor de partide. Ma- 
niu înţelege a se iscăli tratatul, dar după noi discuţii, pe 
care unii le cred că sar putea întinde cu o lună-două. Nu 
trebuie să se dea Aliaților impresia că iscălim tratatul aşa 
cum e. li scapă cuvântul că ar trebui îndemnată Presa 
la o atitudine unitară în cazul când miniştrii aliaţi ar 
pleca. Protestez contra ideii chiar, şi de aceiaşi părere e 
şi Vlad şi Bujor (asistă şi Halippa şi Bontescu); vine apoi 
şi Mihai Popovici. 

Maniu caută a trece asupră-mi sarcina prezidenţei de 
Consiliu. Li spun sincer că nu înţeleg a fi un condeiu de 
iscălit şi că nu mă pot aşeza pe trei scaune, mai ales când ştiu 
că sunt atâţia dispuşi a le trage de supt mine. Se încearcă a 
se pune în loc Inculeţ, — ceia ce pentru ideia basarabeană ar 
îi foarte important. Şi Inculeţ refuză. Maniu se învoieşte. 
Vaida neputând pleca de la Cameră, ar lua Externele. 

Ministerele se împart după reprezentarea numerică a 
partidelor în Parlament, deci: trei Ardeleni, doi ţerănişti, 
câte unul de la Basarabeni (cari cer şi unul din noile Mi- 
nisterii: Muncă, Sănătate sau Refacere, când se vor crea),: 
de la Bucovineni şi de la noi. Miniştri delegaţi vor fi câte 
unul pentru fiecare provincie. Consiliul Dirigent se va di- 
solva la recunoaşterea Unirii. 

Țerăniştii mărturisesc că au propus şefia lor lui Ave- 
rescu, desfăcut de tovarăşii lui. El i-a poftit în „Ligă“ la 
dânsul. Ei, ca şi Vaida, îl voiesc încă în Ministeriu. Dar 
anume pentru a-l „demonetiza“. 

La plecarea mea, toţi ceilalţi rămân. Inţeleg bine pen- 
tru ce. 

Am cerut lui Maniu soluţia răpede a crizei. Se preseze 
nehotărârea Regelui. Văitoianu a făcut el nota de răspuns, 
care mi se laudă foarte mult. Mă tem să nu fie plan de ză- 
bavă. 


1-iu Decembre. 


Văitoianu a raspuns, fără să aibă această calitate, la 
nota Aliaților. A răspuns aşa încât a trebuit să-i fie resti- 
tuită. A refăcut-o în singurul sens acceptabil. Indignarea în 
opinia publică e mare. 

Cuza a petrecut o noapte întreagă, în intimitate diplo- 
matică cu Văitoianu. El şi Zelea al lui declară că „işi 
taie mânile mai bine decât să iscălească“. Unele ziare vor- 
besc de trecerea lor — şi cu Şumuleanu — la liberali. 


Mihalache stăruie în părerea că e prea puţin pregătit 
pentru a lua Ministeriul de Agricultură. 

In sfârşit Regele a văzut pe preşedinţii Corpurilor Le- 
giuitoare. Pun în foaie o notă prin care, calificând actul 
lui Văitoianu ca o „lovitură de Bizanţ“, declar că zăbava 
constituirii Ministeriului ar fi „părechea lui“ şi că am trage 
toate consecinţile. In acelaş timp arăt lui Denize că aş 
dori ca prin mijlocirea lui să se comunice aceste sentimente 
Reginei. 


O răceală mă reţine in casă. 


282 N, IORGA 


Lebrun de la L'Independance' vine după informaţii po- 
litice, pe care i le dau cu toată sinceritatea. 


E 


Take Ionescu caută desperat o apropiere cu mine contra 
„diavolului“. 


2 Decembre. 


Dimineaţa, vorbesc cu Denize, pe care l-am rugat să vie 
la mine pentru a-i spune că, dacă politica de refuz a sem- 
nării şi metoda de zăbavă sunt ale Regelui, el va întâlni în 
mine un adversar pe atât de hotărât, pe cât de loial. A- 
ceasta să i-o comunice şi Reginei, pentru ca noua atitudine 
a mea să nu fie fără înştiinţare. 


De şi bolnav, merg la audiența ce mi sa fixat la Re- 
gele pentru oara şapte şi jumătate. 

Aflu pe Cambon, venit „pentru a vorbi mareşalului“. 
Imi spune ce rea impresie i-a făcut Cuza, cu atitudinea 
lui romantică şi strigătul: „mai bine murim“ (Cambon i-a 
răspuns: „Nu e vorba de moartea d-voastră, ci de răul 
pe care-l puteţi face ţerii d-voastră"). Incă odată mă asi- 
gură că nu poate fi vorba de o prelungire a termenului. 
Rattigham a şi primit o telegramă în acest sens. Menţine 
cele ce mi-a spus în întrevederea de acum câteva zile în ce 
priveşte putinţa negocierilor ulterioare. Aduc în discuţie 
chestia Basarabiei; cam evaziv, îmi spune că atitudinea 
Franciei în această chestie e cunoscută. Are informaţii că 
administraţia noastră acolo e rea. 

Maniu iese de la audienţă. li cer un răspuns hotărât în 
chestia semnării. Spune că, faţă de o necesitate care nu 
se poate înlătura, ai lui au admis semnarea. El era de 
mult de această părere, dar a crezut ca e necesar să nu se 
dea impresia ca în orice caz suntem dispuşi la aceasta. 
Stăruie să fie prim-ministru „cineva din Regat“, şi-l re- 
fuz din nou. 

La Regele. II întreb dacă părăsim politica de până a- 
cum. — Care? — Aceia care ne face să lovim necontenit 
cu capul într'un părete pe care nu-l putem dărâma. Regele 
asigură că n'a fost politica lui, şi că, nevăzând posibilitatea 
altei hotărâri, se învoieşte la semnare. Era în conflictul de 
până acum — o recunoaşte — şi o parte datorită tempera- 
mentului lui Brătianu, dar şi aceluia al lui Clemenceau. 
— Doi ţapi cari se băteau în coarne. — Dar unul era ceva 
mai tare, răspund, decât celălalt. — Totuşi Aliaţii mau fost 
nici drepţi, nici măcar amabili. „Pilula era destul de amară 
ca să nu fie şi unsă cu amărăciune.“ 

Crede că războiul a ucis vechea politică a înşelării şi ză- 
băvii: înlăuntru şi în afară, acela va birui care va avea cu 
dânsul sinceritatea. 

După ce-mi vorbeşte de prezidenţia Consiliului, Regele 
mă asigură că Maniu nu va primi, ci recomandă în loc pe 
Vaida, care mai are avantagiul că se poate înţelege direct 
în limba franceză. 

El laudă pe Bujor, căruia, când a vorbit de „uzanțe 
constituționale“, i-a spus: „Acum când reîntrăm în Con- 
stituție“. I-a plăcut Mihalache, căruia i-a recomandat însă 
adagiul italian: „Chi vă sano vă piano“. 

Aduc vorba de nota Văitoianu. Regele caută să evite 
discuţia. Era pregătită de mult, şi se cerea un răspuns 
imediat. 

Seara, la mine se adună preşedinţii pentru a chibzui a- 
supra Ministeriului. Nistor, care mi-a oferit în particular, şi 
în numele Basarabenilor, prezidenţia (i-am spus că mi-ar tre- 
bui formale îndatoriri în scris), se ridică în contra ideii, agi- 
tată de Vaida, a unei înţelegeri cu Averescu. Nici el, nici 
Basarabenii nu pot primi. Adaug şi eu că ar fi imposibil 
pentru mine să susţin o asemenea formaţiune. 

Caut să grăbesc formaţia Ministeriului: o cer pentru 
mâne. 

Mihalache refuză hotărât un loc în Ministeriu. 


3 Decembre. 


Aflu prin Munteanu-Râmnic, care a terminat programul, 
că Vaida, ca preşedinte dezignat al Consiliului, şi-a luat 
angajamentul semnării, aşa cum mă asigurase şi aseară. 
Aceasta ar mulţămi pe miniştrii Inţelegerii. 

Opoziția lui Nistor şi Inculeţ față de încercarea înţelegerii 
cu Averescu continuă. Intr'o pasionată discuţie, Vaida a 
spus ca s'a asigurat, în caz de neînțelegere cu Parlamen- 
tul, de putinţa disolvării lui. 


După-amiază mi se vorbeşte de o formaţie cu Goga la 
Instrucție, Bontescu la Domenii şi Vaida la Interne. Vaida 
caută să convingă pe Cuza. 

Aşa se pierde toată ziua. „Viitorul“ publică nota lui 
Văitoianu. 

4 Decembre. 


Aliaţii au prelungit până Luni îndeplinirea formelor ce- 
rute de dânşii. 
+ 

Se negociază cu Averescu. Halippa vine să mă cerce. 
Imi vorbeşte de locul de prim-delegat la Paris, care mi 
s'ar oferi. Il refuz hotărât. 


După a doua conferinţă pentru Ardeleni la Ligă, după 
o lecţie la şcoala cooperativă, unde Răducanu aminteşte o- 
pera de la Văleni, merg la clubul nostru, unde se primeşte 
hotărârea mea, comunicată, de altfel, lui Vaida prin Sever 
Dan, de a susţinea şi mai departe blocul, pentru a evita 
revenirea liberalilor sau haosul, dar de a nu delega pe ni- 
meni în Ministeriul care cuprinde pe Averescu şi de a ve- 
ghea față de el mai ales la executarea programului nostru. 

Chemat la Vaida, la 10 noaptea, îi comunic această 
hotărâre, asupra căreia nu mai încape discuţie. Refuz lo- 
cul de la Paris, neavând nicio însuşire pentru aceasta. 
Intrebat pe cine să trimeată — mi se vorbeşte de D. Ghica 
şi de Diamandy —, recomand pe Lăscăruş Catargiu, pe I. 
Cantacuzino, pe Läpedatu!—la nevoie, dar luându-se toate 
garanţiile, pe Take Ionescu. 

In ce priveşte pe „general“, îi promit lui Vaida să-i 
trimet mâncare la temniţă, lui şi Regelui, când Averescu 
îi vă trimete pe amândoi acolo. 

Nistor, Inculeţ, marii duşmani ai înţelegerii cu Ave- 
rescu, îl primesc... 

Mă întorc aşa de senin la suilet după acest spectacol 
al slăbiciunilor omeneşti... 


Averescu e la Interne. 

Presa se arată încântată. 

Se vorbeşte de o degradare a Camerelor, cărora li sar 
răpi calitatea constituantă. 

6 Decembre. 


Ţerăniştii au rămas pe din afară. Par a voi să ne ur- 
meze în atitudinea noastră. 


7 Decembre. 


Bujor vine la mine. E pentru candidatura mea la Pre- 
zidenţia Camerei. Doreşte sincer să se lucreze în sens de- 
mocratic pentru a nu se pierde un moment unic. 


8 Decembre. 


Conferinţa mea la Ateneu despre „„desvoltarea politi- 
cei româneşti“. O lume imensă. Mi se face o călduroasă 
“primire. Ascultătorii păreau însă a aştepta revelații politice 
pe care nu venisem să le aduc. 

9 Decembre. 


Conferinţa mea e ucisă prin tăcere de presă. 


După-amiază, Inculeţ, Halippa, Mihalache şi Bujor vin 
să-mi spuie că Averescu a fost silit, supt presiunea lor, să 
scrie cu mâna lui o declaraţie prin care recunoaşte Parla- 
mentul ca Adunare Naţională, cu chemarea de a revizui 
toată Constituţia şi de a realiza tot programul blocului. 

Astfel doi ţerănişti întră în guvern. 

Menţin hotărârea de a candida la Cameră contra lui 
Goldiş, pentru a demonstra şi a da o nouă garanţie contra 
acelor cari urmăresc disolvarea. Bujor ştie planul mieu, 
dar, evident, nu mai pare a-i dori realizarea aşa de mult 

ca ieri, Ceilalţi îl gâcesc. Basarabenii şi Mihalache îmi 
oferă prezidenţia Camerei. 


Nistor îmi spune cum Sa făcut întrarea lui Averescu. 
Seara, puţintel înainte de prestarea jurământului, Vaida a 
desăvârşit înţelegerea cu generalul, pe care l-a prezintat 
colegilor. Aceştia au rămas tăcuţi, pe când Averescu pri- 
via triumfător. 

— Când toţi tac, a spus el, o zicală pretinde că un o- 
îiţer de cavalerie plăteşte. 

Jar Inculeţ: — Proverbul rusesc spune că se naşte un 
prost. 

S'a făcut jurământul. La începutul şi la sfârşitul ceremo- 
niei, Regele, care părea trist, a luat la o parte pe general 
şi i-a vorbit în deosebi. 

A doua zi, la gară, petrecând pe Regele care pleacă la 
Sinaia, Averescu a fost sondat în ce priveşte nevoia de a 
primi un program. S'a apărat: Cum să ţie el sama de 
partide şi curente! — Dar e Parlamentul... — Dar ce mi-e 
mie Parlamentul? 

A urmat sforţarea comună; Vaida a fost inştiinţat că 
merge înaintea unui vot de blam. 


+ 


Seara, Sever Dan şi secretarul lui Manin vin să mă în- 
trebe dacă votez la Prezidenţia Camerei pe Goldiş, ceia 
ce ar îi datoria mea ca membru al blocului. Arăt că mam 
luat nicio îndatorire în această privinţă. Şi-mi exprim indig- 
narea pentru pactarea cu Averescu şi felul cum am fost 
trataţi noi. Dan pretinde că e un act de mare înţelepciune 
politică, după cum se va vedea în program. 

+ 

Goga are atitudinea unui om foarte ocupat: a declarat 
că nu se mai gândeşte la Consiliul de miniştri, ci numai la 
problemele departamentului său. 


> 


După o luptă grea, alegerea mea ca preşedinte a Ca- 
merei. Goldiş, opus de Ministeriu, a avut numai 15 voturi 
mai puţin. Maniu a lucrat continuu contra mea. Mulţi Ba- 
sarabeni s'au abținut, —intre dânşii şi cei din Ministeriu— 
pentru a nu strica armonia. 


11 Decembre. 


Am ţinut să asigur în margenea putinţei mele dăinuirea şi 
demnitatea Camerii. 

La Regele. El ar dori să se menţină guvernul, dar asi- 
gură că n’a vorbit nimănui de disolvarea Camerei. Mă 
acuză de prea multă susceptibilitate. Ii arăt ce am făcut la 
laşi pentru el şi Dinastie şi-i amintesc de Goga şi Lucaciu, 
„republican“ de atunci, de Averescu, cu pronunciamentele, 
care, prezintând ieri pe Rege ca pe un nou Abdul-Hamid, a 
ajuns la situaţia de ministru de Interne a Coroanei. 

N'are nicio preţuire pentru omul politic Goga. Pe Ave- 
rescu îl crede totuşi mai loial decât pe Take Ionescu. A- 
cestuia îi atribuie şi campania în chestia prinţului Carol. 
I se pare că s'a făcut rău întroducând pe Costa-Foru în in- 
timitatea Prințului. 


* 
La Cameră multe comunicări în interesul ţeranilor. 


E i 


Am văzut pe Vaida, dar e bolnav în pat. N'are nicio 

ştiinţă despre demisia lui Averescu sau Goga. Cel d'intâiu se 
crede jignit de ce am spus eu m discursul de după alegerea 
ca preşedinte cu privire la „anarhie“ şi „dictatură“. 


* 


Averescu adună pe ai săi pentru a li spune că îuziu- 
nea cu Ardelenii e aproape gata şi se felicită de „noile 
contingente“ ce-i vin. Take Ionescu, şi el, se oferă pentru 
guvern, în total sau în parte. 


12 Decembre. 


Sedinţă furtunoasă la Cameră. 

Un Bănăţean, Păsuică, aduce înainte neregulele, abuzu- 
rile şi alte neajunsuri din Ardeal. Consiliul Dirigent e ata- 
cat cu violenţă. Răspund pe rând: O. Goga, foarte slab, Vlad 
şi Bontescu. Păsuică se apără, apoi Imbroane, vorbind pentru 
Banat, face ca fratele lui Goga să apostrofeze pe adver- 
sarii săi liberali: „iată cine aplaudă'“. De aici scandal — a- 
proape o bătaie. Am şi eu o parte din izbucnirile sălbatece 
ale liberalilor, pentru ca în urmă Mârzescu şi Banu să vie 
să se scuze. 

Au pus şi pe socialişti în Comisiuni. N'au primit. Am 
profitat de orice prilej să li arăt că nimeni mare contra 
lor prejudecăţi sau resentemente. 

La urmă, fiind vorba de data când Vaida poate veni, am 
afirmat că, oricari-i pot fi colaboratori, îl voiu susţinea. 


* 


Dimineaţa, cu Bujor, am fost la Vaida pentru a-i semnala 
declaraţiile lui Averescu. El nu ştie nimic. Tocmai stătea 
se între în Consiliu. 

Maniu, la care m'am dus apoi, şi-a destăinuit gândul. 
Vol. Il 19 

Vrea să facă din partidul său unul „regnicolar“, cu pro- 
gram nou, şi să între cine o vrea. I-am arătat că nici noi 
nu-l băgăm în partidele noastre, dar nici în partidul lui nu 
ne inscriem. Blocul este, este programul lui; prin desvolta- 
rea organică firească, se poate avea partidul. Alfel, e 
trudă zădarnică. 


+ 


R. Brandsch, şeful Saşilor, ar vrea să ştie în ce chip ar 
putea face ei apropiatele declaraţii necesare. Se bucură că-i 
recunosc dreptul de a le face în limba sa, adăugând că mar 
îi oportun. 

12 Decembre. 


Toma Dragu, hotărât să provoace un scandal în Camera, 
vine cu declaraţia prin care socialiştii nu recunosc legalita- 
tea alegerilor, fiinţa morală a Parlamentului, şi atacă sta- 
rea de lucruri din provinciile alipite. Reuşesc a potoli protes- 
tările indignate. 

Rog pe Brandsch să facă declaraţiile lui asupra alegerilor. 

Urmează un şir întreg de asemenea acte, din partea Ru- 
tenilor din Bucovina, a Slovacilor din Bechiş-Ciaba, a mino- 
rităţilor din Basarabia, în numele cărora vorbeşte Melic- 
sohn. Şedinţa s'a desvoltat ca o mare manifestaţie a drep- 
turilor noastre naţionale. 

13 Decembre. 


Seara, Vaida vrea să mă vadă. Imi arată demisia lui A- 
verescu, care învoacă nevoia unui Guvern tare, spriji- 
nit pe un Parlament unic. Alegerea de preşedinte a Came- 
rei a dovedit ce şubred e blocul. S'au adaus declaraţiile mele 
făcute Presei, în anticamera preşedintelui. Consiliului (e vorba 
de cuvintele pe care mi le-a smuls şi răstălmăcit un repor- 
ter al „„Adevărului“). Invoacă şi caracterul prea larg al 

cererilor agrare din partea ţerăniştilor, cari s'ar fi ales abu- 
zând de numele lui. 

Vaida, întrun răspuns încă neexpediat, citează şi cererea 
generalului de a i se da locuri de miniştri pentru Arge- 
toianu şi Negulescu, precum şi încă pentru unul. Averescu e 
dispus acuma să însărcineze doar pe altul cu conducerea ne- 
gociaţiilor. 

Vaida îmi cere să-mi dau demisia din Prezidenţie, pentru 
a fi reales (Averescu face socoteală că reprezint doar 
treizeci şi trei la sută din Cameră). Refuz, din motivele ce- 
lei mai elementare demnități personale. Se pot găsi alte 
forme de lămurire. 

Plec, lăsând acolo pe Bujor, Mihalache şi Borcia, în dis- 
cuţie deosebită. 


14 Decembre. 


La Regina. Imi pare că m'a primit rece. Vorbesc de con- 
diţiile alegerii mele, de demisia lui Averescu. Se rezervă şi-i 
spun că am observat rezerva. Imi declară că mare cunoştinţa 
împrejurărilor legale, ca una care nu se amestecă în aface- 
rile publice, de când viaţa constituţională a fost oprită. 
Trecem la dureroase chestiuni de familie. 

Inştiinţează pe Regele, care vine. Nu se aşează pe scaun. 
Stăm în picioare. Aflând demisia lui Averescu, se opreşte 
şi priveşte lung pe fereastă. Găseşte că este un lucru foarte 
neplăcut. Caută un ministru de Interne. Ii vorbesc de d-rul 
Lupu: nu pare a găsi plăcere în această propunere. 


* 


Seara, întâlnire la un ceaiu cu deputaţii germani şi un- 
guri. In acest timp Vaida şi Maniu aveau adunarea comitetu- 
lui lor executiv în chestia demisiilor. Sever Dan şi câţiva 
Ardeleni veniseră la ceaiu, Ei asigură că şefii lor, a căror ac- 


292 N. IORGA 


țiune pare să obosească pe unii din membrii partidului, ar fi 
gata să rupă alianţa cu Averescu. 


15 Decembre. 


Bujor vine să întrebe ce este de făcut faţă de zăbavile 
fără termen ale lui Vaida. li recomand o consfătuire a ma- 
jorităţilor la Cameră. Pare a o primi; merge la Vaida ca să-i 
arate convocarea. Şi — nu mai vine. 


In şedinţă continuă discuţia cu privire la Căile Ferate. 
Socialistul Oprescu arè accente energice, aducând fapte. 
E aplaudat, une ori, de toţi. 


* 


Se vorbeşte de o scisiune între Ardeleni, „cari ţin conci- 
liabule fără sfârşit. Madgearu vine să mă întrebe dacă aş 
admite pe cei patru miniştri averescani pe cari caută să-i 
impuie generalul. li răspund că nu mă privesc persoanele. 
Sunt hotărât să păstrez aceiaşi atitudine ca şi până acum 
în ce le priveşte. 

Madgearu mă asigură că popularitatea lui Averescu în 
toate judetele din Muntenia e foarte reală. La Turnul-Mă- 
gurele, cu toate asigurările date înaintea publicului că ţeră- 
niştii nu sunt de ai lui „Averescu“, ţeranii de pe şosea fă- 
ceau din ochi la dânşii şi li ziceau că „numai aşa se fac“. 


Dimineaţa a fost la mine colonelul canadian Boyle şi 
colonelul Condeescu, care de cinci luni e pe lângă Prinţul 
Carol. Condeescu spune că Prinţul a avut o misiune de 
guvernator militar în părţile de la Miskolcz după ce condu- 
sese la Gödölö un detaşament de cavalerie. La Bistriţa ia 

masa cu ofiţerii, lângă fruntaşi din localitate cu soțiile 
şi fetele lor. Se joacă şah, dame, biliard. Pe la zece şi 
jumătate Prinţul merge la culcare. 


Li 


Seara, amiralul Bălescu îmi arată actul anchetei din 
1916 cu privire la marină, pe care o găsia un haos anarhic, 
în care singura deosebire față de regimul hamidian era că 
şefii, în loc de a se ucide, se dezonorau reciproc pentru ca, 
apoi, să-şi întindă, amical, mâna. 

Regele a cerut atunci lui Bălescu să ia conducerea pen- 
tru a purifica, închizând era Eustaţiu-Negrescu. 

Acuma Francezii propuneau — în dorinţă de a face din 
marina noastră o avangardă a celei aliate şi o putere co- 
respunzătoare cu calitatea noastră de a doua forță în Ma- 
rea Neagră — să ni vândă nişte vase, aduse pe Dunăre 
supt pretext de a reprezinta Franţa şi a păzi pe Bulgari; 
lucrul era şi iscălit, dar, ivindu-se conflictul cu Aliaţii, Văi- 
toianu şi-a şters iscălitura şi de pe învoiala cu privire la 
curățirea de mine a Mării Negre. Brătianu era de părere 
ca Aliaţii „că curăţe dacă li trebuie“. Vasele franceze stă- 
teau să plece; generalul Răşcanu, ministrul de Războiu, fă- 
găduia o ultimă încercare în Consiliul de miniştri. 

Englezii fac oferte şi mai favorabile: un mare vas modern 
şi torpiloare, vândute pe un preţ de nimica toată, ca „fier 
vechiu“. Negocierile urmează. 


16 Decembre. 


Vaida îşi ceteşte declaraţia, impresionantă. După o întro- 
ducere istorică, care putea lipsi, o energică afirmare a drep- 
turilor Parlamentului şi o expunere sinceră a programului. 
Cu dibăcie arată că, dacă suveranitatea ţerii a fost atinsă, 
la iscălirea păcii cu Germania, mai mult decât un tratat 

e vitalitatea naţională. Mulţămeşte lui Averescu pentru că 
l-a ajutat la semnare. 

Tărăgănat, stăruitor, artificial şi artificios, Brătianu pre- 
zintă o expunere istorică, une ori întreruptă de vijelii din 
sală şi furios aprobată de ai săi. Va continua. Il aplaudă 
şi Cuza şi Zelea. 

Seara, Consiliu de miniştri. Lipsă de hrană din cauza 
samsarilor. Veteranii vreau să demonstreze contra mea! 
Vaida simte nevoie să aibă la îndemână trupe pentru ziua 
de 13/26 Decembre. 


19 Decembre. 


Brătianu continuă. Încurajat de rezultatul „punerii în 
scenă“ din şedinţa precedentă, are accente dârze. E un ade- 
vărat proces făcut Aliaților, cari, evident, au şi ei greşelile 
lor faţă de ţară. 

Dau cuvântul lui Marghiloman. Foarte dibaciu, une ori" 
sincer şi duios, acela care îşi zice „cânele de pe treptele 
Tronului“ a făcut un discurs meşter, bine primit, pentru 
a se aminti Regelui şi a se oferi blocului. 

Cuza citeşte declaraţia noastră şi adaugă părerea lui 
personală, foarte aplaudată de liberali. 


18-20 Decembre. 


Discuţia urmează. Goga apare la tribună pentru a fi 
adesea deconcertat de întreruperile foarte îndrăzneţe şi iri- 
tante ale liberalilor. Două zile, Madgearu expune laturea 
economică a legăturilor cu Aliaţii. 

La Senat Pherekyde e întrerupt de Vaida, când amintia 
că Regele a primit o coroană suverană; se provoacă un 
imens tumult. Se strigă: la Sibiiu! Vaida intervine ener- 
gic şi impune adversarilor săi. 

Sâmbătă seara, avem cea d'intâiu întrunire a majorităţilor. 

Maniu mo vede bucuros. Vaida recomandă o atitutidine 
disciplinată faţă de liberali. Cuza insultă majorităţile, spuind 
că trebuie o învăţătură în fiecare zi, că sunt mameluci, că 
mavea niciun rost să se vorbească, — după Brătianu —, 
de chestia externă. El anunţă apropiata desfacere a „aşa- 
zisului bloc“ şi posibila cădere a Guvernului. 

Vlad îi răspunde violent. Părerile lui Cuza nu află ră- 
sunet. La sfârşit insistă asupra necesităţii unei solidarităţi 
bazate pe sacrificii reciproce, care nu poate să aibă a îace 
cu atitudinea unor mameluci. 

Adrien Blanchet, membru al Institutului Franciei, îmi 
anunţă alegerea mea ca membru corespondent. 

+ 


Cambon recunoaște că, față de refuzul perzistent pe 
care îl opunea Brătianu, noii miniştri arată o vădită bu- 
năvoinţă. 

21 Decembre. 

Conduc la Radu-Vodă şi la Cotroceni un număr de par- 
lamentari, mai ales Bucovineni, Ardeleni, Basarabeni şi 
dintre naţionalităţi. Saşii admiră frumoasele sculpturi şi lu- 
crurile turnate în metal. 

Regina ne poiteşte la ceaiu şi are prilej să vorbească 
fiecăruia. Ii semnalez pe aceia cari au mai multă înfluențä 
politică sau de cari regalitatea trebuie să se apropie mai 
mult. Reprezintantul Slovacilor repetă cererea ca ai săi să 
nu fie părăsiţi în mânile Ungurilor. 

Intre cei de față este Arhimandritul Filaret Mustea, tre- 
cut de optzeci de ani. Fusese ales episcop, dar Ungurii nu 
l-au întărit, 

In drum episcopul Cristea şi Nicolae Ivan se plâng că 


Uniţii acaparaseră în Ardeal totul. 
+ 

Seara o conferinţă a mea la „feministe“ în sala Senatu- 
lui. Asistă şi Regina, care imi spune că vrea să încurajeze 
mişcarea, de şi nu e pentru exagerări. 


22 Decembre. 


Discurs al lui Maniu, spus încet, dar hotărât. Caută a 
mulțămi pe toată lumea. Perspectivele se deschid către un 
Ministeriu Naţional. 

23 Decembre. 


Vorbeşte Pangrati, cu destăinuiri din propria sa activi- 
tate la Paris. Greşeşte spuind că în Cameră nu e iubire pen- 
tru armată. Scandalul e imens. Suspend şedinţa. La redes- 
chidere Pangrati povesteşte incidente ale negocierilor şi e 
ascultat cu atenţie. Lupu, răspunzând violent, e întrerupt des 
de liberali. 


Răspunsul la Mesaj este încredinţat lui V. V. Haneş. El 
admite să redactez eu o formă potrivită cu bunele tradiţii. 
Comisiunea, după intervenţia lui Goldiş şi Tăzlăuanu, o re- 
fuză. Cutare Basarabean o cere mai „simplă“. Trebuie in- 
tervenţia lui Vaida şi Vlad ca să se accepte răspunsul 
mieu ca o „bază“. Cu Goldiş în frunte, oamenii rămân două 
ceasuri ca să-l „simplifice“. Părţi dintre cele mai cu înţeles 
au fost eliminate. 


La laşi 3.000 de oameni au ameninţat în Primărie, 
pentru lipsa celor de nevoie traiului, pe un biet ajutor de 
primar. 

+ 


Vorbesc lui Maniu de politica lui dibace. Se poate să se 

prindă în mreiele ei, cum s'a prins şi Brătianu, pe care l-a 
răpus şi orgoliul. 
* 


La Senat, Vaida provoacă, intenționat, scene violente cu 
liberalii. 
24 Decembre. 


Liberalii devin tot mai agresivi. 

Astăzi Duca a avut față de mine cea mai arogantă a- 
titudine. 

Vaida a vorbit domol, pacific, lăudând pe toți şefii ve- 
chilor partide. Mie, după cererea Camerii, îmi dă doar 
un certificat cultural. 

Brătianu vine cu destăinuiri, multe dintre ele stricătoare 
terii. Combatând pe Marghiloman, provoacă cererea aces- 
tuia de a vorbi în chestiune personală. Vasile Lucaciu, 
Tăslăuanu, Goga pregătesc o manifestaţie contra „,trădăto- 
rului“. Melodramatic, Lucaciu cere să vadă pe Marghiloman. 
„Aici e?“ Marghiloman nu se intimidează de loc. Lucaciu 
iese strigând: „O, o, trădătorule, trădătorulel!“. Discursul, 
care urmează, al lui Marghiloman e o superbă pledoarie 
pro domo. Denunţat că uneltia pe furiş, cu dânsul chiar, 
Marghiloman, cu Nemţii, Brătianu părăseşte o clipă zâm- 
betul de despreţ şi sfidare. 


* 


Greviştii de la tramvaie atacând pe colegii lor şi lovind 
armata, s'a tras cu mitraliera. Sunt câţiva răniţi. Socia- 
liştii au făcut tumult în Cameră. 


> 


După şedinţă, într'un colţ, Maniu, Vaida şi — Brătianu. 
Maniu avuse, înainte de a vorbi acesta, un ceas de sfă- 

tuire cu dânsul. Brătianu i-a lăudat tactul în acelaşi timp 
când îşi rădea de Vaida. 


25 Decembre. 


Brătianu sa plâns îndelung lui Vaida pentru că ar îi 


trădat o lungă colaborare. 
* 


La Cameră socialistul Cristescu ridică, în termeni liniştiţi, 
de şi cu propuneri inaccesibile de sancţiuni imediate, chestia 
incidentului sângeros din Iaşi. Vaida răspunde prevenitor, 
cu consideraţii care condamnă lupta de clasă. 


+ 


Urâtă afacere a validării lui Cocea se validează în şe- 
diņnțä secretă. 
$ 


La amiazi Vaida mă face să vin la dânsul pentru a-mi 
spune că Regele vrea ca ministru de Interne pe I. Cămă- 
răşescu, care È se pare om capabil: acesta primeşte. Nu e 
nici takist, nici liberal, ca unul care a servit la Silistra 
supt două regimuri. Inculeţ venise la mine pentru a-mi 
vorbi de aceiaşi încercare, 

Declar lui Vaida că, oricare ar fi rezervele mele perso- 
nale, accept. 

Seara, aflu de la Vaida că viitorul ministru de Interne 
a venit zguduit dintro conversaţie cu Take Ionescu şi, 
după o nouă convorbire cu Regele, a declarat că nu poate 
primi fără o garanţie a şefilor de partide că nu-l vor „sa- 
bota“. Deci:sa isprăvit şi cu el. 


+ 


Intrunirea majorităților la oarele 9 seara. Țerăniştii sunt 

foarte supăraţi că nu se numesc prefecţi dintre ai lor. Bu- 
jor crede totul pierdut. Li explic greutăţile situaţiei pentru 
Ardeleni şi-i sfătuiesc să nu facă în folosul lor vechea po- 
litică a prefecturilor. 

Prezidează Saftu, care mi-a cerut să-l susțin la Mitro- 
polia ardeleană contra lui Bălan. V. V. Haneş vorbeşte 
de discordia din Ministeriu. Madgearu cere activitate. Un 
profesor face „teoria prefectului“. Un Ardelean ar voi să 
se crească numărul învăţătorilor. Un deplorabil haos... 

Intervin pentru a lămuri. Trebuie încredere în noi şi nu- 
mai în noi, şi activitate. Altfel suntem pierduţi între intri- 
gile celor de ieri şi primejdiile ce le pot crea cei de mâne. 

Vaida, foarte enervat, într'o rece formă tăioasă, se plânge 
şi de majorităţi şi de „d-nul prezident“, care i-ar fi dat 
un vot de blam. Rectific hotărât; i-am pus totul la dispo- 
ziţie, nu i-am cerut nimic. Dar eram dator să-i arăt ce 
cred majorităţile. Cum Vaida vorbeşte şi de „„pleasna“ ce 
i-aş fi dat-o cândva în polemicile dintre noi, explic că ele 
se referă la diferenţele în chestia externă, el fiind cu Aus- 
tria ca patronă, eu cu încrederea în noi, care a biruit. 

In particular, îi spun că sunt gata să trag toate conse- 
cinţile din această neînțelegere: cărţile mele mă aşteaptă 
de mult. 

Vaida mă invită la un Consiliu de miniştri. 

Expune situaţia desperată a Statului, ruinat, fără autori- 
tate. De ziua de „13 Decembre“ a socialiştilor se teme. In- 
trigile continuă contra lui. E obosit. Se gândeşte la... un 
Consiliu de Coroană. 

li declar că o asemenea măsură e dezastroasă. Se se 
numească ministrul de Interne şi prefecţii. Funcţionarii, des- 
gustaţi de politicianism, sunt gata să ajute. Propun din 
nou, sprijinit de Mihalache şi, mai molâu, de Bujor, pe d-rul 
Lupu. Vaida se îndoieşte de dinasticismul acestuia. Apoi 

pare a ceda. Va întreba pe ceilalţi miniştri şi pe urmă pe 
Rege, căruia şi eu i-aş putea vorbi. 

Aşa se termină o dureroasă întrunire. Incotro mergem, 
Doamne, cu atâta neincredere, şovăire şi teorie?... 


Li 


Generalul Răşcanu, pe care singur Inculeţ îl apără, n'a 
asistat. In conflictul cu Cartierul, atacat violent de Vlad, el 
cere acestuia rectificări. Prezan a demisionat: ar fi „omul 
lui Brătianu“. Vaida spune că în Ardeal nu se poate res- 
tabili comunicaţia atâta timp cât va porunci Cartierul. 
El acuză armata că se poartă rău. Invăţătorii sunt izgoniți 
din casele lor de ofiţeri. „Mai rău ca supt ocupaţia nem- 
țească.“ 


26 Decembre. 


Am fost la generalul Răşcanu. Imi explică ce a fost cu 
Vlad. Ministrul a schimbat la Senat textul declaraţiei pe 
care o primise. In ce priveşte propunerea mea de a se numi 
d-rul Lupu ca ministr ude Interne, Răşcanu e de aceiaşi 
părere, 
` In materie de demobilizare, el o vrea treptată. Crede 
că un atac al lui Horthy poate fi răspins. In ce priveşte pe 
Denichin, în momentul de faţă nu mai e primejdie. 


Li 


Marincovici, fostul ministru sârb la Bucureşti, acum 
ministru de Culte, a venit la Bucureşti ca informator. 
înainte de a sosi noul ministru — căci Nastasievici a fost 
rechemat la Ministeriu, —, care va fi lancovici, fost la 
Madrid. Ori, cum doreşte Marincovici, Ciolac Antici, fost 
la Sofia. 

Situaţia din Serbia i se pare că samănă cu a noastră. 

Progresiştii, acum la putere, au de luptă cu radicalii, cari 
nu se pot deprinde cu ideia că ei, cari au guvernat până 
acuma, pot fi înlocuiţi la cârmă. 

Arată un mare năcaz pe Brătianu. I se pare omul care 
„a făcut cel mai mare rău ţerii lui“. Pe Vaida îl judecă alt- 
fel (Vaida îmi va spune că a vorbit cu Marincovici, nu de 
chestia Banatului, care nu e susceptibilă de negociaţii, 
ci de nevoia unor relaţii bune, dar, mai în glumă, mai în 
serios, despre Banat i-a zis că se va rezolvi cu vremea, 
ori în pace, ori altfel). 

Făcând apel la mine, îi spun lui Marincovici că orice 
om politic român, de aş fi chiar eu, care ar ridica această 
chestie a Banatului în alt sens decât acel admis definitiv 
de opinia publică, ar îi lapidat în piaţa publică. S'ar putea 
însă înţelege Bănăţenii, chestia fiind şi locală: o conierinţă 
a deputaţilor bănăţeni din Belgrad cu deputaţii bănăţeni 
din Bucureşti. — Şi dacă sar ajunge la o ruptură? — 
S'ar putea începe negociaţii între episcopii români şi sârbi, 
şi unii şi alţii având şi datorii dincolo de hotarele actuale. 
S'ar putea folosi excursia pe care o proiectez pe Dumi- 
necă la Cernica pentru a face el cunoştinţa lui Cristea. Ma- 
rincovici primeşte. 

Are aceiaşi ură contra Bulgarilor. Ei sunt prea puţini ca 
să aibă un adevărat Stat. Fatalitatea istorică va reduce Bul- 
garia la situația de Danemarcă a Balcanilor. 

Cum e ziua aniversării socialiste de „13 Decembre“, 
el spune că în Serbia ţeranii sau opus la greve orăşeneşti, 
amenințând că vor flămânzi pe acei cari le provoacă. 


* 


Generalul Pâtin era de față. Când Marincovici a spus că 


say a a 


daugă: „Rădăcini nu se prind decât în pământ bun“. 

Ieri s'a confirmat alegerea mea ca membru al Institutu- 
lui Franciei. Consiliul de la College de France mă chiamă 


pentru patru până la opt conferinţe. 
* 


După-amiază discursuri la Mesagiu. N. Balănescu vor- 
beşte în numele liberalilor, şi-i răspunde, cu lauda libera- 
lilor de ieri şi de azi, învățătorul Mrejeru. 


+ 


Prințul Carol îmi cere să iau act de declarația sa că 
renunță. la drepturile sale de Moştenitor al Tronului. 

Merg imediat, în această șeară chiar, la Regină, pe care 
o aflu cu Regele. li spun că Vaida se ţine pe punctul 
de vedere al anulării căsătoriei de la Odesa. Curioasă inter- 
venţia colonelului canadian Boyle, care stăruie să admit 
interpelarea, în această chestie delicată, a lui Costa-Foru. 

Refuzul mieu e absolut. 

Reginei îi arăt, în înţelegere cu Vaida, că am putea vi- 
zita amândoi pe Prinţ la Bistriţa. 

Iau cina cu Regele singur. Se simte obosit. De atâţia ani 
nu a avut altă recreaţie decât recenta vânătoare în Se- 
cuime, despre ale cării locuri frumoase vorbeşte cu entu- 
ziasm. 

27 Decembre. 


La Cameră, Inculeţ repetă istoria Unirii Basarabiei, adău- 
gând consideraţii, jignitoare pentru Regat şi în special pen- 
tru noile partide, asupra duşmăniei care ne desparte şi 
care a cerut o neapărată guvernare prin Românii din Re- 
gat. Istrate Micescu, din partea liberalilor, vorbeşte, sonor şi 
teoretic, de politica economică a lui Vintilă Brătianu, şi e 
foarte mult aplaudat de ai săi. 

* 

Vaida mă întreabă asupra alegerii de Mitropolit a lui 

Cristea. Marele Colegiu trebuie să se adune Marţi seara. 
* 

D-rul Lupu, după ce a făcut către mine declaraţii că 
ține la Dinastie şi la armată, a fost numit, „pe garanţia 
mea şi a generalului Răşcanu'“, ministru de Interne. E pri- 
mit în Cameră cu aplause mari, şi se arată foarte mişcat. 


28 Decembre. 


Excursie la Pantelimon, Cernica şi Văcăreşti. lau parte 
Răşcanu şi Cristea. Cel d'intâiu crede că alegerea mea ca 
prezident a salvat Parlamentul de disolvare. Cu disolvarea, 
„13 Decembre“ ar fi dat o revoluţie. Răşcanu crede că 
demobilizarea treptată va mulţumi opinia publică fără a 
compromite siguranţa perii. 

La Văcăreşti Cristea, Imbroane văd pe Slavici. Acesta 
aminteşte rolul său cultural şi politic în unire. El a spus 
întâiu că „de la Bucureşti răsare soarele“. Aşteaptă libe- 
rarea: altfel va mai face patru ani. Nu pare slăbit. Lui 
Arghezi îi dau mâna, cu vestea apropiatei liberări. El a fost 
numai un instrument. Lui Slavici, iniţiatorul, nu i-o dau. 


29 Decembre. 


Strălucită proclamare legală a Unirii româneşti. Nicio- 
dată de la 1859 încoace o Adunare românească ma avut 
o zi aşa de mare, Simt fericirea nespusă de a îi prezidat-o. 

Discuţia la Mesaj se suprimă, după însăşi cererea re- 
prezintanţilor opoziției. 

La Senat lucrurile se desfăşoară cu mai puţină viaţă. 
Bujor e bolnav pentru că „situaţia“ la Iaşi i s'a dat lui Cuza. 

Cu greu conving pe Regele, luat în pripă de împrejurări, 
că trebuie să primească mâne chiar delegaţiile Parlamen- 
tului că Adresa. Merg la Cotroceni cu Vaida. 

Vedem şi pe Regina. Ea stăruie în părerea exprimată 
mai înainte în chestia de familie. 

După rugămintea mea vine şi princesa Elisabeta. La 
întrebarea mea dacă i-a fost dor de ţară, spune: „Ba înca 
cum!“. A călătorit în Italia şi Elveţia, făcând studii de 
artă, 


30 Decembre. 


Şedinţă rea la Cameră: revanşa pentru ieri. Cristescu 
ceteşte declaraţia socialiştilor, ca parte a Internaționalei, 
contra Unirii făcute fără plebiscit. Camera face un zgomot 
enorm. Vaida răspunde lung, prea lung, arătând ce au fă- 
cut socialiştii din Ungaria pentru a ajunge la deziluzii pe 
care le pot aştepta şi cei de aici. Se amestecă şi averescanul 
C. C. Brăescu, iritând pe adversari cu declaraţiile despre 
nelegalitatea adunării. Cuza intervine, şi se discută trece- 
rea lui prin Liga Poporului. Brăescu destăinuieşte că el, 
Cuza, a scris actul de colaborare cu Take Ionescu. Cuza 
întreabă pe liberali dacă fac intrigi cu Averescu con- 
Eu însumi, pomenind, după cetirea răspunsului regal la A- 
tra existenţei Camerelor; Vintilă Brătianu e silit a tăgădui. 
dresă, de convorbirile Regelui cu deputaţii, am veştejit aceste 
intrigi, afirmând că România Mare nu tinde să fie un 
„mic Bizanţ“. 

Se votează legea, impusă de Anglia, a „vagoanelor bri- 
tanice“. Vintilă Brătianu loveşte în Aliați, ajutat de Pan- 
grati. Bontescu susţine că a-şi îndeplini datoriile contrac- 
tuale este pentru România, capabilă de a o şi face, o con- 
diţie neapărat pentru creditul ei. Legea trece la limită. 


* 


Regele ne-a primit dimineaţa cu un discurs vibrant, 
foarte dur față de Aliaţii, călduţ față de noi. Era prezent 

şi Marghiloman, pe care l-am găsit acolo. Regele i-a vorbit 
mult timp. 

Un ţeran din Basarabia a spus Regelui cum „a săpat ca 
viermele“ la tronul țarist. Regele i-a răspuns: „Cred că nu 
vei mai săpa alt Tron“. Săteanul, întitulându-l „Tu“ şi „Re- 
gele jerănesc“, i-a spus că ai lui îl susţin „cât va fi cu 
poporul“... Luăm mai mult în glumă această scenă ne- 
plăcută. 

+ 


Seara adunarea majorităților pentru alegerea de Mi- 
tropolit. Preoţii noştri nu vor pe Cristea, ci pe Nazarie sau 
pe Vartolomeiu... Guciujna, preot basarabean, înfluențat de 
Dionisie de la Cetatea-Albă (Nicodim pleacă de la Chişi- 
nău), vorbeşte răstit de consultarea „poporului“. Propunerea 
lui Cristea o face Goldiş, susţinut apoi de Borcia, ca mi- 
nistru de resort. Şi Nistor dă explicaţii. Şedinţă penibilă 
prin insuficienţa celor de faţă: Guciujna credea că mâne se 
reia discuţia, iar Vlădica Papp, care prezidează, pune la 
vot amânarea)!... 

31 Decembre. 


Şedinţă de legi trecute în pripă. Proiectul pentru aprovi- 
zionare e aşa de rău redactat, încât a trebuit să fie retras. 
Se va lucra administrativ. Mihalache asigură că Băncile 
Populare, care au lucrat şi până acum, pot lua situaţia de 
la Direcţia Aprovizionării. Recomand o mare grijă în a- 
ceastă înlocuire a unui organ prin altul. 


Discuţie între miniştri cu privire la numirea profesorilor 
universitari din Cernăuţi. La primăria Capitalei, contra lui 
Musceleanu, propus de Lupu, are şanse d-rul Gheorghian. 


* 


Vol. îl 20 

Regele doreşte să se vorbească de cazul prinţului Ca- 
rol. Vaida a primit un memoriu în acest sens. El trebuie 
să provoace o interpelare ca să poată răspunde. Sunt şi 
acum contra acestei păreri. Maniu crede şi el că n'ar fi bine. 
Găsesc mijlocul de a întroduce declaraţii asupra caracterului 
de Moştenitor al Prințului şi asupra datoriilor lui către Țară 
în cuvintele de urare înainte de a se lua vacanţa. 

Anunţând aceasta Reginei, ea rămâne la părerea că ar fi 
zădarnic, 

+ 


In declarațiile de la sfârşitul şedinţei am adus şi încre- 
dințarea că vom continua opera pentru care suntem aleşi. 
Dar legăturile lui Averescu cu Ardelenii continuă. 

Miron Cristea a fost ales azi Mitropolit Primat. A vor- 
bit cu mai puţină energie de cum se aşteaptă. 


* 


Episcopul Nicodim şi-a dat demisia din Vicariatul basa- 
rabean. Atribuie toate dificultăţile intrigilor lui Dionisie de 
la Cetatea-Albă. Intervin ca să nu i se dea acestuia moş- 
tenirea lui Nicodim. 

+ 


Vaida îmi vorbeşte de o dotaţie pentru noul Mitro- 
polit Primat. 


1920 


Z-iu lanuar. 


Investirea episcopilor la Palat. Regele ţine o cuvântare 
foarte frumoasă şi bine sprijinită pe fapte. Mitropolitul Pri- 
mat e demn, şi se înfăţişează deosebit de frumos în costumul 
lui cu Sf. Constantin şi Elena cusuţi pe mătasa roşie. Episco- 
pul de Arad ceteşte cu greu un discurs mereu îndreptat; 
spune că „aleargă cu picioare vesele“ către Rege pentru că 
el şi ai lui au dorit de mult un Suveran de „limba şi de 
legea lor“. Intre ei doi, Repta, foarte bătrân, tremurând, 
spune în câteva cuvinte şoptite respectul lui către Rege. 

La Mitropolie slujba înstalării. Arhiereul Ciosu ţine o 
cuvântare ascultată în dezordine. In Palatul metropolitan cu- 
tează a vorbi întâiu Chiricescu, care grăieşte din Scripturi. 
Borcia face o bună impresie cu un discurs îngrijit redactat, 
pe care îl ceteşte. Adaug câteva cuvinte dispre datoria cul- 
turală a Bisericii şi despre drepturile ei, pe care trebuie 
să şi le reia. Preoţimea se oferă pentru colaborare. Şi 
aici ca şi în biserică noul Mitropolit găseşte cuvinte potri- 
vite. Dar, necunoscând omul, încredinţează lui Chiricescu 
creşterea clerului de mâne. 

+ 


Vaida îmi arată în ce stadiu se găseşte conflictul dintre 
Vlad şi Marele Cartier. Şi el crede că acesta împiedecă 
orice bună administrație în Ardeal. Nu se poate tolera ce 
sa făcut contra unui ministru. Mai curând demisionează. 
Imi cere să intervin personal la Prezan. 

La 5, merg la acesta. Intrebuinţez toate mijloacele de 
persuaziune pentru a face să se aducă scrisoarea de scuze 
a colonelului Antonescu ori să facă el această declaraţie, 
ca şef al Cartierului, prin care sar regreta incidentul. Abia 
capăt o scrisoare în care dezaprobă că Antonescu a luat 
asupră-şi o datorie de protestare care-i revenia lui însuşi: 
adaugă că-l va chema telegrafic îără să spuie că-l va sili 
să retracteze. 

Seara, la Consiliul de miniştri, Vaida nu se mulţămeşte 
cu scrisoarea, Vlad izbucneşte în manifestații mânioase. 
Generalul Răşcanu, care a fost atins şi el prin unele cu- 
vinte, ia asupra lui să împace lucrul, provocând declaraţia, 
necesară, a lui Antonescu. 

Ce griji pe o astfel de vreme! 

2 lanuar. 


Denize vine la mine. Il rog să intervie pe lângă Regele 
pentru ca penibila situaţie să ia odată un sfârșit. 
3 lanuar. 


Lucrul s'a aranjat. Antonescu a satisfăcut în scris preten- 
tiile lui Vlad, care pleacă acasă, mulţămit. 
+ 


Trebuie să plec cu Vaida la Bistrița. Regina ne primeşte 
înainte de aceasta, puindu-şi condiţiile. 
4 lanuar. 


Sosim târziu seara la Bistriţa. Maniu, care era cu noi, 
sa coborât la Cluj. Se discută cu privire la complotul or- 
ganizat de Horthy. Se va numi o comisiune pentru judecarea 
celor arestaţi. E vorba de măsuri energice, 

Nicăiri în Ardeal nu se vede un amestec mai hotărât în 
viaţa publică. Administraţia cuprinde prea multe elemente 
fără valoare, une ori lipsite de conştiinţa menirii lor. 

Asistăm la slujbă în bisericuță ortodoxă plină cu icoane 
catolice. E o biată căsulie. Credincioșii lipsesc. Uniţii fac o 
slujbă frumoasă într'o mare biserică luată de la catolici. 
Preotul, şi el un Vaida, ţine cuvântarea. 

La Arhive găsesc şi lucruri noi. Berger, tânărul arhivar 
de odinioară, e acum un om în vrâstă, director al Gimna- 
ziului. 

Vaida, care a învăţat şi el acolo, vorbeşte de trecutul 
lui şi al familiei lui. De loc dintr'un sat vecin; fiu de pro- 
prietar rural. A stat în gazdă la Saşi, şi arată copiilor lui 
casa unde a trăit anii copilăriei. 

Ca student la Viena a mers odată la Dimitrie Sturdza 
să-i ceară intervenţia pentru libertatea condamnaților Me- 
morandului. D-na Sturdza i-a vorbit foarte amabil. La 
început tot aşa şi ministrul, dar, când a aflat pe urmă că a 
fost şi la C. C. Arion, s'a aruncat asupra tânărului, repro- 
Şându-i lui că nu s'a urmat sfatul lui de a trece în România 
condamnați politici. 

Vaida aminteşte cum, odată, s'a refuzat ajutorul zis al 
Ligii Culturale, care era de fapt al Statului român, numai 
pentru că el venia de la un singur partid. De atunci s'a dat 
în numele tuturora. 

In timpul neutralității, Stere a jucat rolul unui simplu 
curier. El a căpătat declaraţia de loialitate faţă de Habsburgi 
a lui Vaida. Ziaristul Brauer i-a luat interview-ul în a- 
celaşi sens pentru „Adevărul“. El, Vaida, a crezut că ser- 
veşte astfel cauza României, nepregătită pentru a întra în 
războiu. Stere ma ţinut discursuri soldaţilor. Vaida aprobă 
atitudinea rezervată, înşelătoare a lui Brătianu. Chiar şi 
declaraţia lui că „nu vrea să rămână cu învinşii“ pe care 
mi-a făcut-o mie la Cameră în timpul neutralității (cea- 

laltă era că nu vrea să facă războiul contru opiniei pu- 
blice). Invocă din nou nepregătirea. La intrebarea: dar 
de ce nepregătirea însăşi, nu poate opune incă nimic, 

La Viena, în Elveţia, a fost necontenit urmărit de de- 
tectivi, cari voiau să-i smulgă declaraţii defetiste. Mai ales 
la întrarea în acţiune a României. 

Despre Impăratul Carol, în al cărui vagon de campanie 
ne găsim, spune că, minte slabă, îşi alegea miniştrii din an- 
turajul imediat, după sfaturile Impărătesei, care i-a dat ast- 
fel pe „Moritz“ (Esterhazy). 


Li 


Vaida merge intâiu la Prinţ şi apelează la sentimentele lui 
către ţară, cerându-i sacrificiul. Prinţul e mişcat. „De ce 
nu mi s'a vorbit astiel?“. Va răspunde când va vorbi cu 
mine, cu care e mai intim. 

Lungă conversaţie, foarte duioasă, cu Prinţul. li amintesc 
de cuvintele Reginei că, despărțită de dânsul numai prin 
Şaptesprezece ani de vârstă, vedea într'insul confidentul 
şi ajutătorul ei. Mi se făgăduieşte o revenire solemnă. 


* 


Seara, întrunire cu poporul la Casa Comitatului. Prin- 
țul asistă. Vaida salută în el pe viitorul „Impărat“ româ- 
nesc. Eu explic, la începutul conferinţei mele, că aceasta în- 
seamnă „Domn“. li amintesc de lacrimile pe care le-a vărsat 
la Putna, de îngenuncherea în 1904 înaintea simulacrului 
aceluiaşi mormânt al lui Ştefan-cel-Mare. E foarte mişcat. 
Poporul îl aclamă. 

Apoi ceaiu la maiorul Boc. Prinţul vine în odaia de a- 
lături. Vorbim îndelung. In politică, în literatură, are ve- 
deri precise şi juste. E şi el contra menţinerii Marelui 
“Cartier, — Dar Horthy? — Să vie şi-l vom bate ca şi pe cei- 

lalţi. Mă asigură de bunele sentimente pe care le au pentru 
mine toţi ofiţerii lui. Laudă pe cei doi Basarabeni dintre 
dânşii. 

6 lanuar. 

Oprire la Braşov ca să întâlnim pe Regele şi pe Re- 
gina, cari merg spre Bistriţa. 

Braşovul e mai străin ca oricând. Ofițerii noştri se pre- 
zintă rău prin cafenele. Saşii par a ne boicota. Oraşul, au- 
tonom, e numai al lor. Iniţiativa noastră lipseşte. Profesorii 
din Regat sunt neplătiţi. Administraţia noastră nare pres- 
tigiu. 

* 

Trenul regal soseşte la şase şi un şfert. Arătăm ce am 
făcut. Regele afirmă tare că-i trebuie cineva față de care să 
poată spune tot ce are pe inimă, sich auszusprechen. 


7 lanuar. 


Ziarele afirmă că Averescu a declarat Regelui că e gata să 
ia situaţia. Regele i-ar fi dat speranţe. „Românimea“ arată 
şi cum să se facă Ministeriul Naţional. Imi dă Instrucţia... 

Vaida n'are nicio informaţie. 

* 


Gheorghian a format Consiliul Comunal, fără naționaliști. 
Totuşi cu aceste condiţii îmi ceruse scrisoarea către d-rul 


Lupu, care a decis numirea lui. 
* 


La 31 Decembre am văzut pe Saint-Aulaire. Venit din 
Bulgaria, el spunea că acolo e o simplă grevă a Căilor Fe- 
rate. De aceia se mobilizase. Țeranii ajută bucuros la ce se 
pricep. Regele e inteligent şi ar îi bine intenţionat îaţă de 
Aliați. 

Este ură contra României. Contra Serbiei, aproape nu. Gre- 
cii sunt şi urâţi şi despreţuiţi. Saint-Aulaire nu crede ca 
ei să se poată menținea militar pe banda supţire a litora- 
lului. Venizelos e silit să meargă pe calea trasă de şovinişti. 

La discuţiile cu Ungurii nu crede că ar putea îi contes- 
tate hotarele actuale ale României Mari. 

Imi arată ce vreau Englezii cu ofertele lor de vase şi de 
comandant: Gurile Dunării. Ar trebui să le răspingem: 
N'avem personal, nici arsenale. Astfel de „cadouri“ ne asi- 
milează cu Turcia lui Abdul-Aziz. 


8 lanuar. 


Opoziția face un zgomot infernal în jurul apropiatei 
schimbări de Guvern şi a disolvării Parlamentului. 
Hutorizez pe d-rul Gheorghian să li spuie că orice plan 
de colaborare cu mine în Ministeriul Naţional e zădarnic, 
dar că sunt gata a lua parte la o conferinţă între partide, 
pentru fixarea unui program de necesitate naţională ime- 
diată. 
9-11 lanuar. 


Drum în Ardeal la Asociaţie. 

La Sibiiu primire oficială. Găzduire în Rezidenţă, unde, 
lângă amintirea cea mare a lui Şaguna, — cărţile, mobi- 
lele lui, — zac rămăşiţele recente ale lui Mangra: însem- 
nări din „Mihai Viteazul“ al lui Bălcescu, mătăniile lui 
lăsate pe o masă. Bătrânul Ilarion Puşcariu, care înlocuieşte 
pe Roşca, acesta compromis cu Mangra şi invizibil, dă o 
masă intimă. E încă, la optzeci de ani, foarte voinic. Ar 
părea că doreşte de Mitropolie. Alţii îl vreau pe Bălan, 
care slujeşte Duminecă, 11, pentru întâia oară. Papp, de 
la Arad, are simpatii. O deputaţie de preoţi, cu profesorul 
Crăciunescu în îrunte, îmi cer imperios respectarea prescrip- 

țiilor Statutului şagunian şi alegerea fără zăbavă a Mitro- 
politului şi a episcopilor. 


Puţină lume la Asociaţie. Dacă mam fi noi şi militarii, 
ea sar simţi şi mai mult. Lumea sa risipit la funcţii şi 
după afaceri. Ţeranii lipsesc cu totul. Cu prilejul vizitei la 
Sălişte îmi arătasem dorinţa ca minunatul cor de acolo să 
cânte, încadrând concertul de Luni al d-rei Voileanu. S'a 
refuzat: nu trebuia profanată, de sigur, muzica savantă. 


Saşii se arată foarte prevenitori. Bătrânul Dörr, pre- 
fectul, se exprimă curat româneşte. Scehullerus, ginerele lui 
Teutsch, e mai deschis în criticile contra abuzurilor noului 
regim: citează pe un ofiţer de jandarmerie care încercase să 
vămuiască stampilarea coroanelor; Căile Ferate merg mize- 
rabil; mărfurile lipsesc în de obşte. 

Hans Otto Roth, care vorbeşte la banchet Sâmbăta, 
face o foarte bună impresie. E şeful tinerilor. Imi comunică 
reviste şi ziare cu impresii ale lui din Bucureşti şi cu obser- 
vaţii la criticile aduse programului german din România, 
program pe care el l-a redactat. li opun că eu nu cred în 
teoriile despre Stat, care se schimbă prea des ca să fie 
admise, şi că, mai la urma urmei, fiecare Stat se inspiră 
de la nevoile lui. Dacă aş fi Ungur, maş face a primi tot 
pentru ca apoi sa nu dau nimic. Prefer să-i spun cinstit 
că e mai bine în anume chestii, ca aceia a unei delimitări 
teritoriale, să nu se facă experienţa imposibilității, care 
vine apoi în defavorul cui a cerut-o. Şi el admite că sunt 
numai puncte de plecare. Din partea mea îi spun că n'am 
nimic contra principiilor ca atare. ` 

Maniu îmi va spune, la Blaj, că am făcut rău vorbindu-li 

în nemţeşte. Ei îi ascultă în limba lor, dar li răspunde în 
limba lui. Se plânge şi de intenţiile Saşilor de a-şi întinde 
drepturile: reclamau pentru ei, în gura Blajului, o moşie 
cumpărată pentru colonizări şi pe care pentru a o scăpa 
de expropriere se şi grăbiseră a o parcela. 

In general, este o atmosferă defavorabilă lor, Fiecare a- 
duce înainte cazuri izolate. Poporul nu urmează pe şefii 
săi în acceptarea noii situaţii. Li obiectez că Statul nu 
poate face politica satelor, ci satul e dator să urmeze po- 
litica Statului. 

Impresionantă e şi vizita la colecţiile lor din Sibiiu şi 
aceia la harnicele sate din margini, Cisnădia şi Cisnădioara. 
Păcat că mam sosit la timp pentru a vedea costumele. 

O atitudine de neîncredere şi ironie o aflu numai la 
actualul „conte al Saşilor“. Mi se spune că se va duce 
şi în loc va veni Dörr. 

La vizitarea bisericii şi a Muzeului Bruckenthal mi se 
observă cu amărăciune că exproprierea ar face imposibila 
menţinerea moştenirii culturale săseşti, aşa de prețioasă. 


* 


Branişte reprezintă Guvernul ardelean. Când se ridică un 
toast pentru acesta, el spune, cu humor, că acel care a avut 
acest curaj e mai tare şi decât „omul cel mai tare din lume“ 
al lui Vlad Delamarina. Consiliul nu e de loc popular. 
Acuzaţii contra lui circulă pretitundeni. Unele sunt îalşe. 

Administraţia autonomă e de fapt invizibilă. Branişte 
vorbeşte o seară întreagă de planul său de a romaniza 
mănăstirile de femei catolice şi de a întemeia mănăstiri 
româneşti de femei. 

La discuţia cu privire la statificarea şcolii de fete a 
„Asociaţiei“, Consiliul a fost înfăţişat de raportor ca unul 
care ar fi impus desfiinţarea ei. Branişte intervine, supărat, 

ca să arăte că e vorba numai de confundarea cu gimnaziul 
de fete al Statului şi că acesta, departe de a suprima 
şcoala, a făcut sacrificii pentru dânsa. Cumnatul lui Goga, 
Bucșan, crede şi el că în forma de acum partidul naţional 
ardelean nu mai poate merge. El e dispus a mă urma pe 
mine. Mulţi din tineri au acelaşi punct de vedere. 


Viața culturală românească — afară de buna ingrijire a 
Muzeului Asociaţiei — nici nu se simte aici. Singurul ziar 
e „Telegraful Român“, total decăzut. 

La înoirea comitetului „Asociației“, tinerii manifestă 
violent pentru înlocuirea bătrânilor. Lista radical nouă ridică 
protestări. Bătrânul Cosma părăseşte locul lui de lângă 
prezident şi face o nouă listă, fiecare nume fiind pus deo- 
sebit la vot. Ivan, pe care Guvernul îl vrea episcop la Cluj, 
unde e dus, cade. Un profesor bătrân se ridică împotriva 
candidaturii bătrânului general Florian, propuind pe Dă- 
nilă Papp, eroul bucovinean, care se înfăţişează ca un bun 
om de societate, pleşuv, zâmbitor, fără nimic corespunzător 
faimei lui romantice. Florian declară că un singur glas 
de protestare îl face să nu mai primească. Trebuie interven- 
ţia mea pentru a-l împăca. Pe Papp il cooptăm la Liga 
Culturală din Bucureşti. 


12 lanuar. 


Spre Blaj. Ajungem noaptea. Rostim ceva. discursuri pe 
întunerec. Şeful Gării, un Evreu maghiarizat, pare a tace 
lucrurile înadins. Aflu pe Maniu, cu care vorbesc mai în- 
delung. Se arată de o aleasă politeţă şi cu tele mai bune 
intenţii de a lucra impreună. Totuşi Şt. C. Pop, care înlo- 
cuieşte la Prezidenţia Consiliului pe Vaida, plecat în Apus 
pentru negocieri, îmi Spune că, după desfiinţarea Consiliului 

Dirigent, Maniu va veni în Bucureşti pentru organizarea 
„partidului“. — Cu cine? — Cu noi, cu d-voastră. (Pop 
pare jenat.) 

Ni se dă un concert unit cu o piesă de ocazie, împor- 
tată din Bucovina, patriotică şi ridiculă, jucată de elevii 
din şcoli. Concertul e destinat a pune în lumină pe tânărul 
Sas căruia i-a revenit moştenirea lui Murăşanu. Profesorul 
Macaveiu vorbeşte glumind publicului. Modesta sală e a- 
proape în întunerec. 

13 lanuar. 


Prinţul Carol soseşte aproape de oarele 9. E foarte 
bine ca fizic şi vioiu, — aproape vesel. Mi-a dat răspunsul 
la urările Camerei.: Aghiotantul Condeescu îmi spune ce 
s'a petrecut de la plecarea noastră din Bistriţa. Regele şi 
Prinţul au schimbat cuvântări frumoase; atmosfera de fa- 
milie a fost excelentă. 

+ 


Importantă slujbă de patru ceasuri pentru hirotonirea şi 
instalarea Mitropolitului Vasile Suciu. Atitudinea Prințului 
a fost foarte bună. A cetit apăsat impresionanta cuvân- 
tare pe care şi-a făcut-o singur. Lumea a fost uimită, chiar 
aceia care aştepta mult de la dânsul. 

Suciu, care vorbeşte greu, interesează prin sinceritatea 
şi solidaritatea cugetării sale. Pare bolnav: i sa diagnosticat 
diabetul şi era dispus să nu primească locul de atâta răspun- 
dere. I s'a spus apoi pe urmă că boala ware un caracter 
greu. E hotărât pe muncă în sensul popular pe care îl cer 
timpurile noastre. 

Episcopul Radu, onorat de Papa cu acelaşi paliu roman 
ca şi Mitropolitul, pentru a-l mângâia că nu i s'a dat lui 
demnitatea supremă şi pentru a-l dezigna la o eventuală 
alegere, nu se mulţămeşte să apere Biserica unită de orice 

atac, dar o prezintă ca forma religioasă de viitor a româ- 
nișmului întreg. Teatral, el afirmă că trebuie o singură Bi- 
serică, şi aceia, cum zice în Crez, „catolică şi apostolică“; 
pentru Români e scutul latinităţii lor; cei din Ardeal o do- 
riau la 1700 contra calvinismului (şi Suciu a prezintat pe 
episcopii mai vechi ca fără calitate metropolitană şi fără 
independenţă); noul Mitropolit e menit să fie Patriarhul Ro- 
mânilor. Unii din sală aplaudă, alţii — şi Maniu — gă- 
sesc această intervenţie de rău gust. 

La masă, Bologa, unul din delegaţii Sibiiului, imparte 
viaţa Românilor din Ardea! supt raportul religios în trei 
îaze: a calvinismului, a catolicismului, iar acum a ortodoxis- 
mului. Se referă la mine ca istoric al Bisericii, şi profit de 
ocazie pentru a răspinge gâlcevile de azi, iluziile de mâne, 
afirmând că „nu există un popor pentru două Biserici, 
ci două Biserici pentru un singur popor“. Prinţul aprobă. 

După masă, recepție la Prinţ. Ce i-am spus acolo, 
ca şi ce i-am spus la masă, am însemnat în gazeta mea. La 
primirea parlamentarilor unii lăcrimau la cuvintele care 
amintiau legăturile Moştenitorului de Tron cu naționalismul 
şi democraţia românească. 

La plecare, o greşală de organizaţie face ca Prinţul să 
aştepte vre-un ceas la gară. Vorbim multă vreme; evit 
chestia care-l doare. Se arată foarte mulţămit de cum a 
trecut ziua. 

La un moment dat, un tren cu lemne se intercalează 
între peron şi trenul princiar. Cu multă greutate mecanicul 
ungur e silit să înceteze cu această necuviinţă (pretutindeni 
vechiul personal de Căi Ferate îşi bate joc de noi). 

Seara, bal. Băieţii îmi par cam destrăbălaţi de războiu. 
Se joacă noile dansuri anglo-argentine. La stăruința lui 
Şt. C. Pop de a vorbi, spun acestui tineret că, dacă nu vor 

înţelege seriozitatea grea a vieţii care li se deschide îna- 
inte, România Mare va trăi pentru alţii, sau se va dărâma, 
cuprinzând în ruinele ei toată viața noastră naţională, stri- 
vită. 

15 Ianuar. 

La Braşov, conferință la Gimnaziu. Lume destul de 
multă, dar dezorientată şi rece. Nu mişcă nici la pomenirea 
numelui Regelui. Asistă Saşi: Herfurth, foarte interesantul 
preot al Bisericii Negre, un cap nobil, profesorul Netoliczka, 
etc. Işi dau silinti să înţeleagă, şi par a reuşi. Scopul mieu 
e să arăt că nu uşoara schimbare a formelor, ci influenţa 
reală, permanentă, ieşită din sporul şi prisosul muncii, poate 
folosi României Mari. Multora îndemnul li-o îi fiind deza- 
greabil. 

La 5, concert de orgă pentru mine, în Biserica Neagră. 
Herfurth vorbeşte de Rege, care i-a apărut ca un om sincer 
şi bun, de Prinţ, ale cărui calităţi le-a putut aprecia. 

La banchetul ce urmează, la Krone, răspunzând pretec- 
tului Baiulescu, care mă doreşte şi de acum înainte la Bra- 
şov, spun limpede că numai unde se munceşte real, cu 
folos, pentru popor pot îi atras, pentru a participa la lu- 
crul comun. Căci eu nu sunt turist. 

16 anuar. 


Găsesc la Bucureşti o slabire a speranţelor opoziţiei, 
care, a doua zi după plecarea mea, declarase că totul e 
aranjat. Take Ionescu a refuzat o candidatură la Ploieşti, 
ca unul care nu era întovărăşit de alţi candidaţi capabili 
să-l sprijine (ar fi vrut să se prezinte cu Averescu şi cu 
Flondor). Averescu candidează la Râmnicul-Sărat. 


17 lanuar. 


Bizarul ministru al Olandei vine la mine. Vorbeşte de 

cărţile lui, de valoarea lui ştiinţifică, de datoria ce o are 
Universitatea din Cluj să-l proclame doctor de onoare. E 
indignat că România nu-și ţine angajamentele şi-şi bate 
joc de cei interesaţi (Vintilă Brătianu i-a spus că Olandezii 
nu vor bombarda doară Constanţa). Observă că numai un 
puternic export ni-ar ridica valuta, şi pentru aceasta ni se 
cere a nu privi cu neincredere capitalul străin onest. 


18 lanuar. 


Aristide Blank vine la mine pentru a-mi cere să-i dau 
altă întroducere în locul celei a lui Ursu pentru ediţia en- 
gleză din „La Roumanie en images“. Ii spun ce rău efect face 
finanţarea de dânsul a revistei „Viața Românească“, in- 
trun timp când prietenii lui Stere merg să-l aducă din 
Elveţia. Spune că a fost numai o măsură contra monopo- 
lului „Cărţii Româneşti“. Dacă Stere face vechea lui po- 
litică, el se va retrage. 

[i spun şi de impopularitatea pe care şi-a câştigat-o spri- 
jinind acţiuni disolvante ca a „Renaşterii Române“. Spune 
că i-a făcut numai un credit de 100.000 de lei. — Cu ce ga- 
ranţie? — A ziarului. — Dar merge? — Goga m'a asi- 
gurat că vinde 8.000 numai în Bucureşti. 

Ne înţelegem pentru a crea un Teatru Popular, clă- 
dind pe locul Institutului Sud-Est European. 


* 


Jeri am fost la Regină pentru a-i vorbi de prinţul Carol. 
li arăt că orice publicitate în astfel de lucruri delicate e 
dăunătoare. 


19 lanuar. 


Şt. C. Pop îmi ceruse, din cauza serbărilor de la Cluj} 
Vol. Îl 21 

fixate pentru l-iu Februar, să zăbovesc deschiderea Ca- 
merei. li spun că e imposibil fără a o consulta. El o- 
biectează că Regele o poate proroga. li arăt ce influenţă 
dezastroasă ar produce. Ziarele de opoziţie atribuie Re- 
gelui iniţiativa propunerii de zăbavă şi interpretarea în 
interesul lor. 

+ 


Boboteaza a fost splendidă, pe o vreme de primăvară. 
Noul Mitropolit a oficiat superb. Regele, cam obosit la în- 
ceput, a căpătat răpede o bună dispoziție. L-au aclamat în- 
delung la defilare. 

Chiar în timpul ceremoniei sa vorbit de alegerile epis- 
copale din Ardeal. Vlad e contra separatismului — ca şi 
Borcia, care a fost ieri la mine cu Bujor —, şi a clicilor: 
din Caransebeş (o spune la urechea Mitropolitului), din 
Sibiiu, etc. Se amestecă şi Nazarie: noi am avut Mitropolit 
ales de Ardeleni; să ni se plătească în aceiaşi monedă! Ii 
spun că asemenea atitudini pot duce la separarea Biseri- 
cii de Stat. — Mâne, spune Mitropolitul, ne adunăm la o 
sfătuire. 

+ 


Regele mă chiamă la Cotroceni pentru oara cinci. Il 
informez despre atitudinea Prințului. Imi spune că lą Bis- 
trita ma exercitat presiuni asupra lui, făcându-se a consi- 
dera chestia ca terminată. Despre partea aceia e mulfămit. 

Nu-i place însă că Lupu, pe care l-a admis numai după 
recomandarea mea, cunoscându-mi sentimentele, frecven- 
tează pe Cocea şi ia parte la banchetele lui Mille, părând 
că-i aprobă politica. Să nu primim concesii asupra cărora să 
nu se mai poată reveni! Racovschi ştie ce face; scrisoarea 
lui Cristescu către Bulgarul Tutcev e autentică; oamenii 
aceştia ne înşeală. La sate se face propagandă socialistă, 


MEMORII 323 


In fruntea nemulţămiţilor stau invalizii de războiu, cari n'au 
fost, ca în Germania, împărţiţi în invalizi deplini — în sar- 
cina Statului — şi semi-invalizi — capabili de a lucra. Ei nu 
vor funcții, prea puţin plătite, şi nu înţeleg să facă un co- 
merţ onest. Mai simpatici sunt ofiţerii, cari cer pământ, ofe- 
rind a face ferme model. — Dar ţeranii ce vor zice? +— 
Este pământ destul! 

Regele stăruie să înfrânez pe Lupu (căruia îi şi scriu, 
seara), căci Monarhia are un sens numai ca garanţie de 
ordine. 

Vorbindu-i de ce am făcut în Ardeal cu Saşii, Regele 
aprobă. Lui Nistor i-a spus: „Sä românizăm pe fiecare 
în limba lui“. Va face şi adiutanţi din provinciile reunite; 
dintre Saşi, va lua pe Phleps de la Bistriţa. Aici a vi- 
zitat şi biserica luterană şi pe cea calvină. Ungurilor li-a 
spus să-şi scoată din minte că s'ar putea schimba situaţia 
de acum. Totuşi în realitatea unei serioase organizări contra 
Românilor el crede. 

Il rog să puie capăt conflictului pentru Biserica din Ar- 
deal. La inceput era pentru unificare şi zăbava alegerilor. 
Caut a-l convinge în alt sens. 

Ardelenii nu par că ar putea să deie un bun guvern, 
dar recunoaşte că nu se poate altfel. Vorbesc mult, şi mai 
mult decât aceştia de aici. Sunt deprinşi a lupta contra Statu- 
lui, nu a consolida Statul. Vlad e dintre aceia cari nici nu 
pot convinge, nici nu ajung a domina. Explicaţiile lui 
Vaida către „Dacia“ în chestia Prințului ar fi prins mai 
bine în Germania decât la noi. Reforma agrară grăbeşte: 
trebuie pornită deocamdată aplicarea punctelor stabilite. 

Faţă de Take Ionescu are aceiaşi repulsie: acuză pe Blank 
că finanţează pe un om care prea uşor cedează asupra in- 
tereselor de viaţă ale ţerii. 

Sever Dan mă întreabă ce e de făcut cu candidaturile o- 
poziţiei în Ardeal. Recomand o declaraţie de îngăduire a lor 
fără contra-candidaţi din condescendenţă şi pentru a da re- 
formelor un caracter naţional. Redactez însumi comunicatul, 


care ar fi să se iscălească de şetii partidelor din bloc. 
k 


Răşcanu îmi spusese dimineaţa că generalul Râmniceanu, 
când a fost rugat să întrebe pe Regele dacă steagul, adus 
de la Athos, al lui Ștefan-cel-Mare nar trebui introdus 
în binecuvântarea de Bobotează, a răspuns că Regele e cel 
mai mare Rege“ şi „steagurile de azi înseamnă mai mult 
decât cele de atunci“. Era foarte afectat. Am aranjat sa 
introducem steagul la serbarea de la 24 Ianuar. 

Regele, întrebat, spune că n’a zis aşa. Credea numai ca 
steagul trebuie păstrat ia Muzeu. Nu pare a prinde mă- 
reția unei asemenea manifestații. 

Cu generalul Raşcanu vorbim şi de monumentul eroilor 
care se proiectează. Propun să fie la Băneasa în mijlocul 
unui parc, cu colonade în faţă şi cu fântână la spate, a- 
vând un cenotaf în mijlocul unei săli de conferinţe; de- 
asupra ar fi carul de triumf al Regelui ca Impărat roman, 


+ 


Averescu se roagă aproape să fie lăsat în Parlament. 
Spune că nu vrea să combată prea mult un Guvern din 
care a făcut parte. Nu se crede destul de tare pentru a da 
singur lupta. 

El consideră negocierile cu Partidul Naţional ca fiind 
în curs. Odată ce acesta devine „regnicolar“, el nu se poate 
alia decât cu Liga Poporului. 

20 lanuar. 


La Mitropolie, conferinţă cu privire la condiţiile alege- 

rii arhiereilor din Ardeal. Mitropolitul vorbeşte foarte con- 
cludent, în sensul Statutului şagunian. Vlad, mai liniştit ca de 
obiceiu, é pentru unificarea sistemului. Statutul e desfiinţat 
prin căderea Ungariei. Congresul e ilegal. Clerul de la noi 
e nedreptăţit; el va aduce două articole de lege puind totul 
la cale... Borcia vorbeşte în acelaşi sens: dacă Ardealul a- 
lege cu sistem special, aşa va cere şi Basarabia. A proceda 
aşa aceasta înseamnă, şi faţă de unirea Bisericilor, odată 
admisă, „un regres“. Goga explică problema în sensul 
Mitropolitului. Vlad întrerupe necontenit. Acuma îşi arată 
regretul că sistemul congresului va permite lui Papp să fie 
ales contra lui Bălan. Incepe a vorbi, aşezat, Goldiş, care 
până atunci nu fusese ţinut în samă. 

Trebuind să plec la 5, mi se cere insistent, de toţi, 
părerea. Arăt că, pe vremea mea, când era încă autoritate 
în România, măsurile porniau de la iniţiativa celui chemat 
— în acest caz, Primatul —, treceau prin forurile compe- 
tente, unde se alege o majoritate şi o minoritate, şi 
apoi întrau în execuţie; acuma, pierdem vremea în adunări 
incompetente ca aceasta. Deschidem în văzul lumii chestii pe 
care le lăsăm deschise, şi astiel dispare tot prestigiul. 

in ce priveşte chestia însăşi, sunt pentru Statut. Incer- 
carea de a-l înlătura voiu combate-o cu toată influenţa 
mea (Vlad asigură că şi el va întrebuința toată influenţa 
lui pentru înlăturarea Statutului). Sistemul ardelean a în- 
trat în sufletul Românilor de acolo. Aproape nimeni nu 
este pentru o desființare a lui (Vlad crede că numai o clică 
îl susţine). Iar, dacă aici o parte din cler (vicariul Ciosu, ia 
stânga Mitropolitului, aprobă pe Vlad) e contra” Statutului, 
aceasta se datoreşte nemulțumirii pentru alegerea lui Miron 
şi dorinţii de a a-i crea greutăţi. — Dar aceasta nu poate fi 
pentru noi punctul de plecare ca să reyoluţionăm Biserica. 

Adaug că socot a fi convins pe Rege, care cere să; i se dea 
în scris punctele de vedere ale ambelor părți. 


+ 


De fapt, am recomandat Regelui ca, față de tărăgănelile 
şi neînțelegerile ardelene, să opuie totdeauna o hotărâre 
limpede a sa. 

Regele s'a exprimat cu teamă asupra uneltirilor unui so- 
cialism care nu e astăzi decât comunism. 

Era de părere să nu se ceară în provinciile reunite jură- 
mântul, pierzându-se astfel simpatia funcţionarilor buni, 
ci să se ia numai deocamdată un revers de loialitate, 

In Ardeal crede că Moşoiu nu poate fi numit comandant 
după dorinţa celor de acolo, ci să se ţie seamă şi de drep- 
turile altor generali, mai bătrâni. 


22 lanuar. 
La Ligă se pune la cale crearea Teatrului Popular. 


* 


Nouă grevă la Uzina de electricitate şi gaz. Se cere 
sporirea salariilor cu 40% şi despăgubiri începând din 
Septembre trecut. 

* 


Hudienţă la Regina. M'a chemat pentru a-mi comunica 
aceia ce nu-mi spusese în de ajuns Regele. Purtarea lui Lupu 
— aşa cum o descrie Eduard Ghica, de la Siguranţă, — îi 
supără. Regina i-a şi vorbit, deschis, ministrului că „să 
poate să fim ghilotinaţi, dar nu trebuie să ni se ceară a 
ne înfăţişa noi înşine pentru aceasta“. Lupu avea lacrimile 
în ochi. Făgăduiesc să-i vorbesc şi eu, dar îi arăt şi tot bi- 
nele care a ieşit din acţiunea energică a lui Lupu. După 
însemnările Regelui, Regina îmi spune că ar fi regretabil 

dacă idealul pe care sunt chemat a-l servi eu, l-ar servi A- 
verescu. Răspund, că, dacă ar face-o mai bine, cu atât mai 
bine. Şi Regina recunoaşte însă că mar fi aşa. 

Vorbeşte de Brătianu, arogant, ascultându-se numai pe 
sine la audienţă şi une ori plimbându-se prin odaie. Take 
Ionescu are întru câtva cavalerism: a venit să-i explice că... 
nu e republican. Rolul de purtător de stafete pe care îl 
joacă Duca, e cunoscut Reginei. 

Caut pe Lupu. El mă asigură că sunt simple intrigi ale 
Siguranţei. Işi dă samă prea mult, de ce se poate şi de ce 
nu se poate, acum, pentru ca să aibă altă politică decât 
a noastră, decât a mea. 


24 lanuar. 


La Văleni găsesc un club socialist, capabil de a plăti o 
chirie de 3.000 lei pe an. 


25 lanuar. 


La o intrunire din Ploieşti, băieţoi socialişti încearcă să 
cânte Internaționala, pe care o înăbuşim cu „Deşteaptă-te, 
Române“. 

26 lanuar. 


Redeschiderea Camerei, cu destui deputaţi, şi dintre 
Ardeleni. 
Şedinţă liniştită, fără ocupaţii serioase. 
* 


Seara, banchet la Ministeriul de Externe pentru Saint- 
Aulaire. Şt. C. Pop ceteşte, relativ bine, un discurs cu 
multe părți frumoase. Improvizaţia ministrului francez e 
admirabilă. Intre altele a spus că nu va îi un avocat al Ro- 
mânilor, ci un martor al sîorţărilor şi suierinţilor lor. 

Intre cei de față, generalul Pâtin. Alaltăieri a fost la mine 

în legătură cu declaraţiile, neplăcute pentru România, pe 
care le-ar îi făcut la un banchet la Chişinău. Imi arată 
că societatea era foarte amestecată: şi Poloni şi Ruşi, 
d-na Sinadino, o femeie foarte inteligentă, şi soţul ei, 
printre alţii. Generalul a toastat numai pentru toate 
naţiile din Basarabia. A pomenit, ca vecină, Rusia, o- 
dinioară aliată din primul ceas, şi i-a făcut urări de viitor. 
Despre naţiile basarabene a insistat că ele au să se des- 
volte supt conducerea României. 

Sinadino i-a spus în particular că Ruşilor nu li se poate 
cere să-şi părăsească sufletul, dar între ei şi Români, cari 
au adus ordinea, şi mai ales acum, când bolşevicii ameninţă 
iarăşi, este o legătură socială. Ea ar trebui înţeleasă şi de ai 
noştri. Sinadino şi ai lui ar îi îost dispuşi să-i ajute, de 
pildă, la Comună. 


La Cameră, pomenind eu, în discursul despre alegerea lui 
Deschanel, de chestia Basarabiei, Şt. C. Pop a luat cu- 
vântul pentru a desminţi cuprinsul radiogramei care spunea 
că din cauza Consiliului Suprem s'a invocat scuza incompe- 
tenţei. 

Scrisoarea prinţului Carol către mine a fost ascultată 
stând jos, dar nu fără aprobări la pasagiile mai importante. 
Liberalii s'au abținut. După serbători ei se arată bătăioşi. 


27 lanuar. 


Vlad, la Cameră, porneşte un violent atac contra grevelor 
de funcționari. La un moment dat, el strigă că, dacă Par- 
lamentul le-ar încuraja, ar fi supus oprobriului public, iar 
Țara ar fi vrednică de curatela europeană. La protestările 
Adunării îi spun: „e o ipoteză, care nu ne priveşte“. Intr'o 
extraordinar de lungă cuvântare, Bontescu se apără de a- 

cuzaţia, adusă prin „Viitorul“, că ar fi traficat cu vite din 
Ardeal. Vintilă Brătianu se declară contra politicei de se- 
paratism economic a lui Bontescu. 


+ 


Bălan soseşte indignat de politica lui Vlad şi Borcia față 
de Biserica ardeleană ortodoxă. A aflat că Borcia a şi pre- 
zentat proiectul contra organizaţiei şaguniane. De fapt el se 
şi prezintă la Senat după-amiază. 

In toată presa din Ardeal e un singur strigăt de in- 
dignare. 

* 


Congresul pentru ocrotirea orfanilor la Teatrul Naţio- 
nal. Asistă Regele şi Regina, foarte aclamaţi. Discursul d-nei 
Sturdza ar fi fost cu totul remarcabil. Cuvintele d-rului 
Lupu şi chiar ale lui Borcia sunt bine simţite. 


28 29 Ianuar. 


La Cameră, lungă interpelare, a lui Bălănescu în ches- 
tia refacerii şi a despăgubirilor. Se adaugă tot aşa de lunga 
asociare a lui Madgearu. Liberalii se distrează. Ministrul 
Vlad e de o violenţă care exasperează. 


* 


Joi, la Senat un imens scandal: generalul Lambru nu- 
meşte pe Coandă de la Piteşti, după dreptate, „slugă nem- 
țească“, 

80-31 lanuar. 


Plecare la Cluj. Sâmbătă seara, soseşte Regele cu Re- 
gina. Prinţul Carol, venit din Bistrița, aştepta foarte ve- 
sel. S'au sărutat îndelung. Era şi princesa Elisabeta, duioasă 
față de fratele ei. 

La masă, vorbesc îranţuzeşte pentru Guvern şi Consi- 
liul Dirigent. Răspunde, foarte amical, Vopicka. Un discurs 
italian entuziast al episcopului Radu. 


1-iu Februar. 


Serbătoarea Universităţii. Un strălucit discurs al Rege- 
lui, foarte bine spus. Franklin Martin, vorbind româneşte, 
produce o plăcută uimire. Tot româneşte, Bastera. Şi mi- 
nistrul Angliei, ca şi Vopicka, află cuvinte de îndemn şi 
asigurare, cel d'intâiu insistând asupra politicei faţă de na- 
ţionalităţi, care ar trebui urmată în Ardeal. Ministrul O- 
landei pomeneşte: legăturile Universităţii din Utrecht cu... 
Ungurii calvini din provincie. Czermak, Cehoslovacul, a- 
tinge relaţiile economice. Tânărul reprezintant al Greciei 
menţionează concursul dat de Principate Eteriei. Discursurile 
delegaților străini, profesori, fac cea mai bună impresie: au 
venit patru Francezi (şi Fougeres); cei doi Italieni au zăbovit. 

La masă, Regele, foarte bucuros, îmi spune „că sa a- 
ranjat chestia Prințului. De fapt aflu că, într'o scrisoare 
către părintele său, el s'a supus voinţii lui. E înaintat co- 
lonel, A iscălit — ceia ce refuzase până acum, — trăind 
greu din venitul moşiei sale — lista civilă. 

Seara, noi discursuri, unele dintre dânsele, din nenorocire, 
total lipsite de tact. Dacă Iugoslavii nu zic nimic, Cehoslo- 
vacul, jignit, protestă. 

Imens convoiu cu facle la Corpul de Armată, unde stă 
Regele. 

2 Februar. 


Cercetarea Universităţii. Regele dă cu mâna lui decoraţiile 
oaspeţilor, în sala de Consiliu. 

Splendidă defilare. Ungurii apar la fereşti, fie şi de de- 
parte. La amiazi vorbesc Fougères şi Franklin Martin. 

Indemnat de un toast al lui Bălan, arăt ce datorim ţerilor lor, 
ra şi vechiul Ardeal. 

Discursul Regelui la adunarea studenţilor e iarăşi foarte 
frumos. Pomeneşte de cel care-i va urma pe Tron, şi 
Prinţul e îndelung aclamat. Şi studenţii găsesc cuvinte po- 
trivite: cel din Iaşi, Lăbuşcă, poate cam pretenţios în 
sfaturi. 

Plecare seara. 


3-5 Februar. 


Şedinţe fără mare interes la Cameră. 

Joi, Gh. Tătărescu e pus să atace pe Lupu în chestia jan- 
darmilor şi a prefecţilor. Ministrul răspunde scurt și bine. 

La Senat legea modificării Bisericii ortodoxe. Vlad ataca 
violent pe adversari, a căror faptă ar fi o „ruşine“; ar fi 
pus poporului „fân în urechi“. Legea trece în aclamații; 
primatul a recomandat-o. 

6 Februar. 


Serbarea Unirii. Foarte emoţionantă scena aducerii stea- 
gului lui Ştefan-cel-Mare. Lume puţină. 
Regina asistă la reprezentarea piesei mele „Mihai Vi- 
teazul“. 
7 Februar. 


Asaltul liberalilor contra Guvernului urmează. Vorbeşte 
Mârzescu după o cuvântare a lui Cuza, care sprijină pe 
d-rul Lupu. Cuvântare dibace, cu apucături de şef în al 
doilea rang. Lupu răspunde pasionat şi pasionant. O inter- 
venție provocătoare a lui Duca aduce suspendarea şedinţei. 


+ 


Ieri Goga, invitat de „Tinerimea Română“, a atacat vio- 
Jent particularismul lui Maniu. 

Acesta e la Bucureşti. El nu admite legea bisericească 
a lui Borcia, contra căruia lucrează şi Goldiş. 


% 


Borcia a cerut rectorului Universităţii din Bucureşti să 
nu împiedece ţinerea cursurilor lui Tzigara. 


8 Februar. 


Plângeri de la Câmpina că soldații de gardă lucrează 
pentru alegerea lui Averescu. Probabil că vom pierde mai 
pretutindeni alegerile parţiale de Senat. 


+ 


Maniu sa hotărât să ceară lui Borcia retragerea proiec- 
tului pentru unificarea Bisericilor, care atinge autonomia şa- 
guniană. Şt. C. Pop mă roagă să fac aşa încât să nu se 
supere autorul proiectului, şi nici Vlad. 


9 Februar. 


Pretutindeni triumful zdrobitor al averescanilor. Țeranii 
sărutau picioarele generalului. Sate întregi veniau supt stea- 
gurile lui. Se aruncau alor noştri cele mai bizare învinuiri, 
dibaciu răspândite în popor de meşterii conservatori cari 
stau la spatele lui Averescu. 


+ 


Expun lui Lupu şi lui Nistor greutatea situaţiei, care tre- 
buie cât mai curând lămurită. Deocamdată să se prezinte şi 
să se discute legea. 

O mare deputaţie de Dobrogeni cer un împrumut de 
două sute de milioane pentru refacere. Oameni de ispravă, 
cari declară că, îndată ce vor avea bani, vor şti să puie la 
loc ceia ce au distrus duşmanii. 

Până atunci e acolo o mortalitate de 60% printre copii. 
Mulţi Cojani se întorc în ţara veche. Deputatul Roman îmi 
vorbeşte de copii cu ochii scoşi şi de alte orori săvârşite 
de ocupanţi. | 

10 Februar. 


Stroescu a insultat de la tribună ţara de ciocoi şi de 
răi funcţionari care e România. l-am luat cuvântul. 


11 Februar. 


Din nou Mârzescu atacă violent pe „bolşevicul“ Lupu. 
Liberalii fac un tumult îngrozitor. Duca îşi continuă rolul 
de necontenită provocare. 

* 


Vaida imi scrie din Londra că a fost bine primit. Oame- 
nii i se par sinceri. Trimite pe Ciotori la Copenhaga, de 
formă pentru prizonierii noştri în Rusia, de fapt pentru a 
întra în vorbă cu bolşevicii. Imi recomandă să pun şi pe 
Lupu a încerca din partea lui, fără să avem aierul că 


există .o nevoie din partea noastră. 


Averescanii anunţă venirea lor la putere peste câteva zile. 

E i 
pEpoca“ reproduce un discurs al lui Şt. C. Pop contra 
întrării României în războiu. Pop e foarte afectat. Explică 


gestul prin nevoia de a scăpa pe ai lui, prigoniți. Invocă 
alte atitudini anterioare. Ameninţă cu o mare explicaţie. 


12 Februar. 


Şedinţă deosebit de agitată. D-rul Lupu, prea nervos, 
atacă pe liberali, cari, ca de obiceiu, urlă ca să poată a- 

cuza de scandal Parlamentul. Se declară socialist indepen- 
dent, sui generis. Se ajunge la o chestie personală cu 
Mârzescu, foarte stăpân pe cuvânt şi care are momente fru- 
moase. După şedinţă găsesc insă pe Lupu în conversaţie a- 
micală cu Mârzescu. „Dacă ar şti publicul care vă ascultă 
cu emoție“, li spun amândurora, „că totul e pentru galerie"... 

Şt. C. Pop a ţinut să prezinte inaintea Camerei învinuirile 
ce i sau adus. E primit cu aplause puternice, des repetate. 

Goga păstrează tăcerea. Goldiş urmează la tribună. El 
afirmă că atitudinea Ardelenilor contra intrării României în 
războiu a ieşit dintr'o consultaţie cu toţi şefii vechilor par- 
tide. Rugat de Vintilă Brătianu, intervin în sfârşit pentru a 
spune cât de rău este ales momentul acestor acuzări şi, fară 
a căuta să înlătur greşeala făcută, cât de nedrept e să se ju- 
dece viaţa unui om politic când deviază înaintea unei greu- 
tăţi fatale. 

Cuza, care a vorbit ieri în aplausele liberalilor, ţine să-şi 
desvolte chestia personală cu Lupu şi cu ţerăniştii. Mă a- 
tacă şi pe mine violent peniru că am încercat să-l fac a re- 
nunța la cuvânt: mă denunţă că merg pe urmele lui Phe- 
rekyde. 

Se supără şi Madgearu, pe care l-am oprit de a lărgi 
spărtura prin alte chestii personale. Ba iată-l şi pe Melic 
Melicson protestând la tribună contra atitudinii lui Cuza 
faţă de „Jidani“. 

= 


Şi Inculeţ s'a înscris după Goldiş. Se apără de învinuirile 
„Epocei“. E primit mai rece. 
+ 


In acest timp pe Nistru încercări de trecere a bandelor 
bolşevice. 

Lăpedatu îmi scrie de la Paris. Apponyi a venit cu o în- 
treagă bibliotecă de memorii contra noastră. După sfătuire 
cu Cehaslovacii şi Iugoslavii, s'a luat din partea noastră ho- 
tărârea de a nu răspunde decât când e absolut necesar. 

Ghica ar fi un om eminent. 

Lăpedatu aderă la programul nostru al naţionaliştilor. 


13 Februar. 


Toată şedinţă e ocupată de Cuza, care loveşte în toţi: 
în mine, în rândul întâiu, în Lupu, în ţerănişti, în bloc. Imi 
trebuie toată răbdarea ca să suport o asemenea atitudine. 

Intre mine şi dânsul separaţia e definitivă. 


14-15 Februar. 


La Văleni, oamenii îmi spun că au votat contra noastră 
pentru că, în vederea monopolului alcoolului, vreau să li 
iau livezile de pruni. 


16 Februar. 


Creşte continuu zvonul loviturii averescane. Agenţii de 
zăpăceală o anunţă pentru mâne, poimâne în culoarele Ca- 
merii. Alţii vorbesc de revoluţia caregva izbucni la 20 
Februar. 

Grevă la gaz şi la mori. Ziarele se unesc pentru a reco- 
manda lock-out față de lucrători. 

Nistor e îngrijorat. I s'a cerut discret să vie la noul par- 
tid averescan; altfel va fi luat Flondor. E pentru o reacțiune 
energică. 

Intreb şi pe Maniu. El e pentru un consiliu al şefilor de 
grupuri. Ii arăt că mar fi de ajuns. Trebuie o sfătuire a tutu- 
ror membrilor blocului. Această sfătuire s'a fixat pe mâne. 

Maniu îmi spune că, alături cu zvonul despre alcătuirea 
unui guvern cu Averescu (cu P., P. Negulescu, Duiliu Zam- 

firescu, Argetoianu, Goga, la care s'ar adăugi doi transfugi 
fiberali, Alexiu, şi Atanasiu) circulă acela despre înjgheba- 
rea unui „guvern Iorga“. 

Maniu e liniştit. Votul dat în comitetul ardelean contra 
lui în chestia modului de înlocuire a Consiliului Dirigent 
s'ar datori unor convingeri sincere şi unor nemulțămiri 
locale. 

Cum am venit în redingotă şi m'am retras apoi de la 
tribună, când se votau nişte mici proiecte financiare, se 
zvoneşte că am fost la Palat ca să mi se spuie că trebuie 
să ne retragem. Şi mai toţi cred.... 


* 


La Senat discurs agresiv al lui Duiliu Zamfirescu. 


Vaida scrie din Londra. Lloyd George nu ia niciun anga- 
jament cu privire la Basarabia: e o chestie între noi şi 
Ruşi. Vaida speră ceva mai mult de la Millerand. 

După cererea lui Maniu am telegrafiat lui Vaida, care, 
pentru a se întoarce, cere rechemarea din partea mea, care 
ar trebui să-i spun că-l aşteptăm într'o săptămână, „îm- 
prejurările fiind serioase“. 


k 


La Universitate Negulescu mă presimte dacă aş vrea să 
stau de vorbă cu Averescu. I-am spus că prea ni sunt 


deosebite sistemele. 
* 


Pe Nistru se adună Ruşii. Pangrati ar şti de la Cartier 
că s'a cerut de la Comandamentul Basarabiei puteri depline. 

La Cameră se discută, obiectiv, valuta. 
17 Februar, 


Aceiaşi discuţie, mai caldă prin intervenţia, cu taracţer 
personal, a lui Vintilă Brâtiana. 


+ 


Seara, adunarea majorităților. 

Eu arăt scopul: să aflăm ce se voieşte şi ce nu place 
în deosebitele partide, pentru a se lămuri astfel situaţia. 

Maniu vorbeşte lung. Se declară partizan al Guvernului ca 
şi al blocului. E larg faţă de orice colaborare, amintind pe 
a lui Averescu; el înţelege însă a se sprijini înainte de 
toate pe bloc. 

Nistor, învitat de două ori, refuză să ia cuvântul în nu- 
mele Bucovinenilor. Vorbeşte deci Bodnărescu. Se plânge 
că o lege bucovineană a îost răspinsă prin violenta inter- 
venţie a lui Vlad. 

Pentru Basarabeni vorbesc, cu asigurări, Crihan şi Buz- 
dugan. Cel d'intâiu se plânge de jandarmi. In doi ani au fä- 
cut mai mult pentru cauza rusească decât ţarismul într'un 
secol şi mai bine. 

Mihalache explică ce greu s'a lucrat legea împroprietăririi. 

Se primeşte propunerea meă, prezintată de Maniu, de a 
se face un Comitet Executiv, cu patru Ardeleni, trei ţeră- 
nişti, câte doi de la celelalte grupări, având misiunea de a 
cerceta în prealabil legile, de á îndruma legături mai strânse 
şi de a scoate un ziar unic, be care l-am numi „„Democra- 
ţia Naţională“. 

Arăt ce legitimă e situaţia tioastră, ce factice e a lui A- 
verescu, ce imposibilă revehitea la putere a vechilor par- 
tide. 

Vol. II. 22 

Atmosfera a fost excelentă. 

La Teatrul Naţional cineva anunţă pentru mâne, la 12, 
Guvernul Averescu, cu Goga la Instrucție. 

Goga i-a spus lui Bogdan-Duică atâta: îi trebuie oarecare 
stabilitate în ţară şi apoi va merge pe zece ani în străi- 
nătate. Va fuziona cu Averescu. 


18 Februar. 


La Cameră Vlad dă un asalt Băncii Naţionale şi Cartie- 
rului. Ori el, ori Cartierul! Sunt silit a-i atrage atenţia că 
nu se poate ataca armata. I se strigă de liberali că e ul- 
timul lui discurs... 

Vlad îmi spune că a demisionat Răşcanu, îndemnat de 
Averescu şi Bontescu din aceleaşi motive, că liberalii au a- 
genţi în Ministeriu, că Popovici şi Goldiș sunt câştigaţi de 
liberali. 

La 5, e Consiliul prezidat de Rege. 


* 


Lupu vine de la Consiliu. Regele a vorbit un ceas cu 
Pop, în deosebi; miniştrii erau gata să plece. Regele a pus 
în discuţie demisiile. Râşcanu s'a plâns că nu se dau instrucții 
Cartierului şi nu este unitate în guvern. Lupu a obiectat că 
instrucţiile mau fost cerute, şi că, dacă sar îi cerut, Răş- 
canu era acela care trebuia să le deie. S'a venit la agitaţiile 
bolşeviste, la planul de grevă generală pentru 29, etc., 
Lupu spuind că acestea sunt fantome, Regele i-a opus că are 
ştiri de la „oameni cari niciodată nu spun minciuni“ (cuvântul 
„minciuni“ fusese al lui Lupu). Lupu a obiectat că infor- 
maţia pentru Rege poate veni numai de la ministrul de In- 
terne, de la Siguranţă, de la Poliţie şi de la prefecţi, şi a 
pus pe masă depeşile lor. Nu s'a ajuns la niciun capăt. 

Sfătuiesc pe Lupu să nu îacă „delicateţe“, ci să aştepte 


MEMORII 339 


rezoluţii formale. El se plânge că Regele îi zăboveşte de- 
cretele sau că ele se pierd. N'are siguranţă că proiectele 
principale ale lui vor fi iscălite. Regele pleacă la Sinaia 
Vineri: de acolo Prinţul se va duce în Egipt, în Indii, în Ame- 
rica. Miniştrii sunt chemaţi pentru o masă de despărţire, 

Nistor vine foarte sumbru. Crede tot ce cred liberalii: 
agitația socialistă este, ea coincide cu pregătirile la Nistru; 
trebuie suprimată. Regele i-a vorbit deosebi în acest sens. 
Se plânge de dificultăţi: ar vrea să revie la studii. Se pare 
că el a demisionat sau ar vrea să demisioneze, dar nu o 
spune. 

Garoilid ar întra în Ministeriul lui Averescu. 

Recunosc şi eu necesitatea unei schimbări de miniştri, dar 
în sensul întrării unor elemente superioare. 

Nistor spune că răul vine de la miniştrii provinciilor, 
cari nu cunosc ţara şi nu pot guverna. Mâne la zece şi ju- 
mătate şefii partidelor sunt chemați la Şt. C. Pop. 


Vaida mi-a telegrafiat, dar nici până acum nu i-am pri- 
mit telegrama, să grăbim retragerea trupelor pe linia Cle- 
menceau, 

Ce pot face? Mi se obiectează că nu pot îi părăsite ma- 
gaziile. 


19 Februar. 


Acasă, la Şt. C. Pop, adunarea şefilor de partide. Ii 
spun acestuia că nu se poate da Regelui niciun răspuns 
până nu este aici Vaida. 

Şi el a dat acest răspuns Regelui, care-l strângea pentru 
a-i căpăta demisia. Amintind cum el a fost contra acelor 
cari îngreuiau situaţia lui Brătianu la Paris, Pop a adaus 
că ar fi o nouă „imoralitate politică“ înlăturarea, de pe 

urma unor intrigi mizerabile, a unui Ministeriu în lipsa şe- 
fului său, reţinut de interesele ţerii în străinătate. 

Şi Maniu vede în adversarii Guvernului coaliția ele- 
mentelor conservatoare amenințate de noua lege agrară. 

Lupu spune că astă-noapte Regele a cerut să se aducă 
la Cotroceni patru mitraliere. Lui Lupu şi prefectul de Po- 
liţie i se pare suspect. 

Nistor soseşte, palid, cu ochii turburi, ca şi aseară. Il 
rog să precizeze faţă de Lupu motivele lui de aprehenziune. 
Se încurcă şi nu poate rosti nimic. 

Averescu ș'a împăcat cu Prezan. 

In ce priveşte o ulterioară remaniere, toţi credem că si- 
tuaţia lui Vlad a devenit grea. 

Plec, lăsându-i în Consiliu. 

k 


La Cameră, înainte de şedinţă, Vlad dă całe largă tem- 
peramentului său. Colegii lui se tem de o ieşire. Nistor, 
care anunţase că va face declaraţii pentru Marele Cartier, 
nu apare. Vlad îmi dă în sfârşit asigurarea că va fi pe ziua 
de azi cuminte. 

Mai mult sau mai puţin, se ţine de cuvânt. 

Dar, la o întrerupere cu privire la aurul Băncii „Albina“, 
el atinge pe Goldiş, şi acesta îi serveşte o acră chestie 
personală, obiectivă şi calmă, în care îşi arată dorinţa de a 
colabora cu opoziţia. Işi pune astfel candidatura la Pre- 
zidenţia Camerei după eventuala mea retragere. 

Orleanu vorbeşte îndelung despre meritele legislaţiei sale 
privitoare la sindicatele muncitoreşti, care ar îi fost imitată 
în Apus. 


* 


Regele ma plecat la Sinaia. Nu iscăleşte mesagiile miniş- 
trilor. 

20 Februar. 


Sunt poftit deseară la masă la Palat, cu prilejul plecării 
prinţului Carol. Comunic prin Directorul Cancelariei Came» 
rei că „nu pot veni“. Mareşalul întreabă dacă ştiu de ce e 
vorba. Răspund că ştiu foarte bine, dar nu pot veni. 


21 Februar. 


Se alege Comitetul Executiv al blocului. Alegerea de 
preşedinte căzuse asupra mea. Refuz, ca unul care, în cali- 
tatea de preşedinte al Camerei, trebuie să dau sfaturi obiec- 
tive şi fără preocupare. Propun pe Maniu, invocând şi dato- 
ria lui de a nu se sustrage de la nicio răspundere. Ziarul e 
pus în discuţie; Goldiş mă acuză că, propunând un sprijin 
al Statului, sunt pentru o „imoralitate politică“... Am răs- 
puns cum se cuvine. 

+ 


Şedinţă fără lumină la Cameră. Din nou grevă la elec- 
tricitate, pentru neaducerea la îndeplinire a promisiunilor 
de plată. 

* 


Vice-amiralul francez de Bon mă caută la Cameră, cu 
Cambon, care e prevenit contra lui Lupu. Vorbim de greută- 
tile actuale. Arăt că represiunea mar avea niciun alt efect 
decât greva generală; de altfel Cambon recunoaşte că a- 
nul trecut supt liberali nu era mai multă siguranţă. 

Vice-amiralul, care a fost prin Turcia, Bulgaria, etc., 
a constatat pretutindeni aceiaşi instabilitate prielnică acţiu- 
nii de străbatere a bolşevismului, care, întrebuinţând o ma- 
şină de perfectă funcţionare, îşi va încerca drumul şi pe aici. 

Maniu îmi spune că Regele a cerut până în seară demi- 
sia lui Lupu, că avem să ne adunăm după şedinţă la Pop, 
că trebuie o declaraţie de solidarizare cu ministrul de Interne. 
Apoi vine de la Pop ştirea că lucrurile nu mai sunt aşa şi 
că nu e necesar Consiliul. 

Merg totuşi. Mi se spune că situaţia e neschimbată. Se 
aşteaptă Vaida. Nistor pare nemulțumit cu acest rezultat, 
şi-i spun că am observat. 

Pop îmi spune că la masa de la Palat, la care era uu- 
mai preşedintele Consiliului şi Bujor, alături de mulţi mili- 
tari, ar fi auzit între membrii familiei regale păreri de rău 
pentru lipsa aceluia care li-a fost „cel mai bun prieten“. 

Bujor adaugă că Regele l-a abordat cu afirmaţia, cu- 
rioasă, că e mai bucuros de cine-l critică decât de cine îl 
laudă prea mult, 

Lupu e bolnav în pat. 

Lui Vlad i s'a cerut, de Maniu, demisia. La Cameră, răs- 
punzând unei foarte cuviincioase întrebări a lui Lupaş în 
chestia Bisericii de dincolo, a urmat Borcia, fulgerător. S'a 
luptat şi cu Răşcanu, ale cărui proiecte de lege ar fi fost 
prezintate fără consideraţie la starea financiară. 


22 Februar. 


S'au trimes Regelui şaisprezece mitraliere la Cotroceni. 


+ 


Splendidă zi de primăvară. Demonstrația socialistă pentru 
Frimu s'a făcut într'o ordine perfectă. Vre-o zece mii de oa- 
menj. Am văzut la Dacia steagurile roşii şi coroana cu flori 
roşii. Publicul era rugat să treacă pe trotuarul celălalt. Nici 
măcar un strigăt sediţios. 

Proprietarii, cari anunţaseră o mare întrunire, de opo- 

ziție, dar cu muzica militară, au fost bătuți de chiriaşi. In- 
trunirea lor pare să nu se fi ținut. 

Opoziția e amărâtă rău. Mi-o spune, în ce priveşte pe Ar- 
getoianu, Lupu, care trece seara pe la mine, vindecat de 
gripă. După ce se înlăturase intriga opoziţionistă, Regele 
se informase de sănătatea lui. 


* 


Am vorbit cu Cambon, despre care se spunea că, îm- 
preună cu Rottigham, ar îi contra Guvernului. In afară de 
atitudinea lui Brătianu faţă de Aliați, pe care nmo uită, 
abia are relaţii sociale cu dânsul. Rattigham şi mai puţin. 

Dar opoziţia voia să se ştie că şi Legaţiile sunt contra 
Guvernului. 


k 


Vizită, cu Bastera şi sculptorul Dimitriu, la Văcăreşti, 
unde văd clienți supțiri: un agent nemţesc din Craioava, un 
ofiţer dezertor la inamic, un socialist de la „13 Decembre“, 
cei de la „Vitan“. 

Apoi merg la Mitropolitul, care dezaprobă atitudinea lui 
Vlad în chestia bisericească: atitudinea lui a speriat fără 
niciun motiv Ardealul. 


23 Februar. 


Camarila de la Palat plăteşte poliţia. Sunt pur şi simplu 
exclus de la masa ce se dă astă-seară lui de Bon. 

Totuşi Lupu a avut obişnuita audienţă de ministru şi a 
fost foarte bine primit de un Rege care zâmbia. Lupu i-a 
spus că n'are sticlă la inimă ca să se poată vedea în fiecare 
moment ce simte, dar că încrederea e o condiţie neapărată 
pentru bunul mers al lucrurilor. Şi Regele a recunoscut că 
trebuie jandarmi „puţini şi buni“. Proiectul asupra chiriilor 

l-a găsit, de şi cam „bolşevic“ în formă, totuşi raţionat 
în fond. 
* 


La Cameră, Biberia atacă furios Consiliul Dirigent, ară- 
tând că s'au comis abuzuri administrative şi escrocherii. In- 
cheie cerând alt Guvern (mie îmi atribuie menţinerea a- 
cestuia). 

Mihalache şi Popovici îşi anunţă proiectele de legi într'un 
termin foarte scurt, 


* 


Conversaţiile între Duca şi Goga au fost reluate. 
24-25 Februar. 


Lupu a fost la Regina, căreia i-a spus, cum îl autoriza- 
sem, că n'am venit, pentru că „nu pot înţelege la alţii ceia ce 
eu însumi sunt incapabil să fac“. Regina întreabă dacă într'a- 
devăr e „serios“ şi totuşi nu poate crede, eu fiind vechiul 
„bon enfant". 

+ 


Maniu a fost la Regele, care dorise să-l vadă. Trece 
scurt asupra obiectului vizitei sale. Se pare că i-a arătat în 
adevăr imposibilitatea schimbării Ministeriului. Regele ar îi 
recomandat că Guvernul să fie mai atent asupra unor lu- 
cruri care se petrec sau se pregătesc. 


* 


Averescu a fost ales deputat de Orăştie, Take Ionescu 
de Maramureş. Şi Stelian iese într'un cerc de peste munți. 


+ 


Contra dorinții lui Lupu de a avea la Războiu pe gene- 

ralul Rujinschi, Pop pune pe Moşoiu. I se reproşează aspri- 
mea de caracter. 


* 


Se votează legea imobilizării cerealelor. 


26 Februar. 


Sunt chemat la patul lui Xenopol, care e în agonie. Can- 
grena pielei s'a unit cu o congestie generalizată. Nu mai re- 
cunoaşte de la amiază. 

» 


Consiliu de miniştri, cu Prezan; asistă şi Maniu şi Bujor. 

Se discută oferta de pace făcută de Cicerin lui Vaida. Pre- 
zan expune situaţia militară. 1 se pare că, lupta fiind acolo, 
în Rusia, între Germani şi Englezi, şi aceştia fiind învinşi, 
bolşevicii caută înainte de toate să-şi deschidă un drum către 
Germania. Cu petliuriştii au isprăvit; de-a lungul Nistrului 
caută să-i încunjure. Denichin, bolnav acum de tifos exan- 
tematic, e rupt în două; partea din oastea lui care se re- 
trage în Cuban nu e primită acolo, cum nu e primită nici 
de Georgieni. Ea se va preda. La Odesa s'a prins o cantitate 
enormă de mijloace de războiu şi şaisprezece trenuri blin- 
date. A făcut bună impresie că n'am primit pe denichinişti. 

Contra noastră erau trei divizii, una, în jos, a rămas, 
două au fost ridicate spre frontul polon, unde stau gata 
să lovească. Efectivul e normal, couducerea germană. Dar 
sunt multe boli: regimente întregi se topesc. 

Generalul e pentru pace: cu starea de spirit în armată 
şi în populaţie n'am putea rezista mult. Numai dacă acei cari 
vorbesc şi ge diferendul „teritorial“ ar cere Basarabia, am 
lupta — cât am putea. 

E vorba să se trimeată la Vaida Inculeţ, care o şi do- 

reşte, pentru a trece apoi, prin Copenhaga, la bolşevici. 
Dar se crede mai bine să fie aici la îndemână. 

In Vest Horthy provoacă, de şi, când cere alimente, — 
care acum i se refuză —, face protestări de pace (a fost şi 
la Solnoc, cu declaraţii belicoase). Soldaţii se instruiesc pe 
rând. Muniţii au destule. E sigur că un atac rusesc ar pune 
în mişcare pe Unguri. 

Prezan n'ar crede că trupele ardelene pot fi întrebuințate 
aşa de curând pe Nistru. Maniu asigură că da. 

Nistrul stă să se desgheţe, şi situaţia se îmbunătăţeşte 
prin aceasta. 

Florescu de la Varşovia are mandat să ieie parte la dis- 
* cuţiile cu Sovietele ale reprezintanţilor ținuturilor desfăcute 
din Rusia. Se ridică întrebarea cât putem să mergem ală- 
turi cu Polonii. Ei cer vechiul Regat de la 1772. Dar noi 
nu voim decât dreptul nostru naţional. 

Pe urmă, foarte nervos, Prezan vorbeşte de scăderea 
prestigiului Cartierului şi se plânge în deosebi contra atacu- 
rilor de incorectitudine ce se aduc acestuia de către Co- 
cea. Vorbeşte de Guvernul care ar putea şă fie „mâne“. 


* 


Amiralul Fatou, de la Budapesta, mă căutase la Cameră. 
Arată ca un regim internaţional se va stabili pe Dunăre. 
— Un regim internaţional, îi spun, poate împiedeca pe al- 
tul. Vorbeşte şi de taxele ce ar fi de plătit pentru lucră- 
rile ce s'ar face pe tot cursul fluviului. Pune în vedere uni- 
rea Rinului cu Dunărea, 

Ar fi, îi spun, o mare arteră medio-europeană. Afirm 
încă odată că oamenii cu ochii deschişi, cari ştiu să-şi faca 
socotelile, nu se tem de concursul străinilor. 


MEMORII 34T 


27 Februar. 


Fiul amiralului Niox mă caută la Cameră pentru a-mi 
vorbi de o şcoală de aviaţie civilă la noi, pe care ar spri- 
jini-o o societate şi ar ajuta-v, cu un monopol poştal, 
Statul. 


+ 


Dimineaţa, şedinţa a doua a comitetului blocului. In pro- 
cesul-verbal se trecuse că el trebuie să pregătească alcă- 
tuirea unui partid unitar. Maniu nu vrea: preferă să se 
vorbească după ce va fi faptul îndeplinit; altfel, nefăcându-se 
nimic, ne-am pune întro situaţie dezagreabilă. Propun o 
altă formulă: „îndrumarea unei acţiuni permanent solidare“. 
Dar, pe ură, îi arăt lui Maniu — după ce Agârbiceanu 
vorbise pentru partidul unic şi Reuţ spusese că numai aici 
poate îi pregătit —, că ei, ca partid naţional, emanaţie a 
unui popor apasat, nu formau un partid politic, că au de- 
venit astfel numai de la Unire, că nu pot merge cu liberalii, 
cari au un partid de clientelă, pe care ar căuta doar să-l 
spoiasca prin puţin „idealism“ ardelenesc, că Averescu e şe- 
ful, fără idei politice şi consistente, al unui partid de con- 
servatori şi arivişti, că rămânem, din Regat, noi, cari, fără 
a fi satisfăcători astăzi, suntem educabili, ca unii cari mer- 
gem în curent cu timpul, învățătorul nostru. 

I. Teodorescu adaugă că, după primirea cu ochii închişi a 
condiţiilor de la Buftea, Kiihlmann era furios că miniştrii 
români nu s'au priceput să-i smulgă concesiile cu care era 
gata. 

Se decide şi asupra gazetei. Teodorestu se îndatoreşte a 
o face. Va fi şi un supliment francez bi-hebdomadar. 

%* 

La Cameră, discurs al lui Bontescu, scos din Ministeriu, 

din Club, din partid, pentru motive de ordine privată. Ar- 

delenii şi liberalii îl acopăr de insulte şi el nu se poate a- 
păra. O şedinţă degradantă. 


* 


Regele declară lui Lupu că mă iubeşte mult, dar în unele 
momente sunt ca un copil şi cer Să mi se facă pe plac 
în chestii neimportante. Regina ar îi recunoscut față de Ba- 
lif că am avut dreptate. Se caută o apropiere cu care nu 
mă simt încă dator. 

28 Februar. 


Aflu firele unei încercări ticăloase de a pune mişcarea 
bolşevică în legătură cu mine. Manifestul în versuri care 
s'a aflat la regimentul de Vânători unde e fiul mieu, îmi e 
prezintat de judecătorul de Instrucție al Cuiţii Marţiale 
ca tipărit la tipografia mea şi el adauge că trei fete de la 
mine, anume din Văleni, fac legătura între revoluționari. 
Au venit să le şi aresteze. Declar că voiu face 'cercetarea eu 
intâiu; se descopere că fetele care supt acest nume s'au 
prezintat la Curtea Marţială, cerând legătură cu un soldat 
socialist arestat, erau altele, Intenţia de a pune în conexiune 
persoana şi încunjurimea mea cu uneltiri comunist®e e- 
videntă. 

Comunic descoperirea mea d-rului Lupu şi cer măsuri. 
Se va începe o cercetare. 

* 


Denize vine la mine din partea Reginei să se informeze. 
li spun că eu păstrez aceleași sentimente, dar ce să caut a- 
colo unde se conspiră contra mea şi a politicei mele? De- 
nize recunoaşte că se ţese ceva în jurul Regelui, dar 
el crede că trebuie susţinut. Regele a arătat intotdeauna 
scrupule când a fost vorba să se atingă de Parlament. 

La Cameră şi la Setiat zvon persistent că ne amânăm pe 
cinci sau opt zile. Regele ar dori-o, îmi spune Lupu. 


29 Februar. 


Conduc pe amiralul Fatou la Pantelimon, Văcăreşti şi 
Mitropolie. E un om cult şi interesant, care se ocupă de 
marile întrebări asupra misterului omului şi lumii. 


După amiază înmormântarea lui Xenopol. Borcia vorbeşte 
în numele Guvernului. Eu în al Academiei. Take Ionescu 
face istoria legăturilor sale politice cu acest mare gânditor. 
A vorbit frumos Rali pentru studenţi, şi, pentru leşeni, 
Gusti a făcut o apreciere desăvârşită a întinsei lui activităţi 
şi a rolului lui în situaţia mondială. Un student a făcut 
observaţii jignitoare pentru acei cari au urmat opera lui. 

Un preot basarabean, senator, a mişcat adânc. 

La cimitir abia un grup de oameni; şi erau doar „,fune- 
ralii naţionale“ Sicriul sa coborât pe întuneric. 


* 


Am văzut demonstraţia socialistă, imensă, dar liniştită. 
Lupu a oprit placardele cu demobilizarea şi pacea. Oamenii 
au ascultat. Foarte multe femei şi copii. 

După-amiazi întrunirea „Partidului ordinii sociale“, în 
frunte cu colonelul Slăniceanu, adiutantul generalului Iliescu. 
Lupu se temea de ciocniri cu chiriaşii. Nici aici n'a fost 
nimic. 

1-iu Mart. 


Interpelarea lui Petrescu-Comnen contra lui Lupu. Dis- 
cuția urmează, aprinsă, 

2 Mart. 


Chestiile personale în legătură cu interpelarea de ieri per- 
mit lui Cuza să prezinte o moţiune care cuprinde de fapt un 
vot de blam la adresa guvernului. Se caută cele mai ridi- 
cule interpretări de regulament pentru a o face să treacă 
imediat: votarea cu bile a urgenţei, aplicarea votării de la 
proiectele de legi la interpelări. Aceasta în urletele şi in- 
sultele, adresate mie, ale liberalilor. Sunt silit, de două ori, 
să ridic şedinţa. 

Goga se amestecă pentru a lovi în Pop, pe care îi arată 
ca luptându-se cu greutăţile limbii româneşti. Acesta răs- 
punde frumos că: reţinut de lupta sa pentru neamul său 
de acasă, ma putut perfecționa stilul său în saloanele din 
Bucureşti. Atunci Goga îl ameninţă, amintindu-i declaraţia 
din Camera ungurească. 

La urmă, Cuza ia cuvântul din nou într'o chestie per- 
sonală neexistentă. larăşi un scandal enorm. La urmă, el 
declară că a produs efectul dorit şi nu stăruie asupra mo- 
dalităţii. 

Maniu, solicitat de mai multe ori să vorbească, refuză. 


* 


Inainte de şedinţă, Maniu mi-a vorbit de necesitatea 
formării unui partid unic. Mă întreabă dacă aş primi pre- 
zidenţia Consiliului. Răspund: Nu, pentru că mam nici a- 
derenţa, nici popularitatea necesară şi nu pot fi ministrul 
unui Suveran cu voinţa aşa de flexibilă. El crede că Vaida 
trebuie să aibă oricum situaţia pregătită la întoarcere. 


* 


Le Teo, inspectorul învățământului francez în România. 
Imi arată că ar dori să vie la noi, pentru a face cercetări 

Morgan, autorul de cărți asupra preistoriei, şi un profesor 
de studii sociale. 
3 Mart. 


Şedinţă liniştită. Se aduce legea agrară a Basarabiei. 


+ 


Goldiş prinde un prilej pentru a se retrage din Comitetul 
blocului. 
* 


Deputatul ungur Bela Maurer vine să-mi ceară inter- 
venţia că să-şi poată tipări în centrele ardeleneşti discursul 
din Cameră. Incă odată mă asigură că el se supune situa- 
tiei fără a ceda din dreptul naţional, indiscutabil. 


+ 


Moşoiu a fost numit ministru de Războiu. 


* 


Maniu a fost la Rege, care i-a arătat incredere în Gu- 
vern, Şt. C. Pop a şi declarat aceasta in Senat. Totuşi A- 
verescu a asigurat pe trimisul ziarului italian „Secolo“ că 
Regele i-a încredințat lui sarcina formării Cabinetului şi 
că el a refuzat-o dacă nu i se dă disolvatea Parlamentului, 

Colonelul Sţârcea spune generalului Marcu, vice-preşe- 
dinte al Camerei, că se conspiră la Palat şi mai departe cu 
Averescu. 


+ 


Se validează alegerea lui Stelian. El a arătat că doria 
mult să între în Cameră. L-am primit cu cuvintele cele mai 
măgulitoare. 

O radiogramă anunță că Vaida discută tu Consiliul Su- 
Prem „statutul“ Basarabiei. O oarecare emoție printre Ba- 
Sargbeni. 

5 Mart. 


Vintilă Brătianu vorbeşte în chestia Dunării, semnalând 
abuzuri de putere engleză. Fiul atmațorului Franasovici, 
deputat de Severin, adaugă observaţii. 


>» 


Fatou, care pleacă mâne, îmi arată că Duca l-a acuzat de 
unire cu Englezii contra intereșelor României. Din contra, 
el e unit cu noi prin înseşi interesele franceze. Vasele noas- 
tre ni se restituie; cele aflate pe Dunăre se împart cu noi. 

Franchet d'Esperey fixase termenul de 13 Novembre 
pentru ajungerea noastră la Dunăre. Ni se va da şi o des- 
păgubire din celelalte. 

+ 


Moşoiu a vorbit cu Regele. A demascat şi el intriga cu 
cercetările jandarmeriei, — fără ardin de la Interne, — pe 
la sătenii din Ilfov, ca să se afle... trei mitraliere stricate 
lăsate de Nemţi. i-a arătat Regelui primejdia de a-şi da un 
stăpân în Averescu. Moşoiu crede çă şi armata ar fi contra 
acestuia, care e rău încunjuraţ. 


6 Mart. 


Pelivan anunţă că Aliaţii ay recunoscut unirea Basarabiei 
cu România veche. 

Camera primeşte. cu o frenetică bucurie această veste. 
Inculeţ adaugă la cuvintele mele amintirile lui înduioşate. 


7 Mart. 
Mare, splendidă demonstraţie pentru Basarabia. Mii de 

oameni, adunaţi la statuia lui Mihai Viteazul, aclamă pe 
Rege şi pe Inculeţ. 


+ 


Nistor îmi aduce vestea că Regele l-a chemat la oarele 
patru. I-a vorbit de Guvernul fără autoritate, de zăbava ve- 
nirii lui Vaida, de imposibilitatea de a se menținea situaţia. 
I-a lăudat pe Averescu, om de rânduială, şi pe Argetoianu, 
om de talent. Nistor i-a arătat că face o mare greşeală, că 
popularitatea lui Averescu e factice, că acesti oameni sunt 
conservatori, că se trece peste tot ce ni se datoreşte nouă, 
că se jigneşte o popularitate reală. Regele tace. Nistor mă 
înştiințează. El pare că se teme de venirea lui Flondor la 
putere în Bucovina. 

Şi Lupu vine cu acelaşi scop. A aflat de la Şt. C. Pop 
că Regele cere să se amâne discuţia legii agrare până la 
venirea lui Vaida (Regele se plânge că acesta a întrat în 
legături cu Cicerin fără a-l consulta). 

Mihalache, cu care am îost la Cernica, nu ştie ce se 
pregăteşte. E foarte bucuros de legea lui şi nu crede că o 
putea găti mai curând. Aşteaptă iscălirea ei pentru a lua 
măsuri contra cărăuşiei în vederea muncilor la câmp (s'au, 
sămănat numai 700.000 de hectare din 2.000.000, care 
trebuiau; ar mai trebui lucrate celelalte în primăvară). 


+ 


D-na Alexandrina Cantacuzino îmi spune că „schimbarea 


radicală“ e pentru azi sau pentru mâne. 
* 


Concert la Palatul regal în onoarea Cardinalului Du- 
bois, care vine din Siria. Mişu şi anume doamne de la 
Curte țriumiă. Generalul Râmniceanu face aluzie la „caco- 

fonia“ ce ar fi. Mareşalul, la cuvintele mele că „am văzut 
îngropare cu muzica, dar asasinat cu muzica nu“, îmi 
spune că poate să mă înşel, cum m'am înşelat în rândul tre- 
cut, făcând socoteală „cu trei săptămâni înainte“. Regele, 
Regina ne ignorează, pur şi simplu. Stau într'un colţ, pe 
o canapea destrămată, cu Şt. C. Pop, foarte afectat — ma 
intreabă dacă miniştrii izgoniți sunt şi exilați —, şi cu Inculeţ. 

Ministrul Poloniei îmi vorbeşte despre negocierile cu 
bolşevicii, care stau să înceapă la Varşovia. Trebuie să li 
se impuie anume principii generale prealabile, ca acela al 
desanexiunii. Altfel Polonia, care nu vrea hotare istorice, 
dar înţelege a merge până la Nipru, şi în favoarea noastră, 
se va lupta, de şi singură. Are 800.000 de oameni şi un 
şef ca Pilsudski, un om genial, admis de toată lumea. In- 
treabă dacă am voi să ne înțelegem cu Ungurii, în caz că : 
ar renunţa la Ardeal, ei având mai multe interese cu noi 
decât cu alţi participanţi la împărţirea ţerii lor. 

Răspund: în ce priveşte pe bolşevici, că nu se poate o 
politică definitivă faţă de un adversar nedefinit. Propaganda 
lor mă sperie mai puţin decât pe alţii: trecând la alte po- 
poare, ea se va traduce în mentalitatea acestora, care e 
aşa deosebită de cea rusească. Ungurii nu sunt urâţi la 
noi, dar ei, conduşi şi de Evrei maghiarizați, ne urăsc de 
sigur, şi ca pe nişte sclavi ai lor liberaţi. 

Cer pe mâne audienţă Regelui pentru a-i comunica radio- 
grama lui Vaida, care mi-a cerut aceasta. Vaida asigură, 
la 24 Februar, că se va rezolvi chestia Basarabiei, că se 
va păstra hotarul cu Ungaria şi caută să zădărnicească pla- 
nul Confederaţiei Dunărene; cere să fie lăsat în pace la 
apărarea intereselor ţerii. 


8 Mart. 


Lupu, Mihalache şi Inculeţ vin la mine. Regele n'a pri- 

mit pe cei doi d'intâiu. Şi audiența mea e zăbovită pe mâne. 
Se vorbeşte de calea ce ar trebui urmată. Şt. C. Pop e de 
părere ca Mihalache să amâne prezintarea legii; eu il în- 
demn să o menţie. De ce s'ar capitula înaintea unor intrigi 
urâte? Inculeţ spune că el àr face parte şi dintr'un viitor 
Ministeriu pentru a servi şi mai departe cauza democratică 
la el în Basarabia. 


In şedinţă se înfăţişează Stelian, foarte amabil. Insistă a- 
supra necesităţii unirii după un războiu purtat în discordie, 
asupra „artei“ ce este guvernarea şi se adresează stărui- 
tor către Ardeleni. Se vorbeşte de o combinaţie ministerială 
Stelian-Văitoianu. 

"Legea agrară a Basarabiei se prezintă. E combătută, 
prinir'o declaraţie cetită, de N. Ghica-Comăneşti, conser- 
vator-progresist, şi de Vlad, cu o ciudată vehemenţă. Răs- 
punzându-i Inculeţ, aminteşte nu ştiu ce poveste rusească, cu 
o coţofană. Liberalii, prin Duca, dau o declaraţie de căl- 
dureroasă acceptare. Zelea, Cuza vorbesc în zădar. 

O lege a lui Mihai Popovici e combătută cu argumente 
puţin cam demagogice (contra celor cu automobile), pe 
care le aduc liberalii şi le aplaudă ţerăniştii. Se amână, 
pentru un viciu de formă, votarea. 


+ 


Consiliu de miniştri, la care asistă Maniu, Bujor şi eu. 
Şt. C. Pop expune situaţia. E pentru zăbovirea proiectului 
Mihalache, pe câteva zile, şi în genere pentru o atitudine 
blândă față de Coroană. Maniu cere formal o zi ca să se 
discute unele divergențe cu Mihalache. Observ că Regele ar 
dori ca legea nouă să fie legată cumva cu acel decret-lege 
în care a pus voinţa lui personală. Şi Nistor e de această 

părere. Mihalache se arată intransigent, şi tot aşa şi Bujor. 
Sunt silit a părăsi Consiliul înainte de sfârşitul lui. 
s 


Prezint Regelui prin Denize, înainte de audiență, ce mi 
s'a fixat pe mâne la 11, un memoriu care s'a publicat apoi 
în ziarul mieu. 

9 Mart. 


La Rege. Pare bucuros că am venit. Ii arăt scopul, şi în- 
cep cetirea radiogramei lui Vaida, pe care i-o las. Relevez 
meritele acestuia: dacă n’a informat curent pe Suveran, e 
lipsă de deprindere, nu rea-voinţă. 

Se încinge discuţie despre Ardeleni. Regele vede în- 
trinşii cauza nelucrării: oameni deprinşi cu politica ne- 
gativă. De aceia nu merg Finanţele şi Comerţul. Recunosc: 
ei vor tot şi nu pot da, real, în politica internă de aici, 
nimic. 

Totuşi — şi Regele admite — Vaida e ca făcut pentru 
rolul pe care-l joacă în Apus. Foarte bine informat, inteli- 
gent, plăcut. A adus foarte mari servicii ţerii. Nu poate îi 
luat de acolo până la încheierea păcii cu Ungurii. Şt. C. 
Pop e un om foarte cinstit şi loial. Astfel de oameni nu 
se jignesc. 

Regele vorbeşte de pretenţiile Aliaților. Cozens Hardy, 
altfel un om foarte fin, care a lăudat faţă de dânsul Ţara, 
caută, ca şi alţii, confiscarea noastră economică. Pentru îm- 
ptumut cu bunuri de Stat ni se cere, în caz de întârziere a 
plăţilor, Căile Ferate, petrolul, pădurile. Concursul capita- 
lui străin e o necesitate, dar cu prudenţă faţă de încer- 
cările de a ne acapara. 

Trec la Memoriu. Arăt cine e Averescu, din vremea răs- 
coalelor până la Liga de la Odesa, amenințătoare faţă de 
Rege (Regele fixează figura unuia din semnatari, generalul 

Lambru), propaganda păcii, tratatul greşit de la Buftea, 
discursul de cedare de la Cameră, în locul căruia se pu- 
blică apoi altul, etc. Regele ştie şi crede tot ce-i spun. 
Silit a vorbi limpede, spune, că, față de popularitatea lui 
— şi arăt cum e câştigată —, e dispus să-l facă preşe»- 
dinte de Consiliu, — de şi,.se pare, — fără anturajul lui 
şi, — în caz de conflict cu Camera —, a o disolva. 

I-am spus că aceasta înseamnă a se încuraja demagogia 
şi a i se permite să se organizeze. „Istoria va spune că, 
din bunătate, regele Carol a întemeiat demagogia cu mă- 
nuşi, iar, din şi mai multă bunătate, Regele Ferdinand 
pe cea fără mănuşi!“. A proceda aşa, e „a curarisi pneu- 
monia prin tuberculoza pulmonară“. Nu aşa au făcut oamenii 
Republicei franceze, când au zdrobit prin hotărârea lor a- 
ventura lui Boulanger. 

Regele recunoaşte totul, dar are un „Gefühl“ că e mai 
bine să se deie pe mâna lui („a-şi pune capul sănătos supt 
Evanghelie“, spun eu). 

Demagogul e mai periculos, decât în opoziţie, la Guvern, 
unde nu-şi poate ţinea făgăduielile, spun eu. Dacă Regele 
menţine hotărârea la care pare a se fi oprit definitiv — şi 
mi-o mărturiseşte cu oarecare sfială —, eu nu voiu părăsi 
prezidenţia Camerii şi nu voiy ataca pe Averescu, dar sunt 
sigur că-l voiu vedea căzând. — Şi atunci ce va face 
Maiestatea Voastră, având să aleagă între Guvern -şi Par- 
lament? Recunoaşte că ar alege Guvernul. 

fi pun în vedere că a doua zi după aceasta vom începe 
o învierşunată opoziţie şi sper că voiu putea da jos Mi- 
nisteriul în câteva luni. Afară numai dacă regimul dictatu- 
rii nu mă va închide sau omorâ, şi, în acest caz, se va 
spune ce s'a făcut supt Regele Ferdinand cu omul care i-a 
creat popularitatea, i-a susţinut Dinastia şi i-a restituit 
inima fiului său. Astfel, când Guvernul va cădea şi voiu 

vedea din nou pe Regele, se va întâmpla ce prevedea Re- 
gele la o întâlnire posibilă cu Wilhelm al Il-lea... Nu eu mă 
voiu jena. Voiu lucra şi cu socialiştii, numai să înlătur 
această aventură primejdioasă. Nu garantez însă cine-i va 
lua succesiunea. 

E sigur că, la o disolvare, ţerăniştii nu se vor resemna, 
naţionalităţile se vor pune în mişcare. Socialiştii vor da o 
sută de deputaţi.— Poate nu... — In Prahova au legături şi cu 
satele... — In Prahova, da. — Şi aiurea. Cât priveşte pe a- 
verescani, ambiția lor trece peste capul Regelui. Se va 
vedea. Regele crede, din contra, că i-ar putea stăpâni şi 
utiliza. 

Vădit m'are opinie bună de Averescu. Nu i-ar da Mi- 
nisteriul de Războiu. Argetoianu îi pare îndoielnic. Numai 
pentru Goga arată oarecare simpatie. Recunoaşte trufia 
lui Brătianu. De risipa lui Take lonescu-i e teamă. Cât 
despre mine, spun că m'aş consimţi să-i fiu ministru, căci, 
pe lângă calităţi pe care nu le mai spun, căci le-am spus 
public pe sama popularității mele, Regele are un defect: 
nu susţine pe cei cari-l reprezintă. In altele sunt gata a-l 
servi, In acel loc nu. 

li propun o concentrare de specialişti recunoscuţi, dupa 
ce Camera s'ar închide votând proiectul (Regele se plânge 
de al lui Mihalache, ca şi de unele „cuvinte“ ale lui Lupu; 
el, Regele, ar fi vrut numai să se aplice decretul său; 
ţeranul, odată ce a început a plăti pământul, îl crede al 
lui. Ii arăt că se poate ajunge la o înţelegere cu Mihalache, 
şi mă ofer a-l convinge pe acesta). Şi Regele ar dori-o. 
Vorbeşte de un Consiliu al şefilor de partide. Declar că 
l-aş primi cu plăcere. Ar fi posibil să se puie miniştri noi la 
Culie şi Sănătatea Publică. Cred că ar fi mai potrivite Mi~ 
nistere pentru Muncă (Lupu) şi Poliţie. Aşa s'ar merge până 
la toamnă, când s'ar reveni la politică. 

Regele nu pare impresionat. Cred că-şi va pune planul 
în executare când va putea. 
æ 


După-amiază e la Cameră legea Basarabiei. Mihalache 
vorbeşte ceva despre neexistenţa Constituţiei şi provoacă 
o furtună pe băncile liberale. Vintilă Brătianu însuşi conduce 
tumultul. El vrea să i se spuie dacă banca ministerială se 


asociază cu ministrul de Agricultură. Şt. C. Pop nu e de față. 
Ga 


Seara vin la mine prefecții Țoni şi Ifrim. Acesta a pus 
pe săteni să-şi aleagă comisiile interimare: au fost aleşi tot 
oamenii cei mai buni. 

10 Mart. 


Votarea cu entuziasm mare a legii agrare a Basarabiei. 
„Progresiştii“ s'au abținut. Inculeţ a mulţămit tuturor parti- 
delor, începând cu liberalii. 

Bătrânul Stroescu a votat şi a dispărut, pe urmă, discret. 


L-am pomenit în deosebi, constatând rezultatul. 
+ 


Brătăşanu, inginerul, îmi spune că şi lui Regele i-a arătat 
o opinie slabă de Averescu. 

Brătescu- Voineşti crede că Regele ar fi bucuros ca, după 
ce va îi chemat pe Averescu, să-l răstorn eu. 


11 Mart. 
Zi liniştită. Se votează şi la Senat legea Basarabiei. 
12 Mari. 


Dimineaţa vin la mine Mihalache şi Lupu. Regele nu 
vrea să-i primească. Ei sunt hotărâți a prezinta proiectele 
lor din iniţiativă parlamentară. 

In acel moment apare şi Inculeţ. A fost la Rege, care 
nu vrea să mai aştepte pe Vaida şi stăruie că guvernul e 
incapabil şi că situaţia financiară nu se mai poate ţinea. 
Schimbarea e iminentă. El, Inculeţ, ar mai putea fi între- 
buinţat. Se şi declară gata să între în alt Ministeriu. 

Stfătuesc pe Mihalache şi Lupu să facă a li se prezinta 
proiectele. Redactez întroducerea la cel de reformă agrara, 
precum şi demisia lui Mihalache, pe care o va da Regelui 
în acelaşi timp când proiectul lui va fi cetit la Cameră şi 
Senat. Se va înştiinţa numai atunci Şt. C. Pop. 


Adunarea, convocată de Maniu, a Comitetului Blocului. 
Arăt situaţia întocmai cum s'a desluşit din audiența mea 
şi a lui Inculeţ. Maniu regretă că ma cunoscut-o cu două- 
trei zile înainte. Vrea o audienţă la Rege. Şi Bujor a cerut 
una şi, nonchalant, mareşalul i-a răspuns că „poate“ i se va 
acorda la 6 seara. De altfel Aurel Scurtu a fost martor când 
în acelaşi fel s'a tărăgănit audiența cerută imediat de 
Pop, azi. 

Cer să se voteze o moţiune prin care, arătând toată dis- 
poziţia de a colabora pe căi constituţionale cu Regele, pen- 
tru întărirea Ministeriului, refuzăm a susţinea un Ministeriu 
al Ligii Poporului. Maniu, indignat de cum e tratat Vaida, 
nu se decide: să consulte pe ai lui! Admite „să i se rezerve“ 
iscălitura până îi va consulta. Asigură că-i are în mână. Te- 
culescu şi Gârdea îl urmează. Ceilalţi membri ai Comitetu- 
lui iscălesc. Şi Bucovineanul Reuţ. Basarabenii sunt ab- 
senţi. 

După-amiază, legile se prezintă: la Cameră legea agrară 

de lunian, a chiriilor de Mirto, a asociaţiilor de Madgearu. 
Liberalii mau prevăzut. Devin palizi. Se trimete după parti- 
zani. Incep urletele formidabile. Aurel Vlad ameninţă cu 
pumnul. II chem la ordine. In culise el strigă că întreaga 
majoritate e compusă din „nebuni şi „mişei“. La Senat, 
unde Spânişteanu ceteşte legea agrară, marghilomaniştii şi 
liberalii fac un scandal de douăzeci de minute. 

Urmează duelul Inculeţ-Marghiloman. Cel din urmă e 
foarte rău primit şi se înmoaie de tot. Unii nu vreau să-i 
„permită“ lui Inculeţ a vorbi. 

Se ajunge apoi la marele atac liberal contra lui Miha- 
lache. Mârzescu conduce lupta. Ministrul învăţător, în 
chestia „existenţei Constituţiei“, ţine o foarte frumoasă 
cuvântare contra fariseismului liberal: aduce mărturia lui 
Dissescu în „Viitorul“, 


Consiliu de miniştri. Moşoiu e indignat de concedierea 
plănuită a miniştrilor: Răşcanu e destinat să-i ieie locul. 
Maniu deplânge că nu a fost înștiințat. Popovici critică re- 
gimul „loviturilor“. Pop e foarte abătut: ceteşte ştiri de la 
Vaida, care nu e grăbit să vie, până la descurcarea chestiei 
cu Rusia. Ai lui asigură că ar rămânea şi ca prim-delegat 
numai, la Paris. 

Lupu vine de la Senat. A trecut legea jandarmeriei cu 
unanimitate. S'a votat prin ridicare de mâni şi încredere 
Guvernului. El dase o demisie în care se plângea de co- 
legii săi. După sfatul mieu o reia şi o rupe. 

Se discută retragerea Ministeriului. In chipul cel mai sus- 
pect o cere Inculeţ, şi chiar Nistor, pentru acum seara. Se 
caută de Maniu a se evita votul de încredere propus de alţii 
la Cameră azi. Şedinţa nu se va putea ţinea fără miniştri. 
Urmează discuţii sterpe asupra putinţei demisionaţilor de a 

reprezinta guvernul şi a dreptului Regelui de a numi un 
preşedinte de Consiliu fără contra-semnarea înaintaşului său. 

Plec la 9. Mai târziu, Lupu îmi anunţă ca demisia sa 
prezintat Regelui în timpul serii. 


13 Mart. 


Şt. C. Pop e gata să-şi prezinte demisia, dar încă nu 
şi-a prezintat-o. Totuşi Regele mă chiamă, ca şi pe Bujor, 
înaintea lui. 

Sunt primit în altă odaie decât biblioteca. Regele soseşte 
după câteva minute de zăbavă. Are un aier de loialitate 
perfectă. 

Imi spune: s'a întâmplat ce trebuia, dar nu cum voiam 
eu. li răspund că aceasta e calea, pentru prezintarea demi- 
siilor, pe care am recomandat-o eu. Am aprobat gestul 
lui Mihalache şi Lupu, pentru că Regele a uitat promisiu- 
nea de a primi pe cel d'intâiu. Regele socoate zilele, şi 
trebuie să recunoască adevărul. Am redactat şi preambulul 
proiectului de reformă agrară şi demisia ministrului de A- 
gricultură. Mai spun odată că n'aş putea niciodată să ser- 
vesc pe Suveranul care tratează astfel pe miniştrii sai. 

II conjur cât mai e timp să facă Ministeriul de com- 
petenţe. [i citez nume: de la liberali, Sasu, Banu, de la a- 
verescani Matei Cantacuzino; la Externe ar putea veni 
Mişu, de şi de o independenţă compromisă cu liberalii. [i 
pun în vedere chiar un Ministeriu al şefilor vechii oligarhii, 
cari, dacă vor, wau de cât să-l aleagă pe Averescu, dar 
sa nu primească puterea de la Rege acela care a captat 
buna credinţă a ţerii şi l-a insultat pe dânsul! „Imi pare 
rău că nu mă lasă conştiinţa să urmez şi eu această cale, 
care e, se vede, singwa pe care, şi nu pe aceia de a 
salva Dinastia în ceasuri grele, ajunge cineva la încrederea 
Maiestăţii Voastre“. 

E in zădar. Ii arăt aspectul persoanelor pe care gene- 
ralul le aduce cu sine. li pun în vedere turburările pe 
care le poate aduce un regim de reacțiune. 

— Nu va fi reacțiune. 

— Cine garantează?... Maiestatea Voastră avea in fața 
larga poartă către democraţie; a preferat să deschidă por- 
tija de la spate a reacţiunii ciocoieşti. 

Odată, ca Prinţ Moştenitor, mi-a vorbit de singurul om 
politic al trecutului: Mihail Kogălniceanu. Mergea atunci 
pe drumul lui. Azi Maiestatea Voastră aduce pe Barbu Ca- 
targiu. 

Se va vărsa sânge aici în două săptămâni. Sânge va 
stropi pietrele Palatului. 

— Nu va fi din vina miniştrilor miei. 

— Din cauza incapacității lor. 

Regele îmi strânge mâna; are lacrimi în ochi... Mă a- 
sigură că va şti să-şi domine miniştrii. „Să dea Dumne- 
zeu“, Şi părăsesc odaia. 

— In cea de alături, ei aşteaptă de sigur. 

Regele dă din cap. Aşa e. 

jos, de față cu Mişu, în ochii căruia scânteie satisfac- 
ţia, îi recomand lui Bujor să nu mai piardă vremea în zădar. 

Audienţa lui Şt. C. Pop a fost scurtă. A întrebat dacă se 
poate aştepta Vaida. — Nu, nu, nu, nu se poate. I-a pre- 
zintat atunci demisia. Apoi i-a inmânat Regelui telegrama 
prin care Vaida mulţămia că se aşteaptă întoarcerea lui, 
după făgăduiala dată şi lui Vaida însuşi şi mie. 

L] 

La 2, Averescu a prestat jurământul. Aduce cu el pe 
Argetoianu (la Finanţe şi la Justiţie), pe P. P. Negulescu 
(la Instrucție), pe Duiliu Zamfirescu (la Externe), pe Cu- 
dalbu (la Agricultură). pe Tăzlăuanu (la Comerţ), pe genera- 
lul Văleanu — şi pe Inculeţ şi Nistor... 

Sunt grăbiţi să vie la Cameră. Ii anunţ că sunt gata a-i 
primi. Pretenţia lor era să întru având numai pe Inculeţ în 
loja ministerială. Refuz: înştiinţarea Secretariatului Consi- 
liului de miniştri vorbeşte numai de preşedintele acestui 
Consiliu. In sfârşit, după o lungă zăbavă, întră toţi. Slabă 
impresie... 

La sosirea mea majoritatea aplaudă îndelung, nesfârșit. 
Averescu se face a zâmbi. li dau cuvântul. Ceteşte decretul 
de numire: câteva aplause la numele lui} multe la Răşcanu, 
întors la Războiu; două, trei la imposibilul Tăzlăuanu. 

Am demisia mea gata pentru a provoca un:'vot decisiv. 
Dar generalul ceteşte alt decret. Suntem prorogaţi pe zece 
zile, până la 25 ale lunii. Contra uzanțelor, el adauge câ- 
teva cuvinte de Id el, în care promite cu un ton amenin- 
țător să apere liniştea şi instituţiile politice şi sociale. Li- 
berali} şi chiar unii Basarabeni, se pare, aplaudă. 

Anunţ viitoarea şedinţă pentru „data arătată prin de- 
cretul de prorogare al Maiestăţii Sale“. 

* 

Imediat întrunirea majorităţilor în secţia I-a. Declar ca 
primesc manifestaţia pentru misiunea istorică a acestei Ca- 
mere. Pomenesc pe toţi cei trecuţi din corabia care se 
îneacă în alta; noi suntem aceia cari murim supt steag. Aduc 
laude lui Vaida, împuşcat pe la spate de ai lui, când se lupta 
cu duşmanii ţerii, energiei şi credinţii lui Şt. C. Pop, care 
s'a istovii în luptă. Pomenesc de opera lui Lupu, care a păs- 
trat ordinea fără să fi vărsat o picătură de sânge şi să fi 
făcut să curgă o lacrimă, de Mihalache, speranţa ţerănimii. 
Mulţi plâng, alţii se îmbrăţişează. Ne vom întâlni mâne la 6. 


14 Mart. 


Dejun la contele Skrzynski, ministrul Poloniei, cu Au- 
riti, Lupu şi Petrescu-Comnen. Se vorbeşte de greutatea 

unei păci cu bolşevicii. Aceştia încearcă a trece frontul cu 
prcpaganda lor. Ministrul laudă din nou pe Pilsudski. 


+ 


Intrunirea majorităţilor. Inainte de dânsa, conversație cu 
Bujor; el a vorbit puțin cu Regele, arătând ce regim priel- 
nic ţerii şi Coroanei se concediază; a regretat că forma 
constituțională se face numai pentru a-i comunita o ho- 
râre luată definitivă. Pomenind de mine, Regele i-a spus 
că sunt „un om cinstit şi curat, pe care mă iubeşte foarte 
mult“. 

Marcu prezidează. Au venit toţi ţerăniştii, mulţi Basa- 
rabeni şi câţiva Bucovineni; dintre Ardeleni, Vasiescu, ţe- 
ranul din Banat, şi alţi trei necunoscuţi. Ardelenii cei mulţi 
discută la Club: mi se comunică de acolo că discuţia e 
vehementă şi nu se va isprăvi până la 6. Mai târziu, aflu 
că Averescu consideră pe Mocioni ca pe un Bănăţean nu- 
mit de Rege, pe Tăzlăuanu ca nefiind membru al Partidu- 
lui Naţional şi deci li cere trei miniştri dintre dânşii. In ju- 
rul propunerii se duce lupta: Maniu declară lui Madgearu 
că el pune condiţia unei „satisfacţii“ pentru cele întâmplate 
şi comunicarea programului Guvernului. De oare ce nu i-am 
spus „lovitura“ de Vineri, şi totuşi i-am anunţat că va îi 
una, se simte jenat să mai prezideze Comitetul Blocului. 

Vorbeşte Lupu, foarte călduros, apoi, deosebit de fru- 
mos, Mihalache. Dorinţa unirii întrun singur partid reiese 
din tot ce se spune. Pentru Bucovineni se rosteşte Reuţ, a- 
mintind luptele pentru democraţie în provincia lui şi o- 
ferindu-se pentru conlucrare şi mai departe, dar Moldovan 
şi încă unul, în numele lui Nistor, fac rezerve. In schimb, 
Basarabenii Crihan şi Bârcă sunt foarte limpezi şi curagioşi: 
vor fi cu noi. Țeranul Vasiescu, vorbind după Toader 
Creţu, Andronicescu şi încă un teran de aici, atacă aspru 

Partidul Naţional din Ardeal, producând jenă. Bujor în- 
deamnă la luptă. lau cuvântul pentru a spune, cât mă in- 
găduie situaţia pe care „insă“ o am că, factor al blocului, 
preşedinte ales de bloc, eu rămân cu dânsul. Cu majoritatea 
actuală voiu sta la prezidenţie, la deplasarea ei vom 
trece în opoziţie; disolvaţi, vom găsi un loc în inima Ţerii. 
De idoli nu ne temem: prostia altora îi creiază, prostia lor 
proprie îi distruge. San-Gennaio şi Porca Madonna... In 
această opoziţie ne vom prezinta uniţi. O Federație a de- 
mocraţiei, care trebuie să ajungă socială, şi totuşi trebuie 
să rămână naţională, e o necesitate pentru Ţară. In ea fie- 
care să-şi păstreze încă, măcar deocamdată, locul de unde 
este, şi intimitatea vechii organizaţii. Sunt câteva zile pen- 
tru a lua o hotărâre definitivă. 
Se vor ţinea întruniri din două în două zile. 
$ 


Averescu a dat o proclamație de dictator: „generalul A- 
verescu către cetățenii din întreaga Românie Mare“, abia 
pomenind de Rege. Făgăduieşte „împroprietărirea fără în- 
łârziere aşa cum a fost chezăşuită de cuvântul regal“. Res- 
tul — jruisme. 

Lumea ceteşte fără interes acest produs de literatură po- 
litică mediocră. 

+ 


Liberalii sunt încântați de fațada slăbuță a noului Mi- 
nisteriu. Se pregătesc de altceva care i-ar apropia de putere. 


15 Mart. 


Banchet Ja Hotel Boulevard. Toţi ţerăniştii şi naționa- 
liştii, foarte mulți Basarabeni, câţiva Ardeleni; Bucovineni 
— de loc. Prânzul la Vopicka reţine momentan pe Şt. C. 
Pop şi definitiv pe Maniu. 

La Clubul ardelenesc s'a luat după multă trudă o hotă- 
râre de solidarizare cu Vaida şi de refuz de a colabora — 
şi încă numai pe singura bază a articolului din Decretul- 
Lege —, dacă nu se arată programul Guvernului şi mo- 
dalitatea „,satisfacţiei“' pe care o cer. 

Vasile Kogălniceanu prezidează banchetul şi vorbeşte în- 
*âiu, pomenind de marele său părinte, îndelung aclamat. 
Lupu are o puternică şi vibrantă cuvântare; Mihalache pre- 
zintă cu măestrie apologul “Impăratului îmbrăcat în haina, 
care exista numai în închipuire, a vrăjitorului. Mi se oferă 
conducerea partidului ţerănesc. Admit numai prezidarea unei 
Federaţii. Declar că a se atinge cineva de Parlament ar îi 
o crimă politică. Imi afirm credinţa că mersul vremii nu 
poate fi oprit, nici democraţia naţional-socială impiedecată 
de a se înfăptui. 

Şt. C. Pop îşi zugrăveşte viaţa: legăturile cu loan Raţiu, 
prietenia cu Vaida; arată ce sarcină a primit şi cum a cău- 
tat s'o susţie. Are accente care răscolesc toată sala, şi ea-i 
face ovaţii. Presa e induioşată. 

La plecare, cu Lupu, Mihalache și Borcia, asigurăm în 
scris pe Vaida că vom căuta sa păstrăm măcar Parla- 
mentul. 


* 


In Germania contra-revoluţia iuncărilor. Noske, socia- 
listul, e fugar în Saxonia şi chiamă în ajutor greva generală. 


16 Mart. 


Chem pe Denize. li arăt ce primejdie prepară pentru 
Coroană disolvarea Parlamentului. Cel nou, ori al lui Ave- 
rescu, ori al nostru, ar lua garanţii contra Regelui. Impo- 
pularitatea Coroanei creşte. Poate măcar impune lui Ave- 

rescu un armistițiu politic fără prezintarea de legi esenţiale. 
Situaţia s'ar lămuri apoi până la toamnă. 

Denize asigură că Regina mare niciun amestec. Ştirbei e, 
oprit de zăpadă la Buftea. Boyle a avut un atac de apo- 
plexie şi e bolnav. Intriga a fost susţinută de o doamnă de 
onoare, care-şi are candidatul între noii miniştri. Acest mi- 
nistru se poartă Ja Palat ca stăpân, pe când Mocioni se în- 
grijeşte de modificări în parc şi un altul întreabă cum se 
lasă cărţile de vizită la doamnele de onoare şi la aghio- 
tanți... 

* 

Mi se arată că Averescu lichidează Cartierul, din duş- 

mănie faţă de Prezan, care pleacă în străinătate. 
* 

Intrunirea majorităţilor. Vorbesc frumos mai mulţi săteni. 
Fac pe Mihalache să vorbească de zvonurile că aş 
îi făcut declaraţii anti-dinastice. Adaug că pe toţi — afară 
de „cânele de pe scările tronului“ — i-am văzut făcând 
anti-dinasticism. Pe mine nimeni; dar dinasticismul mieu 
se arată când Coroana are nevoie, nu când eu am nevoie 
de dânsa. Şi amintesc că i-am spus într'un ceas greu Moş- 
tenitorului: „Eu sărut buzele când sunt amare; când simt 
dulci, le sărută toată lumea“. 

Se aclamă din nou Federaţia. Cineva o cere imediat. 
Recomand să se aştepte până Duminecă. Am zăbovit prea 
mult -cu unirea adevăratei democraţii din Vechiul Regat, 
care ea trebuia să fie sâmburele. A venit însă momentul. 
Organizaţia provincială a fraţilor noştri să n'o stricăm, 
dacă ei o mai cred utilă. Când se va desface, cei buni vor 
veni la noi, fiindcă fără democraţie nu se poate însăşi i- 
deia naţională, pe care se sprijină; cei răi vor merge la 
adversarii noştri. 

* 

Viitoarea şedinţă, la Clubul ţerănist. 
+ 


Maniu a oprit pe Răducanu de a veni la banchet, spuind 
că „nu mai e nimeni“. A declarat că s'a retras definitiv 
din prezidenţia Comitetului Executiv al blocului şi că a 
scris în acest sens —, ceia ce m'a făcut, 


Se prinde socialistul Bujor, aghiotantul lui Racovschi. 
Liberalii caută să amestece pe d-rul Lupu în afacerea lui. 


17 Mart. 


Amos Frâncu publică prospectul unui nou partid — 
radical. 


18 Mart. 


Intrunirea Comitetului Blocului. Maniu vine, dar nu vrea 
să prezideze... Se arată jignit prin „lovitura“ de Vineri. O 
explic în necesitatea ei prin neputinţa de a-l înştiinţa şi de 
avea un rezultat în scurt timp, precum şi prin discreţia ne- 
cesară faţă de un partid care în orice chestii are nevoie 
de lungi discuţii. Maniu declară că, după el, singurul rost 
al blocului era să sprijine un Guvern. După câteva schim- 
puri de vederi îi anunţăm că vom vedea dacă se poate găsi 
o formulă comună. El doreşte să ne întâlnim şi se arată 
duşman al unei restauraţii liberale. Când vorbesc de de- 
misia mea, el cere să vie în loc... Vaida, ca mai util. 

Bujor e pentru o ruptură imediată. 


E: 


La 5, mergem la clubul ţerănist. Discuţii fără mare in- 
Vol n. 24 

teres. Mihalache, provocat de generalul Marcu, care, pe 
tema „românismului“, pare a face dificultăți Federaţiei, 
vorbeşte de necesitatea partidului de clasă. Explic încă o- 
dată punctul de vedere față de naţionalităţi, respectabile şi 
în dreptul şi în drepturile lor, şi arăt că noi credem în na- 
ția-organism, care ţine samă în deosebi de o clasă numai 
când şi cât ea sufere. In ce priveşte un singur partid, lăsăm 
ca Federaţia pe care o avem noi să-l creeze, dacă! e nevoie, 
ea însăşi. 


* 


Denize spune că Regele e mişcat de declaraţiile mele faţă 
de Dinastie. Aprobă punctul mieu de vedere. Guvernul nu 
va cere, formal, vot de încredere. Regele nu vrea să 
disolve Parlamentul. Pentru rest, va vorbi, ca de la el, lui 
Averescu, 


19 Mart. 


„Tara Nouă“ dă în vileag intenţia mea de a demisiona 
de la prezidenţia Camerei. 


20 Mart. 


Fără nicio discuţie cei patru delegaţi cu redactarea sta- 
tutului Federaţiei, Lupu, Mihalache, Bujor, lunian, au pri- 
mit conceptul mieu. 

Li-am citit şi demisia, pe care o am pregătită. 


* 


Constatăm că, prin Atanasiu, secretarul general al lui 
Averescu, fost socialist, actual milionar, ca şi prin subven- 
tiile împrumutului intern, presa a fost câştigată de Guvern. 
„Chemarea“ lui Cocea se. înscrie şi ea în rândurile quasi- 
oficioaselor. 

Mihalache prezintă o altă formă pentru declaraţia în 
Parlament. E mai întinsă şi i se pare a fi mai tare. Introduc 
schimbări în forma mea de la început, 

Se alege Consiliul de direcţie al Federaţiei: de la noi 
Marcu, Kogălniceanu şi eu, de la ţerănişti alţi trei, de la 
independenţi Lupu, care îmi declară că „păstrează legături 
cu stânga“, fără a se gândi la un cartel electoral cu dânsa, 
pe care nu l-ar primi nici socialiştii, şi lunian. 

Cetesc declaraţia Federaţiei înaintea unui auditoriu nu- 
meros. Bujor aminteşte trecutul său revoluţionar şi deschide 
perspective în acest sens. După cuvântări de armonie, ge- 
neralul Marcu manifestă temeri de internaţionalism şi 1e- 
voluţie. 

lau cuvântul şi opun acestor temeri o viaţă publică de 
treizeci de ani. Revoluţia o fac oamenii fără să ştie şi 
fără să vrea. Revoluţionari sunt miniştrii, prin felul cum au 
venit, dar revoluționari şi noi, prin revoluţia produsă în 
sufletul românesc. Cei ce nmo fac înăuntru, o vreau în afară; 
cei cari au făcut-o înăuntru n'au nevoie să se trudească; 
ea merge de la sine odată cu sufletul trezit. Aşezămintele 
au valoarea interpretării care li se dă; o interpretare u- 
mană nouă le face cu totul nouă. Amintesc că un Basarabean 
e de față. Basarabia nu e a unui de Herţa, ci a ţeranului de 
acolo, căruia noi i-am dat legea fundamentală. Salut pe A- 
gârbiceanu şi Meteş şi mulţămesc pentru atitudinea luată 
în favoarea noastră de toată presa de dincolo, de şi am 
căzut pe o chestie care privia Vechiul Regat. Opinia pu- 
blică, pe care am creat-o noi şi o vor susţinea ei, ne va 
împiedeca de a cădea a doua oară. 

Agârbiceanu, în numele său propriu, ţine un splendid 
discurs. Petrecerea în ţară pe vremea războiului, adausă la 
vechiul crez de idei, l-a unit indisolubilfcu noi. 

La urmă, cum tot se discută asupra revoluţiei — V. V. 

Haneş a, vorbit foarte bine —, adaug că revoluţia noastră 
e doar ca a îluturelui care rupe cristalida. El nu vrea nicio 
revoluţie, dar crisalida e moartă, şi el e viu. 


22 Mari. 


Sosirea lui Vaida la 12. Intre cei cari iese să-l întâmpine 
şi Inculeţ, şi Goga, şi Goldiş.. 

Salutându-l după dorinţa lui Şt. C. Pop, care pare nu nu- 
mai trist, dar foarte jenat şi umilit, îi arăt că, pe când ela- 
păra interesele ţerii în străinătate, Guvernul a căzut prin 
lipsa de solidaritate a blocului şi prin cucerirea Coroanei 
de către fracţiunile fanariote. El răspunde cerând să i se 
lase timpul pentru a se informa. 

Mergem acasă la d-rul Popovici, cu Lupu. Vine şi Şt. C. 
Pop cu Mihai Popovici. Vaida arată actul prin care, în aş- 
teptarea unui tratat care se va redacta după evacuarea Un- 
gariei, ni se recunoaşte formal Basarabia. Lloyd George a 
adaus însuşi că aceasta nu sa putut face până atunci din 
cauza atitudinii Guvernului precedent. Acest act, trimes 
în clar la Bucureşti de multă vreme, a fost oprit, ca multe 
altele, de Docan. Sfătuiesc pe Vaida să-l rezerve pentru ex- 
pozeul lui în Cameră. 

Vaida laudă pe Ghica de la Paris şi pe Isopescul de la 
Viena. 

Imi dă actul pentru Basarabia ca să-l traduc. 

E decis la luptă. Partidele din Vechiul Regat să mişte lu- 
mea; el aminteşte condiţiile Unirii: călcându-le, se merge 
la separatism; e chiar o chestie de ordine internaţională. 
Popovici îl opreşte, spuindu-i că nu cunoaşte încă situaţia 
şi că s'au luat hotărâri — şi de Maniu, care acum lip- 
seşte la Cluj. 

HAşteptând pe Vaida, un deputat ardelean îmi spune că 
Goldiş datează începutul seriei nenorocirilor de la „crima 


xi 


politică" a alegerii mele. 


+ 


După-amiază, Brătescu-Voineşti la mine. In numele lui 
Averescu îmi cere să menţin ziua de 25 Mart pentru re- 
deschiderea Parlamentului. Din partea lui, îmi arată că nu 
ar fi motiv să demisionez: Guvernul are de trăit patru "luni 
cel mult; apoi Regele va trebui să consulte pe preşedinţii 
Camerelor. 

Rog pe Mihalache şi Lupu să vie deseară pentru a ne 
sfătui. In cazul rămânerii mele, ei văd un singur dezavan- 
giu: motivul dat pentru dizolvare. 

Mă gândesc a sili la declarații netede pe foştii membri 
ai blocului, supuind hotărârea unei adunäri a membrilor 
biroului. 


23 Mart. 


Membrii biroului s'au învoit — cu proces-verbal — a se 
recunoaşte solidari, dar cei din provinciile alipite cer să-şi 


consulte partidul. 
* 


In Basarabia, Averescu declară că oamenii sunt pentru el 
doar instrumente ca să-şi ajungă scopul. 


24 Mart. 


La Cameră, Teofil Simionovici şi Gârdea îmi spun că par- 
tidele lor nu-i autoriză a demisiona. Bârcă Basarabea- 
nul aduce, din acea parte, o declaraţie prin care numai 
in cazul demisiei preşedinţilor membrii biroului s'ar declara 
solidari. Cer şi celorlalţi declaraţii scrise. 

+ 

La Vaida, unde se află şi Maniu. Ambii par foarte a- 
fectaţi cum i-a tratat Duiliu Zamfirescu. larăşi Vaida so- 
coate „sinuciderea“ partidului liberal ca o pagubă pentru 
țară. Păstrează ideia că Ardelenii stau pe baza hotărârilor 
de la Alba-lulia şi a Constituţiei votate, potrivit cu cuprin- 
sul lor, de Sfatul din Sibiiu; Constituanta are numai misiu- 
nea de a ratifica. Dar pentru aceasta ea trebuie să rămâje. 
Şi pentru a rămânea se cere o declaraţie comună — poate 
afară de liberali, spun eu, — că ea înţelege a-şi îndeplini mi- 
siunea şi deci va susţinea orice -Guvern. 

li răspund că partea a doua mam putea-o primi. Suntem 
însă gata să discutăm asupra altei formule comune, care 
ni Sar prezinta până la ceasurile când mâne avem de fä- 
cut declaraţia noastră, pe care i-o comunic. 

E i 

Regele a primit pe Vaida într'o audienţă de trei cea- 
suri ca şi cum nimic mar fi fost... 

De la Vaida ieşia Brandsch. Saşii vor autonomia na- 
ţională. 

* 

Seara, comitetul Federaţiei, la mine. Bujor e hotărât se 
demisioneze, -să atace violent, etc. Cu greu poate fi stăpânit, 
Mihalache vine cu ştirea, adusă de deputaţii ţerănişti din 
provincie, că ţăranii îşi cer pretitundeni „legea“ şi sunt fu- 
rioşi pe „general“. Acesta vrea să se aducă în discuţie le- 
gea lui şi să provoace disolvarea. Cu greu, ajutând şi bunul 
simţ al lui Lupu, îl conving că situaţia trebuie privită cu 
calm înainte de a lua o hotărâre. 

25 Mart. 

Averescu îşi ceteşte, cu priviri piezişe, „expozeul“. Li- 
beralii aplaudă de-şi rup palmele. La aplausele lor se unesc 
ale lui Cuza şi Zelea. Une ori se întrerupe de pe băncile 
Federaţiei şi de pe ale Basarabenilor. 

Prezidează Teofil Simionovici. Şi-a dat toate silinţile 
de pe lume pentru a fi prezintat generalului. 
Afară, „chiriaşii“ aclamă pe miniştri. 


26 Mart. 


„Crima de Stat“ s'a făcut, I. Brătianu a deschis şedinţa 
Camerei cu o declaraţie în numele ordinii. Apoi Maniu a 
criticat venirea la putere a Guvernului, fără a-i refuza 
sprijinul. Iunian ceteşte declaraţia noastră. Liberalii ne in- 
treabă ce e Federaţia şi, la sfârşit, strigă: „Autorul!“. Mar- 
ghiloman, foarte rău primit, se târăşte înaintea generalului 
ca şi cei patruzeci şi ceva de „independenţi“ (cu averescani 
cu tot) ai lui Bălănescu. Desgustător se închină, prin Iorgu 
Toma, Bucovinenii. Pe când Basarabenii, a căror declaraţie 
o ceteşte Buzdugan, sunt de o perfectă loialitate. La între- 
barea liberalilor: „câţi sunt“, de pe băncile lor se strigă: 
toţi! Unul din ei, Holban, mi-a cerut părerea azi dimineaţă, 
şi i-am dat formula că prezenţa în Ministeriu a lui Inculeţ e 
o simplă „oportunitate“ administrativă şi că ei nu pot îi 
decât cu partidul care înţelege să aplice şi în Vechiul Re- 
gat principiile legii agrare basarabene. Cuza vorbeşte în 
numele „partidului naţionalist-democrat“. 

Mihalache face o admirabilă şarjă contra Guvernului, 
combatând pe general cu propriile lui declaraţii. I se face 
scandal şi Simionovici îl invită la „moderație“. Lupu aduce 
înainte şi sentimentele lui Averescu faţă de Rege, aşa cum 
ele rezultă din notele lui. 

Generalul, care râde, dispare un moment ca să revie 
cu decretul de dizolvare pe care îl precedă cu câteva cuvinte 
şterse, 

Camera aplaudă şi cântă „Deşteaptă-te Române“. Strig: 
„„sinistră farsă“. Goga, bătând în pupitru: „asta am vrut-o!“. 

